
PREFAŢĂ 


Despre Goethe cronicarii literari povestesc următoarea întâmplare 
veselă, care aruncă o lumină caracteristică asupra deosebirii lui de 
celălalt mare poet clasic german Friedrich Schiller. 

Goethe ajunsese nu numai prin geniul, ci şi prin situaţia sa socială 
— ca ministru al ducelui Karl August de Weimar — cea mai ilustră 
personalitate a vremii şi toţi cei care vizitau mica reşedinţă ducală se 

O berlineză a vrut şi ea să-l vadă: dar Goethe, plictisit de vizite 
şi distant cum era, n-a primit-o. Femeia nu s-a dat însă bătută, ci l-a 
aşteptat pe scară, la ieşire. Când acesta a văzut-o, i-a zis: „Kennen 
Sie mich, Madame?” (Mă cunoaşteţi. doamnă?). la care inoportuna 
vizitatoare i-a răspuns prompt, în idiomul ei berlinez: „ Wer soll Ihnen 
(sic!) nicht kennen?” (Cine nu vă cunoaşte?). şi a început să-i recite, ca 
semn că l-a citit, versuri din poezia... Cântecul clopotului de Schiller. 

Goethe şi-a întărit şi cu acest prilej părerea nefavorabilă pe care o 
avea despre berlinezi: dar a constatat şi altceva: că Schiller pătrunsese 
în popor mai mult decât el. 

De bună seamă opera lui Schiller e mult mai accesibilă maselor 
largi, decât aceea, mai intelectuală. a lui Goethe. Din studierea operei 
lui Schiller vom putea constata mai bine această deosebire. 


Familia. Tinereţea 


Tatăl poetului. Johann Kaspar Schiller, a fost felcer la husarii 
bavarezi. Părăsind armata s-a căsătorit cu Elisabel Kodweiss. fiica 
birtaşului de la „Leul de aur” din orăşelul şvab Marbach, unde s-a 
stabilit, tot ca felcer, pe cont propriu însă. 

Concurența medicilor fiind mare. Johann Schiller a reintrat în 
armată, de rândul acesta în serviciul ducelui de Württemberg, unde, 

prin muncă perseverentă a ajuns până la gradul de maior. Îi plăcea 
bătrânului agricultura, ba se manifestase şi ca scriitor în acest domeniu, 
de aceea a fost numit directorul botanic al castelului „Solitiide” al 
ducelui. Energia, dragostea pentru viaţa rustică și plăcerea de a scrie — 
desigur cu totul altceva — le-a moştenit Friedrich de la tatăl său, mama 
neavând însemnată influență asupră-i. 

Părinţii au avut şase copii. dintre care două fete au murit de 
timpuriu. Friedrich a fost unicul băiat şi s-a născut la 10 noiembrie 1759 
— deci cu zece ani mai târziu decât Goethe — în acelaşi Marbach. Primele 
elemente de învăţătură le-a căpătat de la un preot, Moser, din orăşelul 
de graniţă Lorch, unde familia a locuit trei ani (până în 1766), apoi a 
trecut la Ludwigsburg, reşedinţa ducelui de Württemberg. Aici micul 
Friedrich a căpătat temeinică învăţătură. S-a împrietenit cu colegul său 
Friedrich von Hoven, poet şi el: dar de mai mare influență asupră-i a 
fost teatrul local, pe care-l vizita cu asiduitate. 

Aici dădea reprezentații şi Opera italiană. invitată de ducele Karl 
Eugen (1728-1793), iubitor de muzică şi bun pedagog. dar lipsit de orice 
înţelegere pentru poezie. 

Ducele a înfiinţat în 1771 o şcoală pentru fiii ofiţerilor, numind-o 
pompos „Academie militară”, şi i-a obligat pe toți ofiţerii să-şi trimită 
băieţii la şcoala lui. În felul acesta şi Friedrich Schiller, care intenționase 
să studieze teologia, a trebuit. din ianuarie 1773, să frecventeze această 
„Academie”!. 

Ducele, tiran de felul său, dar având serioase înclinări pedagogice, 
îşi vizita des şcoala, asistând la lecţii şi punând el însuși întrebări 
elevilor. Cerea ca aceştia să fie crescuţi într-o severă disciplină militară. 
În schimb, la sărbătorirea zilei de naştere a ducelui sau a metresei 
sale, Franziska von Hohenheim, elevii trebuiau să le închine poezii 
omagiale, imnuri etc. Din jurnalul pe care-l ținea această baroneasă, 
ştim că la 10 ianuarie 1780, prietenul lui Schiller, von Hoven, a compus 
o piesă festivă, iar Schiller, care avea şi talent oratoric, a vorbit despre 
virtute”. 

Unele din poeziile sale ocazionale provin din acest timp, şi tânărul 
Schiller era socotit pe atunci ca un fel de poet oficial al şcolii ducale. 
Câteva din aceste poezii s-au păstrat în Antologia pe anul 1782 şi sunt 
scrise sub influenţa poeţilor anacreontici. a lui Klopstock, Lessing, 


1 împăratul Joseph al TT-lea a înălțat-o, în 1781, la rangul de Universitate, având 
trei facultăţi. 

Rousseau, precum şi a curentului la modă pe atunci „Sturm und Drang” 
(revolta „geniilor”), din care făcea parte şi Goethe (cu Götz şi Werther), 
ca şi Bürger şi poetul Schubart, închis. pentru atitudinea sa de revoltat 
împotriva tiraniei principilor, în fortăreaţa Hohenasperg. Mai ales acest 
poet l-a influenţat pe Schiller, stârnindu-i acel puternic dor de libertate 
şi ura-i aprinsă împotriva tiraniei. 

În această şcoală, fiii ofițerilor care nu erau nobili erau supuși la 
umilinţe: se așezau la masă după ce terminau nobilii, nu aveau voie să- 
şi pudreze părul, cum cerea moda vremii etc. Schiller, în această ultimă 
privinţă, a făcut excepţie: ducele i-a dat voie să şi-l pudreze, deoarece... 
nu putea suferi culoarea blond-roşcată a părului elevului-poet. 

Dintre profesorii „Academiei” cea mai mare înrâurire asupra 
educaţiei sale a avut-o Abel. care preda filozofia. Din noiembrie 1775 
Schiller a devenit medicinist, terminând studiile cu lucrarea Filozofia 
fiziologiei, din care se vede că problemele filozofice, ca legătura dintre 
materie şi spirit, îl preocupau de pe atunci. Totuşi lucrarea n-a fost 
socotită suficient de documentată şi poetul a trebuit să mai urmeze un 
an cursurile. 

La 14 noiembrie 1780 a promovat cu o lucrare înrudită cu cea 
dintâi: Despre legătura dintre natura animalică şi cea spirituală a 
omului, şi a fost numit medic militar al regimentului de grenadieri, 
care-şi avea garnizoana la Stuttgart. 


Lucrări de tinerețe 


Fiind încă elev al „Academiei militare”, Schiller a lucrat la prima sa 
dramă Die Räuber (Briganzii”), având motto-ul „In tyrannos” (Contra 
tiranilor), din care citea, pe ascuns. fragmente colegilor de clasă. Acum, 
ca medic, o continuă cu asiduitate şi. ca s-o tipărească, a trebuit să facă 
datorii. Drama a apărut în mai 1781, iar în ianuarie 1782 a avut loc, la 
Teatrul Naţional din Mannheim. prima reprezentaţie. Zi decisivă pentru 
cariera dramatică a lui Schiller. Deși a fost pedepsit cu două săptămâni 
de arest, pentru că a părăsit „„ţara” şi postul fără permisiune și. deşi 
ducele i-a interzis să mai scrie pe viitor „comedii”, ziua reprezentării 
dramei Die Räuber i-a dezvăluit lui Schiller adevărata sa chemare: 
aceea de poet. A început o perioadă critică din viața sa. mai ales că în 
acest timp îl chinuia o dragoste pătimaşă pentru văduva unui căpitan 
(Luise Vischer), pentru care a scris Odele către Laura. 


a Tradusă în româneşte cu titlul Hoţii. 


Interdicţia de a scrie literatură îl sufoca; ducele îi respinsese 
cererea de a i se permite să scrie şi altceva decât studii de medicină. De 
aceea s-a decis să părăsească o „ţară” în care se aştepta în fiecare clipă 
să fie închis în fortăreață. La 22 septembrie 1782 a fugit din Stuttgart 
împreună cu prietenul său, muzicologul Andreas Streicher, plecând în 
„străinătate”, la Mannheim. unde era încă proaspătă amintirea piesei 
sale, care făcuse aici puternică impresie. 

Cu el aducea o altă dramă. aproape gata, Die Verschwörung des 
Fiesko zu Genua (Conspirația lui Fiesco din Genua), de la care aştepta, 
pe lângă succesul moral, şi un folos material. A citit-o actorilor teatrului 
din Mannheim, dar n-a făcut o impresie deosebită, şi rugămintea către 
intendentul teatrului. von Dalberg, de a i se da un acont, a fost respinsă. 
Schiller era acum ofiţer dezertor. şi Dalberg nu-l putea sprijini. ca să nu 
intre în conflict cu severul duce Karl Eugen. Viitorul poetului fugar era. 
deci, întunecos. În această situaţie, i-a scris ducelui. gândindu-se, mai 
ales, la părinţi, care atârnau direct de acest tiranic suveran. A mai cizelat 
Fiesco, dar n-a reuşit încă să-l vadă pe scenă. 

Din fericire pentru el, editorul Schvan. din Mannheim, l-a tipărit şi 
i-a plătit 100 de ducați. 

În acest timp i s-a întins poetului o mână salvatoare: Henriette von 
"Wolzogen. mama unui fost coleg şi prieten din şcoală. l-a invitat la 
moşia ei din Bauerbach, lângă Mannheim. În liniştea şi traiul tihnit de 
aici s-au trezit în poet puterile de creaţie. O mulţime de proiecte băteau 
la poarta realizării. De citit avea destul timp şi destule cărţi, deoarece 
bibliotecarul Reinwald? din Meiningen, orăşel situat în apropierea 
moşiei binefăcătoarei sale, îl aproviziona din belşug. 

Schiller citea mai ales cărți de istorie și se gândea să scrie despre 
Maria Stuart şi despre nefericitul rege-poet medieval Konradin, 
decapitat în Italia de către Carol d' Anjou. S-a oprit însă la a treia dramă, 
Kabale und Liebe (Intrigă și iubire), şi tot aici a plămădit a patra dramă, 
Don Carlos. 

Engels o socoteşte drept „prima dramă cu tendinţe politice din 
literatura germană”, menită să-l facă popular pe poet, întrucât revolta 
exprimată în ea era în inima fiecărui german simplu. De aceea-i redăm 
succint subiectul: Ferdinand von Walter. fiul unui puternic preşedinte, 
iubeşte o fată burgheză. Luise Miller, şi vrea s-o ia de soţie. Tatăl se 

Adevenit cumnatul său, căsătorindu-se cu sora poetului, Christophine. 
Interesantă corespondenţă între tustrei publică K. Goedecke, în 1875. 


opune şi vrea să-l căsătorească — împotriva voinţei lui Ferdinand — cu 
Lady Milford, fosta metresă a principelui. La refuzul fiului, preşedintele 
recurge la o intrigă josnică, pentru a-l despărţi de Luise, şi anume 
ticluieşte o scrisoare de dragoste a ei către mareșalul curţii. von Kalb, 
și face ca această scrisoare să cadă în mâinile lui Ferdinand. Acesta, în 
disperare, o ucide pe Luise şi se sinucide. Înainte de a muri se convinge 
însă de nevinovăția fetei şi-şi blesteamă tatăl. 

Piesa oglindește năzuinţele burgheziei spre o viaţă liberă şi demnă. 
Scena cameristului, în care acesta e trimis de principe la Lady Milford 
cu giuvaeruri, pentru plănuita căsătorie a ei cu Ferdinand, se bazează pe 
adevăr istoric, căci în Războiul de 7 ani. atât ducele de Wiirttemberg, 
cât şi alţi principi au vândut Austriei şi apoi Franţei şi Olandei (în piesă 
e vorba de America) soldaţi germani. Chiar tatăl lui Schiller, care a fost 
şi ofiţer recrutor, a asistat la o scenă ca aceea descrisă de poet. 

Această dramă, terminată în 1784. l-a făcut pe Schiller şi mai 
popular. S-a hotărât acum pentru Don Carlos. A considerat, deci, 
că e momentul prielnic să se adreseze din nou intendentului teatral 
von Dalberg, iar acesta, nemaitemându-se de ducele Karl Eugen, i-a 
acceptat propunerea şi l-a angajat ca poet al teatrului, cu salariul de 
300 ducați, dar cu obligaţia curioasă de a preda trei piese de teatru până 
la finele anului. Afară de salariu Schiller putea să aibă — la alegere — 
beneficiul total al unei seri de spectacol. S-a reprezentat mai întâi Fiesko 
în ianuarie 1781, fără să facă impresia puternică lăsată de Kabale und 
Liebe. Efectul acesteia din urmă a fost nemaiîntâlnit. Protagonista, 
Katharina Baumann, a jucat cu atâta naturaleţe şi însufleţire, încât 
spectatorii plângeau, iar Schiller, entuziasmat şi recunoscător, i-a dăruit 
preţiosul său portret, o frumoasă miniatură pictată de Scharffenstein, 
pictor la modă pe atunci, portret la care poetul ținea îndeosebi. 

Ca să ia cât mai des şi mai îndeaproape legătură cu publicul, 
Schiller a scos revista lunară Die Rheinische Thalia. Aici a tipărit 
fragmente din Don Carlos, pe care le-a supus aprecierii cititorilor. 

La curtea din Darmstadt a citit începutul acestei drame, printre 
ascultători fiind şi ducele Karl August de Weimar, un mecena al culturii 
germane, care a făcut din orășelul de reşedinţă. Weimar, adevăratul 
centru al muzelor germane. atrăgându-i pe Goethe. Herder, Wieland şi 
pe alţi poeţi germani. Ducele Karl August i-a conferit, după această 
şedinţă, titlul de consilier. 

O nouă criză sentimentală a pus stăpânire însă pe poet: s-a 


îndrăgostit de se 
1843). Aceasta a răspuns sentimentelor sale, voind chiar să se despartă 
de soţ. Schiller a suferit mult: dovadă poeziile sale Resignation şi 
Freigeisterei der Leidenschaft (Libera cugetare a patimei), dar... s-a 
resemnat. 


Prietenia lui Schiller cu Körner 


Binevenită a fost, în aceste împrejurări, invitaţia prietenului său, 
juristul Christian Körner, să se mute la Leipzig, ceea ce s-a şi întâmplat 
în aprilie 1785. Aici Körer a stăruit pe lângă renumita casă de editură 
Göschen, să-i dea poetului un avans de 100 ducați (Körner i-a plătit şi 
datoriile). Depărtarea şi noile preocupări l-au făcut să-şi înăbuşe patima 
pentru Charlotte: iar prietenia cu Körer a fost foarte fructuoasă. Se 
poate spune că începea o nouă perioadă în viața şi activitatea poetului, 
o perioadă de activitate ştiinţifică (1785-1794). Körner era un mare 
cunoscător de artă. şi discuţiile dintre cei doi prieteni erau foarte 
animate şi de înaltă ţinută intelectuală. 

Între Schiller şi Körner a fost o prietenie unică: a durat până la 
moartea poetului. după cum reiese din interesanta lor corespondenţă, 
care constituie un valoros document al literaturii germane. 

Acum a scris Schiller oda An die Freude (Către bucurie), care 
e caracteristică pentru starea sa sufletească. Optimismul lua locul 
resemnării şi o nestrămutată încredere într-un viitor mai bun al omenirii 
străbate această poezie, care şi-a găsit cea mai înaltă expresie artistică 
în Simfonia a IX-a a lui Beethoven. 

De unde până acum starea sa sufletească am putea spune că era 
exprimată prin glasul eroului său Karl Moor, din Räuber: „Mi-e scârbă 
de acest secol, când citesc în Plutarch despre oamenii mari”, acum, în 
oda Către bucurie, striga cu entuziasm tineresc: „Seid umschlungen, 
Milionen! Diesen Kuss der ganzen Welt!” (Fiţi îmbrăţişaţi. milioane de 
oameni! Acest sărut îl dau întregii lumi!). 

Liniştea se aşternea peste sufletul său până acum zbuciumat şi 
rătăcitor. Avea răgaz să se ocupe şi de filozofie, care a fost totdeauna 
una din înclinările sale firești. Poetul şi gânditorul vor fi nedespărţiţi de 
aici înainte. Ei vor forma o unitate indestructibilă. Filozofia va alcătui 
fundalul tuturor creaţiilor sale poetice. 

Prietenul Körner se căsătorise şi s-a mutat la Dresda. Schiller l-a 

urmat. Aici a terminat Don Carlos, care a apărut în iunie 1787. Tot 
aici a publicat fragmente din romanul său Geisterseher (Vizionarul), în 
revista Thalia, roman care era urmărit cu nesaţ de cititori. 

La finele anului 1787 poetul a vizitat moşia Bauerbach. trecând 
prin Rudolfstadt. Wilhelm von Humboldt l-a prezentat familiei von 
Lengefeld şi cele două fete ale casei produseră o puternică impresie 
asupra lui Schiller. 

În vara următoare şi-a făcut vilegiatura într-un orăşel apropiat, 
Volkstedt, de unde putea să viziteze mai des familia von Lengefeld. 
Se gândea la căsătorie — împlinise 28 de ani — şi avea perspectiva unui 
profesorat la Jena, căci poetul făcuse studii serioase istorice, mai ales 
în legătură cu Războiul de 30 de ani. Într-adevăr, în martie 1789 a fost 
chemat la Universitatea din acel oraş şi a ţinut prelegerea inaugurală 
despre istoria universală. fiind aclamat de studenţi. 

Goethe n-a fost străin de această numire. iar ducele de Weimar i-a 
dat un salariu de 200 de taleri (Jena făcea parte din ducatul său). 

În cele din urmă. poetul s-a decis pentru cea mai mică dintre surorile 
Lengefeld, Charlotte (născută în 1766). deşi cealaltă era superioară din 
punct de vedere intelectual. 

În casa Lengefeld venea şi Goethe, cu care se întâlnea Schiller, 
fără să se stabilească între ei, deocamdată, vreo legătură, după cum şi 
mai târziu, când Schiller s-a stabilit la Weimar, apropierea dintre cei 
doi mari poeţi s-a făcut treptat. Goethe era distant şi nu se împrietenea 
uşor. „Firea lui (Goethe). îi scria Schiller prietenului său Körner, este 
cu totul deosebită de a mea. Lumea lui nu e a mea şi concepțiile noastre 
sunt diferite.” 

S-a apropiat la început mai mult de Herder şi de Wieland. Acesta din 
urmă l-a determinat să se ocupe de antichitatea clasică, îndemnându-l să 
traducă /figenia în Aulida de Euripide, precum şi cărţile a Il-a şi a IV-a 
din Eneida, nu în hexametri, ci, după exemplul lui Wieland (Oberon), 
în stanţe libere. Rod al acestor preocupări au fost și poeziile Die Götter 
Griechenlands (Zeii Greciei) şi Die Künstler (Artiştii), în această din 
urmă poezie Schiller arătând însemnătatea Artei în evoluţia omenirii: 
„Numai prin poarta Frumosului pătrunzi în tara | cunoaşterii”. Această 
poezie este caracteristică pentru întreaga lui activitate poetică de mai 
târziu, căci Schiller a crezut totdeauna în posibilitatea perfecţionării 
sufletului omenesc prin Artă. Frumosul era pentru el prima treaptă 


spre Adevăr, Arta prima educatoare a omenirii. Le spunea artiştilor: 
„Demnitatea omenirii este în mâinile voastre! Păstraţi-o! Cu voi decade, 
cu voi se înalță!” 

La 22 februarie 1790 avea loc căsătoria lui, în Jena-Wenigen, cu 
Charlotte care i-a fost soţie devotată şi i-a dăruit 4 copii: doi băieţi: 
Karl şi Ernst, şi două fete: Karoline şi Emilie. Familia întemeiată de 
el trăieşte şi azi — în linie feminină — sub numele de von Gleichen- 
Russwurm. dintre care unii sunt scriitori cunoscuţi (Alexander von 
Gleichen-Russwurm). Ultimul urmaş. care i-a purtat numele, a fost 
maiorul austriac Friedrich von Schiller, mort în 1877, fiul silvicultorului 
Karl von Schiller, mort în 1857. 

Ca profesor universitar, fiind nevoit să se ocupe mai mult de istorie 
şi în genere de lucrări ştiinţifice, a dedicat mai puţin timp preocupărilor 
literare. Dar legătura cu literatura n-a rupt-o, întrucât făcea studii 
istorice în contingenţă cu viitoarele sale drame istorice. 

Roadele acestor studii au fost lucrările sale valoroase privitoare 
la Vălkenvanderung (Migraţia popoarelor), cruciade şi evul mediu, 
excelentul studiu despre sistemul feudal Übersicht des Zustandes 
von Europa zur Zeit des ersten Kreuzzuges (Privire generală asupra 
stărilor din Europa în timpul Primei Cruciade), precum şi Geschichte 
des Abfalls der Niederlande (Istoria revoltei Ţărilor de Jos) şi. mai 
ales, Geschichte des Dreissigjăhrigen Krieges (Istoria Războiului de 30 
ani), la care capitolele cele mai izbutite au fost acelea în care era vorba 
de Wallenstein. „Istoria, scrie Schiller, este, de fapt, numai un magazin 
pentru fantazia mea şi subiectele ei trebuie să se supună mâinilor mele.”* 

Deci nu avea ambiția să câştige laurii cercetătorului savant, ci 
socotea studiile istorice drept documentare pentru activitatea sa literară. 
Totuşi cercetările erau atât de profunde. încât au făcut mare impresie 
în acel timp, chiar asupra istoricilor profesionişti. Impuneau prin stilul 
clasic şi prezentarea artistică, dar şi prin bogăţia reflecţiilor cu care 
autorul coordona evenimentele. 

Activitatea istorică a lui Schiller a fost însoțită, la început, de 
preocupări filozofice: mai târziu acestea din urmă l-au captivat cu totul. 

Filozofia lui Kant. cu construcţia sa intelectualistă, l-a făcut pe 
poet să renunţe la filozofia bazată pe sentimente. Körner îi atrăsese 
atenţia asupra filozofului din Königsberg, care. în 1790, scrisese Kritik 
der _Urteilskraft (Critica puterii de judecată), stârnind mare interes 

+ Joh. Janssen, Schiller als Iiistoriker, 2 Aufl., Freiburg, 1879. 


în lumea gânditorilor, întrucât dincolo de raţionalism şi empirism, 
el formula o nouă teorie filozofică, în care se cuprindeau şi filozofia 
Moralei şi a Esteticii. Înlătura noţiunile de divinitate, nemurire şi 
libertate din domeniul cunoaşterii logice. punând în locul lor, ca ţel al 
acţiunii morale, ca bun absolut, Datoria. Schiller a stat multă vreme sub 
înrâurirea marelui gânditor, voind să-şi întemeieze concepțiile estetice 
şi filozofice pe un fundament sigur, ştiinţific. 

Antichitatea, istoria, filozofia kantiană şi legătura cu Goethe au 
însemnat în viaţa sa trepte de cultură artistică, după legile esteticii 
clasice, pe care le-a formulat, în scrieri filozofice şi de teorie a artei, 
mai pregnant, începând din 1793. Dar Schiller nu putea rămâne la 
recea filozofie kantiană: esteticianul și poetul din el au trebuit să 
îndulcească oarecum severitatea concepției despre datorie, ajungând 
la un compromis şi formulând teoria că o moralitate deplină constă în 
împăcarea armonioasă a datoriei cu înclinările, în acel schöne Seele 
(suflet armonios) găsea el echilibrul moral şi estetic. 

Să insistăm puţin asupra concepțiilor sale estetico-filozofice, 
întrucât ele îi colorează întreaga activitate poetică de mai târziu! 

În lucrarea Anmut und Würde (Graţie şi demnitate), 1793, Schiller 
lămurea această perfecţiune morală sub două aspecte: în Graţie se 
contopesc frumuseţea fizică şi cea sufletească, dând armonia estetică, 
iar în Demnitate se contopesc înclinările naturale cu datoria morală. 
Această teorie a sa se acoperea, în bună parte, cu idealul lumii antice. 

În altă lucrare importantă, Briefe über die ästhetische Erziehung 
der Menschen (Scrisori despre educaţia estetică a oamenilor), 1794, 
poetul cerea să se ajungă, în educarea omenirii, la armonie între 
înclinările senzuale ale omului şi educarea acestor înclinări prin 
Frumos, făcând, prin această educaţie, ca omul simţurilor să se ridice 
spiritualiceşte la înălțimea Frumosului, iar intelectualul exclusivist să 
se împărtășească, moderat, şi de plăcerile senzoriale ale vieţii. Schiller 
acorda, deci, culturii estetice un rol cuprinzător educativ. Prin această 
educaţie omul ajunge la adevărata Libertate, departe de bunul plac şi de 
constrângere. 

În domeniul educaţiei estetice Schiller includea și tărâmul politic: 
şi viaţa socială a statului avea să se împărtășească din frumuseţea 
omului armonic cultivat. 

După cum vedem, Kant i-a împrumutat numai temelia. pe care el 
şi-a ridicat o concepţie estetico-poetică proprie, dând omului autonomia 
morală, care să-l facă să unească înclinările sale cu raţiunea. 


În altă lucrare filozofică Uber das Erhabene (Despre sublim), 1793, 
accentua această libertate a omului faţă de orice constrângere fizică, 
spunând că „în cele mai mari suferinţe se verifică adevărata umanitate”. 
Această descoperire a puterii morale, nelegată de nici o constrângere, 
dă simţămintelor de durere — de care suntem stăpâniţi văzând cum 
suferă semenul nostru — acel farmec inexprimabil şi caracteristic, pe 
care nici o plăcere a simţurilor, oricât de nobilă ar fi. n-o poate egala cu 
simţământul sublimului. În această teorie stă eșafodajul dramelor sale 
de mai târziu. 

Ca urmare a discuţiilor sale filozofice purtate cu Goethe el a creat 
lucrarea Uber naive und sentimentalische Dichtung (Despre poezia 
naivă şi cea sentimentală), 1794. 

Schiller recunoștea. în deosebirea caracterului său de acela al lui 
Goethe, ca un contrast între subiectiv şi obiectiv, polaritatea a douăentităţi 
deosebite poetic-umane. Prin „.naiv” el înțelegea omul care trăieşte în 
realitatea naturală, ca aceea a omului antic; iar prin „sentimental” pe 
omul în sufletul căruia precumpăneau fantezia, sentimentele, înclinarea 
spre filozofare, deci acel subiectivism, care tinde zadarnic spre realitate 
şi care se consumă în dorința după infinit. Poezia antică a fost „naivă”, 
iar cea modernă „sentimentală” (romantismul). Goethe era „naiv”, 
Schiller „sentimental”. În Goethe admira tot ce-i lipsea caracterului 
său, fără ca, totuşi, să şi-l socotească pe al său demn de schimbat. Dar 
Schiller tindea spre un compromis. spre o armonizare, o completare a 
ambelor caractere. Goethe însuşi îi scria: „În fond nici unul dintre noi 


nu poate trăi fără cellalt”. 


Perioada de la prietenia cu Goethe până la moartea sa (1704-1805) 


În anul 1794 Schiller s-a înapoiat la Jena dintr-o călătorie pe care a 
întreprins-o, în vara anului 1793, în patria sa suabă. A plănuit să scoată 
o revistă lunară, Die Horen, care a şi apărut vreme de doi ani, începând 
din 1794. 

După ce şi-a asigurat colaborarea unor însemnați poeți sau oameni 
de ştiinţă — printre care şi pe aceea a savantului Wilhelm von Humbdldt“ 

5 Cine se interesează de această latură a poetului-filozof poate cerceta 
valoroasa lucrare, care, deşi scrisă de mult, este şi azi valabilă, a lui Kuno 
Fischer: Schiller als Philosoph, 1891. Berlin. 

s Mai târziu ministru şi intemeietor (în 1810) al Universit 
Berlin. 

(1767-1835) — cu care se va împrieteni îndeaproape — s-a gândit să-l 
câştige şi pe Goethe. Invitându-l să colaboreze, Goethe a primit, 
răspunzându-i cu prietenie, şi astfel s-a stabilit legătura între cei doi 
mari poeţi. (Schiller îl văzuse pe Goethe, pentru întâia oară, când acesta 
vizitase, în suita ducelui Karl Eugen, „Academia militară”; în 1788 
ambii poeţi s-au întâlnit în Rudolfstadt. dar nu s-au apropiat, vederile 
lor literare fiind, în acea vreme, diferite. De ce? Goethe fusese în Italia, 
unde admirase antichitatea romană şi se lecuise de curentul „Sturm und 
Drang” şi. ca atare, nu mai găsea nici o plăcere în scrierile tânărului 
Schiller impregnate de acest spirit.) Abia din 1791 i-a legat o prietenie 
cum nu se mai întâlneşte în toată istoria literaturii germane. 

A început între ei o bogată şi interesantă corespondenţă, care a 
durat până ce Schiller s-a mutat la Weimar”, în anul 1799: şi aici se 
vedeau aproape zilnic, schimbând între ei planuri şi idei, judecându-şi 
reciproc, sincer şi deschis. lucrările şi stimulându-se unul pe altul, într-o 
întrecere care a fost foarte rodnică pentru literatura şi cultura germană 
în genere. 

E drept. caracterele lor se deosebeau: Goethe era socotit drept 
realist, iar Schiller idealist, cu înclinări filozofice şi înclinări spre 
abstract: dar tocmai natura lor diferită îi apropia şi-i completa în 
modul cel mai fericit. Goethe însuşi aprecia această rodnică legătură, 
mărturisind că pentru el a început „a doua tinereţe”, o „nouă primăvară” 
în care „totul încolțea vesel”. În revista lui Schiller şi-a publicat Goethe 
poeziile scrise în Italia sub titlul de Römische Elegien (Elegiile romane). 
Amândoi poeţii alcătuiau împreună cu Humboldt o trinitate culturală 
care a lăsat urme adânci în cultura germană. Energia care-i punea în 
mișcare, însă, era Schiller. Avea parcă presentimentul că nu va mai trăi 
mult şi voia să folosească la maximum puţinii ani hărăziţi de soartă. 

Sub influenţa lui Goethe. Schiller şi-a întors faţa de la filozofie 
reluându-şi activitatea poetică. „Poetul e singurul om adevărat, îi scria 
lui Goethe. Chiar şi cel mai bun filozof nu-i decât o caricatură faţă de 
el.” 


În 1796 a scos un poetic Musenalmanach, în care publică mai 
ales poezii filozofice, cum a fost amintita Die Künstler (Artiştii), şi 
apoi: Der Spaziergang (Plimbarea), Ideal und Leben, şi Das Glück 
(Norocul). În Der Spaziergang poetul trecea în revistă, pe scurt, istoria 


7 Briefwechsel zwischen Goethe und Schiller (Corespondenţă între 
Goethe şi Schiller), Stuttgart bei Cotta, 1881. 

evoluţiei culturale a omenirii (ca Tudor Arghezi în Cântare omului): 
viaţa în natură, în orașe, înflorirea artelor şi științelor, ca şi epoca de 
decadenţă, şi recomandă drept unic mijloc de salvare (ca J.J. Rousseau), 
întoarcerea la Natură. În Ideal und Leben le recomandă oamenilor să 
unească plăcerile simţurilor cu pacea sufletească şi să-şi înfrumuseţeze 
viaţa prin Artă. 

În Almanahul din 1797 au apărut Die Xenien (greceşte: daruri de 
gazdă, numite astfel după epigramistul roman Martial, care îşi intitulase 
astfel o carte de epigrame). În Xenien, amândoi poeţii au început o 
campanie împotriva lucrărilor literare ale adversarilor lor şi în genere 
a producţiei literare slabe a timpului. Colaborarea poeţilor la aceste 
Xenien a fost aşa de strânsă, încât nimeni n-a putut deosebi partea de 
contribuţie a fiecăruia, cum a încercat W. von Mallzahn. 

Au publicat apoi. în 1797 („anul baladelor”) Balladen und 
Romanzen; Goethe: Der Zauberlehrling (Ucenicul vrăjitor, tradus la 
noi de St.O. Iosif), Der Scharzgrăber (Săpătorul de comori), Braut 
von Korinth (Mireasa din Corint), Der Gott und die Bajadere (Zeul 
şi baiadera); iar Schiller: Der Handschuh (Mănuşa), Der Ring des 
Polykrates (Inelul lui Polycrate), Ritter Toggenburg, Der Taucher, 
Die Kraniche des Ibykus (Cocorii poetului Ibyicus), Die Bürgschaft 
(Chezăşia), Das eleusische Fest (Sărbătoarea eleusină). 

În Almanahul din 1800 publica Das Lied von der Glocke (Cântecul 
clopotului), poezie în care concepţia filozofică a lui Schiller şi-a găsit 
expresia cea mai desăvârşită (de diversele stadii ale tumării clopotului 
poetul leagă etapele variate ale existenţei umane). Der Kampf mit 
dem Drachen (Lupta cu balaurul) (izbânda inteligenţei şi a şireteniei 
omului impotriva forţelor puternice ale Naturii, dar, mai ales, victoria 
şi mai mare asupra lui însuşi). Unei perioade mai târzii aparţin: Hero 
und Leander, Kassandra, Der graf von Habsburg, Das Siegesfest 
(Sărbătorirea victoriei), Der Alpenjăger (Vânătorul Alpilor). 

Dacă Goethe şi Kant i-au fost dascăli în înţelegerea şi aprofundarea 
cunoştinţelor despre Artă, Goethe singur i-a lămurit legile poeziei 
dramatice şi epice. Prin Goethe, Schiller se întoarce la teatru. Studiază 
Aristotel şi tragedia greacă, traduce din Racine (Fedra), prelucrează 
Macbeth-ul lui Shakespeare şi se îndreaptă spre tragedie. ca o datorie 
care trebuia împlinită. 

Intenţiona să scrie Die Malteser — tragedia legăturilor spirituale şi 
politice între bărbaţi eroici: dar a renunţat la ea. ca să se lupte, trei ani, 

cu Wallenstein, de care ne vom ocupa separat aici, întrucât face obiectul 
cărţii pe care o prefațăm. 

S-a îndreaptat apoi spre un subiect cu totul diferit de acela al lui 
Wallenstein, spre Maria Stuart (1800). A ales o eroină care, ca „ființă 
fizică”, aşa cum s-a exprimat poetul într-o scrisoare către Goethe, a 
dezlănţuit patimi violente. Dacă în Wallenstein se simţea influenţa lui 
Shakespeare, aici Schiller a fost influenţat de Euripide şi Racine. Cu 
această tragedie poetul tindea către stilul clasicist sever. Emoţiile urmau 
una după alta, ducând la triumful nobleţei de suflet, care trezeşte, prin 
suferință, cea mai pură compasiune. Limba poetică a acestei tragedii 
avea neaşteptate reflexe lirice, filozofice, sentenţioase, care dădeau 
personajelor acel patos retoric, caracteristic teatrului său. În tema pe 
care şi-a propus-o — prin suferinţă spre purificare —, Schiller a creat tipul 
unei drame baroce, întruchipat în Maria Stuart. 

În regina Elisabeta, deşi autorul n-o simpatiza, era întruchipat un 
personaj cu trăsături tragice căci, la sfârşitul piesei, în clipa triumfului, 
trăia o adevărată înfrângere interioară. Din punct de vedere tehnic 
această tragedie este o capodoperă. În scena disputei dintre regine (ca 
în Cîntecul Nibelungilor, între Kriemhild şi Brunhild) din actul al II- 
lea şi în scena următoare Schiller atinge un punct culminant care-şi află 
cu greu asemănarea în literatura universală! 

Maria Stuart s-a jucat pentru întâia oară la Weimar, la 14 iunie 
1800, cu un răsunător succes. 

Acest succes l-a îndemnat să înceapă, chiar la 1 iulie, în acelaşi an, 
drama Die Jungfrau von Orleans (Fecioara din Orleans), terminată la 
16 aprilie 1801. Schiller, care fusese criticat şi chiar duşmănit de poeţii 
romantici, şi-a intitulat noua lucrare „tragedie romantică”, deoarece 
era vorba în ea de credinţa în minuni a evului mediu, şi lucrarea se 
întemeia, în mare parte, pe ideologia şcolii romantice. Voia să le arate 
tinerilor romantici cum se poate trata un subiect romantic, fără să te laşi 
stăpânit de el. În eroica fecioară poetul a întruchipat elementul divin din 
sufletul omenesc, iar în nevinovăția și entuziasmul ei — ca și în ispita, 
pe care a avut-o, ca femeie, pentru dragostea pământească — se vădea 
noblețea cea mai deplină a sufletului feminin. 

A fost reprezentată la Leipzig (17 septembrie 1801), iar poetul a 
fost îndelung ovaţionat. 

Bolnav, Schiller a plecat la Dresda, la prietenul său Körner, să se 
odihnească. unde a prefigurat mai multe piese. dar s-a oprit la Brau/ von 


Messina. Cu această dramă Schiller s-a reîntors la antichitatea clasică, 
spre tragediile Destinului şi către Sofocle. 

Realitatea era aici înlăturată în folosul simbolului; soarta îşi urma 
neşovăitoare drumul, şi acţiunea scenică slujea numai la realizarea 
catastrofei mai înainte hotărâtă prin oracol şi blestem. Corul, ca în 
tragediile lui Eschil, contura atmosfera spiritualizată şi ideală. Chiar 
forma versurilor era înrâurită de Eschil. pe care poetul l-a citit în 
traducerea lui Fr. Leopold von Stolberg (1802). Versurile albe alternau 
cu cele rimate ale corului. Putem afirma că, dintre toate lucrările 
dramatice ale lui Schiller, aceasta este cea mai strălucită din punctul de 
vedere al armoniei limbii. al „dicţiunii” (cum numesc germanii această 
frumuseţe verbală). 

La recomandarea marelui duce Karl August, împăratul Franz 
l-a înnobilat pe Schiller în anul 1802. Jenat oarecum, îi scria poetul 
prietenului său Willielm von Humboldt: „Desigur că veţi fi râs, când 
aţi auzit de înnobilarea mea. A fost capriciul ducelui nostru şi. dacă s-a 
realizat, am primit-o de dragul lui Lolo? şi al copiilor.” 

Schiller a petrecut vara lui 1803 în staţiunea balneară Lauchstăt, 
ca să-şi îngrijească şubreda-i sănătate. Presimţindu-şi sfârşitul apropiat, 
a desfăşurat o cu atât mai febrilă activitate. De dragul ducelui Karl 
August a tradus două comedii franceze: Der Parasit (Parazitul) şi Der 
Neffe als Onkel (Nepotul în rolul unchiului), gustate mult de publicul 
din Weimar. 

Apoi a stat la îndoială: să scrie tot o piesă cu caracter antic? În cele 
din urmă a părăsit această idee, pentru un subiect german, apropiat de 
actualitatea politică — drama luptei pentru libertate, piesa care l-a făcut 
într-adevăr popular, ultima lui lucrare de mari proporţii: Wilhelm Tell 
(1804). 

Era anul încoronării lui Napoleon. Goethe însuşi plănuise o epopee 
Tell şi i-a pus la dispoziţie documentarea necesară cu privire la Elveţia. 
ţară pe care Schiller n-a văzut-o niciodată. Elveţia trecea, în secolul al 
XVIII-lea, drept patria libertăţii republicane. a moravurilor patriarhale. 

Schiller, cu intuiţia lui minunată. cu puterea de creaţie şi fantezia 
iui bogată a realizat o dramă cu fundal istoric şi a creat atmosfera alpină 
elveţiană. ca şi când ar fi trăit-o. Scriind se gândea însă mereu la poporul 
german. „Poporul e avid de asemenea subiecte. îi spunea lui Goethe. 
Mai ales acum se vorbește cu atât mai mult de libertatea elveţiană, cu 
cât ea a dispărut din lume.” 

2 Charlotte, soția sa, născută von Lengefeld, era nobilă. 

Prin Wilhelm Tell Schiller se întoarcea la ideea lui din tinereţe: lupta 
împotriva tiraniei care păcătuieşte împotriva ordinii naturale, umane şi 
divine. Uciderea guvernatorului era justificată nu numai politic — ca să 
elibereze țara de tirani — dar şi omeneşte. căci acesta îl silise pe Tell să 
tragă cu săgeata în mărul pus pe capul propriului copil. 

Drama Wilhelm Tell i-a adus atâta popularitate, încât unii critici 
îl considerau ein grosser Volksdichter (Un mare poet popular). Așa să 
fie oare? Goethe il caracteriza astfel într-o convorbire cu secretarul 
său Eckermann: „Schiller, care, între noi fie zis, a fost mai aristocrat 
decât mine, care însă cântărea mai mult decât mine tot ce spunea, a avut 
fericirea bizară de a trece drept prietenul favorit al poporului”. Goethe 
avea dreptate: Schiller n-a făcut niciodată concesii gustului mediocru, 
pe care îl dispreţuia. Cu toate acestea. după cum am văzut. a avut mai 
mare popularitate decât Goethe. La aceasta au contribuit în primul rind 
stilul clar şi patosul, care nu e lipsit de gust: apoi dramele din tinereţe, 
cu entuziasmul lor, au contribuit în mare măsură la o preţuire generală. 
E drept însă că poporul s-a apropiat mai uşor de mentalitatea sa, decât 
de aceea, mai rece, olimpiană, a lui Goethe, dar adâncimea schilleriană 
de gândire. frumuseţea poetică formală, elevația artei sale puteau fi 
apreciate mai greu la adevărata lor valoare! 

În iulie 1804 a avut loc la Berlin prima reprezentaţie a lui Wilhelm 
Tell, la care poetul a fost sărbătorit cu atâta entuziasm, încât împăratul, 
aflat de faţă, i-a propus să se mute la Berlin. Poetul însă nu se putea 
despărți de Weimar, de duce şi de Goethe. În Weimar se simţea acasă, 
iar situaţia materială i se imbunătăţise. Nu lăsa pana din mână, deşi 
sănătatea-i era precară. 

La căsătoria prinţului moştenitor de Weimar cu principesa rusă 
Maria Pavlovna a scris Die Huldigung der Künste (Omagiul artelor), 
cea mai frumoasă odă ocazională a literaturii germane. 

În martie 1805 a început să scrie tragedia Demetrius, cu subiect din 
istoria Rusiei, dar tot atunci boala a izbucnit violent. În pauzele dintre 
accese poetul găsea totuşi energie să lucreze cu o plăcere uimitoare, 
până ce, în cele din urmă, a capitulat. La 9 mai 1805, după amiază, la 
orele 5, s-a stins. Un monolog din Demetrius era încă proaspăt pe masa 
lui de lucru. 

În noaptea de 11 mai, pe când Goethe era greu bolnav, Schiller a 
fost dus la mormânt. O înmormântare modestă, aşa cum fusese o mare 
parte din viaţa lui. 


C.F. Meyer descrie astfel cortegiul funerar: „Câteva făclii abi: 
Tuminând sărăcăcios, pe care furtuna ameninţa să le stingă infiecare 
clipă. Un linţoliu fluturând. Sicriu obișnuit de brad, fără nici o coroană 
şi nimeni nu-l însoțea, ca şi când ar fi dus la groapă pe cine ştie ce 
răufăcător. Cioclii se grăbeau. Doar un necunoscut înfăşurat în mantia-i 
largă, călcând măreț, urma dricul. Era geniul omenirii.” 

Din fericire aceasta este o simplă descriere poetică, întrucât 
ultimii ani ai vieţii poetului au fost buni. Schiller era stimat de națiunea 
întreagă, mai toţi marii imperiului îi căutau prietenia, iar Karl August 
fusese generos cu el: grijile materiale nu-l mai apăsau. Numai boala îl 
amăra. Ultimii ani de înfrigurată muncă au fost şi cei mai întunecaţi 
de suferinţă. Părea, totuşi, că slăbiciunea trupească, pe măsură ce 
înainta, alunga tot mai mult ceea ce era omenesc în poet: chipu-i arăta o 
transfigurare care a rămas încremenită pe nobila sa mască. 

A fost mare poet, a fost — ceea ce e deseori rar — şi mare om. 
"Nobleţea sufletească, setea lui de libertate le-a păstrat eroic dincolo 
de vicisitudinile scurtei sale vieţi. Soarta nu i-a fost prea darnică, ci 
dimpotrivă. Entuziasmu-i veşnic tânăr l-a ajutat să învingă toate 
lipsurile şi dezamăgirile. Dacă nu i se împlinea o îndreptăţită speranţă, 
făurea alta; dacă întâlnea mândria sau aroganţa celor fără inimă, îşi 
spunea, mângâindu-se: „Putem fi trataţi josnic. dar nu ne poate nimeni 
înjosi!” A crezut în el şi-n Artă. Era călăuzit de misiunea Artei în tot ce 
a creat. Spiritul a strunit trupu-i slăbit. Toţi — care l-au cunoscut — l-au 
iubit. Poetul H. Voss, mai tânăr ca el, dar care se bucura de prietenia sa, 
scria; „Ca poet, îl iubesc mult (pe Goethe): dar ca om, Schiller îmi este 
infinit mai drag, căci el m-a făcut om mai bun şi mai liber”. 

Schiller a vrut să devină preot. N-a izbutit. Şi nici n-ar fi fost, 
credem, un preot bun, căci dogmele religioase erau străine de 
preocupările lui. În această privinţă nota: „Care din religii are dogmele 
cele mai bune? Nici una din toate cele pe care mi le numești. De ce nici 
una? Pentru că sunt... religios.” 

A fost, în schimb. preotul care a slujit cel mai bine altarul 
Frumosului, al Binelui, al Libertăţii. al Umanității. Toate acestea îl fac 
actual... 

În anul 1825 sicriul său a fost aşezat în cavoul ducal, la stânga 
ducelui Karl August, în dreapta căruia își va găsi odihna, în 1802, şi 
prietenul său, Goethe. Acesta i-a dedicat un frumos document literar în 
Epilog zu Schillers Glocke, care sfârşeşte cu aceste versuri: 

Indessen schritt sein Geist gewaltig fort 
Ins Ewige des Wahren, Guten, Schönen, 
Und hinter ihm, in wesenlosem Scheine, 
Lag, was uns Alle bändigt: das Gemeine.* 


Opera lui Schiller s-a născut într-o vreme de zguduiri şi de prăbuşiri 
istorice, care au salvat Europa de absolutism şi au creat premisele unui 
secol al democraţiei. al libertăţii şi demnităţii omului. 

În 1859 poporul german s-a adunat în jurul mormântului marelui 
poet Schiller, ca în jurul acestui simbol. În schimb finele secolului al 
XIX-lea s-a uitat dispreţuitor la el (Nietzsche). Abia mai târziu şi-a 
aflat iar adevărata preţuire; Georg Kaiser şi Bertholt Brecht îl socoteau 
dascălul lor întru libertate şi ură împotriva tiraniei. 

Astăzi s-a încheiat vremea când se discută pro şi contra în legătură 
cu evoluţia spirituală a lui Schiller, spre a i se fixa locul în universul 
sufletesc german. Opera sa a vrut să trezească tot ce e mai bun în om şi 
să-l înalțe pe calea spre perfecţiune. Aceste două tendinţe le-a contopit 
într-o sinteză, unică în spiritualitatea germană. 


Rânduri despre Wallenstein 


Schiller a făcut studii istorice foarte amănunțite în legătură cu 
personalitatea şi viaţa lui Wallenstein. A cercetat istoria Războiului 
de 30 de ani, în care generalul Albrecht von Wallenstein a avut un rol 
considerabil, război asupra căruia poetul a scris, ca profesor universitar 
la Jena, tratatul de care am amintit; a făcut studii de astrologie, ca să-l 
poată înfățișa pe cititorul în stele Seni, în prezicerile căruia Wallenstein 
credea, la început. orbește; a citit scrierile călugărului Abraham a Santa 
Clara, renumit predicator popular medieval. pentru a ni-l prezenta 
pe călugărul capucin din Tabăra lui Wallenstein; a vizitat apoi, din 
staţiunea balneară, unde-şi îngrijea sănătatea şubredă, localitatea 
şi fortăreaţa Eger, pentru a reda locul unde a fost ucis generalul, s-a 
familiarizat cu felul de organizare şi regulamentele armatei austriece 
etc. Nici un poet n-a pus vreodată atâta grijă şi zel în documentare. 
Întinderea subiectului fiind prea mare Goethe i-a propus. având în vedere 
şi reprezentarea dramei, să-l împartă în trei părți, şi astfel s-au născut 


> Şi acum sufletul lui se înalță sus, în tărâmul veșnic al Adevărului, al 
Binelui şi al Frumosului, iar jos, în urma sa, a rămas — în negura aparențelor — 
ceea ce ne înlănțuie pe toți: Banalitatea. 


trilogia: Wallensteins Lager (Tabăra lui Wallenstein), Piccolomini (Cei 
doi Piccolomini) şi Wallensteins Tod (Moartea lui Wallenstein.) Trilogia 
schilleriană nu trebuie însă asemănată cu trilogiile antice, în care fiecare 
parte era unitate de sine stătătoare şi care se putea reprezenta separat. 
La Schiller trilogia are acţiune unitară, o parte succedându-se după alta 
şi neputându-se reprezenta, cu deplină înţelegere, separat pe scenă, 
părțile tratând acelaşi subiect. 

Prima parte Wallensteins Lager ne redă atmosfera Războiului 
de 30 de ani, şi a fost reprezentată în anul 1798; celelalte două părți, 
Piccolomini şi Wallensteins Tod, în anul următor. 

Cu Wallenstein, Schiller a scris cea dintâi dramă istorică, în stil 
mare, din literatura germană. 

Dar elaborarea trilogiei Wallenstein a cunoscut o lungă evoluţie. 
Încă la începutul anului 1791, în timpul preocupărilor sale legate de 
Războiul de 30 de ani, poetul numea moartea generalului Wallenstein 
un „subiect foarte preţios pentru o tragedie istorică”. A avut clar în 
minte subiectul, deşi l-a purtat în suflet până în 1799, deci 8 ani. 

De ce nu s-a apucat îndată de lucru? Pe lângă boala care-l măcina, pe 
atunci îl preocupau alte lucrări, ca Ma/tezii, studiile istorico-filozofice, 
filozofia lui Kant şi Războiul de 30 de ani: apoi. după cum am văzut, 
Schiller voia să se documenteze serios. studiind împrejurările istorice şi 
politice ale epocii: topografia Boemiei de Merian, istoria aceleiaşi țări, 
scrisă de Pelzel, campania ducelui de Weimar, a lui Engelsiiss, războiul 
suedezilor publicat de Chemnitz etc. 

Planul primelor trei acte l-a expus pe larg lui Goethe abia în 
februarie 1797. După o îndelungată chibzuinţă s-a hotărît să scrie un 
prolog, descriind soldatesca Războiului de 30 de ani şi l-a intitulat 
Wallensteiner. Un an mai târziu i-a dat numele de Wallensteins Lager şi 
l-a îmbrăcat în versuri scurte, burleşti. 

Intenţiona, la început, să scrie lucrarea în proză; dar s-a lăsat 
influenţat de Wieland, care socotea ritmul drept condiţie indispensabilă 
a poeziei, şi de Humboldt, care spunea că scenele de dragoste dintre 
Max şi Thekla nu pot fi scrise în proză. 

Până în decembrie 1797 a scris patru acte din Piccolomini, pe care 
i le-a citit lui Goethe. Acesta i-a sugerat să-l introducă în Tabără pe 
călugărul capucin, cu predica sa, recomandându-i să-l citească pe Santa 
Clara. Tot el i-a propus împărțirea în trei părţi a dramei, a treia parte 
fiind tragedie. 


Ni 


pf 


În noiembrie 1798 primele două părţi ale trilogiei erau aproape 
gata. Se oprise numai la scena astrologului Seni, căruia intenţiona să-i 
dea caracter comic. Tot Goethe a fost cel care l-a îndemnat să vadă altfel 
intrarea în scenă a astrologului. La 1 ianuarie 1799 îi trimite lui Goethe 
Piccolomini, care a şi fost reprezentată la 30 ianuarie, în acelaşi an, de 
ziua naşterii ducesei, după ce, cu trei luni mai înainte, se reprezentase 
Wallensteins Lager. 

Schiller se grăbea: în februarie 1799 erau gata trei acte din Moartea 
lui Wallenstein, iar la 20 aprilie a avut loc cea dintâi reprezentație cu 
această a treia parte şi cea mai însemnată din trilogie. 

Sub influența lui Goethe şi a lui Kömer poetul a făcut vreo trei 
prelucrări, până ce a izbutit să-i dea forma definitivă şi abia în februarie 
1800 editorul Cotta a început tipărirea trilogiei. Tirajul a fost neaşteptat 
de mic: 3500 exemplare, care s-au epuizat imediat. tipărindu-se o nouă 
ediţie. Schiller a apucat patru ediţii. 

"Wallenstein nu este. ca alte personaje ale dramelor sale, un caracter 
care să exprime părerile şi dispoziţiile sufleteşti ale poetului. ci putem 
spune că, până la un punct, însuşirile lui Wallenstein sunt străine de 
caracterul lui Schiller. 

Poetul îşi schimbase părerile despre Artă: voia acum să reprezinte 
realist personajul. Wallenstein era tipul cel mai potrivit pentru acest 
scop. E adevărat că acest erou schillerian nu prezintă nici un moment 
remarcabil de măreție, dar loialitatea trăsăturilor sale ni-l arată ca o 
puternică personalitate. N-are nobleţe sufletească, ci, dimpotrivă, unele 
momente reprobabile: este, totuşi, o apariţie însemnată, impunătoare. E 
plin de contraziceri (ca şi armata sa din Tabără), dar aceste contraziceri 
se contopesc într-un tot, care-l prezintă drept mare comandant de oști. 
Păcătuieşte, prin trădare, cum păcătuiesc şi alţi eroi ai lui Schiller: Karl 
Moor şi Fiesco, dar în alte proporții. 

Schiller ni l-a înfățișat pe Wallenstein nu ca pe un caracter format, 
ci ca pe unul în formare, în devenire, aşa cum spune Nietzsche: „Der 
Deutsche ist nicht; er wird” ("Germanul nu şi-a sfârşit evoluţia, ci e în 
continuă dezvoltare”). Generalul Wallenstein fusese jignit în dieta de 
la Regensburg, dar, când impăratul a avut nevoie de el. l-a încărcat cu 
onoruri şi i-a acordat puteri discreţionare. Wallenstein n-a uitat jignirea, 
şi în suflet i-au încolţit ura şi dorul de răzbunare. După ce s-a despărţit 
de Viena, n-a mai avut alt punct de sprijin sufletesc decât credinţa în 
astre, de care atâma cu demonică ataşare. 


înainte, sub semnul 
soartei, al ambiţiei. al mândriei jignite. voind să acţioneze şi totuşi 
ezitând, în trădare şi necredinţă. în atmosferă de ameninţare, în care se 
petrec grozăviile Războiului de 30 de ani. Puterea lui e primejdioasă, 
dacă se lasă ademenit de ea. 


Carlyle, scriind despre Wallenstein, a remarcat foarte bine că fiecare 
soldat din Tabără oglindește mentalitatea unităţii din care face parte. 
Astfel dragonul irlandez, care acţionează numai indemnat de propriul 
folos, este oglinda colonelului Buttler; primul cuirasier din regimentul 
Pappenheim — unitatea de elită a vieţii militare de atunci — este icoana 
lui Max Piccolomini, figura ideală din Wallenstein; trompetul. devotat 
trup şi suflet generalului. îl reprezintă pe Terzky. croatul. pe Isolani. iar 
archebuzierul. rămas credincios împăratului. pe Tiefenbach etc. Cel mai 
ciudat tip e vagmistrul, care e caricatura lui Wallenstein. pe care îl imită 
în chip ridicol. 

Dar această armată pestriță, oricât ar cuprinde în ea elemente 
disparate ca pregătire şi interese care s-au adunat sub steagul lui 
Wallenstein, este, deocamdată. strâns unită în jurul comandantului. 
Când se răspândeşte vestea că împăratul vrea să-i slăbească armata, 
împărțind-o, această armată declară solemn generalului că va rămâne 
cu el şi nici o putere n-o poate despărți. 

Prima parte. Wallensteins Lager se încheie cu un sprinten „cântec 
al călăreţilor”. 

Varietatea caracterelor, mişcarea din această agitată armată, toate 
îţi fac impresia că ai de-a face cu ceva haotic, şi totuşi există o unitate, 
o coeziune, care-i ține pe toţi legaţi: personalitatea generalisimului. Tot 
ce se petrece în această tabără în fond se învârteşte în jurul „lui” şi 
fiecare se mişcă mânat numai de voința puternică a comandantului. 

Din predica călugărului capucin bănuim şi opoziţia. care începe 
să se ridice împotriva atotputerniciei generalului. Când în partea doua, 
Piccolomini, apare în tabăra din Pilsen consilierul imperial Questenberg. 
trimisul împăratului, ca să-i aducă lui Wallenstein porunca acestuia, 
soldatesca pestriță, care bea, joacă zaruri şi cântă — nu se mai vede, nici 
aude. Acest trimis se afla în mijlocul generalilor, devotați orbește lui 
Wallenstein. dușman Vienei. Questenberg se simte izolat. înțeles numai 
de Octavio, care, aparent, ţine cu generalul. în ascuns însă primeşte 
lupta cu acesta, pentru împărat şi pentru... sine, căci râvneşte comanda 
şi titlul de prinţ, precum şi pentru dorinţa de a-l scoate pe Max (fiul său, 
care o iubeşte pe Thekla) din mrejele lui Wallenstein. 

Putere şi onoare: acestea sunt lozincile lui Wallenstein! Va sta în 
faţa împăratului singur, admirat şi temut totuşi. Puterea, de care dispune, 
îl va duce la nesocotinţă. Puterile misterioase ale destinului, puteri în 
care credea orbeşte la început, sunt în el. Toate: armata, familia, prietenii 
trebuie să-i fie la îndemână pentru realizarea ţelului urmărit. În acest țel 
nu trebuie să vedem însă numai egoism. Nu! Wallenstein vrea să aducă 
pacea, libertatea, vrea, oricât ar părea de paradoxal, să ajute imperiul, 
să-l ridice, să sfârșească o dată cu fanatismul religios, care l-a sfâşiat 
timp de 30 de ani. 

Egoismul lui Wallenstein constă, credem, în faptul ca el vrea să 
realizeze nobilul ţel al unirii germanilor. dezbinaţi în stătuleţe învrăjbite, 
„numai” prin el, imperiul să-i mulțumească „numai” lui. Dar legătura cu 
suedezii? Aceştia vor fi simple instrumente ale ambiţiei sale. Îi va plăti, 
în cele din urmă, ca pe oricare mercenari. Că a devenit, prin aceasta, 
trădător faţă de împărat, da, e adevărat: dar nu şi faţă de imperiu! 
Trădarea se datorează mândriei jignite şi poftei sale de răzbunare. Aici 
trebuie căutată pricina căderii, şi nu în evenimentele externe. 

Aparenţa este. fireşte. că tocmai aceste evenimente externe l-au 
silit la acţiunea de trădare: dar. în această privinţă. Schiller a dat numai 
o înfăţişare exterioară convingerilor interne. Criticul Jakob Minor, 
în introducerea sa la Wallenstein, scrie că „de fapt căderea lui nu se 
datoreşte forțelor străine, ci lui însuşi”. E încrederea absolută de sine. 
Aceasta îi aduce căderea. Nu cade pentru că se încrede în stele, ci 
pentru că e orb şi faţă de profeţiile sumbre ale astrologului său, Seni, 
care-i spune: 


„O, vino, vino-n grabă și privește 
Cu ochii proprii, să te-ncredinţezi 
Un semn grozav se-arată-n casa vieții; 
De-aproape te pândește un dușman, 
Un diavol e în dosul stelei tale!” 


La acestea, el, încrezător acum, nu în stele, ci în infailibilitatea sa, 
îi răspunde: 

„Baptiste, du-te şi te culcă, dragă! 

De-atare semne nu mă înspăimânt!” 

Nimic, nici astrologia, nici visul cu presimţiri sinistre al cumnatei 
sale, contesa Terzky, nici teama cameristului său credincios, nici 
stăruinţele lui Max — nimic nu-i mai zdruncină siguranţa de sine. 

Singura figură ideală e Max, care nu vrea să creadă ădare şi 
urăşte falsitatea tatălui său. Pe Wallenstein îl admira ca pe cel mai mare 
geniu militar şi voia să-şi clarifice legăturile cu el: 


„O legătură limpede, curată, 
Rămâne încă intre el şi mine. 

Şi mai-nainte de sfărșitul zilei 
Vreau să se hotărască dacă eu 
Mă lepăd de prieten sau de tată!” 


Acestea sunt şi cuvintele cu care se încheie partea a doua a trilogiei. 

Pentru idila Thekla-Max, Schiller a fost criticat, obiectându-i-se 
că strică unitatea acţiunii şi că ar fi fost influențat de moda tragediei 
franceze, în care neapărat trebuia să încapă şi o acţiune de dragoste. I 
se face, credem, o nedreptate poetului. „Această idilă e contraponderea 
necesară faţă de mărimea copleşitoare a lui Wallenstein”, scrie, cu 
dreptate. prof. Arthur Kutscher în introducerea sa la Wallenstein. 

Acest contrast e într-adevăr necesar. Poetul însuşi a caracterizat 
dragostea lor „partea cea mai importantă a acţiunii, din punct de vedere 
poetic”. 

În arhitectura trilogiei această idilă reprezintă Frumosul, ca simbol, 
în mediul acesta frământat de ambiţii. Piccolominii, fără scenele de 
iubire dintre cei doi, ar fi fost o piesă goală. rece. Scenele acestea sunt 
oaza verde în pustiul ambițiilor deşarte şi. murind — unul, luptând 
eroic, Thekla la mormântul iubitului ei —, cei doi devin adevărații eroi, 
adevărații învingători. Max e imperativul categoric kantian, cum fusese 
Riideger, în Cântecul Nibelungilor. El n-a existat istoric: e creaţia 
poetului. În el recunoaștem într-adevăr pe Schiller, căci e conflictul 
său favorit: lupta dintre datorie şi înclinările inimii. La scenele acestea, 
mărturiseşte poetul, a lucrat cel mai mult şi. adăugăm, a pus cea mai 
multă inimă. Ele au pornit dintr-o necesitate sufletească a poetului, care 
şi aici, ca în Räuber, Maria Stuart şi în celelalte drame ale sale, a simţit 
nevoia unor momente de destindere, de linişte, de odihnă. 

A fost, pentru mine, una din deziluziile tinereţii. când, după citirea 
lui Wallenstein, am aflat că Max şi Thekla, istoric, n-au existat. 

Partea a treia, Wallenstein Tod, duce la catastrofă. Jocul lui 
Wallenstein cu gândul de a deveni regele Boemiei, de a se alia cu 
suedezii, devine acum acţiune serioasă. Generalul simte că nu mai 
poate da înapoi, căci a mers prea departe. Atât de mult s-a încurcat în 
plasa pe care singur şi-a ţesut-o. 


Îndemnat de colonelul suedez Wrangel şi de ambiţioasa cumnată 
a sa, contesa Terzky, şovăitorul Wallenstein se hotărăşte. Zadamic 
încearcă Max să-l abată de la drumul trădării: Wallenstein merge ca un 
somnambul, orbeşte, spre pierzare. 

Octavio îl atrage de partea sa şi pe colonelul Buttler, care fusese 
omul cel mai apropiat de Wallenstein. Regimente întregi îl părăsesc pe 
comandantul suprem: el merge însă pe același drum, cu nestrămutată şi 
încăpăţânată hotărâre. Se simte chiar uşurat, căci trecuse peste perioada 
chinuitoare a şovăielii. Dar Wallenstein şi-a pierdut influenţa asupra 
armatei. Se retrage, de aceea, cu puţinii credincioşi. în fortăreața Eger. 
Aici aude că Max a căzut în lupta împotriva suedezilor şi Thekla moare 
la mormântul lui. Buttler pregăteşte pieirea generalului. Î străpung cu 
sulițele căpitanii Deveroux şi Macdonald. 

Contesa Terzky se otrăveşte. Sfârşitul: Octavio e numit prinţ. Tot 
trădarea a învins: dar cea cu aparenţă de lealitate. 

Evenimentele istorice sunt fidel redate. Dacă, formal, opera 
Wallenstein este numită trilogie. prin faptul împărțirii ei în trei părţi, 
din punctul de vedere al acţiunii însă. cele dintâi două părți sunt numai 
introduceri la tragedia Wallensteins Tod. Opera schilleriană, repetăm, nu 
e trilogie în sensul antic sau shakespearean. Wallenstein, scrie acelaşi 
istoric şi critic literar J. Minor în prefața sa la Schiller (Cotta, vol. V), 
are, după un prolog de un act. două drame de mai multe acte. Piesa 
a doua nu poate exista fără cea dintâi şi invers. Totul este o unitate, 
care numai din cauza volumului enorm al cuprinsului a fost împărțită 
artificial. 

Sfârşitul trilogiei e măreț. Eroul marii trădări a căzut: dar poetul 
nu vrea triumful celeilalte trădări, a lui Octavio. Moralmente, poetul 
îl nimiceşte pe Octavio în câteva cuvinte. E vorba de scrisoarea 
împăratului către „Prinţul Piccolomini”. Titlul este preţul trădării. Cu 
această deşartă înălţare îi plăteşte împăratul pierderea onoarei. pierderea 
unicului fiu. 

Trilogia se încheie astfel dramatic şi palpitant. Poetul a izbutit 
să realizeze ceea ce el însuşi cerea de la confraţi: să ridice arta 
lor până la sublim, s-o facă demnă de înălţimea subiectului ales. 
Să încheiem parafrazând cuvintele lui Schiller din Maria Stuart: 
„O, Doamne. din această operă vorbeşte o inimă!” 

TABEL CRONOLOGIC 


(noiembrie 10) S-a născut Fr. Schiller, la Marbach. 

Urmează „Academia militară”, şcoală înființată de ducele Karl 
Eugen la Wurttemberg pentru fiii ofiţerilor săi. Poetul este deci 
nevoit, ca fiu de ofiţer. să urmeze această „Academie” studiind 
medicina. 

Absolvă „Academia” şi e numit medic militar în Wurttemberg. 
Scrie poezii tinereşti. ca Ode către Laura. 

Apare prima sa lucrare Die Räuber (Hoţii), pe care o începuse 
chiar în timpul şcolarităţii. 

Prima reprezentaţie cu Die Räuber, la Mannheim. unde Schiller 
se refugiază în ianuarie acelaşi an. 

Apare a doua dramă Fiesco, tragedie republicană, ţinând de 
perioada „Sturm und Drang” ca şi Die Räuber. 

Termină tragedia burgheză Kabale und Liebe (Intrigă şi iubire). 
O plănuise încă la Stuttgart, în cele 14 zile de arest, pentru că 
a plecat la Mannheim fără învoire. E a treia operă aparținind 
perioadei „Sturm und Drang”. Schiller e numit poet al teatrului 
din Mannheim. La 11 ianuarie are loc reprezentarea dramei 
Fiesco, iar la 15 aprilie se reprezintă Kabale und Liebe. Lucrează 
la drama Don Carlos. 

Pleacă la Leipzig. Începe o perioadă nouă în viaţa lui Schiller, în 
urma prieteniei cu Chr. Kărner. Scoale revista Thalia. 

Termină Don Carlos, părăsind, cu această dramă, curentul literar 
„Sturm und Drang”. Ducele Karl August de Weimar îi conferă 
titlul de consilier. 

Începe o perioadă de preocupări ştiinţifice (istorie şi filozofie), 
1785-1794. Pleacă la Dresda, după prietenul său Körner. Pictorul 
Anton Graff îi face cel mai izbutit portret (aflat în „Körner 

Museum” din Dresda). În iunie apare Don Carlos. Schiller 
face prima vizită la Weimar. Cunoştinţă cu Herdor şi Wieland; 
frecventează familia von Lengefeld, cu fiica căreia, Charlotte, 
se va căsători. 

Lucrează la Geschichte des Abfalls der Niederlande (Istoria 
revoltei Țărilor de Jos). ÎL cunoaşte pe Goethe, fără să se 
împrietenească însă. Cu Geschichte des dreissigjăhrigen 
Krieges (Istoria Războiului de 30 de ani) îşi încheie activitatea 
sa de istoric. 

E numit profesor de Istorie universală la Universitatea din Jena. 
La 26 mai ţine prelegerea inaugurală cu titlul: Ce este și în ce 
scop studiem istoria universală, aclamată de studenţi. 

Se căsătoreşte, la Jena. cu Charlotte von Lengefeld. Scrie Istoria 
Războiului de 30 de ani, care va apărea în 1792. 

Serioase studii filozofice sub influenţa lui Kant. Apar: Uber 
Anmut und Wiirde (Despre graţie şi demnitate) şi Uber das 
Erhabene (Despre sublim). 

Apar: Briefe über die ästhetische Erziehung des Menschen 
(Scrisori despre educația estetică a omului) şi Uber naive 
und sentimentalische Dichtung (Despre poezia naivă și cea 
sentimentală). Leagă prietenie cu Goethe. Apare revista Die 
Horen. Sculptorul Johann Danecker îi modelează bustul (se află 
în Muzeul din Stuttgart). 

Anul în care Schiller se reîntoarce la poezie. Scoate, împreună 
cu Goethe, revista critică Die Xenien. 

Apare Musenalmanach, în care Schiller publică poezii filozofice 
ca Der Spaziergang (Plimbarea), Ideal und Leben (Ideal și 
viață), Das Glück (Norocul) etc. 

„Anul baladelor”, în care. împreună cu Goethe, publică 
renumitele sale balade şi romanțe: Der Handschuh (Mănuşa), 
Der Ring des Polykrates (Inelul lui Polycrate), Ritter Toggenburg 
(Cavalerul Toggenburg), Die Bürgschaft (Chezăşia), Der Kampf 
mit dem Drachen (Lupta cu balaurul) etc. 

Schiller se mută la Weimar. unde începe o prodigioasă activitate. 
Prietenia cu Goethe devine trainică şi cu efecte fericite asupra 
activităţii amândurora. Astfel termină Wallenstein, şi de aici 
înainte va apărea aproape în fiecare an o piesă originală. Traduce 

pentru teatrul pe care îl conducea Goethe piese străine ca: Macbeth 
de Shakespeare, Turandot de Gozzi, Fedra de Racine etc. 
Termină Maria Stuart, care se joacă cu mare succes. 

Tragedia romantică Jungfrau von Orleans (Fecioara din 
Orleans). O reprezintă în Leipzig. unde poetul este ovaţionat. 
Se mută în casa proprie din Weimar. Scrie Die Glocke. Editorul 
Gotta îi tipăreşte Wallenstein. Poetul este înnobilat de împăratul 
Franz, la propunerea marelui duce Karl August de Weimar. 

O nouă dramă: Die Braut von Messina, tragedie cu coruri. Vara 
şi-o petrece în staţiunea climaterică Lauchstăt pentru îngrijirea 
sănătăţii. care devine tot mai şubredă. 

Se încheie, de fapt. cariera dramatică a lui Schiller, cu Wilhelm 
Tell. Cu aceasta se întoarce poetul iar la drama obiectiv-istorică, 
la ideea libertăţii cu care a început (Die Räuber) şi pentru care 
luptase în tinereţe, încheind astfel un ciclu dramatic la sfârşitul 
vieţii. În mai vizitează Berlinul, unde, în iulie, i se reprezintă 
Wilhelm Tell. Împăratul îi propune să se mute la Berlin; dar 
acest plan cade. Scrie oda ocazională Die Huldigung der Kiinste 
(Omagiul artelor), la căsătoria prinţului moştenitor de Weimar 
cu prinţesa Maria Pavlovna. Din acest an datează portretul său 
făcut de Gottfried Schadow (se află la National-Galerie din 
Berlin). 

În martie se reprezintă, la Weimar, traducerea sa din Racine, 
Fedra. Moare lucrând la drama cu subiect din istoria Rusiei, 
Demetrius, la 9 mai. după amiază la orele 5 şi e înmormântat în 
noaptea de 11 mai. 

Sicriul său este aşezat în cavoul ducal, la stânga sicriului ducelui 
Karl August: iar în 1832 sicriul lui Goethe, la dreapta ducelui. 


KE 


SCURT ISTORIC AL RĂZBOIULUI 
DE 30 DE ANI (1618-1648) ŞI 
AL ROLULUI GENERALULUI 

WALLENSTEIN 


Sângerosul război, în aparenţă religios, care a pustiit Germania 
răscolind-o 30 de ani, a izbucnit în Boemia, unde, din ordinul 
împăratului au fost dărâmate bisericile protestante, abia ridicate în 
orășelele Braunau şi Kloslergrau, deşi confesiunea protestantă era 
legal recunoscută. 

Protestanţii s-au răsculat în anul 1618, au pus mâna pe conducerea 
orașelor şi i-au alungat pe catolici. Urcarea împăratului Ferdinand al 
II-lea, fanatic catolic, pe tronul Germaniei a înrăutățit situația. 

Împărații din dinastia Habsburg duceau o politică de întronare 
a unei autorități centrale şi absolute în Germania. Fiind catolici se 
sprijineau în acest scop pe Biserică, iar iezuiţii, în lupta lor împotriva 
protestanților, izbutiseră să readucă la catolicism Bavaria și unele 
regiuni renane. 

Contrareforma, sprijinită de împărat, era combătută însă violent de 
principii protestanți germani, care, ca să se apere, au încheiat Uniunea 
evanghelică. La rândul lor, catolicii s-au unit în Liga catolică. Aceste 
două organizații politico-religioase zdruncinau, prin antagonismul lor, 
situația politică din imperiu. 

Germania avea adversari şi în afară: în primul rînd pe france 
care nu vedeau cu ochi buni politica centralistă şi absolutistă 
habsburgică, întrucât se temeau de o Germanie unită şi puternică (mai 
ales că şi Spania era pe atunci de temut). Apoi nici statele din nordul 
Germaniei, îndeosebi Danemarca și Suedia, nu erau favorabile unei 


Germanii unite (Suedia se vedea stânjenită în planurile ei de dominație 
asupra Mării Baltice). 

În 1618, răsculându-se protestanții cehi, nu-l mai recunosc drept 
rege al lor pe Ferdinand al II-lea, ci pe prinţul-elector al Palatinatului, 
căci acesta era conducătorul Uniunii evanghelice. 

Principii din Liga catolică îl ajută pe împărat şi-i bat pe cehi la 
Muntele Alb (1620), lângă Praga, Boemia devenind prin aceasta o 
provincie habsburgică. 

Ferdinand al II-lea vrând să-l pedepsească pe principele elector 
al Palatinatului, pentru că acceptase să fie regele Cehiei, trimite trupe 
împotriva lui, pustiind întreg Palatinatul şi alungându-l pe elector; 
punând în locu-i un prinț catolic. 

Protestanţii cer atunci ajutor din afară, şi războiul se transformă 
într-un conflict internaţional. Astfel Gabriel Bethlen, principele 
protestant al Transilvaniei, care râvnea la tronul Ungariei, se uneşte 
cu cehii împotriva lui Ferdinand al II-lea, iar regele Danemarcei, 
protestant şi el, pătrunde cu armata în Germania. Împăratul, atacat din 
două părți, află ajutor la Wallenstein, nobil de origină cehă, care, după 
înfrângerea răscoalei din Praga şi confiscarea averii protestanților 
(1618-1620), devenise foarte bogat. El îşi alcătuieşte armata pe 
cheltuială proprie şi o pune la dispoziția împăratului, împăratul îi 
acordă puteri discreţionare, şi Wallenstein, iscusit general, înfrânge 
armata daneză cât și pe aceea a Uniunii evanghelice, silindu-le să se 
retragă din teritoriile cucerite de ei, de exemplu din Bavaria, care a 
rămas până azi catolică. Se încheie pacea din 1629. 

Acum Ferdinand are mână liberă să-și realizeze planurile sale de 
a alcătui un imperiu centralizat şi de a instaura monarhia absolută în 
Germania. Tot în acest scop îi sileşte pe protestanți, cu scopul de a-i 
slăbi economicește, să înapoieze Bisericii Catolice bunurile confiscate 
în urma Reformei lui Luther. Dar succesele lui Ferdinand nu erau pe 
placul Franţei. Cardinalul Richelieu, conducătorul de fapt al țării, 
intervine pe lângă Gustav Adolf, regele Suediei, ajutându-l şi băneşte, 
ca acesta să ia armele impotriva lui Ferdinand al II-lea. Suedezii intră 
în anul 1630 în Germania, cărora li se alătură şi principii Saxoniei şi 
de Brandenburg, şi înving trupele catolice, mergând victorioși până în 
sudul Germaniei. Wallenstein este biruit la Liitzen, în Saxonia (1632); 
dar în această bătălie cade chiar resele Gustav Adolf. Prin moartea 
sa eroică protestanții pierd un mare sprijinitor şi puterea lor slăbește. 

Franţa însă veghea şi, pentru a preveni o întărire a împăratului 
Ferdinand, se hotărăşte să intervină direct. 

Ferdinand însă, temându-se de puterea și ambițiile lui Wallenstein, 
în loc să-l câștige, pune la cale uciderea lui, la Eger, în 1634, unde 
se retrăsese, după ce impăratul îi luase comanda. Prin asasinarea lui 
Wallenstein, impăratul pierde pe cel mai valoros general. Franţa intră 
în luptă în 1635 şi armatele ei se ciocnesc cu cele germane pe Rin şi 
în Bavaria. 

La început francezii sunt bătuţi, dar le sar în ajutor suedezii, 
olandezii și principii protestanți germani. Conduse de generalii Condé 
şi Turenne, armatele franceze le înving pe cele imperiale, intrând în 
Bavaria, de unde ameninţă Viena. Împăratul este nevoit să ceară pace, 
tratativele având loc în două oraşe din Westfalia, Münster şi Osnabrück. 

Pacea se încheie în anul 1648 şi ea restabilește libertatea 
religioasă, dar consfințeşte şi înfrângerea politicii de unificare a 
Germaniei sub puterea absolută a împăratului (acum Ferdinand al III- 
lea), 

Principii, mai ales cei de Brandenburg și de Saxonia, devin 
puternici şi aproape independenți, având dreptul să întrețină relaţii 
diplomatice directe cu alte state. 

Elveția şi Țările de Jos se desprind din imperiu, Franţa primeşte 
Alsacia (fără oraşul Strassburg). 

Pacea westfălică a fixat hotarele politice ale Europei care, în 
general, au rămas astfel până la finele secolului al XVIII-lea, iar 
fărâmițarea Germaniei va dura până în secolul al XIX-lea. 

Războiul de 30 de ani, care stă la baza trilogiei lui Schiller, 
Wallenstein, va avea ca urmare și o mișcare, în Franţa și în Italia de 
sud, împotriva absolutismului feudal. 

TABĂRA LUI WALLENSTEIN 


PROLOG 


(rostit la redeschiderea teatrului din Weimar, 
în octombrie 1798) 


Din nou ne-atrage în această sală, 
Azi, jocul măştii grave şi glumeţe, 
Ce, prin urechea şi prin ochiul vostru, 
Adânc în suflet v-a pătruns adesea. 
Priviţi cum sala iar a-ntinerit, 

Cum arta, ca pe-un templu-nălțător, 
A împodobit-o! Şi un duh măreț, 
Din şiru-acestor nobile coloane, 
Rosteşte parcă vorbe-armonioase 
Ce umplu sufletul de noi avânturi 
Şi clipa de simţiri sărbătoreşti. 


E totuşi încă vechiul teatru, leagăn 
Al multor forţe tinereşti şi meşter 
Talentelor în plină dezvoltare. 

Noi suntem încă veteranii, care, 

Cu sârguinţă şi elan fierbinte, 

În faţa voastră numai am crescut. 

Pe locu-acesta-a stat un nobil meşter 
Ce v-a-nălţat la culmea artei sale 

Şi v-a-ncântat prin geniu-i creator. 

O, fie ca înfăţişarea demnă 


A teatrului s-atragă-n rândul nostru 
Pe cei mai vrednici, iar acea nădejde 
— Pe care am nutrit-o mai de mult — 
Să se-mplinească-n chip strălucitor! 
O mare pildă ne stârneşte râvnă, 

Şi gândului dă zborul către culmi. 
Deci fie-această scenă innoită 

O mărturie-a marelui talent! 

Căci unde-şi cearcă forțele mai bine 
Şi-mprospătează gloria străveche, 
Decât aici în faţa unui public 
Mişcat de fiecare vrajă-a artei, 

Cu simţul fin în stare-a prinde duhul 
În apariţia-i fulgerătoare? 

În vreme ce a daltei plăsmuire 

Şi cântul bardului trăiesc milenii, 
Creaţia actorului va trece 

Pe lângă simţuri, grabnic, fără urme. 
Aici, cu el odată, moare vraja. 

Şi cum se stinge sunetu-n ureche, 
Aşa se stinge clipa creatoare 

A cărei faimă nu se poate scrie. 

O, arta-i grea, răsplata-i trecătoare! 
Actorului nu-i va-mpleti cununi 
Posteritatea, şi de-aceea el 

Să fie lacom după viaţă; clipa 

Fiind a lui, s-o umple-n întregime, 
Şi să câştige cu tărie lumea, 

Din vremea lui pentru-a-şi putea clădi, 
Cu dragostea celor mai buni şi vrednici 

Un monument înălțător şi viu. 

Cel care-a mulţumit pe cei mai buni 
Din vremurile lui, acela-nseamnă 
Că-n toate vremurile a trăit. 


Începe astăzi pe această scenă, 
Sălaşul Thaliei, o eră nouă 

Ce-l face pe poet mai îndrăzneţ: 
Se leapădă de-un drum bătătorit 
Şi ţine să vă scoată din făgaşul 
Îngust al vieţii, pentru-a vă transpune 
Pe culmile măreţe ale artei 

Ce-i vrednică de clipa-nălțătoare 
A vremii-n care năzuim într-una. 
Căci numai o idee mare poate 
Să clatine din temelii un suflet, 
În minţile cu gânduri marginile 
Şi înţelegerea e mărginită, 

Tar omul izbuteşte să se-nalţe 
Odată cu-aspiraţiile-i mari. 


Şi-acum, când veacul grav e pe sfârşite, 
Când chiar şi adevăru-i poezie, 

Când genii mari se luptă să atingă 

Un ţel ales şi când în joc se află 

Măreţe lucruri ale omenirii 

— Şi dominaţia, şi libertatea — 

Cuvine-se şi artei să încerce, 

Pe scena magică, un zbor mai-nalt 

— Ba, astăzi, chiar şi trebuie — căci altfel, 
O face de ruşine scena vieţii. 

"Vedem cum azi se sfarmă forma veche 
Ce, cu un veac şi jumătate-n urmă, 
Dăduse țărilor din Europa 

O mult dorită pace, rodul scump 

Plătit cu treizeci ani de trist război. 
Din nou poetului îngăduiţi-i 

Să vă arate, plin de fantezie, 
Acele-ntunecate vremi de-atunci, 

Dar să priviţi prezentul mai senini, 

Şi viitorul cu nădejdi mai mari. 


Acum poetul vrea să vă transpună 
În mijlocul acelui crunt război. 
Trecură şaisprezece ani de jaf, 

De pustiire şi de lipsuri. Lumea, 
Ca într-o mlaştină-a durerii, fierbe, 
Şi raza păcii nu se-ntrezăreşte. 
Imperiu-i ca un loc de zbenguială 
A armelor, oraşele-s pustii. 
Ruină-i Magdeburgul, orice artă 
Şi meşteşugurile-s la pământ. 
Nimic nu mai înseamnă cetăţeanul, 
Oşteanu-i totul; iar necuviința, 
Nepedepsită, -şi bate joc de datini. 
Şi pe pământul pustiit vin cete 
Barbare.-n lung război sălbăticite. 


Pe-acest tablou al unor vremi sinistre 
Se desenează lucruri îndrăzneţe 
Şi-un geniu temerar. Voi îl cunoaşteţi: 
E zeul taberei, făuritorul 

Oştirilor neînfricate, zbirul 

Oricărei ţări, iar pentru împărat 
Şi stâlp, şi groază, fiu aventuros 
Al orbului noroc, acela care, 
De-al vremilor hatâruri înălțat, 
Atins-a iute cea mai-naltă treaptă 
A gloriei, dar, nesătul, râvnind 
Mereu şi mai departe, cade jertfă 
Ambiţiilor lui nestăpânite. 
Imaginea acestui om de geniu 

— De unii îndrăgit, urât de alţii — 
E în istorie neconturată. 

Dar, ochilor şi inimilor voastre, 
Acum, ca om să vi-l arate arta, 
Ce totul mărginește şi încheagă 
Şi dă-napoi naturii orice culme. 
Ea vede omul în strâmtoarea vieţii 
Şi mare parte-a vinei lui o pune 
Pe seama aștrilor nenorocoşi. 


El nu apare azi pe-această scenă 
Şi, totuşi, între cetele-ndrăzneţe, 
Pe care geniu-i le însufleţeşte, 

A lui imagine veţi întâlni; 
Aceasta, până când sfioasa muză 
Va îndrăzni să vi-l înfăţişeze 

Pe viu; căci numai setea de putere 
I-ademeneşte inima. În lagăr 
Se-arată numai ale lui păcate. 


Tertaţi-l pe poet că nu vă duce 
Degrabă pân'la ţinta acţiunii, 
Ci îndrăzneşte numai să v-arate 

Imaginea eroului măreț 

Doar printr-o-nşiruire de tablouri! 
Doresc ca jocul azi să cucerească 
Urechile şi inimile voastre 

Prin sunetele neobişnuite 

Ce vă vor duce în acele vremuri, 
Pe-o scenă de război, străină vouă, 
Pe care în curând eroul nostru 

Cu fapte o va umple. 


Azi, când muza, 

A dansului zeiţă şi-a cântării, 
Sfioasă-şi cere dreptul din străbuni 
S-aducă versul iar, n-o dojeniţi! 
Cuvine-se să-i mulțumiți, căci ea 
Vă-nfăţişează tristul adevăr 

În vesela împărăţie-a artei, 
Destramă cu ştiinţă-nşelăciunea, 
Pe care mai-nainte o crease 

Şi, astfel, nu trădează adevărul. 
Severă-i viaţa, arta e voioasă. 


PERSONAJELE 


GORNISTUL 
SERGENTUL 
TIRALIORI 
DOI VÂNĂTORI călăreţi din ceata lui Holk 
DRAGONI din regimentul lui Buttler 
ARCHEBUZIERI din regimentul lui Tiefenbach 
CUIRASIERI dintr-un regiment valon 
CUIRASIERI dintr-un regiment de lombarzi 
CROAŢI 

ULANI 

RECRUTUL 

CETĂȚEANUL 

ȚĂRANUL 

FIUL ŢĂRANULUI 

CAPUCINUL 

INSTRUCTORUL MILITAR 

VIVANDIERA 


) din regimentul de carabinieri al lui Terzky 


O FEMEIE DE SERVICIU 
COPII DE TRUPĂ 
OBOIȘTI 


În fața oraşului Pilsen din Boemia. 


Scena I 


Cortul unei vivandiere, în fața căruia se găseşte o dugheană de 

mărunţişuri şi vechituri. Soldaţi de toate culorile şi sub toate drapelele 

se înghesuie claie peste grămadă. Toate mesele sunt ocupate. Croaţi şi 

ulani pregătesc ceva pe grătar. vivandiera le toarnă vin. câţiva copii de 
trupă aruncă zarurile pe o tobă. iar alţii. în cort. cântă. 


Un țăran şi fiul său 


FIUL 


Tătucă,-ţi spun: nu isprăvim cu bine! 

Să ne ferim de-această ostăşime! 

Sunt oameni prea-ndărătnici, ia priveşte! 

Să nu păţim ceva, Doamne fereşte! 
ŢĂRANUL 

Ei, aş! Or fi-ndrăzneţi, de bună seamă, 

Dar n-au să ne mănânce, n-avea teamă! 

Ta uite, vezi? Venit-au alţii noi 

De către Saal şi Main. Acest convoi 

Adus-a lucruri scumpe, cu grămada. 

De-om fi şireţi, va fi a noastră prada. 

Un căpitan, de altu-njunghiat, 

Aceste două zaruri mi-a lăsat. 

Sunt pline de noroc; cerca-voi dară, 

Acum, puterea lor de-odinioară. 
Băieților ne-om arăta zănatici, 
Ei sunt risipitori şi zărpălatici. 
Le place mult să fie lăudaţi 
Şi-aruncă lesne banii căpătaţi. 
Cu baniţa ne store avutul — noi 
Cu linguriţa îl vom lua-napoi. 
Lovind cu spadele, necruţători, 
Noi îi vom încolţi viclenitori. 

(Din cort se aud cântări şi izbucniri de bucurie.) 
T-auzi cum chiuie? Doamne fereşte! 
Pe toate pielea noastră le plăteşte, 
Căci hoardele se lăfăiesc de-un an 
În grajdurile bietului ţăran. 

Acum pe câmpurile înverzite 

Nu mai găseşti nici pană, nici copite. 
Cât vezi cu ochii, țarina-i pustie. 

De foame şi de-atâta sărăcie, 
Ne-aduc în stare hoardele tirane 

Mai să ne roadem propriile ciolane. 
Nici când saxonu-a bântuit prin ţară 
N-am îndurat o viaţă-atât de-amară. 
Şi, cică, sunt oşteni împărăteşti! 


FIUL 
Tes mulţi din cuhne; de la ei chiteşti 
C-avem ce lua? Nu sunt prea arătoşi. 
ŢĂRANUL 
Sunt, dintre toţi, cei mai răutăcioşi? 


Se umflă-n pene şi se cred prea tari, 
De parcă-ar fi din neamurile mari. 


— 


Puşcaşi sunt de-ai lui Terzky. Astor cete 
Boemia li-e baştină, băiete! 
Cu un ţăran n-ar sta la băutură. 
Dar văd şi tiraliori. Stau la căldură 
In jurul focului, în stânga,-i vezi? 
Ei mi se pare că sunt tirolezi. 
Hai, vino Emmerich, căci ne-am găsit 
O bună pasăre de jumulit! 
Ei se îmbracă bine, au bănet 
Şi bucuroşi se-aşează la zaifet. 
(Se duc la corturi.) 


Scena II 


Cei dinainte, vagmistrul, gornistul 
şi un ulan 


GORNISTUL 
Ce vrea netotul? Şterge-o, stârpitură! 
ŢĂRANUL 
Măria voastră, o îmbucătură 
Şi-un strop de vin, căci azi am flămânzit! 


GORNISTUL 


Pe ăştia eu aşa i-am pomenit: 
Să bea şi să se-ndoape! 


ap 


Bv, SL 
ULANUL 


(Îi întinde un pahar de vin.) 
Eşti flămând? 
Na, câine, bea! 
(Îl duce pe țăran la cort; ceilalți vin în faţă.) 
VAGMISTRUL 
Azi, solda, cu ce gând 
Ne-au îndoit? Socoţi că în zadar? 
Pentru-a ne ţine de petreceri doar? 
GORNISTUL 
Nu ştii că azi ducesa vine-ncoace 
Cu fiica-i, principesa? 
VAGMISTRUL 


Eh, se face 
De ochii lumii. Ținta lor, văd bine, 
E ca oştirile din ţări străine 
Să fie-aici, la Pilsen, ghiftuite 
Şi astfel — dintru început momite — 
Cu noi să-njghebe trainică unire. 
GORNISTUL 
Da, da! Iar e ceva în pregătire. 
VAGMISTRUL 
Iar domnii generali ce-au comandat... 


GORNISTUL 


Nu mi se pare-a fi ceva curat. 


VAGMISTRUL 


S-au năpustit cu toţi-aici, grămadă... 


GORNISTUL 
Că doar n-or fi venit la noi să şadă... 
Aşa... că le-ar fi dragă plictiseala. 
VAGMISTRUL 
Nu ai băgat de seamă forfoteala 
Şi-atâtea şoapte-ntruna... 
GORNISTUL 
Bine zici! 
VAGMISTRUL 


Şi cum, de ieri, cutreieră pe-aici 
Bătrânul din Viena c-un şirag 
De aur după gât? Pun rămăşag 
Că asta e cu tâlc! 


GORNISTUL 


Tar vreo iscoadă! 
Pe duce-l cată. 


VAGMISTRUL 


i Nu vor să se-ncreadă 
In noi! Da, da! Nu ai băgat de seamă? 

De chipu-ascuns al ducelui li-e teamă, 

Il văd prea sus, şi-acum a lui urcare 

Îi supără, şi cată să-l doboare. 

GORNISTUL 


Noi îl vom ţine şi de-acu-nainte. 
O, de-ar avea aceleaşi simţăminte, 
Ca noi, şi ceilalţi! 


VAGMISTRUL 


Oastea cârmuită 
De Terzky — în lagăr cea mai neclintită — 
Şi oastea noastră fi-vor cu priinţă 
Doar lui, căci el crescutu-ne-a-n credinţă. 
Toţi căpitanii,-n grad de el urcați, 
Lui trup şi suflet fi-vor devotați. 


Scena III 


Cei dinainte, tiraliorul, gornistul, 
croatul 


TIRALIORUL 


De unde ai furat aşa mărgele? 
Nu-ţi folosesc! Să facem învoială: 
Aceste terțerole-ți dau pe ele, 


CROATUL 
Nu, nu! Tu vrei să-mi tragi o păcăleală. 


TIRALIORUL 


Ei aş! Iţi dau şi-o şapcă albăstrie: 
Acum o câştigai la loterie. 


CROATUL 


(Întinde mărgelele în dreptul soarelui ca să sclipească.) 


Granat curat şi chiar mărgăritare! 
Ta uite ce frumos sclipesc în soare! 


TIRALIORUL 


(la mărgelele și le priveşte.) 
Îţi dau, sclipind atât de minunat, 


Şi-acest bidon! 


Br Y 
GORNISTUL 


Să vezi cum pe croat, 
Tiraliorul îl va înşela! 
Tiraliorule, juma-juma 
Şi îmi voi ține gura! 


CROATUL 
(Şi-a pus șapca pe cap.) 
Da, îmi place! 
TIRALIORUL 


(Face semn gornistului.) 


Tar dânşii-s martori. Doar un schimb vom face. 


Scena IV 


Cei dinainte, sergentul 


SERGENTUL 


(apropiindu-se de vagmistru) 
Ei, frate carabinier, ce zici? 
O să ne ţină multă vreme-aici? 
In vreme ce noi stăm la căldurică, 
Pe cimp roiesc duşmanii fără frică. 

VAGMISTRUL 
Ce, eşti grăbit? Acuma nu se poate, 
Căci drumurile încă-s desfundate. 
SERGENTUL 


Eu, nu! Aici mă simt chiar de minune; 
Dar a sosit un vestitor ce spune 
Că Regensburgu-ar fi căzut acum. 


GORNISTUL 


Deci în curînd o să pornim la drum. 


VAGMISTRUL 


Cum? Pentr-un bavarez nesuferit 


SL 
Şi mult urât de duce, s-alergăm 


Să-i ocrotim noi ţara? Ţi-ai găsit! 


SERGENTUL 
Din gura dumitale multe-aflăm. 


Scena V 


Cei dinainte, doi vânători, apoi vivandiera, 
copiii de trupă, un instructor militar, 
o femeie de serviciu 


PRIMUL VÂNĂTOR 


Văd lume tare veselă pe-aici! 


GORNISTUL 

Dar cine sunt cei arătoşi, voinici, 
In uniformă verde îmbrăcaţi? 

VAGMISTRUL 
Sunt de-ai lui Holk, toţi vânători cercaţi. 
Ei nu din târgul Lipsca-au cumpărat 
Galoanele de-argint; le-au meritat. 

VIVANDIERA 

(aduce vin) 
Bine-aţi venit! 
PRIMUL VÂNĂTOR 


Ia uită-te, drăcie! 
Chiar Augusta din Blasewitz să fie? 

VIVANDIERA 


Vezi bine, da! Şi dumneata „musiu” 

Nu ești din Itzehöe, precum ştiu, 

Chiar Petru, zis cel lung, acel băiat 

Care-ntr-o noapte,-n Gliickstadt, a păpat 

Ai tatălui său bani, cu trupa-ntreagă? 
PRIMUL VÂNĂTOR 

Schimbând cu puşca pana. 


VIVANDIERA 
Atunci ne leagă 
Un vechi prieteşug. 
PRIMUL VÂNĂTOR 
În astă țară, 
Boemia, ne întâlnim deci iară. 
VIVANDIERA 
Azi icea, mâine colo.-ntr-un noroc; 
Aşa precum te clatină războiul 
Şi cum te mătură din loc în loc. 
De-atunci, umblai prin lume de tot soiul. 
PRIMUL VÂNĂTOR 


Da, se şi vede! Da. Îți dau crezare! 


VIVANDIERA 


Am drumuit cu ale mele care 
De mărfuri, când pe Mansfeld noi l-am pus 
Pe goană, pân” la Timişoara, sus. 

Făcut-am lângă Stralsund un popas. 
Acolo am trecut prin greu impas, 
Dând faliment. La Mantua, apoi, 
Cu Feria venit-am înapoi, 

Făcând o preumblare pân” la Gent 
Cu spaniolii dintr-un regiment. 
Norocul mi-l voi încerca acum 
Aci,-n Boemia, și sper s-adun 

Toţi banii de la cei ce-mi sunt datori. 
Să văd de-mi dă şi Friedland ajutor. 
Acolo cortul meu îl poţi privi. 


PRIMUL VÂNĂTOR 
Cum văd, aici de toate poţi găsi! 
Dar unde l-ai lăsat pe scoţianul 
Cu care te plimbai?... 
VIVANDIERA 


Ah, hoţomanul! 
M-a tras pe sfoară, — a şters-o frumușel. 
Tot ce-am agonisit a luat cu el, 
Lăsându-mi doar pe țâncu-acesta-n seamă! 


COPILUL DE TRUPĂ 
(vine sărind) 
De tata îi vorbeşti acuma, mamă? 
PRIMUL VÂNĂTOR 
Îi dă-mpăratul hrană şi-ngrijire, 
Căci trebuie să crească-a lui oştire. 


EDS 


INSTRUCTORUL MILITAR 


(Vine.) 
La şcoala de campanie porniţi! Hai, marş băieţi! 


PRIMUL VÂNĂTOR 


Și ei sunt îngroziţi 
De încăperile înguste, iată! 


FEMEIA DE SERVICIU 
(Vine.) 

Mătuşă, vor să plece! 

VIVANDIERA 

Vin îndată! 
PRIMUL VÂNĂTOR 

Aha! Dar cine e hăituşca mică? 

VIVANDIERA 


E-a sorei mele. 


PRIMUL VÂNĂTOR 
Deci o nepoţică? 
(Vivandiera pleacă.) 
AL DOILEA VÂNĂTOR 


(Reţine fata.) 
Rămâi cu noi, copilă preafrumoasă! 

FEMEIA DE SERVICIU 


Am muşterii de ospătat la masă. 
(Se desface din mâinile lui şi pleacă.) 


PRIMUL VÂNĂTOR 

Ispititoare fetişcană.-mi place! 
Tar mătuşica ei iubită... drace! 
Câţi domni n-au vrut să-ncânte păpuşica, 
Zadarnic însă şi-au tocit pingica! 
Cum trece vremea! Omul multe-nvaţă 
Prin lume! Câte-am să mai văd în viaţă! 

(Către vagmistru şi gornist.) 
Prieteni, mult noroc şi fericire! 
Ne daţi şi nouă astăzi găzduire? 


Scena VI 


vânătorii, vagmistrul, gornistul 


VAGMISTRUL 
Da, cum să nu,-ncăpem toţi, negreşit! 
Aci,-n Boemia, bine-aţi venit! 
PRIMUL VÂNĂTOR 


Se vede că o duceţi de minune! 
Noi la duşman am dat de-amărăciune 
Şi-am dus-o tare greu pe-acel ţinut. 

GORNISTUL 


Aşa cum arătaţi, de necrezut! 


VAGMISTRUL 


Da! Ştiu că nu prea sunteți lăudaţi 
De cei din Meissen și din Saal! 


AL DOILEA VÂNĂTOR 
Lăsaţi! 
Dar ce! Croatul altfel s-a purtat? 
In urma lui nimic n-a mai lăsat. 
Noi am sosit acolo, din păcate, 
Când prăzile au fost pe terminate. 


GORNISTUL 


Priviţi la guler, ce dantelărie, 

Ce albituri, ce pene-n pălărie! 

Vă prinde pantalonul uimitor! 

Îţi pare totu-atât de mişcător! 

Ei, bată-vă norocul — Aşa găteală 
S-avem pe noi cândva, nici pomeneală! 


VAGMISTRUL 


În schimb, suntem din trupa de onoare 
A ducelui. Respectul e mai mare. 


PRIMUL VÂNĂTOR 


Adică pentru noi, ai vrea să spui, 
Că e mai mic? Noi nu suntem ai lui? 


VAGMISTRUL 


Sunteţi ca un grăunte-ntr-o grămadă. 


PRIMUL VÂNĂTOR 


Şi voi, făcuţi cumva din vreo plămadă 
Aleasă? Haina doar ne osebeşte, 
Și eu în haina mea mă simt domneşte. 


VAGMISTRUL 


Vă plâng de milă, căci vă duceţi traiul 
Acolo,-ntre ţărani, departe. Graiul 
Ales şi o deprindere semeaţă, 

Numai în preajma ducelui se-nvaţă. 


PRIMUL VÂNĂTOR 


Se vede bine, după-apucături, 

Ce-aţi prins din multele-i învățături: 
Ştiţi să tuşiţi şi să scuipaţi ca el! 

Dar nu prea văd cum tot cu-același zel 
Aţi învăţat ceva din geniul lui, 

Din marele lui spirit, vreau să spui! 
Aşa ceva nu întâlnim la voi! 


AL DOILEA VÂNĂTOR 


Pe dracii toţi! Oriunde-ntrebi de noi, 
„Cumpliţii vânători” suntem numiţi, 

Ai ducelui, şi dacă vreţi să ştiţi 

Deloc nu-i facem numele de-ocară! 
Pătrundem îndrăzneţi prin orice țară, 
Vrăjmaşă sau prietenă, şi, crunţi, 

O ţinem drept, prin holde, văi şi munţi. 
Când Holk, cu cornul lui vestit ne sună, 
Toţi, într-o clipă,-n juru-i se adună 

Ca focul care cade pe o casă 

Când totul doarme-n noaptea-ntunecoasă! 

N-ajută-mpotrivire, furişare; N 
Adio disciplină, ascultare! 

Ne cad fetiţe-n braţe cu de-a sila — 
Acum războiul nu cunoaşte mila. 

Nu vi le spun să fac pe încrezutul! 

In Baireuth, sau în Voigtland, în ţinutul 
Westfaliei, oriunde, întrebaţi 

De vânătorii noştri ne-nfricaţi! 
Vorbi-vor peste multe veacuri toți, 

Vor povesti copii şi strănepoți 

De bravul nostru Holk şi ceata lui! 


VAGMISTRUL 


Ei, ca să vezi! Grozave lucruri spui! 
Ospeţe, chefuri, deci! Dar pe-un soldat, 
Acestea-l fac? Nu cugetul curat, 
Măsura, istețimea,-nţelepciunea, 

Nu ochiul ager şi repeziciunea? 


PRIMUL VÂNĂTOR 


Pe un soldat îl face libertatea! 

La dracu! Stau cu voi la flecăreală. 
De ce am lepădat degrabă cartea, 

De ce-am fugit de buche şi de şcoală? 
Să aflu-n lagăr caznă, silnicie, 
Pereţii strâmţi dintr-o canţelărie? 
Vreau să trăiesc uşor, în libertate, 

Şi zi de zi să văd o noutate; 

Vreau clipei să mă-ncredinţez şi-apoi 
Să nu privesc-nainte, nici-napoi! 

Eu mi-am pus pielea pentru împărat, 
Să nu mai port vreo grijă, ca soldat. 
Băgaţi-mă în lupta cea mai grea, 


Á A 


În Rinul iute,-adânc, şi veţi vedea 

Că n-am să mă codesc, nu stau pe gânduri, 
Chiar dac-ar fi să piară rânduri, rânduri! 
Dar dacă-i vorba să mă stânjenească 
Vreunul cu-altceva, să mă scutească! 


VAGMISTRUL 


De n-ai şi alte pofte,-afla-vei chiar, 
Aşa ceva şi sub acest pieptar. 


PRIMUL VÂNĂTOR 


De-ai şti ce caznă-am îndurat, ce chin, 
La Gustav suedezul, om hain, 
Năpastă-a lumii! Loc de-nchinăciune 
Făcea din lagăr: seara rugăciune, 
Aşijderea în zori, la deşteptare. 

Şi dacă uneori, din întâmplare, 
Ne-nveseleam, din şea chiar, la iuţeală, 
Ne da jos şi ne lua în tărbăceală. 


VAGMISTRUL 


Ei, da, ştiu! El credea în Dumnezeu. 


PRIMUL VÂNĂTOR 
Cu fetele am dus-o foarte greu. 
Pe lângă lagăr nici nu le lăsa, 
Şi când umblai cu una, te silea 
Să mergi cu ea-n biserică pe dată. 
N-am mai răbdat şi m-am cărat din ceată. 


VAGMISTRUL 


Acum, şi-acolo toate s-au schimbat. 


PRIMUL VÂNĂTOR 


La cei din Ligă-apoi m-am angajat. 
Tocmai atunci se pregăteau să poarte 

O luptă-n Magdeburg. Aveam deci parte 
De altceva! Acolo-aveam de toate: 
Beţii, joc, cântec, fete, libertate. 

Cu iscusinţă Tilly-a comandat. 

Cu sine aspru-a fost, dar pe-un soldat 
De multe îl ierta. Lozinca lui — 

— Când n-ar fi dat din pungă nimănui — 
Era: „de a trăi”. Dar ce folos, 

Că nu i-a fost norocul credincios! 

De când cu ghinionu-afurisit 

Din Leipzig, totul s-a împotmolit. 

Nu ne-a mai mers! Oriunde ne duceam, 
La orişicare uşă ciocăneam, 

Nu ni se deschidea pe nicăierea. 

De plecăciuni, nici vorbă! — Am mers pe-aiurea, 
Ici-colo ne-am târât ca niciodată, 
Pierduserăm cinstirea de-altădată. 
Atunci, dac-am văzut că nu-i de-a bună, 
Trecut-am la saxoni; am luat arvună, 
Crezând că-mi voi găsi la ei norocul. 


VAGMISTRUL 
Soseai la țanc! Îţi nimeriseşi locul, 
Boemia o bună pradă-a fost. 
PRIMUL VÂNĂTOR 


Şi la saxoni mi-a mers destul de prost, 
O straşnică supunere cereau 
Şi ca duşmani nu ne îngăduiau 

Să ne purtăm. Stăteam ca santinele 
Păzind ale-mpăratului castele. 

Şi câte mofturi, câtă sclifoseală!... 
Purtam războiu-n glumă,-n plictiseală, 
Cu inima eram pe jumătate; 

Nu vream să ne stricăm cu alte state. 
Intr-un cuvânt, nici vorbă de onoare! 
Aveam de gând, împins de nerăbdare, 
Să fug din cercu-acela prea închis 
Acasă iar, la masa mea de scris. 

Dar Wallenstein atunci chiar da de ştire 
Pe toate străzile că în oştire 

Primeşte noi soldaţi. 


VAGMISTRUL 


Dar tu ce zici? 
Mult timp te va putea răbda aici? 


PRIMUL VÂNĂTOR 


Ta lasă gluma! Eu, pe cinstea mea! 

Cât timp acela ne va comanda 

Nu mă gândesc să plec. Căci oare cine 
O duce-n altă parte-aşa de bine? 

Aici merg toate după legiuiri 
Războinice şi mari orânduiri. 

Iar duhul, care-ntreaga oaste-adună, 
Ne-nsufleţeşte şi, ca o furtună, 

Ti mână chiar pe cei mai slabi soldaţi. 
Aici păşesc cu paşi neînfricați, 

Trec peste cetăţeni cutezător, 

Cum trece Friedland peste-un domnitor. 
Aicea doar de spadă te cutremuri, 

Aşa cum totul ea-nsemna pe vremuri; 

Învinuit eşti numai de-o greşeală: N 
Când calci porunca fără chibzuială. 
Tot ce nu ţi-e oprit faci cum voieşti, 
Nu te întreabă nimeni ce gândeşti. 
Doar două lucruri sunt: ce se cuvine 
Oştirii şi ce nu. Cât despre mine 
Slujesc doar steagu! 


VAGMISTRUL 


- Acum îmi placi nespus! 
Vorbeşti chiar ca un friedlandez supus. 


PRIMUL VÂNĂTOR 


El azi comanda-n mâna lui o ţine 

Nu ca pe o putere care-i vine 

De la-mpărat. De slujba-mpărătească 
Nu prea-i aminte să se ostenească. 
Ce-a dobândit el pentru împărat? 

Ce mari câştiguri? Cât i-a ajutat, 

Cu marea sa putere de titan, 

Să-i ocrotească ţara de duşman? 

El vru să facă un imperiu-anume 
Doar din soldaţi. S-aprindă-ntreaga lume 
In care, cu a oștilor bravură, 

Orice să îndrăznească. 


GORNISTUL 


Taci din gură! 
Cum poți să rişti cu-asemenea cuvinte? 


PRIMUL VÂNĂTOR 


Pot spune tot ce-mi trece-acum prin minte! 

Chiar generalul ne îngăduieşte. 
„Cuvântu-i slobod”, el aşa grăieşte! 


VAGMISTRUL 


L-am auzit şi eu, e-adevărat! 

Eram de faţă.-a spus-o răspicat 

De multe ori. Da! Vorba-i e ştiută: 
„Cuvântu-i slobod”, „Fapta este mută”, 
„Supunerea e oarbă”. Da, ţin minte! 


PRIMUL VÂNĂTOR 


Eu nu ştiu dacă-s ale lui, defel! 
Dar toate merg precum o spune el. 


AL DOILEA VÂNĂTOR 


Norocul ce-n războaie-l urmăreşte 
Pe-al nostru Wallenstein, nu-l părăseşte! 
De pildă Tilly-a supravieţuit 

Măririi lui. De-acum eu, neclintit, 

Sub steagul ducelui merg credincios 
Şi-n gând mi-am pus să fiu victorios, 
Căci friedlandezul prinde-al său noroc 
Pe care-l vom sili să stea în loc! 

Sub crezul lui, slujind ca luptător, 

Vei sta sub braţul lui ocrotitor! 
Puterea-i este fără-asemănare! 

Doar ştie toată lumea că el are 

Un drac în solda lui. 


VAGMISTRUL 


E-adevărat, 
Nu poate fi rănit! Când am purtat 

La Lützen bătălia-ngrozitoare, 

Cu sânge rece se plimba călare 

Prin foc duşman. Văzut-am că-n zadar 
Intrat-au gloanţe-n cizmă şi pieptar, 

Și pălăria-i ciuruiau, dar ele 

Nu s-au putut atinge de-a lui piele, 

O apără-alifia din tartar. 


PRIMUL VÂNĂTOR 


Nu-i de mirare! Poartă un pieptar 
Făcut din piele de ialan, pe unde 
Nu poate glontele nicicând pătrunde. 


VAGMISTRUL 


Nu, vânătorule, vorbă să fie! 
Din iarba fiarelor e-o alifie 
Pe care el se zice că o poartă, 
Deoarece-i vrăjită; este fiartă 
Cu farmece. 


GORNISTUL 


Nu e ceva curat!! 


VAGMISTRUL 


Se spune că citeşte ne-ncetat 

In stele viitoru-ndepărtat. 

Dar eu ştiu bine tot ce se petrece; 
Un omuleţ cărunt în noapte trece, 
De obicei, prin uşa încuiată; 

A fost somat de paznici, nu odată. 
Mereu, când a intrat acest moşneag, 
Doar lucruri mari ieşit-au în vileag. 

AL DOILEA VÂNĂTOR 


Da, da! El diavolului s-a vândut! 
De-aceea ducem noi un trai plăcut. 


Scena VII 


Cei dinainte, un recrut, un cetăţean, 
un dragon 


RECRUTUL 
(Iese din cort; poartă pe cap un coif și în mână o sticlă.) 
Pe tata să-l saluţi şi pe-ai săi fraţi! 
Rămân soldat, nu mă mai aşteptaţi! 
PRIMUL VÂNĂTOR 


Văd unul nou! 


CETĂŢEANUL 
O, Franz, nu te gândeşti? 
Deschide-ţi ochii, ai să te căieşti! 
RECRUTUL 


(Cântă.) 
Cu tobe, fluierând, 
In sunet de război 
Hoinari pe căi umblând 
Pe-ntregul glob, puhoi, 


a 


Br os 


Ne avântăm călare 

Cu spada-n cingătoare! 

Pornim, pornim acum 

Neînfricați la drum, 

Vioi, prin orice țară, 

Ca pasărea ce zboară, 

In voie, prin păduri 

Sub cerul de azur! 

Urmez al friedlandezului drapel! 
AL DOILEA VÂNĂTOR 


Ce brav ostaş, uitaţi-vă la el! 
(ÎI salută.) 


CETĂŢEANUL 
Lăsaţi-l, rogu-vă, e de neam bun! 
AL DOILEA VÂNĂTOR 
Ei, şi? Ce, noi am fost găsiţi în drum? 


CETĂŢEANUL 


El are bani, avere multă-acasă. 
Ta pipăiţi, ce-mbrăcăminte-aleasă! 


GORNISTUL 
Cea mai aleasă-i haina-mpărătească! 
CETĂȚEANUL 


Chiar şi o fabrică-o să moștenească! 


AL DOILEA VÂNĂTOR 


Norocul stă-n a omului voință! 


CETĂŢEANUL 
Bunică-sa îi dă în folosinţă 
O prăvălie! 


PRIMUL VÂNĂTOR 


Eh! Urâtă treabă 
Să stai să vinzi şireturi pe-o tarabă! 


CETĂŢEANUL 


Tar de la nașul său o crâşmă ţine, 
Şi-n pivniţă, treizeci butoaie pline. 


GORNISTUL 
Le bea cu camarazii lui pe toate. 
AL DOILEA VÂNĂTOR 
Ascultă,-n cort să stai cu mine, frate! 
CETĂŢEANUL 
Logodnica şi-o lasă-ndurerată! 
PRIMUL VÂNĂTOR 
Grozav! El inimă de fier arată. 
CETĂȚEANUL 
Bunica-i, tristă, va muri plângând. 


AL DOILEA VÂNĂTOR 


Va moşteni-o, astfel, mai curând! 


LED 

VAGMISTRUL 


(păşind patetic şi punând mâna pe coiful recrutului) 
Să ştii că foarte bine-ai cugetat! 
Un om cu totul nou ai îmbrăcat. 
Cu platoşă şi coif vii în armie 
In rând cu oameni plini de vrednicie. 
Acum să intre-n tine-un suflet mare! 


PRIMUL VÂNĂTOR 
Şi vezi să nu pui banii la păstrare! 


VAGMISTRUL 


Tu eşti pe cale să pluteşti pe nava 
Fortunei; şi deschis pământul sta-va! 
Acela care nu-i cutezător, 

Nu poate-avea nădejdi de viitor. 

Un cetăţean de rând, în jurul lui, 
Se-nvârte leneş ca un cal ce-l pui 
S-alerge pe-un arman de treierat; 
Dar dacă este vorba de soldat, 

Din el orice se va putea alege, 

Căci pe pământ războiu-acum e lege. 
Ta uită-te aici, pe-acest veston! 

Eu port al împăratului baston. 
Ocârmuirea lumii a-nceput 

Prin el. Şi regele, doar e ştiut, 

Un sceptru ţine-n mână stând pe tron. 
Nu e şi-acela numai un baston? 
Chiar caporal de-ajunge cineva, 

Pe scara spre putere poate sta: 

Şi pân-acolo greu n-are să-ţi fie! 


PRIMUL VÂNĂTOR 


Numai să ştie a citi şi-a serie! 


VAGMISTRUL 


De pildă. -ascultă ce s-a petrecut 
Chiar de curând; eu însumi am văzut. 
Armata de dragoni e comandată 
De Buttler, aşa-l cheamă. — Ei bine, iată: 
Acum treizeci de ani cu mine-a stat 
In tabără pe Rin, fiind soldat. 
Tar azi — de vitejie dând dovadă 
E Buttler, generalul de brigadă. 
El a uimit cu faima şi-a lui fire 
Războinică, întreaga omenire. 
Eu am rămas ascuns, necunoscut, 
Cu toate meritele ce-am avut! 
Dar chiar şi friedlandezu,-al nostru duce, 
Stăpânu-ăl mare, care ne conduce 
Şi face-acum ce vrea, întâi de toate 
A fost un nobil fără-nsemnătate. 
Dar pentru că lui Marte s-a-nchinat, 
Zeul războiului, el şi-a creat 
O glorie care-i atât de mare, 
Incât — după-mpărat — e cel mai tare. 
O ştie cerul ce-i mai este dat, 

(şiret) 
Căci zilele doar nu s-au terminat! 


PRIMUL VÂNĂTOR 


Da, el de tânăr încă a-nceput, 
Şi azi e mare, cum n-ai fi crezut! 
In Altdorf, el, fiind student, odată, 


Bv, Ai 


Tertaţi-mi vorba, a făcut-o lată; 

Căci sluga şi-a bătut atât de tare, 

Încât era aproape s-o omoare. 

Cei mari din Niirenberg au hotărât 

Să-l bage-n carceră numaidecât. 

Fusese,-abia, clădirea terminată 

Şi trebuia, vezi bine, botezată 

Cu numele acelui vinovat 

Ce primu-n carceră ar fi intrat. 

Dar Wallenstein ştiind ce-l aştepta; 

Cătă la câinele ce-l însoțea — 

Şi ce vă-nchipuiţi că-i dă prin minte? 

Indeamnă javra să i-o ia-nainte 

Şi astfel închisoarea cu pricina, 

Se cheamă-aşa cum s-a chemat jivina. 

Asemenea ispravă ne arată 

Ce-nseamnă un bărbat dintr-o bucată. 

Din faptele-i măreţe din trecut, 

Mai mult această farsă mi-a plăcut! 
(Fata a servit între timp; al doilea vânător glumește cu ea.) 


DRAGONUL 


(Intervine.) 
Astâmpără-te, camarade! 


AL DOILEA VÂNĂTOR 


Cum? 
La dracu! Că doar n-o să-mi stai în drum! 


DRAGONUL 


Să-ţi intre bine-n cap: a mea-i drăguța! 


— 


PRIMUL VÂNĂTOR 


El vrea să fie doar a lui puicuţa! 
Dragonule, ce, eşti într-o ureche? 
În lagăr vrea ceva fără pereche. 
Un chip frumos de fată-i dar obştesc, 
Cum e lumina soarelui ceresc. 

(O sărută.) 


DRAGONUL 


Eu nu îngădui, îţi mai spun odată! 
(O trage deoparte.) 


PRIMUL VÂNĂTOR 
Fiţi veseli! Cei din Praga vin îndată. 
AL DOILEA VÂNĂTOR 


Vrei ceartă? Fie! 


VAGMISTRUL 


Fără-ncăierare! 
Aici e slobodă o sărutare! 


Scena VIII 


Câţiva băieţi vincântândunvals, la început mai rar și apoi din ce în 
cemaiiute. Primul vânător danseazăcu fata, vivandiera 
cu recrutul. Fata îi scapă din mâini, vânătorul aleargă 
după ea şi se opreşte în brațele capucinului care tocmai intrase. 


CAPUCINUL 


Hop, hopa-ţupa! U-iu-iu!... Ei, da! 

Şi eu vreau să am parte a zburda! 

Văd chef, nu glumă.-aici! Vă merge-n plin! 

Dar asta-i o armată de creştini? 

Ce suntem noi? Antibaptişti? Ori turci? 

Frumos e ziua Domnului s-o spurci? 

Pe-Atotputernicul batjocoriţi, 

Întruna, ca şi când vă-nchipuiţi 

Că l-ar fi apucat paralizia 

Şi n-ar putea s-arunce-n voi urgia! 

Acum e vreme de benchetuială, 

De mari ospăţuri şi de ţopăială! 

„Quid hic statis tiosi?”! Vă-ntrebaţi? 

De ce aici, ca nişte trântori, staţi? 

La Dunăre războiu-a izbucnit, 

Bavaria acum s-a prăbuşit, 

Sub duşmani Regensburgul se găseşte, 
1 De ce pierdeţi vremea aici degeaba? (lat) 


Tar oastea noastră stă şi trândăveşte 
Aci,-n Boemia, cu nepăsare! 

Işi umflă burta-ntruna cu mâncare! 

În loc de luptă,-i dă cu băutura, 

In loc de-a-i merge spada,-i merge gura! 
Cu fete zburdă, taie bouleanul. 

In loc să-l taie pe-Oxenstiern, duşmanul! 
Creştinătatea,-acum, la drept vorbind, 
Pe cap cenușă-şi pune jeluind. 
Soldatu-şi umple punga cu parale! 
Sunt timpuri de mizerie, de jale! 

Pe cer minuni şi semne s-au ivit; 
Atotputernicu-a dezvăluit 

O mantie-a războiului întinsă 

Pe nori, stând roşie ca focu,-ncinsă. 
El scoate pe a cerului fereastră 
Cometa. Ca pe-o vargă-asupra noastră 
O-ndreaptă, prevestind nenorocirea. 

O vale-a plângerii e omenirea! 
Corabia bisericii se frânge, 

Căci ea pluteşte-n valuri mari de sânge! 
Tar a romanilor împărăție, 

Mă iartă, Doamne,-ar trebui să fie 
Numită pacostea romană! Rinul 

Işi poartă în talazuri azi veninul. 
Bisericile-s cuiburi jefuite; 
Episcopiile sunt pustiite 

Şi schituri, şi abaţii, şi chilii 

Sunt găuri de tâlhari; numai hoţii! 

Iar landurile au ajuns cu toate 
Lăcaşuri jalnice şi desfrânate! 

Dar care-i pricina? Ei bine,-aflaţi 

Că numai voi, voi sunteţi vinovaţi! 


J 

Nenorocirile vin astăzi toate N 
Din ale voastre vicii şi păcate 

Şi din cruzimi, din viaţa dezmăţată 
Pe care toți o duceți în armată! 
Păcatul e magnetul care-n țară 
Atrage fierul spadei din afară. 

După o nedreptate-urmează chin, 
Cum de la ceapă lacrimile-ţi vin; 
Aşa cum şi în alfabet oricând 
Urmează vai-ul după uf la rând. 
„Ubi erit victoriae spes 

Si offenditur Deus?” 

Cum vrei să-nvingi când nu mai vii la predici, 
La liturghii în sfintele biserici, 

Prin cârciumi stând numai la băutură? 
Ştim că femeia din Sfânta Scriptură, 
A dat de banul care l-a pierdut; 

Tar Saul — de măgarul dispărut, 

Pe care tatăl i l-a dăruit. 

Tot astfel Iosif fraţii şi-a găsit. 

Dar cine caută-ntre voi credinţă 

In Dumnezeu şi bună-cuviinţă, 
Ruşine, teamă — nu le va afla, 

Cu mii de torţe chiar de-ar lumina! 
Precum în Evanghelie citim, 

La marele predicator, noi ştim 

Că în pustietate au venit 

Chiar şi soldaţii de s-au pocăit 

Şi, ascultându-l, ei s-au botezat... 
„Quid faciamus nos?” l-au întrebat, 
Ca să putem ajunge-n paradis? — 
„Noi ce să facem?” Iară el le-a zis 
„Et ait illis. Neminem concutiatis” — 


2 Undeva fi speranța victoriei, dacă Dumnezeu este jignit? (lat) 


„Să nu loviți pe nimeni, nu furaţi!” 
„Neque calumniam faciatis” — 

„Și nici să clevetiți sau să-nşelaţi!” 
„Contenti estote”—,Să vă mulţumiţi” — 
„Stipendiis vestris” — „Cu solda ce-o primiţi!” 
Inlăturaţi tot ceea ce e rău, 

Căci scris e: numele lui Dumnezeu 
Nicicând nu trebui” să-l batjocoreşti! 
Dar unde poţi acum să întâlneşti 

Și unde-auzi mai multă blasfemie 
Ca în a friedlandezului armie? 
De-ar fi să bată clopotele-n țară 

La fiecare vorbă de ocară 

Ce se descarcă din a voastră gură, 
Ca tunetul, ca o fulgerătură, 

Curând clopotniţele-ar pustii, 

Nici un paracliser n-ai mai găsi! 

Iar dacă pentru orişice dorință 
Urâtă, plină de necuviință, 

Ce stă în gura voastră nespălată, 
S-ar prăpădi de fiecare dată 

Câte un fir de păr pe scăfârlie, 

Voi peste noapte-aţi căpăta chelie, 
Chiar dacă v-ar fi părul înţesat 

Ca al lui Absalom! A fost soldat 

Și Iosua; iar David, cum se ştie 
L-a-nvins pe Goliat. Dar unde scrie 
C-ar fi avut în marile armate 
Asemenea guri rele şi spurcate? 

De s-ar învrednici a voastră gură 

Ca să rostească,-n loc de-njurătură, 
O vorbă bună, una creştinească, 
Mai mult ea doar n-o să se obosească! 
Dar cupa plină n-ar putea vărsa 


Bv, Y 


Decât aceea ce-ai turnat în ea! 
Şi-apoi mai scrie-n Sfintele Scripturi 
Porunca ce îţi spune: „Să nu furi” 
Pe asta,-ntocmai, voi o respectaţi, 
Când chiar în văzul tuturor căraţi! 
Nici banu-ascuns în ladă, încuiat, 

Şi nici viţelu-n pântece purtat 

N-au loc ferit de voi cei hrăpăreţi, 

De ale voastre gheare de ereţi 

Şi de apucăturile murdare! 

Voi chiar găinile sunteţi în stare 

Să le furaţi cu-ntreg cuibarul lor! 

Ce spune marele predicator? 
„Contenti estote” — „Să te mulțumeşti 
Cu pâinea de cazarmă ce-o primeşti!” 
Dar cum n-ar fi slugarnicul hapsân, 
Când răul vine chiar de la stăpân! 
Aşa cum este capul, tot aşa 
Picioarele! Cunoaşte cineva 

Cui i se-nchină el? Credinţa lui? 


PRIMUL VÂNĂTOR 
Părinte, vezi, gândeşte-te ce spui! 
Pe noi eşti slobod să ne terfeleşti! 
Pe duce, însă, să nu îndrăzneşti! 


CAPUCINUL 
„Ne custodias gregem meam/* 
El e un fel de-Achab* şi Jerobeam;, 
Căci convertește lumea, o îndreaptă 


Nu păzi turma mea! (lat) 
+ Rege al israeliților (917-897 î.Hr), care a pus să-l ucidă pe Naboth, ca să-i 


3 Regeal israeliților (cca 930-900 î- Hr). 

De la învăţătura ei cea dreaptă 
Spre idolii păgâni! El asta vrea! 


GORNISTUL ȘI RECRUTUL 
Să nu mai spui vreodată-aşa ceva! 


CAPUCINUL 


Un astfel de Bramarbas cum e el, 

Un mâncător de fier şi de oţel, 

Vrea toate fortărețele să-i cadă! 
Priveşte-oraşul Stralsund ca pe-o pradă 
Şi cu-a lui gură rea s-a lăudat 

Că-i va cădea chiar dac-ar fi legat 

De bolta cerului înlănțuit. 

Zadarnic praf de puşcă-a risipit! 


GORNISTUL 


N-astupă nimeni blestemata-i gură? 


CAPUCINUL 
Un vrăjitor păgân, o creatură 
Asemenea lui Saul şi la fel 
Ca Iehu€, Holofern”, acuma el 
Se leapădă, ca Petru, de credinţă! 
Deci iată pentru ce-i cu neputinţă, 
De ce acum el nu mai e în stare 
Să-audă a cocoşului cântare! 


VÂNĂTORII 


Ia seama, popă: o păţeşti eu noi! 


Tehu (843-815 î Hr), general israelitean, care a omorât mulţi rivali ca să 
rege. 
Generalul lui Nabucodonosor, ucis de Judita la porțile Bethuliei. 


A 

CAPUCINUL 


Întocmai ca Irod, şiret vulpoi... 


GORNISTUL ŞI AMÂNDOI VÂNĂTORII 


(îmbrâncindu-l) 
Să taci, altminteri moartea te pândește! 


CROAȚII 


(Intervin.) 
N-ai teamă, popă! Stai, te linişteşte! 
Zi tot ce pe de rost ai învățat! 


CAPUCINUL 


(țipând şi mai tare) 

Un Nabucodonosor îngâmfat 

Şi al păcatelor stăpân bezmetic! 

Asemenea mucegăit eretic, 

Se cheamă Wallenstein şi pentru noi, 

El care poartă nume de pietroit — 

E ca un bolovan ce-l întâlneşti 

In calea ta, de care te loveşti, 

De care te împiedici supărat! 

Şi câtă vreme-al nostru împărat 

Il lasă pe-acest Friedland să ne joace 

Pe placul lui, nu va fi-n ţară pace! 
(Pe ultimele cuvinte rostite cu ton ridicat, el bate în retragere. 
Croaţii îl apără de ceilalți soldaţi care năvălesc asupra lui.) 


*  Aluzie la numele lui Wallenstein: Wall — meterez, Stein — piatră. 


A reee 


Scena IX 


Cei dinainte, fără capucin. 


PRIMUL VÂNĂTOR 


(către vagmistru) 
Dar ce-a vrut să-nţeleagă popa oare 
Vorbind de a cocoşului cântare, 
Pe care nu o poate asculta, 
Al nostru căpitan? A spus-o,-aşa... 
Să-şi bată joc? E vorba de-o jignire? 


VAGMISTRUL 


Cuvintele îşi au un tâlc. Din fire, 

Al nostru duce este o făptură 

Ciudată. Niciodată nu îndură 

S-audă miorlăitul de pisică; 

Iar când cocoşul cântă,-l prinde-o fiică. 


PRIMUL VÂNĂTOR 
Aşa cum îl cuprinde şi pe leu! 


VAGMISTRUL 


În preajma lui va trebui mereu 
Să se păstreze-o linişte deplină 


g SL 
— Consemnul toţi străjerii ştiu să-l ţină — 
Căci el gândeşte lucruri tare-adânci. 


VOCI 
(în cort; învălmăşeală) 
Dă-i! Puneţi mâna pe mişel! Dă-i brânci! 
VOCEA ŢĂRANULUI 
Săriţi! Vai, ajutor! Vă înduraţi! 
ALTE VOCI 
Staţi, împăcaţi-vă! Hai, încetaţi! 
PRIMUL VÂNĂTOR 


Al dracului să fiu de nu se bat! 


AL DOILEA VÂNĂTOR 


Mă duc să văd. 
(Fuge în cort.) 
VIVANDIERA 


(Iese din cort.) 
Tâlhari! Un blestemat! 


GORNISTUL 
Ce te-a neliniștit? Ce-i, jupâneasă? 


VIVANDIERA 


Pungaş! Apucătură ticăloasă! 
Să se întâmple chiar în cort la mine, 


A my 


Şi astfel să mă facă de ruşine 
Naintea tuturor? 


VAGMISTRUL 


Ce s-a-ntâmplat? 


VIVANDIERA 


Ce să se-ntâmple? Ei au înhăţat 
Pe un ţăran din sat care-a venit 
Cu două zaruri ce le-a măsluit, 


GORNISTUL 


L-aduc aici pe-acel împielițat 
Cu fiu cu tot! 


Scena X 


Soldaţii îl aduc pe ţăran 


PRIMUL VÂNĂTOR 
Să fie spânzurat! 
TIRALIORII ȘI DRAGONII 


Să-l ducem la călău! La ştreang cu el! 


VAGMISTRUL 
Chiar s-a şi dat poruncă de-acest fel! 


Ep 

VIVANDIERA 


ÎL văd dus peste-o oră la pieire. 


VAGMISTRUL 


O ticăloasă îndeletnicire 
Aduce numai o răsplată rea! 


PRIMUL ARCHEBUZIER 


(către al doilea archebuzier) 
Din pricină că duc o viaţă grea. 
La disperare, nu mai pot să-ndure 
Şi, sărăciţi, se văd siliţi să fure. 
GORNISTUL 


Cum? Aperi pe un câine jigărit? 
Să nu te pună dracu!-Ai auzit? 


PRIMUL ARCHEBUZIER 


Dar şi ţăranu-i om, şi nu se face!... 


PRIMUL VÂNĂTOR 


(către gornist) 
Sunt de-ai lui Tieffenbach, lasă-i în pace! 
Bieţi croitori şi papugii uitaţi 
In gamizoană.-n Brieg, netulburaţi! 
De unde poate şti această droaie 
Cum se obişnuieşte prin războaie? 


Scena XI 


Cei dinainte, cuirasierii 


PRIMUL CUIRASIER 
Tăcere! Ce-i? Ce s-a-ntâmplat cu el? 
PRIMUL TIRALIOR 


La joc, ne-a tras pe sfoară-acest mişel. 


PRIMUL CUIRASIER 
Şi nu cumva eşti tu cel înşelat? 
PRIMUL TIRALIOR 


Ba da, chiar eu, şi lefter m-a lăsat! 


PRIMUL CUIRASIER 


Cum? Tu, oştean din friedlandeza-oştire, 

Ingăduieşti atâta înjosire, 

Să-ţi cerci norocul cu un ţărănoi? 

Numaidecât s-o şteargă dintre noi! 
(Țăranul scapă, ceilalți se adună.) 


PRIMUL ARCHEBUZIER 


Văd că purcede hotărât, tăios 


Ep 

Şi scurt, nu spuse vorbe de prisos. 
Aşa şi merită aceşti netrebnici! 
Cine-i? Nu-i ceh! 


VIVANDIERA, 


Valon, din cei mai vrednici 
De tot respectul; sunt cuirasieri 
De-ai lui Pappenheim. 


PRIMUL DRAGON 


(intervine) 
Cu-ale lor puteri, 
Când Pappenheim la Liitzen a căzut, 
Ei singuri comandării şi l-au făcut 
Pe tânărul Piccolomini care 
Şi azi comanda-n mâna lui o are. 


PRIMUL ARCHEBUZIER 


Ei singuri? Cum de s-au încumetat? 


PRIMUL DRAGON 


E un regiment privilegiat. 

In toate luptele, cele mai crunte, 
Intotdeauna el a fost în frunte. 
Işi are propria lui legiuire; 

Il îndrăgeşte cu deosebire 

Chiar Wallenstein. 


PRIMUL CUIRASIER 


(către celălalt) 
De netăgăduit? Şi-această veste cine-a răspândit? 


A my 


AL DOILEA CUIRASIER 


Din gura colonelului o ştim. 


PRIMUL CUIRASIER 
La dracu! Câinii lor doar n-o să fim! 


PRIMUL VÂNĂTOR 


Ce-au ăştia de sunt tare otrăviţi? 


AL DOILEA VÂNĂTOR 


Dar, domnilor, cam despre ce vorbiţi? 
Ceva ce şi pe noi să ne privească? 


PRIMUL CUIRASIER 
Pe nimeni, n-are să-l înveselească! 
(Soldaţii fac cerc în jurul lor.) 


Se-aude că vom fi imprumutaţi, 
Curând, Olandei, opt mii de soldaţi; 
Cuirasieri de-ai noştri, vânători, 
Precum şi călăreţi tiraliori. 


VIVANDIERA 
Cum? Iar să colindăm? Din Flandra noi 
Abia ieri ne-am înapoiat. 
AL DOILEA CUIRASIER 
(către dragoni) 
Şi voi, 
Din trupele lui Buttler, veţi pleca! 

PRIMUL CUIR ASIER 


Noi, mai ales, valonii! 


VIVANDIERA 
- Ar însemna 

Să meargă trupele cele mai bune! 

PRIMUL CUIRASIER 
Vom însoți — aşa precum se spune — 
Pe ăla din Milano,-acum, în grabă! 

PRIMUL VÂNĂTOR 
Cum, cum? Chiar pe infant? Ciudată treabă! 


AL DOILEA VÂNĂTOR 


Aha, pe popă? Dracu se va duce! 


PRIMUL CUIRASIER 
Adică noi să-l părăsim pe duce, 
Care-ngrijeşte bine pe oştean, 
Pentru-a-nsoţi pe-un spaniol duşman, 
Pe un zgârcit? Nu, asta niciodată! 
Mai bine dezerta-vom din armată. 


GORNISTUL 


La dracu!-Acolo ce să căutăm? 

Noi sângele-n războaie ni-l vărsăm 
Doar pentru împărat, nu pentru-aceşti 
Infanţi cu pălării spanioleşti! 


AL DOILEA VÂNĂTOR 


Noi doar pe chezăşia şi cuvântul 

Lui Wallenstein făcut-am legământul; 

De dragul lui doar. Ferdinand putea 

S-aştepte mult şi bine-aşa ceva. 
PRIMUL DRAGON 


Nu Wallenstein al nostru-a fost în stare 

Să facă din noi oameni de onoare? 

Să ne-nsoţească deci al lui noroc! 
VAGMISTRUL 


Ta ascultaţi-mă puţin! Deloc 

Nu folosesc cuvintele deşarte. 

Eu văd mai mult ca voi, văd mai departe 

Ne-ntind o cursă mârşavă, băieţi! 
PRIMUL VÂNĂTOR 

Ascultaţi ordinul de zi! Tăceţi! 


VAGMISTRUL 
Mătuşă, umple-mi un pahar cu vin 
Din Melneck, gâtul să mi-l ud puţin 
Şi-apoi am să vă spun tot ce gândesc! 

VIVANDIERA 


(Îi umple paharul.) 


Da, domnule vagmistru! Socotesc 
Că nu ne-aşteaptă lucru neplăcut! 
Mai adineauri tare m-am temut. 


VAGMISTRUL 


De bună seamă că e foarte bine 

— Aşa şi trebuie — ca orişicine 

De câte ori voieşte să gândească 

Şi lungul nasului să şi-l cunoască. 
Dar, vorba ducelui: se mai cuvine 

Să chibzuieşti problema-n întregime. 
Noi suntem din a ducelui oştire. 

De la ţăran primim adăpostire, 

El, vrând-nevrând, de noi se îngrijește 
Şi ciorba caldă-adesea ne-o găteşte; 
Iar când convoiu-i gata de plecare, 
Țăranu-nhamă la atâtea care 

Cu lucruri, taurii şi caii lui 

Şi nu se poate plânge nimănui. 

Când un căprar, din alt ţinut plecat, 
Cu şapte oameni vine într-un sat, 
Poruncă dă precum îi este vrerea, 
Căci lui acolo-i stă în mâini puterea. 
Mulțimea — s-o ia dracu! — nu ne vrea. 
Mai bucuroasă-ar fi dac-ar vedea 

Pe tartorul Infernului, decât 

Pieptarul nostru galben după gât. 

Ei sunt cu mult mai mulți aici în ţară. 
Dar pentru ce nu ne aruncă-afară, 
Căci au şi ei ciomege câte vrei! 

De ce noi să ne batem joc de ei? 
Pentru că suntem oastea cea grozavă 
Cu rânduiala cea mai de ispravă! 


PRIMUL VÂNĂTOR 


Da, da! Puterea zace-n unitate! 
Şi asta ducele-a ştiut-o, poate, 
Când cu opt ani în urmă a format 
Armata mare pentru împărat. 

Ei numai treisprezece mii au vrut 

Să aibă-n oastea lor, la început. 

Dar Wallenstein le-a zis: „Nu sunt în stare 
Atâtor oameni să le dau mâncare; 

Dar dacă şaizeci de mii voi strânge, 

Știu bine ca de foame nu s-or plânge!” 
Deci iată cum şi noi am alergat 

La duce, când soldaţi a recrutat! 


VAGMISTRUL 


Să zicem că din degetele mele 

Eu aş tăia pe unul dintre ele, 

Pe cel mai mic, de-aici, din mâna dreaptă. 
Ce vă închipuiţi că mă aşteaptă? 

Un singur deget credeţi c-am pierdut? 
La dracu! Mâna-ntreagă a căzut, 

Căci nu mai pot să fac nimic cu ea! 
Aflaţi că tot aşa se va-ntâmpla 

Cu cei opt mii, pe care dumnealor 

Ii cer să-i ducă-n Flandra.-n ajutor! 
Opt mii înseamnă degetul cel mic 

Al oastei. Dar veţi spune: „Nu-i nimic 
Ce mare lucru dac-au să trimeată 

A cincea parte numai din armată?” 
Vă înşelaţi! Căci eu vă spun, luaţi seama: 
Se duce dracului respectul, teama! 
Țăranul iar se va umfla în pene; 

La curte încrunta-vor din sprâncene 
Cei mari, şi iar măsura ne vor ţine 

Şi pentru hrana ce ni se cuvine, 

Şi pentru încartiruire. Noi 

Vom da iar de poveri şi de nevoi! 
Curând ne vom trezi c-un timp avan, 

Când ni-l vor lua chiar şi pe căpitan 
— Căci e privit la curte cu mânie — 
Şi-atunci cădea-vor toate, pe vecie. 
Căci cine pentru noi mereu stă gata 
Să ne ajute să primim toți plata? 

Şi cine-a arătat cu prisosinţă 

Că are mână tare, iscusință, 
Pricepere, ingeniozitate 

De a uni mulţimi împrăștiate? 

De pildă, tu, dragon, de unde eşti, 
Din care patrie călătoreşti? 


PRIMUL DRAGON 
Eu tocmai din Hibernia plecai. 
VAGMISTRUL 


(către cei doi cuirasieri) 
Tu eşti valon, te ştiu. Tu, după grai, 
Te tragi din neam romanic negreşit! 
PRIMUL CUIRASIER 


Eu niciodată nu am izbutit 
Să aflu cine sunt! De mititel 
Am fost răpit. 


VAGMISTRUL 
Nici tu nu eşti defel 
Din sătuleţele apropiate! 


PRIMUL ARCHEBUZIER 


Nu! Sunt din Buchan, o localitate 
De lângă lacul Feder. 

VAGMISTRUL 


Tu, vecine! 


AL DOILEA ARCHEBUZIER 
Sunt din Elveţia. 


VAGMISTRUL 


(către al doilea vânător) 
Cât despre tine? 


AL DOILEA VÂNĂTOR 
Părinţii lângă Wismar mi-am lăsat. 
VAGMISTRUL 


(Arată pe gornist.) 
Jar el şi eu din Eger am plecat. 
Şi totuşi cine ar putea să ştie 
Că noi, de viscol şi de vijelie, 
Am fost împinşi din sud şi miazănoapte? 
Nu arătăm la fel, prin gânduri, fapte, 
De parc-am fi făcuţi dintr-o plămadă? 
Nu stăm cu duşmanul pieptiş, grămadă, 
Toţi strânşi uniţi? Nu ne-ncleştăm noi toţi, 
Intocmai cum la moară-acele roţi 
Se-mbină şi se învârtesc deodată, 
La un semnal, ori la porunca dată? 
Dar cine-a izbutit atât de bine 
Pe noi să ne-nfrăţească, să ne-mbine, 
Incât să nu ne mai deosebim? 
Doar Wallenstein! 


PRIMUL VÂNĂTOR 


Da, da, ne potrivim! 
La asta, vezi, nu m-am gândit nicicând. 


PRIMUL CUIRASIER 


Da! Lui îi dau dreptate. Au de gând 
Să stingă orice suflu de război. 
Le-ar fi pe plac să-mpingă la nevoi 
Pe un soldat, la trai asupritor, 

Şi-n urmă ei să facă orice vor! 
Aceasta-i uneltire, luaţi aminte! 


VIVANDIERA 


Cum? Chiar o uneltire? Doamne sfinte! 
Atuncea domnii nu-mi mai pot plăti! 


VAGMISTRUL 


Fireşte! Totul se va prăbuşi! 

Mulţi comandanţi vestiți au vrut s-ajungă, 
Şi zdravăn au plătit din a lor pungă 

Să-şi inzestreze trupa. Erau siguri 

Că astfel vor avea şi mari câştiguri. 

Dar dacă ducele-o să cadă,-aflaţi, 

Se vor trezi cu toţii ruinaţi! 


VIVANDIERA 


Blestem, blestem! O, Doamne! Din armată 
O jumătate este însemnată 

In catastiful meu cu-atâţia bani! 

Şi numai de la graful Isolani, 

Ca platnic cel mai rău, am de primit 

Două sute de taleri! 


Ai 


PRIMUL CUIRASIER 
V-aţi gândit 

Ce facem în această-mprejurare? 
Doar într-un fel putem avea scăpare: 
Cu toţii să urmăm acelaşi drum, 
Să fim uniţi până la unu-acum; 
Aşa, feriți vom fi de neplăceri, 
Şi nu ne va păsa de curieri, 
Şi de nici o poruncă ce ne vine! 
Noi în Boemia ne-nfigem bine 
Şi nu plecăm! Nici vorbă de plecare! 
Soldatul luptă pentru-a lui onoare! 


AL DOILEA VÂNĂTOR 


Nu vrem numai aşa... să ne târască 
Prin ţară cum vor ei!... Să îndrăznească! 


PRIMUL ARCHEBUZIER 


Dar, domnilor, mai multă chibzuinţă! 
E vorba de-a-mpăratului voință 
Şi de-o poruncă-a lui ce ni s-a dat! 


GORNISTUL 
Şi ce ne pasă nouă de-mpărat! 
PRIMUL ARCHEBUZIER 


Să nu te mai aud vorbind aşa! 


GORNISTUL 


Şi totuşi e aşa cum spun! 

PRIMUL VANATOR 
Da, da! 
Aici doar friedlandezul porunceşte. 
Aşa aud, şi-aşa ştiu eu. 


VAGMISTRUL 


Fireşte! 
Cu împăratul are semnătură, 
Prin care, cu puteri fără măsură, 
El poartă un război, încheie pace, 
Te spânzură, osânda ţi-o desface; 
El poate confisca chiar şi averi, 
Să îi ridice-n grad pe ofiţeri, 
Pe generali. Intr-un cuvânt el are 
Atâtea atribuţii de onoare. 
Pe astea Wallenstein le-a căpătat 
In scris, negru pe alb, de la-mpărat. 


PRIMUL ARCHEBUZIER 


Ştim că-i puternic, plin de-nţelepciune 
Dar pân” la urmă tot se va supune, 
Căci, ca şi noi, el, faţă de-mpărat, 
Rămâne-o slugă. 


VAGMISTRUL 


Nu-i adevărat! 
Nu e ca noi! Tu n-ai aflat prea bine! 
E principe cu libertăţi depline, 
Ca bavarezul. Când am stat de pază 
La Brandeis, ochii-mi au putut să vază 
Cum împăratul a îngăduit 
Să-şi ţină Friedland capu-acoperit. 


A myo 


PRIMUL ARCHEBUZIER 


Dar asta-n Mecklenburg s-a întâmplat, 
Ținut dat lui zălog de împărat. 


PRIMUL VÂNĂTOR 


De faţă cu-mpăratu,-acoperit? Ciudat! 
Ceva ce n-am mai auzit! 


VAGMISTRUL 


(Bagă mâna în buzunar.) 
Nu vreţi cuvântului să-i daţi crezare? 
(Arată o monedă.) 
Ei bine,-atunci priviţi moneda! Oare 
Efigia de-aci a cui să fie? 


VIVANDIERA 


Ta dă-mi-o să privesc! Cum? Ei, drăcie! 
E Wallenstein! 


VAGMISTRUL 


Ei, vă mai îndoiţi? 

Nu e un prinţ, aşa cum voi îi ştiţi 

Pe toţi ceilalţi? Monezi nu bate oare 
Intocmai ca şi Ferdinand? Nu are 

O ţară-a lui, pe care-o cârmuieşte? 
El, domnilor, „alteţă” se numeşte! 
Aşa că, după cum vedeţi, el poate 
Avea soldaţii lui. 


PRIMUL ARCHEBUZIER 


Acestea toate, 
Lui Wallenstein nu le tăgăduim! 

Dar noi pe împărat azi îl slujim, 
Căci cine îl plăteşte pe soldat? 
Doar împăratul! 


GORNISTUL 


Nu-i adevărat ! 
Şi uite, chiar aci, în faţa ta, 
O spun deschis, că nu-i deloc aşa! 
Acela care n-a plătit soldatul, 
Nu-i altul decât tocmai impăratul! 
Nu el zadarnic ne făgăduieşte, 
De zece luni, că solda ne-o plăteşte? 


PRIMUL ARCHEBUZIER 


Ei, aş! De soldă nici o îndoială. 


PRIMUL CUIR ASIER 


Tăcere! N-avem timp de hărţuială. 
Să ne sfădim noi, dacă îl avem 
Stăpân pe împărat? Fiindcă vrem 

Să fim soldaţii lui până la urmă 
Cinstiţi şi de onoare, nu o turmă; 
De-aceea ne împotrivim! Nici gând 
Să ne lăsăm ici-colo duşi, oricând 
Mutaţi de-acei linguşitori slugarnici, 
De-acei curteni, de popii lor făţarnici! 
Ta spune-mi! Oare nu tot împăratul 
Va fi cel câştigat, dacă soldatul 

Va ţine să-şi păstreze-a lui onoare? 
Căci cine altu-l face-atât de mare, 
Stăpân atotputernic, pe-mpărat? 

Nu chiar războinicul neînfricat? 

Şi cine-i ţine lui pe-acest pământ 
Puterea-n lume, marele cuvânt, 

De care tremură creştinătatea? 
Lingușitorii din vecinătatea 

Măriei sale, cei ce prin răsfăţuri 

Au parte de hatâruri, dau ospăţuri 
In săli de aur, fără griji, nevoi, 
Aceia să se-nhame-n jug, nu noi! 
Din a-mpăratului prosperitate, 

Din marea strălucire-a lui, din toate, 
Nu ni se dă nimic, decât dureri, 
Decât necazuri, trudă şi poveri! 

Cu ce rămânem? Numai cu credinţa 
Din sufletele noastre: biruința! 


AL DOILEA VÂNĂTOR 
Cei mai temuți tirani şi împărați 
Ținut-au seamă de ai lor soldaţi 
Şi fost-au chiar cu mult mai înţelepţi. 
De toate-şi băteau joc, dar au fost drepţi 
Cu un soldat, pe braţe l-au purtat! 


PRIMUL CUIRASIER 


Soldatul trebuie neapărat 

Să fie-ntruna vrednic de onoare! 
Cel care nu e nobil în purtare, 

Mai bine s-ar lăsa de meserie! 
Când viaţa-mi risc voios în bătălie, 
Mai trebuie să am necontenit 

Ceva de preţ, căci altfel sunt silit 
Eu singur să mă las înjunghiat, 

Să mă dispreţuiesc, ca un croat. 

VANATORII 
Onoarea-i mai presus de viaţa toată! 


PRIMUL CUIRASIER 


Doar spada nu e plug, şi nici lopată! 
Ar fi nebun cel care-ar vrea în viaţă 
Cu ea să are! Pentru noi, verdeață, 
Semănături, recolte nu răsar. 
Soldatul, fără țară, ca fugar, 

Prin lume e silit să pribegească 

Și n-are voie să se încălzească 

La propriul lui cămin; trecând călare 
Pe lângă a oraşelor splendoare, 

Pe lângă lunci întinse, înverzite 

Şi vesele, din satele-ntâlnite. 
Culesul viilor, din depărtare, 

In marş el trebuie să le privească. 
Soldatul — spune-ţi voi — cum să trăiască? 
De care bunuri vreţi să aibă parte 
De nu va şti virtutea să şi-o poarte? 
In viaţă trebuie să ai ceva 

Ce e al tău, căci altfel vei cădea 

In starea omului, îngrozitoare, 

Silit să pârjolească, să omoare! 


PRIMUL ARCHEBUZIER 
La dracu! Traiul ăsta-i foarte greu! 


PRIMUL CUIRASIER 


Şi totuşi, nu l-aş da pe altul! Eu, 
Prin lumea largă am călătorit 

Şi multe am văzut şi-am auzit, 
In Spania monarhică-am lucrat; 


A myo 


Prin Napoli. Veneţia-am umblat! 
Nu mi-a surâs norocul nicăieri; 
Văzut-am negustori şi cavaleri, 
Destui meseriaşi şi iezuiţi 
Şi-atâţia cu veşminte-mpodobiţi! 
Nici unul într-atât nu mă atrase 
Cât haina mea şi-aceste cuirase! 


PRIMUL ARCHEBUZIER 
A, nu! Eu asta n-aş putea să spun! 


PRIMUL CUIRASIER 


De vrei s-agoniseşti ceva, un bun 

In viaţă, n-ai decât! Mergi şi munceşte! 
Sau dacă unul dintre noi râvneşte 

La demnități, onoruri, cine-l ţine? 

In faţa aurului să se-nchine! 

Sau dacă cineva vrea să trăiască 

Sub binecuvântarea părintească, 

Să-şi vadă-n jur copii, nepoți, soţie, 

Să se apuce de o meserie! 

Eu nu am chef de astea; nu-mi stă-n fire 
Să duc chiar o asemeni vieţuire. 

Vreau liber să trăiesc, la fel să mor! 

Nu vreau să fiu cuiva moştenitor 

Şi nici să fur! De sus, din şea, călare, 
Vreau gloata s-o privesc cu nepăsare! 


PRIMUL VÂNĂTOR 
Ei, bravo!-Aşa se-ntâmplă şi cu mine! 


PRIMUL ARCHEBUZIER 


Da, fără îndoială-ar fi mai bine 
Doar peste capul altora să treci! 

PRIMUL CUIR ASIER 


Sunt vremuri grele, camarazi, şi deci 
Nici spada nu mai stă cum sta mereu 
Alături de balanţă! Totuşi eu 

— Să nu-mi ia nimeni înde rău gândirea — 
Spre spadă pururi mi-aţintesc privirea. 
In luptă, doar, sunt om ca orișicare, 

Nu vreau să mi se urce în spinare 

Şi să mă joace-așa cum vrea mulțimea! 


PRIMUL ARCHEBUZIER 
Dar cine-i vinovat că țărănimea 
Ajuns-a de ruşine azi, nu noi? 
Căci jalea blestematului război 
De şaisprezece ani întruna ţine! 


PRIMUL CUIR ASIER 


Pe Dumnezeu nu-l laudă oricine! 

Pe unul soarele îl stânjeneşte, 

Tar pe un altul îl înveseleşte; 

Ori secetă vor unii, alţii ploi. 

Acolo unde tu vezi doar nevoi, 
Mizerie şi numai trudnicie, 

Acolo poate că în viaţă mie 

Imi străluceşte ziua însorită! 

Țăranul duce-o viaţă chinuită, 

Şi dacă toate merg pe punga lui, 

Imi pare rău, dar altă cale nu-i! 

Nu pot schimba nimic, n-am ce să fac! 
Aici e-aidoma ca la atac: 

In nechezatul calului pornesc 
Şi-oricine-n drum mi-ar sta, nu mă opresc; 

Chiar frate, chiar copilul meu să fie, 
Chiar dacă inima el mi-o sfâşie, 

Eu peste trupul lui trec mai departe, 
Căci nu am voie să îl dau deoparte! 


PRIMUL VÂNĂTOR 


Ei, na! Mai stă să-ntrebe cineva 
De-un altul! 


PRIMUL CUIRASIER 


Dacă întâmplarea vrea 
Să ne surâdă azi norocul nouă, 
Să-l ţinem strâns cu mâinile-amândouă, 
Acum, cât totul se mai poate face, 
Căci peste noapte se încheie pace, 
O pace care va sfârşi cu toate! 
Din frâu soldatul bidiviul scoate, 
Țăranu-i pune hamul de dârvală 
Şi au să intre toate,-ntr-o clipeală, 
In vechile făgaşuri de-altădată. 
În ţară-acum mai suntem deocamdată 
Şi mai avem putere-n faţa lor! 
De le-om îngădui, aşa cum vor, 
Să ne răsfire,-oriunde să ne mâne, 
Mai scumpă au să vândă-a noastră pâne. 


PRIMUL VÂNĂTOR 


Nu, asta nu se va-ntâmpla! Veniţi, 
Şi pân” la unul toţi să stăm uniţi! 


AL DOILEA VÂNĂTOR 


Să hotărâm, da! Ascultaţi ce zic! 

PRIMUL ARCHEBUZIER 


(Scoate o pungă; către vivandieră.) 


Ce-am de plătit eu, cuscră? 
VIVANDIERA 
Mai nimic! 
(Face socoteala.) 
GORNISTUL 
Chiar foarte bine faceţi că plecaţi, 
Căci, stând aici, tot cheful ni-l stricaţi! 
(Archebuzierii pleacă.) 
PRIMUL CUIRASIER 
Păcat de ei, că sunt băieţi viteji! 
PRIMUL VÂNĂTOR 
Dar judecă de parcă-ar fi burgheji! 
AL DOILEA VÂNĂTOR 


Acuma suntem singuri. S-auzim! 
Cum facem, planul să-l zădărnicim? 


GORNISTUL 
Scurt! Pur şi simplu-acolo nu plecăm! 


PRIMUL CUIRASIER 


Ia staţi, puţin! Să nu ne-ntărâtăm, 
Căci disciplina trebuie păstrată! 
Mai bine merge fiecare-ndată 

La trupa lui, şi-n vorbe cumpănit, 
Va spune oamenilor lămurit: 
„Prea mult, să nu ne-ndepărtăm niciunde!” 
Pentru valonii mei, eu voi răspunde! 
Toţi cugetă ca mine! 
VAGMISTRUL 


Pedestrașii, 
Din trupele lui Terzky, călăraşii, 
Ca noi votează, fiecare-n parte! 
AL DOILEA CUIRASIER 


Lombardul, de valon nu se desparte! 


(Trece alături de primul cuirasier.) 


PRIMUL VÂNĂTOR 
Ca vânător, cea mai de preţ avere 
Mi-e libertatea! 
AL DOILEA VÂNĂTOR 


- Alături de putere 
Stă libertatea! Eu şi mai departe 
Sub Wallenstein trăi-voi, pân” la moarte! 


PRIMUL TIRALIOR 


Lotringia-nsoţeşte marea masă, 
Căci ea e veselă şi curajoasă. 


DRAGONUL 


Irlanda-i lângă astrul norocos! 

AL DOILEA TIRALIOR 


La fel şi tirolezul! Credincios, 
Doar pe stăpânul ţării îl slujeşte! 


PRIMUL CUIRASIER 


Deci fiecare trupă întocmeşte 

O jalbă,-apoi trecută pe curat, 

In care să se-arate răspicat: 

Că noi vrem să rămânem laolaltă, 
Că nici un vicleşug, nici o unealtă, 
Nici o putere, nimeni nu e-n stare 

Să ne despartă de acela care 

Ne e ca un adevărat părinte! 

Apoi dăm jalba, cu-astfel de cuvinte, 
Lui Piccolomini, cum se cuvine! 
(Cel tânăr, să ne înţelegem bine!) 

In treburi din acestea-i priceput. 

Şi de la Wallenstein, doar e ştiut, 

El poate tot ce vrea să dobândească; 
Şi-apoi, chiar şi la curtea-mpărătească, 
La regele-mpărat, mai ştim că are, 
Şi astăzi trecere destul de mare. 


AL DOILEA VÂNĂTOR 
Rămâne hotărât! Veniţi! Cuvântul 
Toţi să ni-l dăm, să facem legământul! 
Piccolomini, fiul, negreșit, 
Va fi al nostru împuternicit! 


GORNISTUL, DRAGONII, PRIMUL VÂNĂTOR, 
AL DOILEA CUIRASIER, TIRALIORII 


(deodată) 

Piccolomini, fiul, negreşit, 
Va fi al nostru împuternicit! 
(Vor să plece.) 
VAGMISTRUL 


Staţi! Mai întâi, înc-un pahar cu vin! 
Trăiască Max Piccolomini! Inchin 
In sănătatea excelenţei sale! 


VIVANDIERA 


(Aduce o sticlă.) 


Pe sticla asta nu vă iau parale! 
Ispravă bună!-O dau cu bucurie. 


PRIMII CUIRASIERI 
Trăiască toți ostaşii din armie! 
VÂNĂTORII 
Țăranii să dea hrana pe vecie! 
DRAGONII ŞI TIRALIORII 
Oştirea friedlandeză să-nflorească! 
GORNISTUL ȘI VAGMISTRUL 
Şi-al nostru Wallenstein s-o cârmuiască! 
AL DOILEA CUIRASIER 


(Cântă.) 
Călări camarazi, în goană toţi vom porni 
Să luptăm în război, în libertate! 
Acolo vitejia ni se va cântări, 

Vom vedea fiecare ce poate. 

Soldatu-n bătălii de nimeni nu e ocrotit, 

El va fi prin curaj şi prin fapte prețuit. 

(Soldații din fundul scenei s-au apropiat, auzind cântecul, 
și cu toții formează un cor.) 


CORUL 


Soldatu-n bătălii de nimeni nu e ocrotit, 
El va fi prin curaj şi prin fapte prețuit. 


DRAGONII 


În lume astăzi libertatea n-o mai întâlneşti — 
Doar stăpâni, numai slugi în robire. 

Domneşte minciuna — viclenia o găseşti — 
Peste neamul cel laş din omenire! 

Căci cine poate să privească moartea-n faţa lui? 
Un soldat! Numai el liber e cum altul nu-i! 


CORUL 


Căci cine poate să privească moartea-n faţa lui? 
Un soldat! Numai el liber e cum altul nu-i! 


PRIMUL VÂNĂTOR 

Îşi leapădă-ale vieții neajunsuri, supărări! 

N-are griji, de nimic nu se sfieşte! 

Soldaţii îndrăzneţi înfruntă soarta călări; 

Astăzi, ori mai târziu, te loveşte! 

Şi dacă mâine ea ne va lovi, să căutăm 

— Din ce-avem mai frumos — toţi acum să mai 
gustăm! 

CORUL 


Şi dacă mâine ea ne va lovi, să căutăm 
— Din ce-avem mai frumos — toţi acum să mai 
gustăm! 


VAGMISTRUL 


Soldatului norocu-i cade vesel din cer 

După el nu aleargă, nu trudește! 

Iobagul însă caută-n pământ din răsputeri 

Căci aici, la comori nădăjduieşte! 

Şi toată viaţa cu lopata el va da-n pământ 

Până când — într-o zi — va săpa şi-al lui mormânt. 


CORUL 


Şi toată viaţa cu lopata el va da-n pământ 
Până când — într-o zi — va săpa şi-al lui mormânt. 


PRIMUL VÂNĂTOR 


În lume călăreţul, ca şi calul său vioi, 
Sunt temuţi oaspeţi, cruzi, pe oriunde. 
Sclipeşte tot castelul şi ospăţul e în toi 
În castel, nepoftiţi, vor pătrunde. 

El fetei nu-i dă aur, n-are vreme de peţit! 
Viforos va veni şi-astfel el va fi-ndrăgit! 


AL DOILEA CUIRASIER 


De ce se întristează fata, plânge fără rost? 
Nu-i nimic! Trece orice suferință! 

Soldatu-n lume n-are-un loc al lui, un adăpost, 
Dragostea n-o păstrează cu credinţă. 

Pe el destinu-l mână tot mereu, cât mai grăbit! 
Nicăieri un soldat nu poposeşte liniştit! 

CORUL 


Pe el destinu-l mână tot mereu, cât mai grăbit! 
Nicăieri un soldat nu poposeşte liniştit! 


PRIMUL VÂNĂTOR 


(Îi ia de mână pe cei doi, mai apropiaţi de el. Ceilalţi îl imită. 

Toţi cei care au vorbit fac un semicerc.) 

Cu pieptul deschis, la luptă mergi bucuros, 

Căci acum tinereţea vuieşte, 

Şi viaţa clocoteşte! Camarade, fii voios, 

Până când sufletul se sfârşeşte! 

Acela care viaţa nu e-n stare-a şi-o risca, 

Niciodată acela, viaţa n-o va câştiga! 


CORUL 


Acela care viaţa nu e-n stare-a şi-o risca, 
Niciodată acela, viaţa n-o va câştiga! 
(Cortina cade înainte de a se termina corul.) 


CEI DOI PICCOLOMINI 


În 5 acte 


PERSONAJELE 


WALLENSTEIN, duce de Friedland, generalisim împărătesc în 
Războiul de 30 de ani 


OCTAVIO PICCOLOMINI, general-locotenent 

MAX PICCOLOMINI, fiul lui, colonel într-un regiment de 
cuirasieri 

CONTELE TERZKY, cumnatul lui Wallenstein. şeful mai multor 
regimente 

ILLO, mareşal, confidentul lui Wallenstein 

ISOLANI, generalul croaților 

BUTTLER, comandantul unui regiment de dragoni 

TIEFENBACH, 

DON MARADAS, 

GOTZ, 

COLALTO 

NEUMANN, căpitan de cavalerie. adjutantul lui Terzky 

QUESTENBERG, consilier de război, trimisul împăratului 

BAPTISTA SENI, astrolog 


generali aflaţi sub comanda lui Wallenstein 


DUCESA DE FRIEDLAND, soţia lui Wallenstein 
THEKLA, principesă de Friedland, fiica lor 
CONTESA TERZKY, sora ducesei 

UN CORNET 

PIVNICERUL contelui Terzky 

Paji şi servitori ai ducelui de Friedland 


Servitori şi oboişti ai contelui Terzky 


Mai mulți ofiţeri și generali 


ACTUL ÎNTÂI 


O sală veche gotică. în primăria din Pilsen, 
împodobită cu drapele şi alte obiecte de război. 


Scena I 


Illo, cu Buttler şi Isolani 


ILLO 
Târziu, dar aţi venit! Fireşte, drumul 
Prea lung vă iartă-ntârzierea, conte! 
ISOLANI 


Dar nu venim aici cu mâna goală! 
Trecând prin Donauwörth, am iscodit 
Un lung convoi de şase sute care, 
Ducând chiar suedezilor merinde. 
Croaţii mei pe ele pus-au mâna 
Şi-acum le-aduc aici. 


ILLO 


Sosesc la vreme! 
Vor ospăta măreaţa adunare. 


BUTTLER 


Dar văd că pe aici e multă viaţă. 


Br SL 
ISOLANI 

Da, da! Şi iată: peste tot soldaţi. 
(Priveşte în jurul său.) 

Chiar şi bisericile văd că-s pline, 

Ba încă şi aici, la primărie, 

V-aţi aşezat destul de bine,-mi place! 

Soldatul se descurcă-aşa cum poate. 


ILLO 
Venit-au şefii-a treizeci regimente. 
Veţi întâlni pe Terzky, Tiefenbach, 
Colalto, Gâtz, Maradas, Hinnersam, 
Piccolominii — tatăl şi feciorul — 
Şi încă foarte mulţi prieteni vechi. 
Doar Gallas n-a venit şi Altringer. 


BUTILER 


Pe Gallas voi să nu-l mai aşteptaţi! 
ILLO 


(surprins) 
Cum, ştiţi? 


ISOLANI 


(ÎI intrerupe.) 
E Max Piccolomini-aici? 
Duceţi-mă la el! O, parcă-l văd, 
Acum vreo zece ani, când ne luptam 
La Dessau cu Mansfeld! De pe un pod 
Sări cu calu-i negru-n apa Elbei 
Şi, înfruntând năprasnicele valuri, 

Pe tatăl său îl scapă de primejdii. 
Pe-atunci abia-ncepuse-a-i creşte barba, 
Iar astăzi, al războiului erou, 

Aud că-i un bărbat în toată firea. 


ILLO 
ÎI veţi putea vedea chiar astăzi, conte! 
Trimis e în Carintia s-aducă 
Pe principesa Friedland şi-a ei fiică. 
Sosi-vor în această dimineaţă. 


BUTILER 

Cum, ducele-şi aduce-aici soţia 

Şi fiica? Multă lume cheamă-n lagăr. 
ISOLANI 


Cu-atât mai bine! Eu mă pregătisem 
Să nu aud de altceva decât 

De marșuri. baterii şi năvăliri. 

Când colo, ducele se îngrijește 

Să ne încânte cu ceva mai mult, 
Mai drăgălaş şi mai fermecător. 


ILLO 


(Care a stat pe gânduri, către Buttler pe care-l ia deoparte.) 
Cum aţi aflat că nu mai vine Gallas? 


BUTILER. 


(cu înțeles) 


Cerca să mă oprească lângă el. 

ILLO 
(cu căldură) 
Şi ai rămas statornic? 
(Îi strânge mâna.) 
Bravo, Buttler! 


BUTTLER 


Puteam eu ducelui să nu-i rămân 
Indatorat, când, de curând... 


ILLO 
Da, văd: 
General de brigadă! Te felicit! 


ISOLANI 


Da, da! Acum e general, şi unde? 
La regimentul dăruit de duce, 

In care a pornit-o ca soldat. 

Atare pildă, fără îndoială, 

Dă mult avânt oştirii-ntregi, văzând 
Cum este cu putinţă să ajungă 

Aşa departe un ostaş de frunte. 


BUTTLER 
Mă simt cam stânjenit, căci nu ştiu dacă 
Pot să primesc felicitări. Lipseşte 
A împăratului îngăduire. 

ISOLANI 


Curaj! Doar braţul ce i-a dat puterea 
E-atât de tare,-ncât îl va păstra 

Chiar dacă s-ar împotrivi-mpăratul 
Şi-ai lui miniştri. 


ILLO 


Unde am ajunge _ 

De-am fi prea şovăielnici? Impăratul 
Nimica nu ne dă. In duce-avem 
Nădejde. Toate de la el ne vin. 


ISOLANI 


(către Illo) 
A! Dragul meu coleg, ţi-am povestit? 
Ei bine, ducele se îngrijeşte 
De creditorii mei: vrea să-i plătească 
Şi să mă scoată, deci, basma curată. 
Vrea să mă facă om mai de ispravă. 
Şi asta se întâmplă-a treia oară. 
Cu sufletu-i regesc mă scapă astfel 
De la pieire şi-mi redă onoarea. 


ILLO 


De-ar fi mereu doar după voia lui!... 
A dat soldaţilor pământ, unelte... 
Dar cei de la Viena-l ţin legat 

De mâini şi de picioare şi îi taie 
Aripile când gata-i să-şi ia zborul. 
Şi Questenberg e nemaipomenit! 
Soseşte-aici cu alte noi cerinţe. 


BUTTLER 


E-adevărat, şi eu am auzit 
De noile cerinţe-mpărăteşti! 

Dar ducele se va împotrivi 
Şi cred că nu va-ngădui nimic. 
ILLO 
Se leapădă de slujbă, mai curând, 
Decât să i se calce dreptul său. 
BUTILER 
(speriat) 
Cum? Aţi aflat ceva? Mă-nspăimântaţi! 
ISOLANI 
(totodată) 
Am fi cu toții ruinaţi! 
ILLO 


Sfârşiţi! 
Ce văd? Soseşte tocmai „omul nostru”! 
Da, e cu generalul Piccolomini! 


BUTILER 


Mă tem că întâlnirea va sfârşi 
C-o despărţire tare neplăcută. 

Scena II 


Cei dinainte, Octavio, Piccolomini, 
Questenberg 


OCTAVIO 


(din depărtare) 
Cum? Şi alţi oaspeţi? Domnule ministru, 
Veţi recunoaşte că era nevoie 
De-asemenea război jeluitor 
Pentru-a se aduna-ntr-un singur lagăr 
Mari chipuri, glorioase, de eroi. 


QUESTENBERG 
Cei care în război văd numai răul, 
Să nu pătrundă-n lagăr friedlandez. 
Văzând înaltul duh al rânduielii 
— Prin care însuşi el se poate ţine, 
O lume pustiind — şi apărându-mi 
Intreaga măreţie-alcătuită, 
Era să uit prăpădul din războaie. 


OCTAVIO 


Dar iată-aici doi falnici luptători, 
Ce-ncheie al eroilor şirag 

Cu vrednicie: contele Isolan 
Şi colonelul Buttler. Vă stă-n faţă 
Convoiul ostăşesc în întregime. 

(Îi prezintă pe Isolani şi pe Buttler.) 


Aici tăria, ici repeziciunea! 
QUESTENBERG 
Tar între ei — povaţa înţeleaptă. 


OCTAVIO 


(prezentându-l celorlalți pe Questenberg) 


Acestui oaspe vrednic, Questenberg, 
— Consilier al curţii, şambelan, 
Sol al poruncilor împărăteşti, 
Patron soldaţilor şi-ocrotitor — 
I se cuvine prețuirea noastră. 

(tăcere generală) 


ILLO 
(Se apropie de Questenberg.) 
Nu-ntâia oară, domnule ministru, 
Ne faceţi cinstea să veniţi în lagăr! 
QUESTENBERG 
Am mai văzut odată-aceste steaguri. 


ILLO 


Şi vă mai amintiţi în care loc? 

La Znaim era,-n Moravia. Veneaţi, 
În numele-mpăratului, la duce 

Să-l imploraţi să ia comanda oastei. 

QUESTENBERG 


Cum? Să-l implor? Domnule general, 
Să ştiţi că nici însărcinarea mea, 
Nici zelul meu n-au mers aşa departe. 


ILLO 


Atuncea — dacă vreţi — pentru-a-l sili. 
Mi-aduc aminte că la fluviul Lech, 
Fusese-nvins stimatul conte Tilly, 

Şi astfel duşmanul avea drum liber 
Să intre în Bavaria uşor. 

Nimic nu-l mai împiedica s-ajungă 
În inima Austriei. Atunci, 

Domnia voastră v-aţi înfățișat, 

Cu Werdenberg, la ducele de Friedland, 
Veneaţi să-l copleșiți cu rugăminţi 

Şi totodată să-l ameninţaţi 

Cu a-mpăratului dizgraţiere, 

De nu se-ndură de a țării jale. 


ISOLANI 


(atașându-se şi el) 
Da, da! Uşor de înţeles acum 
De ce-n însărcinarea dumneavoastră, 
Cu care astăzi aţi venit la noi, 
Vă place s-o uitaţi pe cea trecută. 


QUESTENBERG 


De ce! Căci nu e nici o osebire. 
Pe vremea-aceea-n joc era Boemia 
Pe care trebuia s-o scap de duşmani; 

Azi am însărcinarea să o scap 

De-apărătorii ei şi de prieteni. 
ILLO 


Frumoasă-nsărcinare, ce să spun! 

Deci după ce cu prețul vieţii noastre 

Am luat Boemia de la saxoni, 

Drept mulțumire ne-alungaţi din ţară! 
QUESTENBERG 


De nu vrem numai o nenorocire 
Cu alta s-o schimbăm, sărmanul stat 
Va trebui scăpat, la fel, de biciul 
Prietenilor şi-al duşmanilor. 
ILLO 
De ce? C-a fost un an îmbelşugat. 
Țăranii au destul şi pot să dea. 
QUESTENBERG 
Desigur, dacă vă gândiţi la turme 
Şi la păşuni, domnule general! 
ISOLANI 


Războiul ştie-a se hrăni pe sine. 
Şi dacă pier destui ţărani, în schimb, 
Mai mulţi soldaţi câştigă împăratul. 


QUESTENBERG 


Şi pierde-acelaşi număr de supuşi. 

ISOLANI 


Ei, şi? Noi nu suntem supuşii lui? 


QUESTENBERG 


Cu mici deosebiri, domnule conte! 
Sunt unii care ştiu să umple punga 
Muncind din greu, cu multă vrednicie, 
Iar alţii care ştiu doar s-o golească. 
Azi spada pe-mpărat l-a sărăcit, 

Şi numai plugu-i dă din nou puteri. 


BUTILER 
N-ar fi sărac, dacă din vlaga ţării 


Nu ar mai suge-atâtea lipitori. 


ISOLANI 


(Se postează în fața lui, examinându-i costumul.) 


Nu stăm prea rău. Tot aurul, văd bine, 
Nu s-a vărsat în vistieria țării. 


QUESTENBERG 


O, slavă Domnului! Am mai ferit 
De mâinile croaților ceva. 


ILLO 


Priviţi pe Martinitz şi-acel Slavata 
Inzorzonaţi cu haruri de-mpărat, 
Stârnind revolta cehilor cinstiţi! 
Se îmbuibează fără ruşinare 

Cu prada oamenilor surghiuniţi. 
Se lăfăiesc în putregaiul țării 

Sădind nenorocire peste tot. 

Prin lux împărătesc, nu ştiu aceştia 
Decât să-şi bată joc de jalea ţării. 
Pe ei, şi pe toţi cei de teapa lor, 
Să-i puneţi să plătească cheltuiala 
Războiului nimicitor, pe care 
Aceştia numai pusu-l-au la cale. 


BUTTLER 


Şi tocmai paraziţii-acestei țări, 

Acei ce-l linguşesc pe împărat, 

Cătând, flămânzi, să-nşface tot câştigul, 
Aceştia vin acum să şteargă solda 

Şi să măsoare raţia de pâine 

Soldatului ce-nfruntă pe duşman! 


ISOLANI 


Îmi voi aduce-aminte-o viață-ntreagă 
Cum la Viena,-acum vreo şapte ani, 
Venit pentru-a zori remonta oastei, 
M-au tot purtat mereu, din loc în loc, 
Şi ore-ntregi am fost lăsat atunci 
S-aştept printre linguşitori şi trântori, 
Ca şi când eu le-aş fi cerşit pomană, 
In fine! Mi-au trimis un capucin, 
Care-am crezut că mă va spovedi. 
Când colo, culmea! El era acela 

Cu care trebuia să mă-nţeleg 

Asupra cailor de călărie. 

Dar credeţi că făcurăm vreo ispravă? 
Aşa cum am venit, aşa plecai. 

Și, totuşi, ce nu am putut să capăt 

In patruzeci de zile, la Viena, 

Aflaţi că de la duce-am dobândit 
Cu multă uşurinţă, în trei zile. 


QUESTENBERG 


Da, ştiu! Mi-a arătat socotitorul! 
Avem şi astăzi încă de plătit. 


ILLO 


Războiul e un meşteşug barbar, 

N-o scoţi la capăt cu mijloace blânde, 
Nu poţi oriunde folosi cruțarea! 
De-ar fi să se gândească la Viena, 
Care din şaptezeci şi şapte rele 

E cea mai potrivită de ales, 

Aştepţi să se gândească mult şi bine! 
„Hai, nu sta! Scoate una din grămadă! 
Intâmple-se orice! C-aşa-i mai bine!” 
În viaţă, oamenii, de obicei, 

Cu bine se pricep să o cârpească; 

O mai scurtează, o mai înnădesc 

O scot ei într-un fel la căpătâi. 

Şi, uneori, mai iute te descurci 

Când doar o cale ai — chiar neplăcută — 
Decât mai multe şi să stai s-alegi. 


QUESTENBERG 
Aşa-i, căci ducele chiar ne scuteşte 
Să mai alegem! 
ILLO 


El, ca un părinte, 
Se îngrijeşte de-ale noastre trupe. 
Ce gânduri are împăratul, ştim. 


QUESTENBERG 
El pentru fiecare tagmă are 
Aceeaşi inimă şi, deci, nu poate 
Jertfi de dragul uneia pe alta. 
ISOLANI 


A! Care va să zică împăratul 

Ne-aruncă fiarelor pe noi, ca pradă, 

Pentru-a-şi păstra oiţele lui scumpe! 
QUESTENBERG 


(sarcastic) 


O comparaţie, stimate conte, 
Pe care n-o fac eu, ci dumneavoastră. 


ILLO 


Dar dac-am fi precum ne cred la curte, 

A fost un risc din partea dumneavoastră 

Atunci când libertatea ni s-a dat! 
QUESTENBERG 


(serios) 
Nu vi s-a dat, ci singuri aţi luat-o! 
Deci trebuie să fie pusă-n frâu! 
ILLO 
Ei bine,-atunci să fie pregătiţi, 
Căci vor găsi aici un cal sălbatic. 
QUESTENBERG 


Un călăreț destoinic l-imblânzeşte... 


N 


Ip 


ILLO 


El rabdă doar pe cel ce l-a-mblânzit. 


QUESTENBERG 
Când e-mblânzit, şi de-un copil ascultă. 


ILLO 
Ei, da, da! Ştiu!... S-a şi găsit copilul! 


QUESTENBERG 


Pe dumneavoastră vă priveşte numai 
Indatorirea, nu şi cine este. 


BUTILER 


(Care până acum a stat deoparte cu Piccolomini, dar cu vădit 

interes la conversaţie, se apropie.) 

Cunoaşteţi bine, domnule ministru, 

Că în Germania, pentru-mpărat, 

Se află o armată uriaşă: 

Sunt treizeci mii soldaţi aci-n regat — 

Silezia, cam şaisprezece mii, 

La fluviul Weser, lângă Rin şi Main 

Sunt zece regimente,-n Suabia şase, 

Tar în Bavaria ţin piept cu svezii, 

Cum ştiţi, cam treisprezece regimente, 

Nemaivorbind de cele ce păzesc 

Intăriturile de la hotare. 

Ei bine,-aflaţi, că toate-aceste trupe, 

De comandanții friedlandezi ascultă. 

Iar comandanții au aceeaşi şcoală, 

Acelaşi lapte i-a hrănit pe toţi, 

Aceeaşi inimă i-nsufleţeşte. 


J 

De-acest pământ ei sunt străini cu totul, SN 
Doar slujba le e patria şi vatra. 

Nu zelul pentru patrie îi mână 

— Fiind străini, de altfel ca şi mine — 

Și nici pentru-mpărat nu vin aici 

(Mulţi dezertând chiar, de prin alte părţi!) 
Ei poartă lupta peste tot la fel, 

Şi nu ţin seama dacă stă pe steag 
Emblema „Leul”, „Crinul” sau „Doi vulturi”. 
Pe toţi îi mână cu un frâu puternic 

Doar unul singur care, deopotrivă, 

Prin dragoste şi teamă îi uneşte, 

De parcă numai un popor ar fi. 
Şi-ntocmai cum scânteia unui trăsnet 
Străbate paratrăsnetu-ntr-o clipă, 

Tot astfel şi porunca lui străbate, 

Pornind din postul cel mai depărtat, 
Trecând prin marele şi micul Belt, 

Pe malurile mării, printre dune, 

De-a lungul Etschului cu câmpul rodnic 
Şi pân” la straja care stă-n ghereta 

Din faţa burgului împărătesc. 


QUESTENBERG 


Şi care este, mai pe scurt, temeiul 
Acestei propovăduite predici? 


BUTILER 
Că dragostea, credinţa şi respectul 
Pe care ducelui i le purtăm, 
Cu nici un preţ noi nu le-om închina 
Celui trimis de curtea vieneză! 
Să ne-amintim cum a ajuns comanda 

În mâna ducelui odinioară. 

Primit-a oare de la împărat 

Un corp de trupe instruite gata? 
Oştirea nu era alcătuită; 

Abia atunci urma să ia fiinţă 

Şi numai friedlandezul a-ntocmit-o. 
Deci el n-a luat-o de la împărat, 

Ci împăratu-a luat-o de la duce! 

Şi nu de la-mpărat primit-am noi 

Pe Wallenstein ca duce! Nu, deloc! Nu! 
Lucrurile stau cu totul altfel! 

Abia în urmă, de la Wallenstein, 
Primit-am, ca stăpân, pe împărat. 

Şi dacă nu-l aveam pe Wallenstein, 
Noi nu ne-am fi legat de-aceste steaguri! 


OCTAVIO 


(Intervine.) 

Să nu uitaţi că vă găsiţi în lagăr, 
Printre războinici, domnule ministru! 
Pe un ostaş îl face libertatea, 
ÎI face îndrăzneala.-Ar mai putea 
Să fie luptător neînfricat, 
De nu ar fi şi îndrăzneţ în vorbe? 

(Arătând pe Buttler.) 
Ştim că-ndrăzneala-acestui ofiţer 
— Ce numai ţinta şi-a greşit acum — 
Scăpat-a Praga-n clipe grele, când 
Doar îndrăzneala mai putea s-o scape, 
Zdrobind răscoala unei garnizoane 
Pornită împotriva-mpărăţiei. 

(Se aude în depărtare muzică de război.) 

ILLO 


Se dă salutu'.-Acest semnal vesteşte 
Sosirea principesei. 


OCTAVIO 


(către Questenberg) 
Aşadar 
Și Max, feciorul meu, se-napoiază 
Căci din Carintia el o aduce. 


ISOLANI 


(către Illo) 
Să mergem să o-ntâmpinăm! 


ILLO 
Da, da! 
Să mergem! Haidem, colonele Buttler! 
(către Octavio) 
Va rog să nu uitaţi de întâlnirea 
Pe care o avem eu „domnu”-acesta. 
La duce, azi,-nainte de amiază! 


Scena III 


Octavio și Questenberg rămân în urmă 


QUESTENBERG 


(dând semne de mirare) 
Ce mi-a fost dat să aflu, generale? 
Câtă-ndărătnicie fără frâu! 
Şi ce păreri! La fel gândesc cu toții? 


OCTAVIO 
Aţi ascultat trei sferturi din oştire. 


QUESTENBERG 


Trei sferturi spui? Atunci e vai de noi 
Unde-am putea găsi o altă oaste 
Care să ne-o păzească pe aceasta? 
Mă tem că vorbele acestui Illo, 
Ascund în ele gânduri mult mai rele. 
De altfel, chiar şi colonelul Buttler 
Văd că se-arată foarte mânios. 


OCTAVIO 


Nu e nimic! E-o fire simţitoare... 
Mândria lui jignită,-atâta tot. 


Pe Buttler încă nu îl dau pierdut. 
Voi şti s-alung din minte-i duhul rău. 


QUESTENBERG 


(Se plimbă neliniștit.) 
Ei, nu, că asta-ntrece orice culme! 
Aşa ceva nu ne-am închipuit! 
Priveam aceste lucruri din Viena, 
Cu ochii unor slujitori orbiţi 
De strălucirea tronului. Pe el, 
Pe-atotputernicul cârmuitor, 
In propriu-i lagăr încă nu-l văzurăm. 
Aici se-arată lucrurile altfel! 
Nici că se pomeneşte de-mpărat! 
Aici e principele împăratul! 
Plimbându-ne prin tabără-mpreună, 
Inţelesei din ce în ce mai mult, 
Că şi nădejdile-mi se năruiesc. 


OCTAVIO 


Vedeţi acum cât de primejdioasă 
Mi-e sarcina ce de la curte-aduceţi? 
Ce rol ingrat am de jucat aici? 

O bănuială-a ducelui mă costă 

Nu numai libertatea, dar și viaţa. 
Cât despre planu-i îndrăzneţ, fireşte, 
Zorit va fi. 


QUESTENBERG 


Dar unde ne-a stat mintea, 


Atunci când spada i-am încredinţat 
Şi când i-am dat putere-atât de multă! 

O astfel de ispită-a fost prea mare 
Pentru-a lui inimă atât de-ascunsă. 
Ce-i drept, şi-n mâna altuia mai bun 
Ea ar fi devenit primejdioasă. 

Să ştii că el se va împotrivi 
Poruncii împăratului, şi află 

Că poate să o facă, şi-o va face. 

A lui nepedepsită îndârjire, 

Va da pe faţă slăbiciunea noastră. 


OCTAVIO 


Vă-nchipuiţi că el de flori de măr 
Şi-aduce aici copila şi soţia, 

Acum când pregătim un nou război? 
Dar dacă ultimele chezăşii 

Ale credinţei lui aduce-aici 

Din țările-mpăratului, nu-nseamnă 
Că în curând răscoala izbucneşte? 


QUESTENBERG 


Vai nouă! Cum vom ţine piept furtunii 
Ce ne ameninţă de peste tot? 
Duşmanul țării-acum e la hotare, 
Stăpân pe Dunăre tot-naintând, 

In ţară răzmeriţa e aprinsă; 

Țăranii înarmaţi fac greutăţi 

Şi celelalte tagme ale obștei; 

Şi tocmai când tot sprijinu-așteptam 
De la oştire,-o văd ademenită, 
Sălbatică şi fără disciplină. 

S-a despărţit de stat, de împărat 

Şi, zăpăcită, de un zăpăcit, 

A devenit o groaznică unealtă 

In mâna unui om prea îndrăzneţ 
Pe care ea, orbeşte, îl ascultă! 


OCTAVIO 


Prea tare să nu deznădăjduim, 

Căci vorba-ntotdeauna, ştim prea bine, 
E mult mai îndrăzneață decât fapta; 
Și mulţi din cei ce pentru-o clipă sunt 
— Cu zelul orb — în stare de orice, 
Deodată inima își vor schimba, 

Când crimelor pe nume se va spune. 
Afară de aceasta, nu suntem 

Lipsiţi de orice apărare.-Avem 

Pe Gallas şi pe contele Altringer. 

Ei ţin sub ascultare mica oaste 

Şi zilnic o-ntăresc. Nepregătiţi 

El nu ne va găsi, căci am iscoade 

Cu care l-am înconjurat, ştiţi bine, 

Şi aflu-ndată-orice mişcare-a lui! 

Ba şi mai mult, cu propria lui gură 
Mi se destăinuieşte. 


QUESTENBERG 
Nu-nţeleg 
Cum de nu simte lângă el duşmanul! 
OCTAVIO 


Și totuşi să nu vă închipuiţi 

Că eu încrederea i-aş fi furat 

Prin linguşiri, minciuni, sau viclenie. 
Deşi prudenţa, cât şi datoria 

Faţă de ţară şi de împărat, 

Îmi cer să-i țin ascuns ce simt în suflet, 
Să ştiţi că niciodată-n faţa lui 
Eu nu m-am prefăcut, ca un făţarnic! 


QUESTENBERG 
E, fără îndoială, voia soartei! 


OCTAVIO 


Nu-mi dau prea bine seama ce îl leagă 
De mine, cât şi de feciorul meu! 

E foarte mult atras de amândoi. 
Mereu prieteni, camarazi de arme, 
De mult obişnuiţi a fi-mpreună, 

Ne leagă aventuri de neuitat. 
Mi-aduc aminte, însă, de o zi 

Când îşi deschise sufletul deodată 

Şi îi crescu încrederea în mine. 
Era-naintea luptei de la Lützen. 

Un vis urât m-a îndemnat să-l caut 
Şi să-i ofer un alt cal pentru luptă. 
Departe mult de corturile noastre 

Eu îl găsii dormind sub un copac. 
Trezindu-l şi spunându-i visul meu, 
Precum şi teama care mă cuprinse, 
El s-a uitat atât de lung la mine... 
Şi-apoi, mişcat adânc, m-a-mbrăţişat. 
Din ziua-aceea-ncrederea lui oarbă 
Mă însoţeşte-ntruna, pe oriunde. 

In schimb, încrederea mea-l ocolește. 


QUESTENBERG 


Dar, fiului i-aţi spus de taina voastră? 

OCTAVIO 


Nu! 


QUESTENBERG 


Cum? Şi nici să-l preveniţi nu vreţi, 
Să ştie în ce mână rea se află? 


OCTAVIO 


Pe fiul meu mai bine e să-l las 

In grija nevinovăţiei sale. 

Mereu deschisă, inima-i nu poate 
Să se prefacă. Numai neştiinţa 

Îi mai păstrează libertatea minţii 
Ce-l leagănă pe duce-n ne-ndoială. 


QUESTENBERG 


Eu, despre fiul dumneavoastră, Max, 
Veţi şti că am părerea cea mai bună. 
Dar dacă... totuşi, el... nu v-aţi gândit? 


OCTAVIO 


Tot riscul îl voi lua asupra mea. 
Tăceţi! Chiar el se-apropie de noi! 


Scena IV 


Max Piccolomini, Octavio, Questenberg 


MAX 
O, iată-l! Tată, bine te-am găsit! 
(Se îmbrățișează, întorcându-se, îl vede pe Questenberg și 
se retrage cu răceală.) 
Aveţi de lucru? Nu vreau să vă tulbur! 


OCTAVIO 


Ce-i, Max? Priveşte oaspetele nostru! 
Un vechi prieten merită cinstire, 
Tar solul împăratului respect. 


MAX 
(sec) 


Von Questenberg! Să fiţi binevenit. 
Dacă v-aduc aicea gânduri bune! 


QUESTENBERG 


(Care i-a prins mâna.) 
Nu-ţi trage mâna, conte Piccolomini! 
i-o prind, nu numai în numele meu! 
Nu vreau s-arăt ceva de rând prin asta! 


(ținând prinse mâinile ambilor Piccolomini) 
Octavio şi Max Piccolomini! 
Ei bine, iată două nume mari, 
Ce prevestesc totala mântuire! 
Austriei nu-i va lipsi norocul, 
Cât timp vor străluci asupra oastei 
Aceste două astre ca un scut. 

MAX 

Nu faceţi teatru, domnule ministru, 
Căci n-aţi venit aici să lăudaţi! 
Eu ştiu că-aţi fost trimis să dojeniţi 
Şi să-nfruntaţi. Vreau, faţă de ceilalți, 
Să nu am nici un fel de privilegiu. 


OCTAVIO 


(către Max) 
Domnia sa sosește de la curte, 
Acolo lumea nu e mulțumită, 
Aşa cum suntem noi aici, de duce. 


MAX 


Şi ce cusur, mă rog, i-au mai găsit? 
Că ştie cum să ia o hotărâre, 

Că nu mai vrea să-ntrebe şi pe alţii? 
Da! Foarte bine face, şi socot 
Că-aşa se va purta şi-n viitor. 

Ce vreţi?! El nu-i făcut să se supună! 
Ar fi-mpotriva firii lui. Nu poate! 
In el sălăşluieşte-un suflet mare, 

De domnitor, şi, prin puterea lui, 

E chiar un domnitor. El pentru noi 
Este-o adevărată fericire! 

Căci rar se nasc aceia care ştiu 
Cu-nţelepciune să se cârmuiască! 
Ferice de poporul hărăzit 

Cu un asemenea om înţelept, 
Care-l călăuzeşte ca o stea 

Şi este ca un stâlp de neclintit, 

De care să te sprijini cu nădejde! 
Ei bine, noi l-avem! E Wallenstein. 
Şi dacă nu vă e plăcut la curte, 
Gândindu-vă, pesemne, la un altul, 
Oştirea are azi nevoie numai 

De Wallenstein. 


QUESTENBERG 


Oştirea! Bine zici! 


MAX 


De l-aţi vedea cum ne însufleţeşte. 
Cum ne-ntăreşte şi ne dă avânt! 
Cum fiece putere-n mâna lui 

Îşi dobândeşte aripi zburătoare 

Şi cum asupra tuturor veghează, 

Ca fiecare să-şi primească locul 
Intocmai cum i se cuvine!... Da! 
Aşa-nţelege el să preţuiască 

Pe toţi cei înzestrați cu însuşiri, 


QUESTENBERG 


Desigur, nimeni nu-i tăgăduieşte 
Priceperea de a-şi cunoaşte omul 
Şi de a-l folosi cum se cuvine. 
Atâta doar că, stăpânind, el uită 


Să mai slujească. Uită, că, de fapt, 
El nu-i născut cu rangul ce-l deţine. 


MAX 


Nu e născut? Vă înşelaţi! Cu toate 
Puterile el este înzestrat. 

Şi pe deasupra cu acea tărie, 

Ce-i stă în fire, de a cuceri 

Chiar şi un sceptru de stăpânitor. 


QUESTENBERG 
Atuncea tot ce noi mai însemnăm 
Atârnă doar de-a lui mărinimie! 
MAX 


Un om ales vrea o credință-aleasă. 
Incredeţi-vă, daţi-i libertatea, 
Căci ţinta ştie el să şi-o-ntocmească! 
QUESTENBERG 
Avem dovezi! 
MAX 
Aha! Din ăştia-mi sunt! 
Se îngrozesc cu-atâta uşurinţă 


De tot ce e covârşitor. Le place 
Doar drumul neted, fără povârnişuri. 


OCTAVIO 


(către Questenbere) 
Lăsaţi-l, nu vă mai împotriviţi! 
Cu el n-o isprăviţi aşa uşor! 

MAX 


Ei cheamă duhu-n clipe de primejdii, 
Dar se-ngrozesc îndată ce se-arată. 
Privesc cu ochiul unui om de rând 
Ce-i uimitor şi plin de măreție! 

In bătălie clipa se impune, 

Iar comandantul trebuie să fie 

Cu ochiul ager, cu-nsuşiri alese. 

Pe cei ce-s înzestrați de la natură 
Cu tot ceea ce are ea mai bun, 

Nu-i vreţi să se călăuzească-așa 
Cum porunceşte măreţia ei! 

In marile-i împrejurări urmezi 
Numai oracolul din pieptul tău; 
Atunci nu stai să cercetezi hârțoage, 
Să migăleşti hârtia putrezită 

A unei legi ce şi-a trecut sorocul! 


OCTAVIO 


Copilul meu, să nu nesocotim 

Acele vechi, înguste rânduieli! 

Sunt greutăţi cu totul osebite, 

Pe care omul, strâns de silnicia 

Şi vrerea celor care-l covârşeau, 
Le-a întocmit în legi; căci bunul plac 
A fost îngrozitor intotdeauna. 

Chiar când coteşte drumul rânduielii, 
Să nu-ţi închipui că şi el coteşte! 
Drept înainte merge numai drumul 
Obuzului şi trăsnetului groaznic, 
Tăind de-a dreptul calea cea mai scurtă 
Şi nimicind tot ce le stă în cale: 
Copile, oamenii călătoresc 

Pe drumuri binecuvântate.-Acestea 
Urmează mersul râurilor, care 
Cotesc în voie prin câmpii şi dealuri, 
Feresc ogoare, holde, vii — cinstesc 
Hotarele avutului — şi totuşi 

Cu vremea ele-şi vor atinge ţinta. 


QUESTENBERG 


Ascultă-l, deci, pe tatăl dumitale, 
Căci dânsul îţi vorbeşte şi ca om, 
Dar şi ca un erou totdeodată! 


OCTAVIO 


Prin tine, fiul meu, vorbeşte numai 
Copilul unei tabere de luptă! 

Tu ai crescut sub un război cumplit 

Ce ţine de vreo cincisprezece ani; 

Aşa că n-ai putut cunoaşte pacea. 

Sunt lucruri mult mai mari decât războiul. 
Chiar când îl porţi, el nu înseamnă totul. 
Isprăvi semeţe, dobândite silnic 
Minunea săvârşită într-o clipă, 

Sunt fapte trecătoare şi nu dau 

Nimic din tot ce-i paşnic, de temei. 
Soldaţii își clădesc, zoriţi, din pânză 
Uşoarele sălaşuri şi de-ndată 

Incepe suflul vieţii, forfoteala: 
Se-nviorează târgul: drumuri, fluvii 
Sunt toate pline de încărcături, 

Şi meşteşugurile sunt în toi. 

Dar într-o bună zi mulţimea pleacă; 
Vezi cum acele corturi se dărâmă 

Şi moarte, ca un cimitir, rămân 

Ogoarele şi holdele, fiind 
Călcate de-ale cailor copite. 
Recolta anului pierdută este. 


MAX 


Să facă pace împăratul, tată! 
Senin dau laurii stropiţi cu sânge 
In schimbul florilor de primăvară, 
Drept chezăşie-ntinsului ogor, 
Să-l pot vedea din nou înviorat! 


OCTAVIO 


Dar ce te-a-nsufleţit, aşa, deodată! 


MAX 


N-am cunoscut eu pacea niciodată? 
Ba da, am cunoscut-o, dragă tată! 

Eu tocmai de acolo vin acum. 

În drumul meu, am străbătut prin ţări 
Pe unde n-a pătruns deloc războiul. 

O, tată! Viaţa are-atâta farmec 
Necunoscut de noi; umblat-am numai 
De-a lungul malurilor ei pustii. 

Am rătăcit întocmai ca piraţii 

Intr-o corabie posomorâtă; 
Răufăcători ce bântuie pe mare 

Şi care nu cunosc decât desfrâul 

Şi golful unde să-şi descarce prada. 
Dar tot ce-i scump, podoabele ascunse 
Prin văi, câmpii şi munţi — gonind sălbatic — 
Noi nu le-am întâlnit în drumul nostru. 

OCTAVIO 


(Devine atent.) 
Şi ţi le-a arătat călătoria? 


MAX 


A fost răgazu-ntâi al vieţii mele. 

Ta spune-mi, tată: Care este țelul 

Şi unde e folosul muncii mele, 

Ce m-a trudit, răpindu-mi tinereţea, 
Lăsându-mi sufletul atât de gol 

Şi spiritul ne-nviorat pe care 

Nu l-a-nălţat nici o învățătură? 
Atâta larmă-n tabără,-imbulzeala, 
Al goarnei sunet, caii ce nechează, 
Mereu comanda, mânuirea armei, 
Acelaşi veşnic ceas prezent la slujbă. 
Ei bine, toate-acestea sunt lipsite 
De măreţia sufletului cald! 

Nu dau nimica inimii-nsetate! 

Sunt alte bucurii în lumea asta! 


OCTAVIO 
În drumu-acesta scurt, multe-nvăţaşi! 


MAX 


O, cât de minunată-i ziua-aceea 

Când, în sfârşit, soldatul se întoarce 

La viaţa scumpă, printre oameni pașnici! 
Cu câtă veselie-ntreg convoiul, 

Işi desfăşoară mândrele drapele! 
Şi-mpodobindu-și coifurile lor 

Cu frunzele-nverzite de pe ramuri, 
Soldaţii, fericiţi, pornesc spre casă. 

Acum, oraşele din calea lor 

Işi vor deschide larg, de bunăvoie, 
Acele porţi pe care altădată 

Le aruncai în aer fără milă. 

Pe ziduri oameni paşnici stau grămadă 
Și, primitori, trimit salutul lor. 
Prin turnuri clopote vor răsuna, 
Bătând vecernia înălțătoare 

A zilei sângeroase ce-a trecut. 
Mulţimea,-n strigăte de bucurie, 
Va alerga din sate şi orașe 

Şi, arătându-şi dragostea fierbinte, 
Se va înghesui printre coloane. 
Vezi, colo, un moşneag strângând în braţe 
Feciorul drag ce se înapoiază 

Şi care, după-atâţia ani păşeşte, 
Ca un străin, în scumpa lui ogradă. 
Iar pomii-aceia mici, cât o nuia, 
Pe care îi sădise la plecare, 

Il vor acoperi la-napoiere 

Cu ramurile lor atât de largi. 
Sfioasă îl va-ntâmpina fecioara 

Pe care o lăsase, la plecare, 

O copiliță doar, la sânul doicii. 

O, câtă fericire-n clipa-aceasta, 
Când lui o uşă larg i se deschide 
Şi braţe gingașe-l îmbrățișează! 


QUESTENBERG 


(mișcat) 
Zadarnic este să vorbeşti de-o vreme 
Atât de-ndepărtată!-Acum vorbeşte 
De ziua cea de azi sau cea de mâine! 

MAX 


(întorcându-se violent către el) 
Şi cine e acel ce poartă vina? 
Nu sunteţi voi, toţi, cei de la Viena? 
Ca să fiu drept, domnule Questenberg, 
Când adineauri, v-am văzut aici, 
Mi s-a încins în inimă mânia. 
Căci pacea numai voi o-mpiedicaţi! 
Acela care o va cuceri 
E tot războinicul, nu sunteţi voi! 
Îi faceţi viaţa-amară, greutăţi 
La orice pas, îl ponegriţi pe duce! 
De ce? Că-l doare mai mult Europa, 
Decât acele câteva hectare 
La care-Austria se tot gândeşte 
Că le-ar putea avea sau că le-ar pierde? 
Il socotiți rebel sau, mai ştiu eu... 
Chiar şi mai groaznic, fiindcă pe saxoni 
Ti cruţă, căutând să dobândească 
Increderea duşmanului; dar numai 
Aceasta este calea către pace. 
Căci dacă nu va înceta războiul, 
Atunci de unde vreţi să vină pacea? 
Puteţi pleca! Pe voi eu vă urăsc, 
Aşa cum tot ce-i bun ştiu să iubesc! 
Vă jur aici, că pentru Wallenstein 
Vărsa-voi cel din urmă strop de sânge, 
Mai înainte de-a fi voi în stare 
Să triumfaţi asupra prăbuşirii lui! 

(Pleacă.) 

Scena V 


Questenberg, Octavio 


QUESTENBERG 
Aşa stau lucrurile? Vai de noi! 
(stăruitor şi nerăbdător) 
Prietene, cum? ÎI lăsăm să plece 


Cu-asemenea părere-nşelătoare? 
Nu-l chemi îndată să-i deschidem ochii? 


OCTAVIO 


(revenindu-și din îngândurare) 
Mi i-a deschis el mie-abia acum, 
Şi văd mai mult decât m-ar bucura. 


QUESTENBERG 
Cere? 
OCTAVIO 


Călătorie blestemată! 


QUESTENBERG 


Ei, cum aşa? Dar ce s-a întâmplat? 


ur) 

OCTAVIO 


Veniţi! Eu trebuie numaidecât 

Să dau de urmele nenorocirii. 

Să pot vedea cu ochii mei. Veniţi! 
(Vrea să-l ducă cu el.) 


QUESTENBERG 
Dar unde vrei?... 
OCTAVIO 
(grăbit) 
La ea! 
QUESTENBERG 
La... 
OCTAVIO 


(corectându-se) 
Nu, la duce! 
Să mergem! O, la câte nu m-aştept! 
Văd plasa aruncată peste el 
Şi se va reîntoarce-un om schimbat. 


QUESTENBERG 
Dar fă-mă să-nţeleg! 
OCTAVIO 
N-am prevăzut! 


Să fi împiedicat călătoria! 
De ce îi ascunsei acele lucruri? 

Aveaţi dreptate! Ar fi trebuit 
De-atunci să-i fi atras luarea-aminte. 
Acum văd bine că e prea târziu. 


QUESTENBERG 
Ce-i prea târziu? Amice, nu-ţi dai seama 
Că-mi tot vorbeşti întruna în enigme? 


OCTAVIO 


(mai recules) 
E timpul să ne îndreptăm spre duce, 
Indată va primi audienţe. 
O, blestemată-acea călătorie! 
O, de trei ori să fie blestemată! 


(Îl duce cu sine, cortina cade.) 


ACTUL AL DOILEA 
Sala ducelui de Friedland 


Scena I 


(Servitorii aşează scaunele și covoarele. Mai apoi Seni, 

astrologul, îmbrăcat ca doctor italian, în negru, şi puţin fantastic, 

intră în mijlocul sălii, ținând în mână o baghetă albă, cu care schițează 
punctele cardinale. ) 


PRIMUL SERVITOR 


(plimbându-se cu o cădelniţă în mână) 

Dă zor! Termină-odată! Straja sună 
Onorul! De îndată se ivesc. 

AL DOILEA SERVITOR 
De ce-or fi-nlăturat odaia roşă, 
Cea cu balcon, atât de luminoasă? 

PRIMUL SERVITOR 

Să-ţi spună Seni, astrologul nostru! 
Cică-ar fi sală fără de noroc. 

AL DOILEA SERVITOR 


Prostii! Cum o să cred aşa ceva? 
E-o sală ca şi toate celelalte. 
Doar locul n-are nici o-nsemnătate. 

SENI 


(era) 

Băiete-n lume toiul are-o noimă, 

Şi, mai întâi, în rosturile noastre, 

De-nsemnătate-i ceasul, cât şi locul. 
AL TREILEA SERVITOR 

Nathanael, nu-ţi pune mintea cu-ăsta! 

Chiar şi stăpânu-i face lui pe voie. 

SENI 


(numărând scaunele) 
Ah, unsprezece! Număr blestemat. 
Douăsprezece scaune să fie, 
Căci zodiacu-atâtea semne are! 
In doisprezece se cuprind doi numeri: 
Un cinci şi-un şapte, numeri norocoşi 
AL DOILEA SERVITOR 


Şi unsprezece pentru ce nu-ţi place? 


SENI 


Deoarece semnifică păcatul. 
Poruncile din Decalog sunt zece. 


AL DOILEA SERVITOR 


Ce spui? Dar cinci de ce e număr sfânt? 


SENI 


El este ca şi sufletul din om. 
Aşa precum e omu-alcătuit, 


dp 


DC ~M 


C-o parte bună şi cu una rea, 
Intocmai e şi cinci, întâiul număr, 
Făcut din două părţi: cu soţ şi fără. 

PRIMUL SERVITOR 
Un aiurit! 


AL TREILEA SERVITOR 


" Ia lasă-l să vorbească, 
Imi place să-l ascult, căci vorba lui 
Trezeşte-n minte multe alte gânduri. 


AL DOILEA SERVITOR 


Sosesc! Plecaţi! Pe-aici, pe uşa asta! 
(Servitorii pleacă repede; Seni îi urmează încet.) 


i: Ip 


Scena II 


Wallenstein, ducesa 


WALLENSTEIN 
Dar prin Viena ai trecut, ducesă? 
Reginei ungurilor te-arătaşi? 
DUCESA 
Da. Şi reginei, şi împărătesei. 
Şi mâna m-au lăsat să le-o sărut. 
WALLENSTEIN 


Dar cum primit-au ştirea, când aflat-au 
Că îmi aduc şi fiica, şi soția 
In tabără, acum, în plină iarnă? 


DUCESA 


Le-am spus-o limpede, cum aţi dorit: 
Ca vreţi ca soţului ei viitor 
S-o-nfăţișaţi pe Thekla drept mireasă, 
Mai înainte de campanie. 


WALLENSTEIN 


Au bănuit pe cine am ales? 


ap 


B74 SL 
DUCESA 


Deloc. Şi-au arătat numai dorinţa 

De-a nu fi un străin sau luteran. 
WALLENSTEIN 

Dar tu cum ai dori, Elisabeta? 


DUCESA 
Ştiţi foarte bine că dorinţa voastră 
Intotdeauna-i şi dorința mea. 


WALLENSTEIN 


(după o pauză) 
Dar cum a fost primirea ta la curte? 
(Ducesa pleacă ochii şi tace.) 
Aş vrea să nu-mi ascunzi nimic, ducesă! 
Să-mi spui întocmai tot ce s-a-ntâmplat! 


DUCESA 


O, bunul meu stăpân, într-adevăr, 
Acolo lucrurile s-au schimbat; 
Nu, nu le-am mai găsit ca altădată! 


WALLENSTEIN 


Nu ţi s-a dat respectul cuvenit? 


DUCESA 


De lucru-acesta nu mă plâng. Purtarea 
Le-a fost şi demnă, şi cuviincioasă. 

In schimb, eu n-am mai fost întâmpinată 
Cu bunătate şi prietenie, 

Ci numai cu formalități solemne. 
Oh, gingaşa cruţare n-arăta 

A graţie, ci mai curând a milă. 

A, nu! Soţia ducelui de Albrecht 

Şi fiica demnă-a contelui de Harrach. 
Nu trebuia primită-n felu-acesta! 


WALLENSTEIN 
Au dojenit purtarea mea de-acum? 


DUCESA 


Era mai bine să fi dojenit-o, 

Căci sunt obişnuită să vă apăr 
Şi-a lor mânie să o potolesc. 
Acum nu de dojana a fost vorba! 
Ei s-au învăluit într-o tăcere 
Solemnă şi atât de-apăsătoare. 
Oh, de-astă dată, bunul meu stăpân, 
Nu-i vorba de-o mânie trecătoare, 
Sau ne-nţelegere obişnuită; 

Avem de-a face cu-o nenorocire 
De care nimenea nu ne mai scapă. 
Regina ungurilor altădată 
Obişnuia să-mi spună „mătuşică” 
Tar la plecare mă îmbrăţişa. 


WALLENSTEIN 
Şi-acum ea nu te-a mai imbrăţişat? 
DUCESA 


(Îşi şterge lacrimile, continuând după o pauză.) 
Ba da! Dar numai după ce plecasem. 


da 

Uitând, şi parcă-ndată amintindu-și, 
Abia când m-am apropiat de uşă, 
Ea s-a grăbit să mă îmbrăţişeze. 
Dar gestul ei nu arăta iubirea, 
Ci mai curând amarnică durere. 
WALLENSTEIN 
(Îi ia mâna.) 
Fii liniştită! Nu-i nimic, ducesă!... 
Dar cu von Eggenberg, cu Lichtenstein 
Şi cu ceilalţi prieteni — te-ai văzut? 
DUCESA 
(Clatină din cap.) 
Nu! Pe aceştia nu i-am întâlnit. 
WALLENSTEIN 


Dar pe ambasadorul spaniol, 
Pe-acela, care în mod obişnuit 
Rostea cuvinte calde pentru mine? 


DUCESA 


De data-aceasta, pentru dumneavoastră... 
Aceluia îi amuţise graiul. 


WALLENSTEIN 


Deci sorii-aceştia ni s-au stins. De-acum 
Din propriul nostru foc vom lua lumină. 


DUCESA 


Dar cum? Să fie oare-adevărat? 

O, bunul meu stăpân, aşa să fie? 
Aşa cum se şopteşte pe la curte, 
Cum însăşi ţara-ntreagă o rosteşte? 
Şi cum acel călugăr, Lamormain, 
A dat să se-nţeleagă? 


WALLENSTEIN 


(repede) 
Lamormain? 
Ce spune? 


DUCESA 


Că aţi întrecut măsura 
Puterii ce vi s-a încredinţat, 
Călcând poruncile împărăteşti. 
Şi spaniolii vă învinuiesc, 
Şi ducele Bavariei... vai, toţi! 
Se pregăteşte-o groaznică furtună, 
Cu mult mai groaznică decât aceea 
Care v-a prăbuşit la Regensburg. 
Spuneau că... Vai, nu pot rosti cuvântul! 


WALLENSTEIN 
(încordat) 
Ei, ce? 
DUCESA 
A doua voastră... 
WALLENSTEIN 


A doua, ce? 

DUCESA 


Destituire ruşinoasă. 


WALLENSTEIN 


(plimbându-se agitat prin odaie) 
Da? 
O, Doamne! Numai ei mă-mping să merg 
Cu sila împotriva vrerii mele! 


DUCESA 


(Se lipește de el, rugându-l.) 
O, dacă nu e prea târziu, stăpâne, 
Cercaţi a vă supune prin blândeţe 
Pentru-a înlătura nenorocirea! 
Cedaţi-i, că-i doar împăratul vostru 
Şi împăcaţi-i sufletul lui mândru! 
O, nu lăsaţi vicleana răutate 
Să ponegrească gândul vostru bun 
Prin tălmăciri făţarnice şi ură! 
Nebiruita forţă a dreptăţii 
Cu care veţi întâmpina minciuna, 
Îi va dezonora pe bârfitori. 
Ne-au mai rămas puţini prieteni. Știm! 
Norocul nostru, tot crescând, adus-a 
A oamenilor ură. Ce-am fi noi 
Lipsiţi şi de hatâru-mpărătesc? 


128 


Scena III 


Contesa Terzky, care o duce de mână 
pe prințesa Thekla 


CONTESA 


Vai surioară, despre-asemeni trebi 

Vorbiţi? Cum văd mai sunt şi neplăcute. 

Acum,-nainte de-a-şi vedea copila? 

Se cade-ntâia clipă — bucuriei. 

Priveşte-ţi fiica, tată Friedland, iată! 

Aceasta este scumpa ta copilă! 
(Thekla se apropie de el cu smerenie şi vrea să-i sărute mâna, 
dar el o ia în braţe şi rămâne câtva timp cu privirea pierdută 

la ea.) 


WALLENSTEIN 


Frumos mi-a răsărit steaua nădejdii! 
Da, da! O voi păstra drept chezăşie 
Unui noroc sortit a fi măreț! 


DUCESA 
Era abia un copilaş plăpând 
Atunci când aţi plecat să înjehebaţi 
Oştirea mare pentru împărat. 


J SL 
Din Pomerania când v-aţi întors, 
Fetiţa se găsea la mânăstire 
Şi a rămas acolo pân-acum. 


WALLENSTEIN 


Atâta cât ne-a fost de trebuinţă 

Să-i pregătim un viitor frumos, 
Impodobit cu tot ce-i mai ales, 

Cu tot ce-i mai măreț pe-acest pământ. 
Natura,-n liniştita mânăstire, 

I-a dat dumnezeiescul har copilei 

Şi o călăuzeşte,-mpodobită, 

Către strălucitorul ei destin, 

Precum şi către marea mea nădejde. 


DUCESA 


(către prințesă) 
Eu cred că nu l-ai fi recunoscut 
Pe tatăl tău, copilul nostru drag! 
Când tu-l văzuşi în cea din urmă dată, 
Aveai pe-atunci abia opt anişori. 


THEKLA 


Ba l-am recunoscut numaidecât. 

Să ştii că tata nu a-mbătrânit; 

Imi stă-nainte neschimbat, în floare, 
Intocmai cum în suflet l-am păstrat, 


WALLENSTEIN 
(către ducesă) 
E drăgălaşă! Câtă isteţime, 
Ce minte ageră! Ei, ca să vezi! 

Eu pe nedrept m-am supărat pe soartă 
Că nu-mi dăduse-un fiu, să-mi moștenească 
Şi numele, dar şi norocul meu!... 

Să-mi poată duce mai departe viaţa 

— Ce iute se sfârşeşte — printr-un mândru 
Şirag de principi. Fui nedrept cu soarta! 
Pe înflorita-i frunte de fecioară 

Vreau să depun coroana vieţii mele 
Trăită în năprasnice războaie. 

Și nu mi-o voi mai socoti pierdută 

De voi putea coroana s-o-mpletesc 

Cu o podoabă şi mai strălucită: 

Podoaba unei steme de regină. 


(O ţine în braţe. Intră Piccolomini.) 


Scena IV 


Max Piccolomini şi mai apoi 
contele Terzky 


DUCESA 


Dar iată că soseşte paladinul, 
Cel ce ne-a fost un scut ocrotitor! 


WALLENSTEIN 


Max, bun venit! Tu totdeauna-ai fost 
Aducător de bucurii frumoase. 

Ca steaua norocoasă-a dimineţii 
Aduci tu aurora vieţii mele. 


ap 

MAX 


Domnule general... 


WALLENSTEIN 


Întotdeauna 
Cel ce te răsplătea, prin mâna mea, 
Era-mpăratul. Dar, de data asta, 
Silit e fericitul tată Friedland 
Să se plătească de o datorie. 


MAX 


Dar te-ai grăbit să o plăteşti, alteţă! 

Abia sosii, abia-ţi predai în braţe 

Solia şi pe scumpa ta copilă, 

Şi sunt îndurerat că te-ai grăbit 

Să-mi dai acel convoi vânătoresc 

— Cel mai bogat din grajdurile tale — 

Ca o răsplată pentru osteneală. 

Da, da! Pentru-a mă răsplăti, desigur! 

A fost deci numai o însărcinare, 

Ci nu un privilegiu, pentru care 

Cu inima ferice m-am pripit 

S-alerg la tine pentru-a-ţi mulțumi! 

Abia acu-nţeleg! Plecarea mea 

N-ai vrut să-nsemne ce nădăjduiam: 

Cel mai frumos noroc al vieţii mele. 

(Intră Terzky și predă nişte scrisori ducelui, care le 

desface repede.) 


DUCESA 


(către Max) 
Spui că îţi răsplăteşte osteneala? 

Ți-arată astfel bucuria sa. 

Desigur dumitale-ţi şade bine 

Să porţi asemenea frumoase gânduri, 
Dar ducelui i se cuvine-a fi 

Măreţ şi princiar întotdeauna. 


THEKLA 


Atunci şi eu ar trebui, la fel, 

Să mă-ndoiesc de dragostea ce-mi poartă, 
Căci el m-a-mpodobit mai înainte 
De-a-mi fi vorbit cu inima de tată! 


MAX 


E-adevărat: el trebuie mereu 
Să fie darnic şi să fericească. 
(Ia mâna ducesei, vorbind cu căldură crescândă.) 
O, pentru câte nu îi mulțumesc 
Şi cât de mult înseamnă pentru mine 
Acest scump nume: Friedland! Vreau, pe viaţă, 
Să fiu legat de numele acesta; 
Prin el să-mi înflorească tot norocul, 
Să-mi împlinesc nădejdile frumoase. 
Destinul mă va ţine prins de el, 
Inlănţuit ca într-un cerc vrăjit. 


CONTESA 


(Care între timp îl urmărise cu atenţie pe duce, observă că 
scrisorile l-au pus pe gânduri.) 

Şi-acum să mergem, căci cumnatul meu, 

Văd că doreşte să rămână singur! 


apa 


WALLENSTEIN 


(Se întoarce repede, se reculege și-i vorbește vesel ducesei.) 
Aşadar, înc-odată-ţi spun, ducesă, 
Bine-ai venit în tabără la noi! 
Vei fi stăpână în acest castel! 
Tu, Max, păstrează-ţi vechea-nsărcinare, 
Cât timp noi ne vom îngriji aici 
De câteva porunci împărăteşti! 
(Max Piccolomini oferă braţul ducesei. Contesa o conduce 
pe prințesă.) 


TERZKY 


(strigând după el) 
Max, nu uita să vii la întrunire! 

Scena V 


Wallenstein, Terzky 


WALLENSTEIN 


(foarte îngândurat; vorbind ca pentru sine) 
Ea foarte bine-a priceput. E-ntocmai, 
Precum se-arată în celelalte ştiri. 
Ei luat-au cea din urmă hotărâre. 
La curte mi-au şi pregătit urmaşul... 
E Ferdinand, e regele ungar, 
Feciorul scump al împăratului. 
Deci el va fi de-acum mântuitorul 
Şi steaua nouă care le răsare. 
Cu noi şi-nchipuie c-au terminat 
Şi ca pe-un răposat ne-au moştenit! 
Să nu pierd, prin urmare, nici o clipă! 
(Întorcându-se, îl vede pe Ter=ky, căruia îi dă una dintre 
scrisori.) 
Nu-mi place! Gallas cere iertăciune, 
Şi contele de Altringer la fel. 


TERZKY 


Şi dacă vei mai pierde vremea mult, 
Te vor lăsa toţi, unul câte unul. 


ap 


SL 
WALLENSTEIN 

La defileurile tiroleze, 
Pe care Altringer le străjuieşte, 
Trimit pe cineva să ţină calea 
Oştirii spaniole din Milano. 
Deci Sesin, vechi mijlocitor, deunăzi 
Din nou s-a arătat. Ce veşti aduce 
Din partea contelui acela, Thurn? 


TERZKY 


Prin Sesin contele-ţi trimite vorbă 
C-a fost la cancelarul suedez, 

In Halberstadt, la locul de-ntrunire. 
Suedezul spune că s-a plictisit, 
Nimic nu vrea să mai aveţi de-a face. 


WALLENSTEIN 
Şi pentru ce? 


TERZKY 


Spunea că vorba ta 

Nu-i cu temei; că vrei să râzi de svezi 
Trecând pe-ascuns alături de saxoni 
Şi-apoi, mai la sfârşit, să scapi de ei 
Cu-o mică sumă dată la-ntâmplare. 


WALLENSTEIN 


Așa? Şi nu cumva acesta crede 

Că îi voi da Germania drept pradă, 

Şi pân” la urmă pe pământul nostru 

Nici noi să nu mai fim stăpâni? Să plece! 
Ei trebuie să plece! Da! Să plece! 
De-asemenea vecini n-avem nevoie! 

TERZKY 


Dar lasă-le-acel petec de pământ, 
Că doar nu din avutul tău îl dai! 
Ce-ţi pasă cine-o să plătească jocul, 
De vreme ce chiar tu-l vei câştiga! 


WALLENSTEIN 


Să plece!-Afară! Tu nu poți pricepe! 
Nu vreau să se vorbească despre mine 
C-am despicat Germania-n bucăţi, 
Vânzând-o veneticului pe-ascuns, 
Doar pentru-a dobândi şi eu ceva 
Prin vicleşug. Eu vreau să mă cinstească 
Germania ca pe un scut al ei 

Şi ca un vrednic principe să stau 
Alături de toţi principii din ţară. 

Nu vreau ca o putere din afară 

Şi mai cu seamă goţii-nfometaţi, 
Care privesc cu pizmuire ţara 

Şi o pândesc ca fiarele de pradă! 

Mă voi sluji de ei în planul meu, 

Dar nu se vor alege cu nimic. 


TERZKY 


Dar cu saxonii ai să fii mai drept? 

Işi pierd răbdarea, fiindcă tu nu mergi 
Decât pe căi intortocheate. Spune, 
Ce rost au prefăcătoriile-astea? 
Prietenii încep să se-ndoiască 

Şi nici nu ştiu cum să mai înțeleagă 
Aceste șovăiri din partea ta... 

Şi Oxenstirn şi contele de Arnheim... 
Rămân eu mincinosul pân” la urmă, 
Căci toate nu se fac decât prin mine. 
Nu am măcar o semnătură-a ta. 


WALLENSTEIN 
Nu dau nimic în scris, tu ştii prea bine! 


TERZKY 


Atuncea după ce se poate şti 
Temeinicia gândurilor tale, 

De vreme ce cuvântul dat de tine 
Nu e urmat şi de o faptă? Spune! 
Duşmanul într-o bună zi va crede 
Că tratativele le-ai încheiat 

Doar pentru-a-ţi bate joc de el. 


WALLENSTEIN 


(după o pauză, fixându-l pătrunzător) 
De unde ştii că nu mi-aş bate joc?! 
Că nu-mi bat joc chiar şi de voi?! 


Nu-mi amintesc să-mi fi deschis vreodată 
Această inimă în faţa ta. 

Cu mine împăratul s-a purtat 

Urât, şi, dac-aş vrea să mă răzbun, 

Eu i-aş putea pricinui mult rău. 

Imi place să-mi cunosc puterea, Terzky! 
Şi dacă am s-o folosesc sau nu, 

Nici tu nu ai să ştii, nici ceilalți! Nimeni! 


TERZKY 


Îți place să te joci cu noi întruna! 


De toţi! Tu nu mă poţi cunoaşte-atât de bine. 

Scena VI 


Cei dinainte şi Illo 


WALLENSTEIN 
Cum stai cu oamenii, sunt pregătiţi? 
ILLO 


Găsi-vei totu-așa cum ai dorit! 
Ei s-au înfuriat când au aflat 
Pretenţiunile împărăteşti. 


WALLENSTEIN 


Dar Isolani,-n ce fel s-a rostit? 


ILLO 


De când i-ai achitat toți creditorii, 
Îţi este credincios cu trup şi suflet. 


WALLENSTEIN 


De Tiefenbach şi Deodat, eşti sigur, 
Colalto ce gândește, cum se poartă? 


ILLO 


Ce fac Piccolominii, fac şi ei. 


SL 
WALLENSTEIN 


Aşa? Ce crezi, mă pot încrede-n ei? 


ILLO 
Doar dacă poţi fi sigur de cei doi: 
Octavio şi Max Piccolomini. 
WALLENSTEIN 


De ei, întocmai ca de mine însumi. 
Nu se despart de mine niciodată. 


TERZKY 


Eu aş dori să nu te-ncrezi prea mult 
In vulpea-aceea de Octavio! 


WALLENSTEIN 


Mă-nveţi tu oamenii cum să-i cunosc? 
În şaisprezece rânduri am pornit 
La lupte grele cu acest bătrân. 
De altfel i-am făcut şi horoscopul: 
Aceeaşi zodie ne-a zămislit. 

(misterios) 
Natura deci îşi are tâlcul ei. 


Tu dă-mi chezășuire pentru ceilalți! 
ILLO 


Cu toții au o singură părere: 
Cu nici un preţ să nu predai comanda. 
Aflai că-ţi vor trimite o solie. 


L A 


WALLENSTEIN 
De vor să mă oblige-n faţa lor, 
Şi ei să se oblige-n faţa mea! 
ILLO 
Bine-nţeles! 
WALLENSTEIN 


Să-şi dea cuvântu-n scris, 
Cu jurământ, că toţi mă vor sluji 
Necondiţionat. 
ILLO 


Da, cum să nu! 


TERZRY 


Necondiţionat? Dar când e vorba 
De-Austria, nu-şi uită datoria, 
Şi-n slujba împăratului fiind, 
Găsi-vor pricină de îndoială. 
WALLENSTEIN 


(clătinând din cap) 
Să-i am pe toţi necondiţionat! 
De îndoială nici nu vreau s-aud! 
ILLO 


Ia staţi, mă paşte-un gând: în astă seară 
Nu are loc ospăţul dat de Terzky? 


i4 SL 
TERZKY 


Ba da! Şi sunt poftiți toţi generalii. 
ILLO 


(către Wallenstein) 
Vrei să-mi laşi mână liberă deseară? 
Îţi voi aduce.-așa cum tu doreşti, 
Cuvântul generalilor în scris. 


WALLENSTEIN 


Tu vino cu-ale lor iscălituri, 
Şi te priveşte cum le dobândeşti. 


ILLO 


Dar dacă ţi le-aduc negru pe alb, 
Şi astfel ai să te încredinţezi 

Că şefii toţi te vor urma orbeşte, 
Eşti gata cu tărie să încerci 
Norocul, printr-o faptă inimoasă? 


WALLENSTEIN 


Tu vino cu iscălitura lor! 


ILLO 


Gândeşte-te ce faci! Tu n-ai să poţi 
Plini a împăratului dorință 

Şi n-ai să laşi oştirea să slăbească, 
Să-ncerce-a se uni cu spaniolii, 

Căci, altfel, pentru totdeauna,-nseamnă 
Să dai din mâna ta puterea, singur! 
Şi-apoi, mai e ceva! Tu n-ai să poţi 


A A 


De ale împăratului porunci 

Să-ţi baţi joc, să le ocoleşti intruna 

Şi lucrurile să tot zăboveşti, 

De nu eşti hotărât să se petreacă 

De tot ruptura între noi şi curte. 
Rosteşte-te,-ntr-un fel! Vrei să-i previi 
Prin fapte hotărâte, sau mai şovăi? 
Aştepţi să se adune greutăţi 

Şi vrei ca ele să atingă culmea? 


WALLENSTEIN 


Aşa se şi cuvine!-Abia atunci 
Voi face pasul meu hotărâtor! 


ILLO 


O, prinde clipa, până ce nu trece! 

In viaţă, foarte rar ţi se iveşte 

Prilejul unei clipe norocoase. 

Când iei o hotărâre îndrăzneață, 

Îţi trebuiesc şi-mprejurări ferice, 

Căci firele norocului se-arată 

Doar unul câte unul răsfirate, 

Şi-abia când se vor strânge la un loc 

Il vor alcătui în întregime; 

Intocmai cum se-adună-n punctul vieţii 
O floare care-i gata să-și dea fructul. 
Priveşte lucrurile-n jurul tău! 

Se strâng mânate parcă de-un destin. 
Aici venit-au cei mai bravi ostaşi; 
Aşteaptă numai un semnal de-al tău — 
Să nu-i laşi să se-mprăştie din nou! 
Uniţi, cum sunt acum, a doua oară 
N-ai să-i mai strângi, cât vom purta războiul! 


SL 
Un flux puternic de pe mal urneşte” 


Corabia cea grea. Când ei se-avântă 
In valurile mari ale mulţimii, 
Curajul creşte. Ii ai sub mână încă! 
Războiul îi va-mprăştia-n curând, 
Iar spiritul de obşte ce-i leagă 

Se va împrăştia şi el ici, colo, 

In griji şi-n interese proprii lor. 
Soldatul care azi de sine uită, 
Mânat de groaznicul şuvoi al luptei, 
Se va dezmetici-n singurătate 

Şi se va îndrepta spre drumul vechi 
Al traiului de fiecare zi, 

Sub adăpost cătând s-ajungă teafăr. 


WALLENSTEIN 


Nu este încă timpul potrivit. 


TERZKY 


Aşa te auzim mereu zicând. 
Dar când va fi? 


WALLENSTEIN 
Când vă voi spune eu. 


ILLO 


O, tu aştepţi al astrelor semnal, 

Şi-l pierzi pe cel de pe pământ! Mă crede 
Că astrele destinului ce-l porți 

In pieptul tău se află. Steaua Venus 

E hotărârea,-ncrederea în tine; 

Iar Maleficul, singurul ce-ţi strică, 

De fapt e numai îndoiala ta. 

WALLENSTEIN 


Vorbeşti cum te pricepi. Doar ţi-am mai spus 
Tu n-ai să poţi pătrunde-acele taine, 
Deoarece, atunci când te-ai născut, 
Măreţul Iupiter cel luminos 
Se cobora încet către apus. 
Rămâi întunecos pe-acest pământ! 
Saturn, din palida lumină-a sa, 
Ţi-a dat să ai pe drumul vieţii tale 
Abia o licărire plumburie. 
Tu vezi doar lucrurile pământeşti, 
Pătrunzi doar strânsa legătură-a lor; 
Mă-ncred în tine în privinţa-aceasta. 
Dar tot ce-n adâncimile naturii 
Cu-nsemnătate se petrece-n taină, 
Şi scara spiritului ce se-nalţă 
Din lumea noastră prăfuită, sus, 
In lumea astrelor, prin mii de trepte, 
Unde puterile cereşti se plimbă 
În sus şi-n jos, şi-n cercuri tot mai mici 
Se strâng în jurul soarelui măreț — 
Pe-acestea nu le vede decât ochiul 
Descătuşat al unor copilaşi 
Născuţi în a lui Iupiter lumină. 

(După ce a făcut câţiva pași prin sală, se oprește şi continuă.) 
Și toate-acele astre nu-ți arată 
Numai venirea nopții şi a zilei, 
Sau osebirea dintre anotimpuri, 
Şi numai vremea bună când să semeni, 
Sau când să-ţi strângi recolta de pe câmp; 
Semănătură a fatalităţii, 
Asemeni e şi fapta omenească, 
Pe care-n viitoru-ntunecat 


SL 
Tu o arunci, plin de nădăjduire, 


Şi-apoi destinu-aştepţi să hotărască. 
Eu trebuie, deci, mai întâi să caut 
Un timp prielnic pentru semănat, 
Adică cea mai potrivită clipă 
Pe care astrele mi-or arăta-o. 
Voi cerceta ungherele pe cer, 
Ca nu cumva-ntr-un colţişor să stea 
Ascuns răuvoitorul propăşirii. 
Mai daţi-mi, deci, răgaz! Şi pân-atunci, 
Vedeţi-vă de treburi! Eu acum 
Nu vă pot spune încă ce voi face. 
Dar lor nu mă voi închina! Nu, nu! 
Şi nici nu mă vor depărta din slujbă! 
Fiţi siguri! 

CAMERISTUL 


Domnii generali! 
WALLENSTEIN 
Să intre! 
TERZKY 
De faţă, vrei să fie şefii toţi? 


WALLENSTEIN 


Nu e nevoie! Numai următorii: 
Piccolomini, Deodat, Carafa, 
Maradas, Isolani, Forgaci, Buttler. 


(Terzky şi cameristul pleacă.) 

WALLENSTEIN 


Pe Questenberg tu l-ai supravegheat? 
N-a şoşotit cu nimeni pe ascuns? 


ILLO 


Îndeaproape l-am supravegheat. 
Numai Octavio l-a însoţit. 


Scena VII 


Cei dinainte. Inră Questenberg,cei doi Piccolomini, 
Buttler, Isolani, Maradas şi alți trei generali. 


La semnul generalului, Questenbere se așează în fața lui, fiecare 
urmând după rangul ce-l are. Pentru un moment domneşte o 
linişte adâncă. 


WALLENSTEIN 


Cunosc solia voastră, Questenberg, 
Şi-am chibzuit adânc asupra ei. 

Deşi am luat o hotărâre-a mea, 

Pe care nimeni n-o mai schimbă, totuşi, 
Se cade să cunoască generali; 
Din gura voastră, vrerea-mpărătească. 
Binevoiţi a vă-mplini solia 

In faţa nobilelor căpetenii! 


QUESTENBERG 


Sunt gata să încep; dar v-aş ruga 


J Y 
Să ţineţi seama că prin gura mea 
Nu vă vorbeşte propria-ndrăzneală, 
Ci numai a-mpăratului putere. 


WALLENSTEIN 
Mă rog! Lăsaţi aceste introduceri! 


QUESTENBERG 


Când majestatea sa,-mpăratul nostru, 
A dăruit oştirilor viteze 

Un cap, de glorie încununat, 

Cu-atâta iscusinţă în războaie, 

Cum este-al nobilului duce Friedland, 
A fost încredinţat că-n scurtă vreme 
Războiul va lua o-ntorsătură 

Mai norocoasă. Este-adevărat 

Că începutu-a fost precum doream: 
Saxonii — din Boemia goniţi, 

Tar suedezii-mpiedicaţi, de-atunci, 

Să dobândească tot mereu victorii. 
Aceste țări din nou au răsuflat 

Când ducele într-un singur loc a strâns 
Oştirile duşmane-mprăştiate! 

Pe malurile fluviilor germane. 

El a chemat pe Oxenstirn, pe Bernhardt, 
Pe Banner, contele de Rhin şi chiar 
Pe regele acela neînvins — 

Să hotărască, lângă Niiremberg, 

O mare bătălie sângeroasă. 


WALLENSTEIN 


Binevoiţi a trece la pricină! 


L A 


QUESTENBERG 


Un spirit nou vestea pe căpitanul 
Măreţ. In luptă nu se mai băteau 
Innebunite două furii oarbe. 

Vedeai o luptă desluşită,-n care 
Tăria-nfruntă marea îndrăzneală 

Şi cum e istovită-o vitejie 

De arta înţeleaptă-a strategiei. 
Zadarnic ei îl aţâţau la luptă; 

El se-ascundea în săpături adânci, 
In tabără vrând parcă să-şi clădească 
Lăcaşul pentru veşnicie. "N fine, 
La disperare, regele voieşte 

Să dea năvală:-mpinge la măcel 
Supuşii, roşi de foame şi de boli, 
Pe toți i-aruncă în fortificaţii 

Unde prin mii de ţevi i-aşteaptă moartea 
Şi vrea, el, care până-atunci nimic 
Nu l-a putut opri, să-şi facă drum. 
Dar iată că de data-aceasta el 
Intâmpină o dârză-mpotrivire, 
Cum încă nimeni nu o mai văzuse. 
Nebiruitul rege de-altădată 

Işi duce-acasă, de pe câmpul luptei, 
Poporul său fărâmiţat zadarnic, 
Căci toată jertfa oamenilor săi 

Nu-i dobândi o palmă de pământ. 


WALLENSTEIN 


E de prisos să-nşiri, de prin ziare, 
Ceea ce noi cu groază am trăit! 


QUESTENBERG 


Am numai sarcina să-nvinuiesc, 


Deşi, din suflet, eu v-aş lăuda. Dj 
Ştim că vestitul rege suedez 

Işi pierde gloria la Nüremberg, 

Ba chiar şi viața,-n lupta de la Lützen. 
Dar cine oare n-a rămas uimit 

Când, după-această zi măreață, Friedland 
Se furişează de pe câmpul luptei 

Şi fuge la boemi ca un învins? 

In vremea-aceasta tânărul din Weimar 
Înspre Franconia dădea năvală, 

Şi, pân” la Dunăre croindu-şi drum, 
Ajunge lângă Regensburg degrabă, 
Spre spaima bunilor creştini catolici. 
Intr-o primejdie atât de mare, 
Cinstitul principe-al Bavariei 

Ceru degrabă sprijin. Impăratul 
Trimite-ndată şapte soli călare, 

La duce, să-i implore ajutor, 

Deşi, stăpân, putea să-i poruncească. 
Zadarnic, însă! Ducele pe-atunci 

Nu asculta decât de vechea ură. 
Nesocoteşte binele obştesc 
Pentru-a-și plini un dor de răzbunare 
Asupra unui vechi duşman al său, 
Şi-n felu-acesta Regensburg căzu. 


WALLENSTEIN 
De care vreme este vorba, Max? 
Nu-mi amintesc! 
MAX 


Vorbeşte de aceea 
Când în Silezia-am fost. 


A A 


WALLENSTEIN 


Aşa! Aşa! 
Şi oare ce-aveam de făcut acolo? 


MAX 
Să-i alungăm pe svezi şi pe saxoni. 


WALLENSTEIN 


Întocmai! Ascultând pe dumnealui 
Uitasem tot războiul. 


(către Questenberg) 
Mai departe! 


QUESTENBERG 


Pe Oder poate c-am mai câştigat 

Ce, ruşinos, pe Dunăre-am pierdut. 

Dar lumea lucruri mari spera să vadă 
Pe-această scenă de război, în care 
Lupta chiar Friedland — vechi rival lui Gustav — 
Naintea lui având pe Thurn şi Arnheim. 
Aproape-ajuns-au unii lângă alţii, 

Dar numai pentru-a se cinsti ca oaspeţi 
Şi ca prieteni. Țara-ntreagă,-atunci, 
Gemea sub a războiului povară, 

In timp ce-n tabăra lui Wallenstein 
Domnea o linişte ca-n vremi de pace. 


WALLENSTEIN 


Sunt multe lupte de prisos, purtate 
De-un tânăr general, având nevoie 
De un triumf. Cel care e-ncercat, 
N-are nevoie de vreo altă luptă 
Cu care el să dovedească lumii 


dp 

Că e în stare-a cuceri victorii. 

Eu dacă m-aş fi folosit de clipa 

Când îl aveam în fața mea pe Arnheim, 
Puțin aş fi avut de câştigat. 

Dar, cumpătul păstrându-mi, vream s-aduc 
Foloase țării, de-aş fi izbutit 

Să rup, dintre saxoni şi suedezi, 

Acea primejdioasă alianţă. 


QUESTENBERG 


Neizbutind, porni din nou războiul, 
In fine, ducele îşi dovedeşte 

Al său vechi nume glorios. La Steinau, 
Pe câmpul de bătaie, oastea svedă 
Se dă învinsă fără să mai lupte. 
Dreptatea cerului predă lui Friedland 
Pe Mathias Thurn, făclia blestemată 
Acelui crunt război, un răzvrătit. 
Dar cade-n braţu-unui mărinimos, 
Căci ducele, în loc să-l pedepsească 
Pe-al împăratului duşman de moarte, 
Cu daruri îl încarcă şi-i dă drumul. 


WALLENSTEIN 


(Râde.) 
Da, ştiu! Cei din Viena-nchiriat-au 
De timpuriu ferestre şi balcoane 
Să vadă dus pe osândit la ştreang 
In carul celor osândiţi la moarte. 
De-aş fi pierdut eu lupta, ruşinos, 
Mi-ar fi trecut-o poate cu vederea; 
Dar fiindcă i-am lipsit de un spectacol, 
Nicicând n-au să mă ierte vienezii. 


— 


QUESTENBERG 


Silezia a fost eliberată. 

Dar Friedland şi-n Bavaria-asuprită 

A fost chemat de peste tot. Ce-i drept, 
Pomneşte-n marş pe-o cale lungă,-n tihnă 
Boemia străbate, dar se-ntoarce 

In grabă — făr-a da ochi cu vrăjmaşul — 
In tabăra-i de iarnă, şi de-acolo 
Ale-mpăratului țări asupreşte 

Chiar cu a împăratului oştire. 


WALLENSTEIN 


Pe-atunci armata suferea prea mult. 
De tot ce-avea nevoie-a fost lipsită, 
Când tocmai ne găseam în pragul iernii. 
Ce crede împăratul că-i o trupă? 

Nu suntem şi noi oameni? Nu-ndurăm 
Aceleaşi ploi şi fiig, necazuri, lipsuri, 
Cum le îndură orice muritor? 

Afurisit destin pentr-un soldat! 

Toţi fug din calea lui pe unde-ajunge, 
Tar de pe unde pleacă,-i blestemat! 
Nimic nu i se dă! Silit fiind 

Să dobândească totul cu puterea, 

El este groaza-ntregii omeniri! 

Aici se află generalii mei. 

Carafa, Buttler, Deodat, ia spuneţi! 
De când nu s-a mai dat oștirii solda? 


BUTILER 


Nu a mai fost plătită de un an. 


se 

WALLENSTEIN 

Soldatul trebuie să o primească; 
Lui numele îi vine de la soldă! 


QUESTENBERG 


Cuvântul ducelui acum opt ani 
Cu totul altfel glăsuia. 


WALLENSTEIN 


Da, ştiu! 
E vina mea. Pe împărat eu însumi 
L-am învăţat aşa. Acum opt ani, 
Când am pornit războiu-n Danemarca, 
Am strâns, pentru-mpărat, cincizeci de mii, 
Oştire ce nu l-a costat un ban. 
Şi prin Saxonia, până la Belt, 
O furie-a războiului trecea, 
Ducând cu sine-a numelui său spaimă. 
Frumoase vremi! În toată-mpărăţia 
N-a fost alt nume mai sărbătorit, 
Mai onorat ca al lui Wallenstein. 
Eram chiar socotit de împărat 
A treia piatră scumpă din coroana-i. 
Şi pentru c-am purtat acel război, 
Ce mi-a atras blestemul unor țări, 
Slujindu-l cu credinţă pe-mpărat 
Şi înălţându-l, astfel, tot mai mult, 
Eu oare ce răsplată am primit? 
Când principii-au venit la Regensburg, 
Ce-ar fi putut să iasă la iveală, 
Când limpede era ştiut că eu 
Războiul l-am purtat cu banii lor? 


L A 


În urma văicărelii-acestor principi, 
Am fost îndepărtat. 


QUESTENBERG 


Alteța voastră 
Cunoaşte cât de mult era-mpăratul 
Lipsit de libertate,-n sfatul ţării. 


WALLENSTEIN 


Cum? Ei, drăcie! — Aş fi găsit eu leacul 
Cu care libertatea să-i câştig! 

Nu, domnul meu! De când am pătimit, 
Slujind, pe cheltuiala ţării, tronul — 

Am alte gânduri despre Reich. Ce-i drept, 
Acest baston îl am de la-mpărat. 

Dar eu acum, ca general al ţării, 

Nu-l port doar pentru-a unuia mărire, 

Ci numai pentru propăşirea obștii! 

Dar... mai departe! Ce anume-mi cere? 


QUESTENBERG 


Întâi de toate, împăratul vrea 
Ca din Boemia întreaga oaste 
Să plece fără nici o-ntârziere. 


WALLENSTEIN 
Acuma chiar? În anotimpu-acesta? 
Şi încotro ar vrea să ne-ndreptăm? 

QUESTENBERG 


Acolo unde se găsesc, vrăjmaşii, 
Căci împăratul vrea ca mai-nainte 
De Paşti să fie curăţit de duşmani 


se 


Oraşul Regenshurg; iar luteranii 
Să nu mai predice în catedrală. 
A Paştelui curată sărbătoare 

Să nu mai fie astfel pângărită 
De o spurcată erezie-a lor. 


WALLENSTEIN 
O! Generali, se poate-aşa ceva? 
ILLO 
Cu neputinţă! 
BUTTLER 


Nu se poate, nu! 


QUESTENBERG 
Veţi şti că împăratu-a poruncit 
Chiar şi acelui colonel Suys 
Să plece spre Bavaria îndată. 
WALLENSTEIN 


Şi ce-a făcut Suys? 


QUESTENBERG 


A şi plecat. 
Era de fapt o datorie-a lui. 


WALLENSTEIN 


Cum? Eu, ca şef al lui, i-am poruncit 
Să stea pe loc. Deci astfel se respectă 
Comanda mea? In stare de război, 
Mai poate fi armată-aceea-n care 


SL 


Se calcă ascultarea? Generali, 
Am să vă rog să fiţi judecători! 
Ce se cuvine unui ofițer 
Atunci când el, călcându-şi jurământul, 
Nesocoteşte o poruncă? 
ILLO 


Moartea! 


WALLENSTEIN 


(Pentru că toți ceilalți tac, ridică vocea.) 


Ce se cuvine, conte Piccolomini? 
MAX 
(după o lungă pauză) 
După cuvântul legii, moartea. 
ISOLANI 
Moartea! 
BUTILER 


Chiar moartea, după legea marțială! 
(Ouestenberg se ridică, Wallenstein de asemenea și, imediat, 
toți ceilalți.) 


WALLENSTEIN 


ÎI osândeşte legea, deci, nu eu! 
Şi dac-aş încerca să-l graţiez 
Aş face-o din respect pentru-mpărat. 


se 

QUESTENBERG 


Aşa fiind, eu nu mai am ce spune. 


WALLENSTEIN 


Când mi s-a dat comanda, am primit-o 
Cu câteva condiţii. Cea dintâi 

A fost: să n-aibă nimeni peste mine 
Cuvântul de comandă în oştire; 

Nici însăşi majestatea sa,-mpăratul. 
De vreme ce răspund întotdeauna 

Cu capul și onoarea de urmări, 
Stăpânul trebuie să fiu doar eu! 

Ce l-a făcut pe Gustav de ne-nvins? 
Doar faptul că-n oştire era rege. 

Şi-un rege, care-ntr-adevăr e rege, 
E-nvins numai de un egal de-al său. 
Ei, dar să ne întoarcem la pricină! 
Urmează-acum cea mai frumoasă parte. 


QUESTENBERG 
La primăvară pleacă din Milano 
Infantul cardinal cu o armată. 
Va trece prin Germania cu ea 
Şi se va îndrepta către Olanda, 
Pentru-a fi pus la adăpost, pe drum, 
Voința majestăţii sale este 
Să-l însoţească din oştirea voastră 
Opt regimente de cavaleriști. 


WALLENSTEIN 


Aha! Opt regimente, ia te uită! 
Frumos gândit, părinte Lamormain! 
Fireşte, dacă-această socotință 


A A 


N-ar fi a dracului de înţeleaptă, 

Ai fi tentat să crezi că-i foarte proastă! 
Opt mii de călăreţi! Da, da, întocmai!... 
Imi dau prea bine seama ce urmează! 


QUESTENBERG 


Nu văd nimic ciudat. Înţelepciunea 
Dă îndrumări, nevoia poruncește. 


WALLENSTEIN 


Dar ce-ţi închipui, domnule-emisar, 
Că eu nu simt cum ei s-au săturat 

Să ştie-n mâna mea puterea spadei? 
Ei cată lacomi şiretlicu-acesta 

Şi se slujesc de-un nume spaniol 
Să-mi poată micşora oştirea, şi-apoi 
S-aducă o putere nouă-n Reich, 

Făr-a mai fi sub cârmuirea mea. 

Vă sunt, deci, prea puternic şi-ncercaţi 
Să mă înlăturați pe ocolite. 

A mea-nvoială cere să-mi asculte 
Porunca toată oastea-mpărătească 

De pe întinsul Reichului întreg. 

De trupe spaniole şi infanţi, 

Ce-ar vrea ca oaspeţi să străbată Reichul, 
In legământ n-am pomenit nimic. 

Ei vor, pe-ascuns, să-l treacă sub tăcere! 
Vor să-mi slăbească mai întâi puterea, 
Curând eu de prisos să fiu, şi-n urmă 
Să mă azvârle fără multă vorbă. 

De ce aceste căi întortocheate, 

Şi nu pe faţă, domnule ministru? 

Pe împărat l-apasă legământul 


Făcut cu mine, şi-ar dori să plec. N 
Îi fac pe plac! De fapt, plecarea mea, 
Nainte de-a veni, o hotărâsem. 
(Printre generali se produce o mișcare, ce creşte tot mai mult.) 
Îmi pare rău de generalii mei; 
Nu văd cum vor ajunge-n stăpânirea 
Acelor sume ce le-au creditat 
Şi la o soldă binemeritată! 
Comanda nouă-aduce oameni noi, 
Şi meritele din trecut se uită. 
In oaste mulţi străini vin să slujească. 
Pe un soldat viteaz şi de folos 
Nu-l întrebam de nație, credinţă. 
Pe viitor se vor schimba şi astea. 
Dar... ce mă mai priveşte! 


(Se așează.) 
MAX 
Ferească Sfântul, 
S-ajungem pân-acolo!-Armata-ntreagă 
Va fierbe, se va ridica! Impăratul 
E victima unei inşelăciuni! 
Nu, nu se poate! 
ISOLANI 
Nu e cu putinţă! 
De toate numai praful s-ar alege! 
WALLENSTEIN 


Da, dragă Isolani,-aşa va fi! 
Din tot ce am clădit cu chibzuială 


A A 


Se va alege praful. Dar n-ai grijă, 
Căci se va mai găsi vreun căpitan 
Şi vreo armată care să alerge 

La împărat, când se va bate toba! 


MAX 


(Zelos, pasionat, aleargă de la unul la altul liniştindu-i.) 
Te rog să-mi dai cuvântul, generale! 

Bravi căpitani, vă rog să m-ascultaţi! 

Nu, duce, te conjur, nu hotări 
Nainte de-a ne sfătui cu toții! 
Veniţi, prieteni! Eu nădăjduiesc 
Că totul se mai poate îndrepta! 


TERZKY 
Veniţi! Pe ceilalţi îi găsim alături. 
(Pleacă.) 


BUTILER 


(către Questenberg) 
De vreţi să m-ascultaţi, vă dau un sfat: 
Feriţi-vă, timp de mai multe ceasuri, 
Nu v-arătaţi mulţimii!-Această cheie 
De aur nu vă poate ajuta 
Din mâinile lor teafăr să scăpaţi! 
(Afară se aude zgomot mare.) 


WALLENSTEIN 


Da, sfatu-i bun! Octavio, răspunzi 
De ocrotirea oaspetelui nostru! 
Rămâi cu bine, domnule Questenberg, 


SL 


(Când acesta vrea să vorbească.) 
Nu vreau să mai aud nimica despre 
Aceste trebi urâte! Dumneata 
Aici ţi-ai împlinit o-ndatorire. 
Eu ştiu să osebesc pe om de slujbă. 
(În vreme ce Questenbere şi Octavio se pregătesc de plecare, 
năvălesc în sală Götz, Tiefenbach, Colalto, urmaţi de alți 
comandanți.) 


GOTZ 
Dar unde se găseşte-acela care 
Pe-al nostru general... 


TIEFENBACH 


(în același timp) 


Ce-am auzit? 
Tu vrei... 


COLALTO 


(în acelaşi timp) 
Sub cârma ta vrem să trăim, 
Şi numai împreună vom muri! 


WALLENSTEIN 


(cu prestanţă, arătând spre Illo) 


Aici se află domnul mareșal! 
Voința mea el o cunoaşte bine. 


(Pleacă.) 


— 


ACTUL AL TREILEA 


O cameră 


Scena I 


Illo şi Terzky 


TERZKY 


Şi cum aveţi de gând s-o ticluiţi 
Deseară la ospăț cu generalii? 


ILLO 


Ia seama! Izvodim mai multe rânduri 
Prin care ne legăm să-i fim lui Friedland 
Cu toţii trup şi suflet; pentru duce 

Ne dăm şi cel din urmă strop de sânge. 
Fireşte, fără să călcăm credința, 

Ce împăratului noi am jurat. 

Dar, ia aminte! Rândurile-acestea 

Le trecem într-o clauză aparte, 

Ca astfel ei, când vor citi scrisoarea, 

Să aibă cugetele împăcate. 

Şi-acum, ascultă!-Alcătuită astfel, 
Le-o-nfăţişăm-nainte de ospăț, 

Când nimeni nu se va împotrivi. 

Şi-apoi, după ospăț, fiind orbiţi, 

In ameţeala vinului plutind, 

Când inimile larg îşi vor deschide, 

Vom da să umble,-atunci, din mână-n-mână 


O altă hârtiuţă la semnat 
Din care clauza o să lipsească. 


TERZKY 


Şi crezi că se vor socoti legaţi 
De-un jurământ pe care-l dobândim 
Printr-o asemenea înşelăciune? 


ILLO 


Oricum, se poate spune că i-am prins. 
Pe urmă, las'să ţipe cât or vrea. 

La curte se va crede-n semnături 

Mai mult decât în mărturia lor. 

Ca din senin, devin toţi trădători, 

Şi, astfel, vrând-nevrând, vor fi siliți 
Să facă din nevoie o virtute. 


TERZRY 


Orice ne poate fi binevenit, 
Numai de s-ar putea-ntâmpla ceva 
Să văd că ne-am mişcat din loc odată! 


ILLO 


Ei, şi-apoi ce însemnătate are 
Cum căpătăm noi semnătura lor? 
De-ajuns pe duce să-l încredințăm 
Că generalii toţi îl vor urma. 
Știind că-i va avea în mâna lui, 

El va porni la lucru, hotărât, 

Şi, deci, îi va târâ pe toţi cu sine. 


TERZKY 


Sunt clipe când eu nu-l mai înţeleg. 


SL 


A A 


ÎI vezi că-şi pleacă uneori urechea 

La vorbele dușmanului; trimite 

Scrisori lui Thurn şi Arnheim, îi vorbeşte 
Deschis lui Sesin, cu-ndrăzneţe vorbe, 
Iar nouă, ore-ntregi ne povesteşte 

De planurile lui. Şi-atunci când cred 

Că e în mâna mea, deodată-mi scapă 

Şi dă a înţelege că ţinteşte 

Să stea pe loc. 


ILLO 


De vechile lui planuri 
Nu se va lepăda, căci îl frământă 
Nu numai când e treaz, dar şi în somn. 
Şi în privinţa-aceasta cercetează 
Planetele în fiecare zi. 


TERZRY 


Da, ştiu! Aţi auzit că-n noaptea-aceasta 
Se va închide-n turnul astrologic, 

Cu doctorul, pentru-a le cerceta? 

Aflai c-ar fi o noapte însemnată. 

Se spune că pe cer se va petrece 

Ceva cu totul neobişnuit, 

Ceva ce-i aşteptat de multă vreme. 


ILLO 


Mai bine s-ar petrece pe pământ. 

Acum când generalii-s plini de râvnă, 
Uşor poţi să-i câştigi, în orice fel, 

Căci ei nu vor să-şi piardă comandantul. 
Noi, până una-alta,-avem pricina 


J SL 


Cu care să-i putem întărâta: 
O alianţă împotriva curţii. 
Ce-i drept, chemarea e nevinovată — 

Să vrea doar să-şi păstreze comandantul. 
Dar de îndată ce se vor aprinde 

În iureşul înfierbântat al goanei, 
Uita-vor iute pentru ce-au pornit. 

Am să o ticluiesc în aşa fel, 

Ca ducele să fie-ncredinţat 

Că generalii-s gata să-l urmeze 

În orice întreprindere-ndrăzneaţă. 
Prilejul îl va ispiti pe duce 

Şi de va apuca să facă pasul — 

Cei din Viena nu-l vor mai ierta; 
Nevoia-mprejurărilor, pe duce, 

Mereu îl va împinge mai departe. 

E greu doar până ce se hotărăşte; 

Când el va fi-ncolţit, îi vor veni 

Atât puterea cât şi limpezimea. 


TERZKY 


E tocmai ce aşteaptă şi vrăjmaşul 
Pentru-a se da de partea noastră. 


ILLO 
A Haide! 
In zilele ce vin, va trebui 
Cu-nfăptuirile să-naintăm 
Cum ani de-a rândul nu s-a-naintat. 
Şi dac-o fi să meargă cu noroc, 
Aicea, pe pământ, atunci și aştrii 
Vor lumina mai potrivit pe cer. 


K A 


Să o pornim, deci, către generali! 
Acum! Să batem fierul cât e cald! 
TERZKY 


Eu mai rămân, duceţi-vă-nainte, 
Căci am o întâlnire cu contesa! 
Nici noi nu stăm cu mâinile în sân. 
Pe dată ce o frânghie se rupe, 

Ne stă degrabă alta la-ndemână. 


ILLO 


Da, da! Ştiu că soţia dumneavoastră 
Zâmbea cu înţeles. Ce-aţi pus la cale? 


TERZKY 


E-vorba de o taină. Sst, soseşte! 
llo pleacă.) 


Scena II 


Contele şi contesa Terzky venind dintr-un 
cabinet, un servitor, mai apoi Illo 


TERZKY 
Prinţesa, vine? Nu mai pot să-l ţin! 


CONTESA 


Îndată va sosi aici!... Trimite-l! 


i4 SL 
TERZKY 


La drept vorbind, eu nu ştiu dacă noi, 
În felu-acesta-l mulțumim pe duce; 
Doar ştii prea bine că-n privinţa-aceasta 
El niciodată nu şi-a spus cuvântul. 

Tu m-ai înduplecat, dar, ia aminte, 

Să nu mergi prea departe! 


CONTESA 
Eu răspund! 

(pentru sine) 
Aici nu-mi trebuie-mputernicire! 
Ne înţelegem noi şi fără vorbe, 
Cumnate! Crezi că nu am priceput 
De ce-ai chemat aici pe-a ta copilă 
Şi l-ai ales pe el să ţi-o aducă? 
Ai născocit logodna cu un mire, 
Pe care însă nimeni nu-l cunoaşte; 
Să creadă cine-o vrea povestea asta! 
Din capul locului eu te-am ghicit. 
Ei, dar... În jocu-acesta nu-ţi stă bine 
Să ai vreun amestec!... Nicidecum! 
Rămâne-n grija iscusinţei mele! 
Vedea-vei că-n privinţa sorei tale 
N-ai să te-nşeli! Nu! 


SERVITORUL 


(intrând) 
Domnii generali! 
(Pleacă.) 


A A 


TERZKY 


(către contesă) 
Te rog ai grijă, bagă-i bine-n cap, 
Când va primi hârtia s-o semneze, 
Să nu gândească mult asupra ei! 
CONTESA 
Tu poartă grija oaspeţilor tăi! 
Hai, du-te, şi să mi-l trimiţi îndată! 
TERZKY 


De semnătura lui atârnă totul! 


CONTESA 
Ei, nu mai sta! Te-aşteaptă musafirii! 
(Se înapoiază.) 
Hai, Terzky, unde umbli? Casa-i plină. 
Te-aşteaptă lumea! 
TERZKY 
Da, numaidecât! 
(către contesă) 
Şi vezi să nu întârzie prea mult! 
Bătrânul ar putea să bănuiască. 
CONTESA 
Fii liniştii! Nu-ţi face nici o grijă! 
(Terzky şi Illo pleacă.) 


Scena III 


Contesa Terzky, Max Piccolomini 


MAX 
(Intră sfios.) 
Îmi veţi îngădui, mătuşă Terzky? 
(Intră până în mijlocul scenei, privind neliniștit în jurul său.) 
Dar văd că nu-i aicea. Unde este? 
CONTESA 
Ta uită-te mai bine şi prin colțuri! 
Se-ascunde, poate, după vreo perdea. 
MAX 
Tată-i mănuşile! O, mătuşică! 
(Întinde mâna după ele, însă contesa le ia repede.) 


Nu fiţi atât de rea, nu mi-o ascundeţi! 
De ce vă place să mă chinuiţi? 


CONTESA 


În felu-acesta vii să-mi mulțumeşti? 


MAX 
O, câte nu mi se petrec în suflet 
De când suntem aici! O, dac-aţi şti! 
Silit sunt astfel să mă stăpânesc, 
Să-mi cântăresc cuvintele, privirea... 
Imi vine greu să mă obişnuiesc. 


CONTESA 


Te vei obişnui, cu multe, încă, 
Drăguţule! Eu numai dacă am 
Dovada ascultării dumitale 

Mă voi sili să-ţi împlinesc dorința. 


MAX 


Dar dânsa unde e? De ce nu vine? 


CONTESA 


Şi trebui” să laşi totu-n seama mea! 
Căci cine alta ar putea să-ţi fie 
Mai binevoitoare decât mine? 

Nu are voie să ne afle nimeni, 

Şi mai cu seamă tatăl dumitale! 


MAX 
Să n-aveţi nici o grijă, mătuşică! 
Nu este om aici să vreau a-i spune 
Ce inima ferice îmi frământă! 
O, mătuşică Terzky! Oare toate 
Aicea s-au schimbat, sau numai eu? 
Căci parcă mă găsesc între străini. 
Nici urmă din acele mulţumiri, 
Din bucuriile de altădată! 


an 


Dar toate-acestea unde au plecat? 
Cândva în lumea asta îmi plăcea. 
Acuma totu-i josnic, fără gust. 

Imi sunt nesuferiţi şi camarazii, 

Şi tata chiar; nici nu mai am ce-i spune. 
Imi sunt urâte armele și slujba. 

Eu cred că s-ar simţi la fel ca mine 
Un duh ferice care s-ar întoarce, 
Din sânul bucuriilor de veci, 

La jocul copilaşilor, la patimi, 

La fraţii lui, la îndeletniciri — 

Din nou, deci, la sărmana omenire. 


CONTESA 


Sunt totuşi nevoită să-mi arunc 
Privirea-asupra-acestei lumi înguste 
În care se petrec atâtea lucruri 

De mare-nsemnătate-n clipa-aceasta. 


MAX 


Ceva, în juru-mi, se petrece; văd 

Din forfoteala neobişnuită. 

O să ajungă poate şi la mine, 

Când toate fi-vor gata. Unde credeţi 
C-am fost, mătuşă? Dar să nu mă râdeţi! 
Mă obosea, în lagăr, vălmășeala, 
Puhoiul cunoscuţilor anoști, 

Cu glume seci şi vorbe fără duh. 

Prea strâns simţindu-mă, plecai să caut 
Tăcerea pentru inima aceasta, 

Şi pentru fericire loc curat. 

Contesă, nu zâmbiţi! Am fost chiar, singur, 
Şi-ntr-o biserică. Pe-aici se află 


SL 


— 


Un schit. „La poarta raiului”, îi zice. 
Deasupra sfântului altar stătea 

O zugrăveală ştearsă-a Preacuratei. 
Icoana-aceea pentru mine-a fost 
Prietenul pe care-l căutam. 

De câte ori nu am privit-o lung, 

Dar chipul ei măreț, strălucitor, 

Şi a evlavioșilor ardoare, 

Nicicând nu m-au mişcat. Acuma eu 
Inţelesei evlavia deodată, 

Întocmai cum mi-am înţeles iubirea. 


CONTESA 


Trăieşte-ţi fericirea! Uită lumea 

Din jur! Prietenia, între timp, 

Cu luare-aminte-ţi va purta de grijă. 
Dar să te laşi uşor mânat, când omul 
Vrea să-ţi arate drumul fericirii! 


MAX 


Dar dânsa unde a rămas, contesă? 

O, clipele atât de minunate, 

Când fiecare răsărit de soare 
Ne-mbrăţişa-n călătoria noastră, 
Doar noaptea izbutind să ne despartă! 
Bătaia ceasurilor incetase; 

Pe-atunci şi vremea parcă sta în loc, 
Oprindu-se din mersul veşnic numai 
De dragul celui mult prea fericit. 
Când însă te gândeşti la schimbul vremii 
Eşti ca picat din rai. Celui ferice 
Nu-i bate ceasul. 


apa 


SL 
CONTESA 
Şi această taină, 
A inimii, când ai descoperit-o? 


MAX 


Azi dimineaţă-am îndrăznit să-i spun 
Cuvintele dintâi ale iubirii. 


CONTESA 
Cum, astăzi? După douăzeci de zile? 


MAX 


Nu! În acel castel de vânătoare 

De lângă Nepomuk, acolo unde 

Am fost întâmpinați de dumneavoastră, 
Când am făcut popasul cel din urmă. 
Stăteam cu ea într-un pridvor, de unde 
Priveam tăcuţi câmpia pustiită. 

In faţă se plimbau, călări, dragonii 
Trimişi de duce să ne însoţească. 

Mă apăsa greu teama despărțirii 

Şi, tremurând, în fine,-am îndrăznit 

A-i spune următoarele cuvinte: 
„Acestea toate-mi amintesc, domniţă, 
Că astăzi sunt silit să mă despart 

De-al meu noroc. Mai sunt puţine ceasuri 
Şi-l veţi vedea pe tatăl dumneavoastră. 
Prieteni noi vă vor înconjura. 

Eu fi-voi pentru dumneavoastră numai 
Un biet străin pierdut prin cea mulţime.” 
Cu glas tremurător ea mă opreşte: 

„Te rog vorbeşte cu mătuşa Terzky!” 

Şi de îndată chipul ei frumos 


L A 


Ca para focului se înroşeşte, 

Mai apoi, ridicându-se sfioasă, 

Adânc mă săgetează cu privirea. 

(Prințesa Thekla apare în ușă și se opreşte; este observată 
numai de contesă, nu şi de Piccolomini.) 

Eu, neputând a mă mai stăpâni 

Cu multă îndrăzneală-o strâng în braţe 

Prinzându-i gura-ntr-un sărut fierbinte, 

In clipa-aceea, din apropiere 

Se-aude-un foşnet care ne desparte. 

Aşa cum ştiţi, eraţi chiar dumneavoastră. 

Ce-a mai urmat, cunoaşteţi foarte bine. 


CONTESA 


(după o pauză, cu o privire ascunsă către Thekla) 
Dar poţi să fii atât de stăpânit 
Și chiar atâta de nepăsător, 
Incât să nu întrebi de taina mea? 
MAX 


De taina dumneavoastră? 


CONTESA 


Da, a mea! Cum am intrat deodată-acolo.-n casă, 
Cum am găsit-o pe nepoata mea 

Și ce mi-a spus, surprinsă,-n prima clipă 

A inimii îndrăgostite? 


MAX 


(însuflețit) 
Bi? 


{s e 


Scena IV 


Cei dinainte, Thekla, care intră repede 


THEKLA 


Mătuşă Terzky, nu te osteni! 
Le va afla pe toate de la mine! 


MAX 
(Face un pas înapoi.) 
Domniţă!... Mătuşică Terzky! Oh! 
De ce m-aţi mai lăsat să vă vorbesc? 
THEKLA 

(către contesă) 
De mult se află-aici? 

CONTESA 


Da, cam de mult! 
Și timpul lui aproape a trecut. 
De ce-ai întârziat atât de mult? 


THEKLA 


Am stat s-o-mpac pe mama; iar a plâns. 


A A 


O văd că suferă, şi n-am ce-i face. 
Căci eu sunt fericită, nu pot altfel. 


MAX 


(O pierde din priviri.) 
Din nou prileju-l am să vă privesc. 
Azi dimineaţă n-a fost cu putinţă, 
Căci nestematele strălucitoare 
Vă-mpresurau şi-mi ascundeau iubita! 


THEKLA 


Aşadar numai ochii mă priveau, 
Nu inima din pieptul dumitale! 


MAX 


Când astăzi dimineaţă v-am văzut 

In braţele părintelui, deşi 

Nu socoteam străin de neamul vostru, 
Un gând mă îndemna în clipa-aceea 
Să-l prind în braţe şi să-i spun lui: tată! 
Dar ochii lui severi, poruncitori, 
M-au țintuit într-o tăcere-adâncă 
Stingându-mi simțămintele aprinse. 
Mă-nfiorau şi-acele diamante 

Ce vă încununau ca nişte stele. 

De ce şi la primire a ţinut 

Să răspândiţi un farmec împrejur 
Şi-un înger să gătească pentru jertfă, 
Pe inima-i voioasă grămădind 
Povara-atât de tristă-a stirpei lui? 
Tubirea cere tot iubire, dar 
De-asemeni strălucire n-are voie 

Să se apropie decât un rege. 


am 

THEKLA 


Nu mai vorbi de-această mascaradă! 
Vezi doar atât de bine că povara 
A fost destul de iute lepădată. 
(către contesă) 
Dar ce-i cu el? Nu e în toane bune! 
Mătuşă, dumneata l-ai întristat! 
Pe drum era atât de liniştit, 
Plăcut la vorbă, plin de veselie... 
Eu ca atunci doresc să fii, nu altfel! 


MAX 


Venită lângă tatăl dumneavoastră, 
În altă lume, care vă cinsteşte, 

Ea vi se-arată ca o noutate 
Şi-ncântă ochiul dumneavoastră. 


THERLA 


Da! 
Aici mă-ncântă foarte multe lucruri, 
Nu pot tăgădui! Această scenă 
Atât de felurită,-a bătăliei, 
Mă farmecă. Ea îmi împrospătează 
Icoana dragă ce-mi părea un vis 
Şi care-acum de adevăr mă leagă. 


MAX 


Iar mie.-adevărata fericire 

Imi pare-un vis. Trăit-am, de curând, 
Pe-o insulă aflată-n înălțimi; 

Ea însă coborât-a pe pământ, 


— 


Şi-această punte, care mă aduce 
Din nou la viaţa de odinioară, 
De cerul meu deodată mă desparte. 


THEKLA 

Tot jocul vieţii-n care ne aflăm 
Il vei privi ca pe un joc plăcut, 
Când porţi comoara hotărât în suflet; 
Şi după ce-l priveşti, te-ntorci mai vesel 
La frumuseţea avuţiei tale. 

(Se întrerupe brusc și continuă pe un ton vesel.) 
În timpu-acesta scurt, aici văzut-am 
Atâtea lucruri nemaiauzite. 
Şi totuşi toate-acestea nu înseamnă 
Prea mult, în faţa marelui miracol 
Pe care-l tăinuieşte-acest castel. 


CONTESA 


(pe gânduri) 
Şi ce anume? Doar cunosc şi eu 
Ungherele ascunse din castel. 


THEKLA 


(zâmbind) 
În partea-aceea drumul e oprit, 
Căci poarta-i străjuită de doi grifi 
Şi de mai multe duhuri necurate. 


CONTESA 


(râde) 
A, da! Vorbeşti de turnul astrologic! 


Şi cum ţi s-a deschis acest... sanctuar 

Păzit cu-atâta străşnicie încă 

Din clipa-n care-a fost înfiinţat? 
THEKLA 


Un bătrânel micuţ, cu părul alb, 

Prietenos şi tare bun la chip, 

Cum m-a văzut, pesemne m-a-ndrăgit 

Şi porţile mi le-a deschis îndată. 
MAX 


Acela este Seni, astrologul! 


THEKLA 


El despre multe lucruri m-a-ntrebat: 
In care zi şi lună m-am născut, 
Şi când anume, ziua... noaptea...? 


CONTESA 
Dal... 
Vroia să-ţi întocmească horoscopul. 
THEKLA 


Părea îngrijorat privindu-mi palma 
Şi clătina din cap necontenit, 
Căci liniile mele nu-i plăceau. 


CONTESA 


Dar sala-aceea cum ţi s-a părut? 


Eu am văzut-o,-aşa... numai în treacăt. 


SL 


A A 


THEKLA 


Am încercat o stranie simțire, 

Când, din lumina zilei, am intrat 
Deodată într-o noapte-ntunecoasă, 

In care licăreau lumini ciudate. 
Pe-un semicerc, în jurul meu, stăteau 
Vreo şase-şapte chipuri mari de regi, 
Cu sceptru-n mână, fiecare-având 

Pe cap o stea. În turn, lumina toată 
Părea că vine din acele stele. 

In gând ziceam că toţi aceştia sunt 
Planetele ce stăpânesc destinul, 

Şi de aceea se înfăţişează 

Ca nişte regi. In margine stătea 

Un moş posac, cu-o stea gălbuie-nchisă. 
Zicea că e Saturn; iar cel din faţă, 

Cu steaua-n roş, cu-armură de război, 
Spunea că-i Marte. — Aflai că omenirii 
Ei amândoi aduc puţin noroc. 

Dar se găsea acolo, lângă Marte, 

Şi o femeie cu obraz frumos 
Lucindu-i steaua binevoitoare; 
Spunea că-i Venus, astrul bucuriei. 
La stânga,-naripat, stătea Mercur; 

In mijloc, un bărbat cu chipul vesel, 
Cu-o stea strălucitoare ca argintul 

Şi cu o frunte nobilă, regească; 
Spunea că-i astrul tatei, Iupiter, 
Inconjurat de lună şi de soare. 


MAX 


O, n-am să-i fac nicicând o vină pentru 
Credinţa-n forţa astrelor şi-n duhuri. 


SL 
Nu doar trufia omului încarcă 


Văzduhul cu puteri misterioase. 

Şi pentru-o inimă care iubeşte, 

Chiar și natura este prea îngustă. 

Mai multă-nţelepciune se ascunde 

In basmele copilăriei mele, 

Decât, acum, în adevărul vieţii. 

Și numai lumea plină de minuni 
Răspunde sufletului fermecat. 

Ea îmi destăinuie sălaşu-i veşnic, 
Mi-ntinde ramurile ei bogate, 

Pe care, îmbătat de fericire, 

Tot spiritul mi se va legăna. 

O fabulă e patria iubirii, 

Trăieşte printre zâne, talismane, 

Ii place să se-ncreadă-n zei puternici, 
Deoarece şi ea-i dumnezeiască. 
Fiinţele din fabulele vechi 

Azi nu mai sunt, fermecătorul neam 
S-a dus, dar inima e nevoită 

Să folosească iar vorbirea lor. 

Un vechi instinct renaşte-al lor vechi nume, 
Al celor ce erau cu noi în viață, 

Și care-acum se plimbă-n cer, de unde 
Fac semne celui prea îndrăgostit. 

Tot ce-i măreț, doar Iupiter ne-aduce, 
Iar tot ce-i mai frumos, ne-aduce Venus! 


THEKLA 


Eu, dacă-aceasta e o măiestrie 

A stelelor, primesc credinţa-aceasta 
Cu drag! Plăcută-i, binevoitoare, 
De vreme ce, deasupra noastră, sus, 


— 


În înălțimea fără de sfârşit, 

A dragostei cunună s-a aflat 

— Din astre lucitoare împletită — 
Mai înainte de-a ne fi născut. 


CONTESA 


Dar cerul n-are numai trandafiri. 
Acolo sunt şi spini. Ferice eşti 

Doar dacă-aceştia nu-ţi rănesc cununa! 
Ce leagă Venus, steaua fericirii, 
Nenorocosul Marte, rupe-n grabă. 


MAX 


Imperiu-i negru va sfârşi-n curând! 
Slăvită fie-a ducelui ardoare, 

Căci ramura-nverzită de măslin 

O va-mpleti-n cununa unor lauri, 

Şi lumii-i va da pacea mult dorită! 
Nimic nu va mai vrea mărețu-i suflet, 
Căci pentru slava lui făcu destul. 

Se va întoarce la moşia lui, 

Trăind doar pentru-ai săi şi pentru sine. 
La Gitschin are-un minunat castel, 

La Reichenberg, castelul lui din Friedland, 
Cu o privelişte încântătoare. 

Acolo, între munții uriași, 

Se-ntind pădurile-i de vânătoare. 

EI, neîmpiedicat, va da urmare 
Indemnului spre-nfăptuiri măreţe. 

În chip regesc, el va putea, atunci, 
Să-ncurajeze orice meşteşug. 

Va fi ocrotitor a tot ce-i poartă 

Pecetea vrednică a strălucirii. 


SL 
El va sădi, putea-va să clădească, 


Va cerceta pe cer acele astre... 

Şi dacă nu va fi astâmpărată 
Puterea îndrăzneață a naturii, 
Va-ncepe-a se lupta cu-a ei tărie: 

Va sparge stânci, va strămuta pâraie, 
Va face drumuri pentru meşteşuguri 
Şi pentru un comerţ înfloritor. 

Nu se va mai vorbi despre războaie 
Decât în povestirile frumoase, 

Ce se vor depăna în nopți de iarnă. 


CONTESA 


Şi totuşi eu te-aş sfătui, nepoate, 
Să n-arunci spada chiar aşa curând! 
Socot că o asemenea mireasă 

Cu spada se cuvine s-o peţeşti! 


MAX 


O, de-ar putea fi cucerită astfel! 


CONTESA 


Dar ce-a fost asta? Parc-am auzit 

Gâlceavă în odăile de oaspeţi, 

Şi multă larmă. Voi n-aţi auzit? 
(Pleacă.) 


A A 


Scena V 


Thekla şi Max Piccolomini 


THEKLA 


(imediat după plecarea contesei, către Piccolomini, 
repede și discret) 


Să nu te-ncrezi în ei, sunt prefăcuţi! 
MAX 


Cum, ar putea... 


THEKLA 


Nu asculta pe nimeni! 
Aici, numai în mine să te-ncrezi! 
Văd bine că ei urmăresc un scop. 


MAX 
Un scop?! Ce scop?! Atunci ce rost mai are 
Să ne mai facă să nădăjduim? 
THEKLA 


Nu ştiu, dar n-au de gând să ne unească 
Şi să ne facă fericiţi. Mă crede! 


gJ SL 
MAX 


Nu văd ce rost mai are-această Terzky! 
N-avem de partea noastră pe-a ta mamă? 
Blândeţea-i merită-a fi răsplătită 
Cu-ncredere de fii din partea noastră. 


THEKLA 


Da! Mama te iubeşte;-ţi dă cinstire 
Mai multă chiar decât oricui de-aici. 
Dar ea nicicând nu va avea curajul 
S-ascundă tatii o asemeni taină. 

La tihna-i sufletească dacă ţinem, 
Nu trebuie să-i spunem! 


MAX 


Şi de ce 
Atâtea tăinuiri? Ştii ce-am de gând? 
Voi cere tatălui tău, în genunchi, 
Cuvântu-asupra fericirii mele. 
El este drept, urăşte calea strâmbă, 
Şi nu e prefăcut! E-atât de nobil 
Şi e atât de bun... 


THEKLA 
Acesta tu eşti! 
MAX 
De zece ani trăiesc sub ochii lui. 
Tu, însă, îl cunoşti numai de astăzi. 
Ce, crezi c-ar face pentru-ntâia oară 


Ceva măreț şi de neaşteptat? 
Aşa îi este firea: uimitoare, 


A A 


Întocmai cum e firea unui zeu. 

El trebuie mereu să-ncânte lumea 

Şi să o facă să se minuneze. 

De unde poţi să ştii că-n clipa-această 
N-aşteaptă o mărturisire-a noastră 
Chiar pentru-a ne uni?... Dar de ce taci? 
Tu, văd că mă priveşti cu îndoială! 

De ce? Ai împotriva lui ceva? 


THEKLA 


Eu? Nu, nimic! Ce pot să am? Dar, vezi... 

Găsesc că tata e atât de prins 

Şi n-are, deci, răgaz să se gândească 

Asupra fericirii noastre!...-Ascultă! 
(Îi prinde mâna cu gingășie.) 

Să ne încredem mai puţin în oameni! 

Acestei Terzky îi vom mulțumi 

Pentru bunăvoința ei; dar noi 

Încredere nu trebuie să-i dăm 

Decât atâta cât i se cuvine! 

Ne bizuim pe inimile noastre! 


MAX 
Vom fi noi oare fericiţi vreodată? 


THEKLA 


Cum, nu suntem? Dar tu nu ești al meu? 
Şi eu a cui sunt? Simt în piept un mare 
Curaj, pe care-acum mi-l dă iubirea. 

Ar trebui să nu fiu prea deschisă, 

Şi inima mai bine ţi-aş ascunde — 

Aşa ar cere buna cuviinţă; 


Dar unde poţi găsi tu adevărul, 

De nu îl vei afla nici de la mine? 
Destinu-a vrut să ne-ntâlnim, şi-n veci 
Să fim cu inimile strâns unite. 

Iubirea noastră-nseamnă mult mai mult 
Decât gândit-au ei, şi de aceea 

Vreau s-o păstrăm, ca pe o pradă sfântă, 
Cât mai adânc în inimile noastre. 

Din înălțimea cerului ea vine 

Şi lui să-i mulţumim, căci pentru noi, 
Doar el mai poate face vreo minune! 


Scena VI 


Cei dinainte, contesa Terzky 


CONTESA 


(grăbită) 
Chiar soţul m-a trimis. E timpul, spune, 
Să meargă la ospăț. 
(Cei doi nu-i dau atenție şi, atunci, ea vine între ei.) 
Hai, despărţiţi-vă! 


THEKLA 
O, nu! Abia o clipă a trecut. 


CONTESA 
Vă trece timpul repede, nepoată! 


SL 


THEKLA 
Dar nu e nici o grabă, mătuşico! 
CONTESA 


Te caută, hai du-te! A-ntrebat, 
De două ori, chiar tatăl dumitale. 


THEKLA 
Ei, şi?! 
CONTESA 
Nepoată, înţelege-odată! 
THEKLA 
Şi ce să cate Max în lumea-aceea? 
Or fi ei vrednici şi aleşi bărbaţi, 
Dar el prea tânăr este pentru ei! 
CONTESA 


Vrei să-l păstrezi doar pentru dumneata? 


THEKLA 


(cu vioiciune) 
Intocmai! Uite că ai nimerit-o! 
Aşa vreau eu! Să mi-l lăsaţi aici! 
Acelor domni poți să le spui... 


CONTESA 


Nepoată! 
Teşitu-ţi-ai din minţi, nepoată?... Conte! 
Condiţiunile doar le cunoşti! 


i4 SL 
MAX 


Domniţă, sunt silit să mă supun! 
Vă las cu bine! 
(Thekla îi întoarce iute spatele.) 
Dar nimic nu-mi spuneţi? 


THEKLA 


(fără să-l privească) 
Nimic! Poţi să te duci! 


MAX 


Cum aş putea. 

De vreme ce v-am supărat? 

(Se apropie de ea; privirile lor se întâlnesc. Thekla stă un 

moment tăcută, apoi se aruncă în braţele lui, careo strânge 
la piept.) 


CONTESA 


Hai, du-te! 
Hai, să nu vină cineva! Aud 
Un zgomot... Voci străine... Vin spre noi. 


(Max se desprinde din braţele Theklei și iese. Contesa îl conduce. 

Thekla îl urmăreşte mai întâi cu privirea, se plimbă de câteva 

ori prin cameră, apoi se opreşte îngândurată. Pe masă se află 

o ghitară, pe care o ridică, preludează puţin, melancolică, 
şi începe să cânte.) 


— 


Scena VII 


THEKLA 


(Cântă, acompaniindu-se la ghitară.) 

Răsună codrul. Norii s-au întețit 
Fetiţa colindă pe-un mal înverzit, 

Şi valuri de stânci se lovesc şi se frâng. 
Fetiţa e tristă şi ochii ei plâng, 
Şi jalnic în noapte suspină. 

Ah, inima-i stinsă, lumea-i deşartă, 
Nimic ea dorinţei nu poate să-mpartă! 
Recheamă-ţi copila, făptură cerească, 
Căci ea a gustat fericirea lumească! 
Am trăit o iubire divină! 


Scena VIII 


Contesa, care revine, şi Thekla 


CONTESA 


Nepoată, ce-a fost asta?! Cum se poate?! 
Te-arunci aşa uşor la pieptul lui?! 
Se cade să te preţuieşti mai mult! 


THEKLA 


(ridicându-se) 
Ce vrei să spui? 

CONTESA 

Să nu uiţi cine eşti, 
Şi totodată cine este el! 
La asta,-mi pare, nici nu te-ai gândit! 
THEKLA 

La ce? 


CONTESA 
Eşti fiica ducelui de Friedland. 


A A 


THEKLA 
Ei, şi?! Mai ce? 
CONTESA 
Cum? Asta-i întrebare! 


THEKLA 


Ceea ce noi târziu am devenit, 
El e din clipa când a fost născut. 
Se trage dintr-un neam lombardic vechi 
Şi este fiul unei mari ducese. 
CONTESA 
Visezi? N-aşteaptă-a fi cumva rugat 
Să ceară mâna şi să fericească 
Moştenitoarea cea mai înzestrată 
Din Europa? 
THEKLA 


Nu va fi nevoie! 
CONTESA 
i s-a urât cu binele, nepoată? 


THEKLA 


Dar contele Octavio-l iubeşte: 
Deci, tatăl lui nu se va-mpotrivi. 


CONTESA 


A, tatăl lui! Numai al lui, nepoată?! 
Dar la al dumitale te-ai gândit? 


J SL 


THEKLA 


Ei, da! Credeam că de al lui vă temeți, 
Căci totu-i tăinuiţi cu orice preţ! 


CONTESA 


(privind-o cercetător) 
Nepoată, dumneata eşti prefăcută! 


THEKLA 
Mătuşă,-atât de repede te superi?! 
Mă iartă! 
CONTESA 
Crezi c-ai dobândit izbânda? 
Să nu te bucuri prea din timp! 
THEKLA 
Tertare! 
CONTESA 


Noi pân-acolo încă n-am ajuns! 


THEKLA 
Te cred! 


CONTESA 


Dar ce-ţi închipui dumneata? 

Că el măreaţa-i viaţă-a risipit 

Intr-o războinică-ndeletnicire, 

De orice fericire pământească 

S-a lepădat şi somnul nopți de-a rândul 


Din aşternutul lui l-a alungat, 
Cu-atâtea griji umplându-şi capul nobil, 
Doar pentru c-ar fi vrut, din amândoi, 
Să facă o pereche fericită? 

Crezi oare că te-a scos din mânăstire 
Pentru-a-ţi aduce, în triumf, bărbatul 
Ce ochilor tăi place?-Așa ceva 

Putea să dobândească mai uşor! 

El nu a semănat — să rupi tu floarea 
Cu mâini copilăreşti şi să ţi-o prinzi 
La piept, ca pe o ieftină podoabă. 


THEKLA 


Dar s-ar putea ca tocmai din sămânţa 
Ce nu a fost sădită pentru mine 

Să pot culege roade-mbelşugate. 
Destinul meu prietenos şi bun, 

De unde ştii că nu îmi pregăteşte 
Din însăşi viața tatălui trudită 

Un viitor bogat şi fericit? 


CONTESA 


Gândeşti ca o fetiţă-ndrăgostită. 
Priveşte-n jur, dă-ţi seama un'te afli! 
Tu n-ai intrat aici într-un lăcaş 
Inconjurat şi plin de bucurii, 

Cu zidurile-i infrumuseţate, 

Cu capete încununate-n flori 

Şi toate pregătite pentru nuntă! 

Aici nu este altă strălucire 

Decât a armelor. Sau îţi închipui 

Că mii de oameni fost-au strânşi aici 
Să-ţi joace la ospăț? Vezi bine doar, 


Scăldaţi mereu în lacrimi, ochii mamei 
Şi fruntea tatălui tău încreţită 
De-atâtea gânduri. Soarta casei noastre 
Se află-n mare cumpănă acum! 

Te leapădă de micile dorinţe, 

De simţămintele copilăreşti 

Şi-arată că eşti fiica unui om 

Ales, cu totul făr-asemănare! 

Femeia nu atârnă de-a sa vrere? 

De-al altuia destin e strâns legată. 
Desăvârşită-i numai cine ştie 
S-aleagă-un bun străin, pe care-n suflet 
Cu grijă şi cu dragoste să-l poarte. 


THEKLA 


Aşa m-au învățat şi-n mânăstire! 
N-aveam nici o dorință. Mă ştiam 
Copila ducelui atotputernic, 

Tar viața-i glorioasă,-ajunsă acolo, 
Nu-mi da alt simțământ decât acesta: 
Că pentru el ursită sunt să sufăr, 

Să mă jertfesc. 


CONTESA 


Aceasta-i soarta ta! 
Supune-te,-aşadar, de bunăvoie! 
Invaţă de la mine și-a ta mamă! 


THEKLA 


Destinul mi l-a arătat pe-acela 
Pe care să-l urmez cu bucurie 
Şi pentru care pot să mă jertfesc. 


SL 


A A 


CONTESA 


Nu, draga mea copilă, nu destinul, 
Ci inima doar ţi l-a arătat! 


THEKLA 


Îndemnul inimii e glasul sorții. 

Eu sunt a lui. Această viaţă nouă, 

Ce azi trăiesc, e numai darul lui. 

El are aşadar un drept asupra 

Făpturii lui. Ce-am fost eu mai-nainte 
De-a mă însufleţi iubirea lui? 

Vreau să mă port aşa cum mă cunoaşte, 
Să nu mă creadă mai prejos ca el. 
Când stăpâneşti ceva nepreţuit, 

Nu poţi să fii un om neînsemnat! 
Odată cu atâta fericire 

Eu simt că şi puterea mi s-a dat. 

În faţa unui suflet cumpănit 

Şi viaţa se arată cumpănită. 

Acuma ştiu că mie-mi aparţin. 
Cunosc deplin voinţa neclintită 

Din pieptul meu; şi pentru ceea ce 

E mai măreț, în stare-s de orice! 


CONTESA 


Vrei tatălui să te impotriveşti 

De-a hotărât, cumva, asupră-ţi, altfel? 
Ţi-nchipui că vei dobândi ceva 

Cu-a ta putere? Nu uita, copilă, 

Că dânsul poartă numele de Friedland! 

THERLA 


Şi eu la fel! Va întâlni în mine 
Pe fiica sa adevărată! 


CONTESA 


Cum? 
Silit nu poate fi nici de-mpărat, 
Şi vrei să lupţi cu el, tu, fiica lui? 


THEKLA 


Ce nimeni n-a putut să îndrăznească, 
Va îndrăzni acum chiar fiica lui! 


CONTESA 


Într-adevăr, nu se va aştepta! 

Adică el, biruitor a toate, 
Să-nceapă a purta o nouă luptă 

Cu încăpăţânarea fiicei sale? 
Copilă, vai, copilă! Pân-acum 

Tu numai zâmbetul i l-ai văzut, 

Nu însă şi privirea-i mânioasă. 

Dar glasu-ţi tremurând va îndrăzni 
Să se ridice înaintea lui, 

Când încerca-vei să te-mpotriveşti? 
Zadarnic, singură, îţi pui în gând 
Mari lucruri, împleteşti frumoase vorbe 
Şi sufletu-ţi plăpând, de turturică, 
Il înarmezi cu un curaj de leu! 
Încearcă numai să păşeşti odată 

In faţa ochilor pătrunzători, 

Ce straşnic ţintuiesc, și spune: nu! 
Te vei topi în faţa lui, copilă, 


A A 


Ca frunza gingaşșă a unei flori 

Bătută de a soarelui arşiţă. 

Eu nu vreau să te sperii, draga mea, 

Dar sper că n-ai s-ajungi chiar pân-acolo! 

De altfel, nu cunosc voinţa sa. 

Se poate întâmpla ca planul lui 

Cu-a ta dorinţă să se potrivească, 

Dar nu va-ngădui nicicând ca tu, 

Copila mândră-a norocirii lui, 

Să te arăţi cu-asemenea purtări, 

Aşa... ca o fetiţă-ndrăgostită, 

Să te-njoseşti de dragu-unui bărbat! 

Chiar dacă-i este hărăzit un dar 

Atât de mare, dragostea îi cere 

Cu jertfa cea mai mare să-l plătească! 
(Contesa pleacă.) 


Scena IX 


THEKLA 


(singură) 
Îți mulţumesc pentru-ncunoștințare! 
Ea întăreşte presimțirea-mi rea. 
Deci, este-adevărat! Aici n-avem 
Prieteni, nici un suflet credincios! 
Nu ne vom bizui decât pe noi. 
Ne-aşteaptă lupte grele. Tu, iubire 


SL 
Dumnezeiască, dă-ne, tu, putere! 


Ea spune adevărul! Nu sunt semne 
Veselitoare-acelea ce sclipesc 
Pentru unirea inimilor noastre! 
Nădejdea nu sălăşluieşte-aici, 
În zângătul-năbuşitor de arme, 
In larma de război; chiar şi iubirea 
Apare-nveşmântată în oţel 
Şi pregătită pentru lupta morții. 
Un groaznic duh prin casa noastră umblă. 
Destinul vrea curând să ne sfârșească. 
O vrajă dulce sufletu-mi răpește, 
M-alungă din refugiul liniştit, 
Mă ispiteşte cu cerescu-i chip: 
O văd tot mai aproape cum pluteşte, 
Mă trage cu puteri dumnezeieşti 
Spre-abis şi nu pot să mă-mpotrivesc! 
(Din depărtare se aude muzica banchetului.) 

Când focul mistuie o casă, cerul 
Îşi cheamă norii, trăsnete coboară, 
Tar din adâncurile infernale 
Țâşnesc făclii; chiar zeul bucuriei, 
Cuprins de-o aprigă mânie oarbă, 
Cununa de rășină şi-o aruncă 
Pe casa-nvăluită de văpaie! 

(Pleacă.) 


— 


ACTUL AL PATRULEA 


O sală mare, iluminată festiv. În mijlocul ei — în partea din fund a 
scenei — o masă bogat împodobită, la care stau opt generali, printre 
care Octavio, Terzky şi Maradas. Ceva mai în fund, la dreapta şi la 
stânga, alte două mese la care stau câte şase musafiri. În faţă, bufetul. 
Toată partea scenei din planul întâi rămâne liberă pentru paji şi servitori, 
care sunt într-o permanentă mişcare. Muzicanţi din regimentul lui 
Terzky se află în scenă, mergând prin jurul meselor. Înainte de a se 
îndepărta ei, apare Max Piccolomini, pe care îl întâmpină Terzky cu o 
scrisoare, iar Isolani cu un potir. 


Scena I 


Terzky, Isolani, Max Piccolomini 


ISOLANI 


În cinstea celor dragi! Dar unde-ai stat? 
Degrabă treci pe locul dumitale! 
Terzky ne-a dat să bem, în toată voia, 
Alese vinuri de-ale mamei sale. 

Aici e ca-n castelul Heidelberg! 
Scăpaşi ce-a fost mai vesel. Colo, ei, 
La masă,-mpart coroanele ducale, 

Cât şi moşiile lui Eggenberg, 

Ale lui Sternberg, Lichtenstein, Slovata, 
Şi toate marile feude cehe. 

Dar, dacă te grăbeşti, va mai rămâne 
Ceva şi pentru dumneata. Ia loc! 


COLALTO ȘI GÖTZ 


(strigând de la masa a doua) 


Conte Piccolomini! 


TERZKY 


Da, îndată 
Va fi al vostru !-Am întocmit aici 
Un jurământ. Citeşte-l şi ne spune 
De-ţi place cum e scris. Toţi l-au citit 
Şi fiecare îl va iscăli. 


MAX 


(citeşte) 


„Ingratis servire nefas”! 


ISOLANI 


Se pare-a fi un stih latin. Confrate, 
Cum sună-n limba noastră? 


TERZKY 


„Un om întreg 

Nu poate să slujească un ingrat.” 

MAX 

(citeşte) 
„Considerând că înaltul nostru conducător, alteţa sa 
principele de Friedland, a luat hotărârea să părăsească 
slujba împărătească, din pricina nenumăratelor jigniri 
pe care le-a suferit; dar pentru că s-a lăsat înduplecat, 


la stăruința noastră, a tuturor, de a rămâne şi mai 
departe la comanda armatei, de care să nu se despartă 


SL 


L A 


N 
fără învoirea noastră, ne obligăm, fiecare în parte, 
în locul unui jurământ formal, să stăm şi noi în mod 
cinstit şi credincios alături de el, dând tot ce avem, 
până şi ultima picătură de sânge, aceasta, bineînţeles, 
întrucât ne va îngădui jurământul pe care l-am depus 
împăratului. 

(Isolani repetă ultimele cuvinte.) 
De asemenea, vom numi drept trădător pe acela care, 
în ciuda acestui legământ, va părăsi cauza comună, 
unindu-ne cu toţii pentru a ne răzbuna pe averea şi pe 
viaţa sa. Drept care întărim prin semnătura numelui 
nostru.” 


TERZKY 
Ce zici? Te învoieşti să îl semnezi? 
ISOLANI 


Ei, cum să nu! Căci doar e-n joc, aici, 
Onoarea fiecărui ofiţer! Va trebui!... 
Cerneală şi un toc! 


TERZKY 
Stai! Are timp după ospăț! 
ISOLANI 


(trăgându-l pe Max) 
Hai, vino! 
(Se așează amândoi la masă.) 


Scena II 


Terzky, Neumann 


TERZKY 


(Îi face semn lui Neumann, care a așteptat lângă bufet, şi 
împreună vin în față.) 

Ei, Neumann, copia adus-ai? Dă-mi-o! 

Nădăjduiesc că-i bine întocmită 

Pentru-a putea fi lesne-asemuită! 


NEUMANN 
Am copiat-o-ntocmai, şir cu şir! 
Am scos, aşa precum mi-aţi poruncit, 
Doar jurământul către împărat. 

TERZKY 

Bun! Pune-o colo!-Arunc-o-n foc pe-aceasta, 
Căci datoria şi-a îndeplinit! 
(Neumann pune copia pe masă și se înapoiază la bufet.) 


— 


Scena III 


Illo, venind din a doua încăpere, Terzky 


ILLO 


Cum stăm cu Piccolomini? 


TERZKY 


Stăm bine, 
Aşa cred! N-a tăgăduit nimic. 


ILLO 


În el şi-n tatăl său nu prea mă-ncred. 
Ai grijă, nu cumva să-i pierzi din ochi! 


TERZKY 


Cum se arată masa dumneavoastră? 
Nădăjduiesc că vă-ngrijiţi de oaspeţi! 


ILLO 


Da, da! Sunt chiar nespus de inimoşi, 
Și pare-mi-se că-i avem în mână. 
Aşa cum prevesteam, ei s-au aprins 
De parcă n-ar fi-n joc numai onoarea 
Ştirbită ducelui de împărat. 

Tar Montecuculi vorbea-ncălzit: 


„Odată strânşi uniţi, va trebui 

Să-i punem împăratului condiţii!” 

De n-ar fi fost aceşti Piccolomini, 

Am fi putut să ne lipsim, mă crede, 

De toată şiretenia aceasta! 
TERZKY 


Dar ce vrea colonelul Buttler? Sst! 


Scena IV 


Vine Buttler 


BUTILER 


(venind de la masa a doua) 
Nu vă neliniştiţi! Eu foarte bine 
V-am înţeles. Noroc şi spor la lucru! 
Tar în ce mă priveşte, mareşale, 
(misterios) 
Puteţi pe mine să vă bizuiţi! 


ILLO 


(vioi) 
Putem? 


BUTTLER 


Cu clauză sau fără ea, 


SL 


Totuna mi-e! M-aţi înţeles? Vă rog 
Să-i spuneţi ducelui că poate pune 
Credinţa mea la orice încercare! 

Eu împăratului-i sunt ofițer 

Cât timp îi este ducelui pe plac 

Să mai rămână generalul curţii; 

Şi de îndată ce-i va fi pe plac 

Să fie propriul său stăpân, eu numai 
Pe duce-l voi sluji. 


TERZKY 


Da, bun e schimbul! 
Acela căruia te-ndatorezi 
Nu e, ca Ferdinand, un cărpănos. 


BUTILER 


(serios) 
Credinţa mea nu-i de vânzare, conte! 
De-aţi fi venit la mine-acum cinci luni, 
Nu v-aş fi sfătuit deloc să-mi cereţi 
Ce vă ofer acum de bunăvoie! 
Eu ducelui am să mă dăruiesc 
Cu-ntregul regiment ce îl comand. 
Nădăjduiesc că pilda ce voi da 
Nu va rămâne fără de urmări! 


ILLO 


Da, da! Căci cine oare-acum nu ştie 
Cum străluceşte colonelul Buttler 
Ca un model în fruntea oastei noastre? 


BUTTLER 


Da? Credeţi, mareşale?! Prin urmare, 


J SL 


Eu n-am de ce să-mi căinez credinţa 
Ce i-am purtat-o patruzeci de ani, 
Dacă-al meu nume, glorios şi bine 
Păstrai, îmi dă — la şasezeci de ani — 
Prilejul unei răzbunări depline! 

Dar, domnilor, nu vă izbiţi de vorbe! 
Vă e totuna cum mă câştigaţi. 

Aş vrea să nu vă-nchipuiţi cumva, 

Că mi se strâmbă judecata dreaptă 
Prin jocul ce aţi pus la cale, sau 

Că îndoiala, sângele meu iute, 

Ori altă pricină, mai pot abate 

Pe-un om în vârstă,-obişnuit să meargă 
Pe drumul vrednic de onoare. Haidem! 
Nu credeţi că sunt mai puţin pornit 
Acum, când bine ştiu de ce mă lepăd! 


ILLO 


Aş vrea s-o spui pe faţă, colonele! 
Drept ce-am putea noi să vă luăm? 


BUTILER 


Prieten. 
Deci, iată mâna mea! Cu tot ce am, 
Eu sunt al vostru. Dar nu numai oameni 
Li trebuie lui Friedland, ci şi bani. 
In slujba lui agonisii ceva; 
Îl pot imprumuta. Și dacă Friedland 
Imi supravieţuieşte,-i las avutul; 
Pe el îl vreau moştenitorul meu! 
Mă aflu singur pe această lume. 
Nu am putut cunoaşte simţământul 


A A 


Ce leagă pe-un bărbat de o femeie 
Şi de comoara unor copilaşi. 

Când viaţa mea se va sfârşi, atunci 
Şi numele lui Buttler se va stinge. 


ILLO 


Nu e nevoie să ne daţi şi bani! 
O inimă cum e a dumneavoastră 
Inseamnă pentru noi comori de aur. 


BUTTLER 


Eu din Irlanda am venit la Praga 
Cu un stăpân ce l-am înmormântat, 
Şi nu eram decât un biet soldat. 

De la a grajdului umilă slujbă, 
M-am ridicat, prin iscusinţă-n lupte, 
La demnitatea şi la rangu-acesta. 
Norocul meu ciudat m-a tot purtat 
Ca pe o jucărie-n mâna lui, 

Şi drumul ducelui mi-o foarte drag, 
Căci seamănă întocmai cu al meu; 
El ca şi mine-i tot fiul Fortunei. 


ILLO 
Da! Sufletele tari se înrudesc. 


BUTTLER 


E vremea clipei mari, prielnică 

Pentru un om viteaz şi hotărât. 
Stăpânii-şi schimbă-oraşul şi castelul, 
Precum din mână-n mână umblă banul. 
Nepoţi din neamuri vechi colindă ţări, 


J SL 


Noi nume şi blazoane se ivesc; 

Un nechemat popor din nord cutează 
Să se-mpământenească-aici, pe veci, 
Tar prinţul Weimar se-narmează straşnic 
Să-ntemeieze un ducat puternic 

Pe râul Mein. Lui Halberstadt şi Mansfeld. 
O viaţă lungă numai le lipseşte 

Să smulgă vitejeşte cu-a lor spadă 
Pământuri noi. Dar care din aceştia 

Se poate măsura cu friedlandezul? 
Nimic nu poate fi atât de-nalt 

Ca cel puternic să nu-l poată-atinge, 
Urcând pe scara vieţii tot mai sus! 


TERZKY 


Vorbeşti ca un adevărat bărbat! 


BUTILER 


Domnia voastră să v-asiguraţi 

De spanioli, precum şi de valoni! 

Pe scoţianul Lesly — eu vă rog — 

Să îl lăsaţi numai pe seama mea! 

Dar să ne-ntoarcem printre oaspeţi. Haidem! 


TERZKY 


Da, da! Dar unde este pivnicerul? 

Aş vrea să se consume tot ce ai! 

Să ni se dea cele mai bune vinuri! 

Azi-toate se vor hotări! Stăm bine! 
(Fiecare merge la masa lui.) 


A A 


Scena V 


Pivnicerul şi Neumann vin în față. 
Servitorii apar din când în când 


PIVNICERUL 


Poftim de vezi! Vor vinu-acela nobil! 
De-ar învia bătrâna mea stăpână 

Şi ar vedea sălbăticia asta, 

Sărmana s-ar întoarce în mormânt. 
O casă nobilă ce dă-napoi! 

Da, da! Aşa e, domnule-ofiţer! 

Au toate o măsură, un sfârşit... 

In cumetria-naltă cu-acest duce 

Văd prea puţină binecuvântare. 


NEUMANN 


Ferească Dumnezeu, ce tot vorbeşti! 
Abia acum începe mai frumos. 


PIVNICERUL 
Crezi? Câte nu s-ar spune despre asta! 
PRIMUL SERVITOR 


(venind) 
Vin de Bourgogne, e pentru masa patra! 


SL 
PIVNICERUL 


Aceasta este-a şaptezecea sticlă! 


PRIMUL SERVITOR 


De, dacă domnul Tiefenbach e-acolo! 
(Pleacă.) 


PIVNICERUL 


(către Neumann, continuând) 
Se-ncumetă să meargă prea departe, 
Imită-n lux pe principi şi pe regi. 

Şi orice-ar cuteza măritul duce, 

Stăpânul, domnul conte, îl urmează; 

El nu vrea să rămână mai prejos. 
(către servitori) 

Ce tot ciuliţi urechile? Ce staţi? 

Căraţi-vă! Grijiţi-vă de mese! 

Stă gol paharul contelui de Palfi! 


AL DOILEA SERVITOR 


(venind) 
Îmi cer pocalul mare, pivnicere, 
Acela preţios, făcut din aur, 
Şi cu emblema mare a Boemiei! 
Stăpânu-a spus că dumneata îl ştii. 


PIVNICERUL 


Cel care-a fost lucrat de maistrul Wilhelm, 
O capodoperă încântătoare, 

Din prada dobândită-atunci la Praga, 
Când Friedrich fu încoronat ca rege? 


— 


AL DOILEA SERVITOR 
Da, da! Vor toţi să bea pe rând din el. 


PIVNICERUL 


(Clătinând din cap, scoate pocalul şi-l clătește.) 
Tar au ceva de raportat la curte. 


NEUMANN 


Să-l văd şi eu!... Da, minunat potir! 

Din aur greu, lucrat cu măiestrie. 

Pe el văd multe lucruri înțelepte 

Cu gingăşie plăsmuite. Iată! 

Aicea văd o mândră amazoană 

Sărind cu calul peste-această cârjă 

Şi peste mitrele arhiereşti. 

Pe o prăjină ţine-o pălărie 

Şi-un falnic steag pe care văd o cupă. 

Dar poţi să-mi spui ce-nseamnă toate astea? 


PIVNICERUL 


Femeia de pe cal înfăţişează 

Deplina libertate,-n ce priveşte 
Alegerea unei coroane cehe, 
Simbolizată printr-o pălărie 

Şi printr-un cal sălbatic ce-l conduce. 
Podoaba omului e pălăria, 

Căci cel ce n-are voie să rămână 

Cu capu-acoperit de pălărie 

În faţa unui împărat sau rege, 

Nu este socotit drept un om liber. 


J SL 
NEUMANN 


Şi ce-nsemnează-aici, pe steag, potirul? 


PIVNICERUL 


Întruchipează-ntreaga libertate 

Ce i se dă bisericii slovace, 

Aşa cum o aveau cândva strămoşii, 
Ce-au dobândit frumosul privilegiu 
Purtând războiu-acela cu husiţii, 
Când papa nu voia cu nici un preţ 
Să-ngăduie potirul unui laic. 

Un utraquist” n-ar fi avut ceva 

Mai de însemnătate ca potirul. 

Era comoara lui cea mai de preţ, 

Şi l-a costat pe ceh mult sânge scump 
Vărsat în numeroase lupte grele. 


NEUMANN 
Şi sulul ce pluteşte pe deasupra? 


PIVNICERUL 


Semnifică scrisoarea-mpărătească 
Ce-au dobândit boemii de la Rudolf; 
Un pergament ales, nepreţuit, 

Căci el asigură credinţei noi 
Bătaia-n voie-a clopotelor sfinte, 
Cântarea liberă bisericească, 

Aşa cum celei vechi se-ngăduia. 

Dar iată că acestea s-au sfârşit, 

De când pe noi ne stăpâneşte Grătzer. 
În urma luptei crunte de la Praga, 


°  Utraguism — curent moderat al husitismului. 


i A 


În care palatinul conte Friedrich 

Pierdu coroana şi domnia ţării, 

Mulţi fraţi de-ai noştri au plecat din ţară. 
Scrisoarea-mpărătească-a fost tăiată 

Cu foarfecele chiar de împărat. 


NEUMANN 


Văd că le ştii pe toate, pivnicere, 
Cunoşti întreaga cronică a țării! 


PIVNICERUL 


N-au fost degeaba taboriţi"” strămoşii 
Care-au slujit sub Procop şi sub Zisca — 
Să-i ierte Cel-de-sus, căci au luptat 
Doar pentru-o sfântă pricină-a dreptăţii! 
Dar... duceţi-l! 


NEUMANN 


Mai lasă-mă, te rog, 

Să văd şi zugrăvelile acestea! 
Aici, consilierii-mpărăteşti, 
Slovata, Martinitz, sunt aruncaţi 
Din marele castel din Praga. "Ntocmai!... 
Și, iată,-aici stă contele de Thurn, 
Acela care-a dat porunca. 

(Servitorul pleacă cu potirul.) 


PIVNICERUL 


Nu! 
De ziua ceea nu vorbiţi!... A fost 
În mai, în douăzeci şi trei, în anul 


"9 Ramură a husiţilor. 


J SL 


O mie şase sute unsprezece; 
Imi amintesc, de parcă azi ar fi! 
Cu ziua-aceea a-nceput o jale 
Şi o durere mare-n ţara noastră. 
Trecut-au şaisprezece ani de-atunci, 
Şi pacea pe pământ nu s-a-ncheiat. 
LA MASA A DOUA 
(exclamaţii) 
Trăiască principele nostru Weimar! 
LA MASA A TREIA ŞI A PATRA 


(exclamaţii) 
Să ne trăiască ducele de Bernhard! 


(Muzica însoţeşte urările.) 


PRIMUL SERVITOR 
Ascultă!... Strigăte... 
AL DOILEA SERVITOR 


(Vine în fugă.) 
_ Aţi auzit? 
Inchină pentru principele Weimar! 


AL TREILEA SERVITOR 
Duşmanu-Austriei! 


PRIMUL SERVITOR 


Şi luteranul! 


A A 


AL DOILEA SERVITOR 
Când Deodat a ridicat paharul 
In sănătatea majestăţii sale, 
Tăcere mormântală a urmat. 


PIVNICERUL 
La băutură multe se petrec, 
Şi dacă eşti o slugă-adevărată 
Nu ţi se cade să auzi nimic. 


AL TREILEA SERVITOR 


(mai la o parte, către al patrulea servitor) 
Ascute-ţi bine urechiuşa, Johann, 
Să-i povestim părintelui Quiroga 
De toate, cât mai multe:-n schimb ne-o da 
Un număr însemnat de indulgenţe. 


AL PATRULEA SERVITOR 


Eu de aceea mă-nvârtesc mereu 

În jurul mesei unde este Illo 

Şi-mi fac de lucru-acolo, cât mai mult; 

Ei, bine, află că vorbeşte straşnic! 
(Amândoi merg la mese.) 


PIVNICERUL 


(către Neumann) 
Dar cine este domnul, negriciosul, 
Ce poartă crucea-ceea şi vorbeşte 
Cu contele de Pally-atât de tainic? 


J Y 
NEUMANN 

E unul dintre oamenii aceia 

In care dânşii se încred prea mult: 

Un spaniol, Maradas se numeşte. 


PIVNICERUL 


Vă spun: cu spaniolii nu-i a bună. 
Romanicii nu-s vrednici de nimic. 


NEUMANN 
O, vai de mine, pivnicerule, 
Ar trebui să nu vorbeşti aşa! 
Sunt printre ei şi generali de frunte 
La care Friedland ţine foarte mult. 


(Terzky vine şi ia scrisoarea. La mese se produce mișcare.) 


PIVNICERUL 
(către servitori) 
Vedeți că generalul de divizie 
S-a ridicat. Luaţi seama! Vor să plece. 
Daţi scaunele la o parte! Mergeţi! 


(Semiitorii se duc în grabă către partea din fund a scenei. 
Câţiva oaspeți vin în faţă.) 


A 


Scena VI 


Octavio Piccolomini vine vorbind cu Maradas și 

amândoi se opresc în față, într-o parte a scenei. Pe cealaltă parte 

trece Max Piccolomini, singur, ingândurat şi fără a-l interesa 

acțiunile celorlalți. În mijloc, ceva mai înapoi, se adună Buttler, 

Isolani, Götz, Tiefenbach, Colalto şi, puţin mai târziu, 
contele Terzky 


ISOLANI 
(pe când toți ceilalți înaintează) 
Colalto, noapte bună! Noapte bună! 
Mai potrivit zis: bună dimineața! 
GÖTZ 

(către Tiefenbach) 
Confrate, să-ţi fie de bine! Ce zici? 

TIEFENBACH 
A fost o masă-ntr-adevăr regească! 


GOTZ 


Într-adevăr, contesa se pricepe! 

De la bătrâna soacră le-a-nvăţat — 
S-o odihnească Domnul în mormânt, 
Că tare gospodină mai era! 


SL 
ISOLANI 


(Vrea să plece.) 
Daţi lumânări, daţi nişte lumânări! 


TERZKY 


(Vine cu scrisoarea la Isolani.) 


Confrate, stai te rog numai o clipă, 
Căci trebuie semnat aici ceva! 


ISOLANI 
O semnătură? Sigur, câte vrei! 
Numai să mă scuteşti de-a o citi! 
TERZRKY 


Nu, n-am să vă mai obosesc! Îmi daţi 
Doar o iscălitură. Este vorba 
De jurământul pe care-l cunoaşteţi! 


ISOLANI 


(întinzând scrisoarea lui Octavio) 
Precum se nimereşte, la-ntâmplare! 
Acum nu se mai ia, ştiţi, după rang! 
(Octavio îşi aruncă privirile asupra scrisorii cu o indiferentă 
aparență. Terzky îl observă, urmărindu-l de la distanţă.) 


GOTZ 


(către Terzky) 
Domnule conte,-ngăduiţi să-mi iau 
Rămas bun! 


— 


TERZKY 


Dar de ce aşa grăbit? 
Incă ceva,-nainte de culcare! 

(către un servitor) 
Ascultă! 


GOTZ 
Mulţumesc, dar nu mai pot! 
TERZKY 
Un joc de cărţi! 
GOTZ 
Vă rog să mă-nţelegeţi! 
TIEFENBACH 
(se aşează) 
Tertaţi-mă! Nu mai pot sta-n picioare! 
TERZKY 


Da, da! Vă rog, domnule general! 
Intocmai ca la dumneavoastră-acasă! 


TIEFENBACH 
Mi-e capul limpede, stomacul zdravăn, 
Numai picioarele nu mă ascultă! 
ISOLANI 


(arătând către pântecele lui) 


De fapt, ştiţi, fie vorba între noi, 
Povara ce v-apasă e cam mare. 


SL 


(Octavio a semnat şi dă apoi scrisoarea lui Terzky, care o 
înmânează lui Isolani. Acesta merge la masă să semneze.) 


TIEFENBACH 
Din Pomerania, ştiţi, mi se trage; 
Luptam acolo-n frig şi pe zăpadă, 
Intreaga viaţă o să am de tras. 


GOTZ 
E-adevărat, aşa e suedezul. 
De anotimp nu-i pasă niciodată. 


(Terzky predă scrisoarea lui Maradas, care merge la masă 
să semneze.) 


OCTAVIO 


(se apropie de Buttler) 
Cum văd, domnule colonel, nu-ţi plac 
Nici dumitale -asemeni bacanale! 
Şi cred că în vârtejul unei lupte, 
Cu mult mai bine te-ai putea simți, 
Decât la un asemenea ospăț. 


BUTTLER 
Mărturisesc că nu e felul meu! 


OCTAVIO 


(apropiindu-se confidențial) 
Şi nici al meu, te pot încredința! 
Mă bucur mult, stimate colonel, 
Că-n felul de-a gândi ne potrivim! 
Imi place, la un păhărel de Tokay, 
Să fim cel mult cinci-şase buni prieteni, 


— 


Și toţi, cu inimile larg deschise, 
In jurul unei mese să purtăm 
Vorbire plină de înţelepciune. 
BUTILER 
Când mi se dă prilejul, nu zic ba. 


(Hârtia ajunge la Buttler, care merge la masă pentru a o 
semna. Partea scenei din faţă se golește, astfel că cei doi 
Piccolomini rămân singuri, fiecare pe câte o parte a scenei.) 


OCTAVIO 


(după ce un timp şi-a privit mai întâi fiul de la distanţă, se 
apropie puţin de el) 
Cred c-ai întârziat cam mult, amice! 


MAX 


(se întoarce repede, încurcat) 
Eu?... Da... De treburi grabnice ţinut! 


OCTAVIO 
Precum te văd, eşti încă dus pe gânduri. 
MAX 


Ştii bine doar că marea-nvălmășeală 
Tăcut întotdeauna m-a făcut. 


OCTAVIO 


(venind mai aproape de el) 


Eu aş putea să ştiu ce te-a oprit 
Atât de mult? 


Ep 


J SL 


(Pauză. Cu şiretenie, 


Şi, totuşi, Terzky ştie. 


MAX 
Ce ştie? 
OCTAVIO 


(semnificativ) 
Dintre toți, de lipsa ta 
Doar el s-a arătat nepăsător. 


ISOLANI 


(Care i-a observat de la distanță.) 
Aşa, bătrâne tată, ia-l din scurt 
Şi strânge-l bine! E ceva la mijloc! 


TERZRY 


(Vine cu scrisoarea.) 
Toţi au semnat? Nu mai e nimeni? 


OCTAVIO 
Toţi! 
TERZKY 


(Strisă.) 
Cine mai trebuie să iscălească? 


BUTTLER 


(către Terzky) 
Să-i numărăm, căci trebuie să fie 
Intocmai treizeci de iscălituri! 


K A 


TERZKY 


Dar văd aici o cruce. 


TIEFENBACH 


Eu sunt crucea! 


ISOLANI 


(către Terzky) 
Nu poate scrie, însă crucea lui 
Primită e ca o iscălitură, 
La fel, şi de creştin, şi de iudeu. 


OCTAVIO 


(grăbit, către Max) 
Să mergem împreună, colonele! 
E cam târziu! 


TERZRY 


Aici semnează numai 
Un Piccolomini. 


ISOLANI 


(arătând spre Max) 
Băgaţi de seamă, 
Lipseşte doar acest „oaspe de piatră” 
Ce n-a fost bun, tot timpul, de nimic! 


(Max primeşte din mâna lui Terzky scrisoarea, pe care o priveşte cu 
gândurile absente.) 


az 


Scena VII 


Cei dinainte. Din camera din fund vine Illo, 
foarte aprins, ținând potirul de aur în mână; îl urmează 
Götz și Buttler, care vor să-l calmeze. 


ILLO 


Ce vreţi? Ia mai lăsaţi-mă în pace! 


GÖTZ ŞI BUTILER 


Dar înţelege, Illo, nu mai bea! 
ILLO 


(Merge la Octavio, îl îmbrățișează şi bea.) 

Octavio, în sănătatea ta! 
Şi toată supărarea să se-nece 
In duşca asta de-nfrăţire! Știu 
Ca niciodată tu nu m-ai iubit. 
Nici eu pe tine, să mă bată Sfântul! 
Dar să uităm trecutul! Pentru tine, 
Eu am o stimă nemaipomenită 

(Îl sărută de mai multe ori.) 
Şi sunt prietenul tău cel mai bun. 
Luaţi seama! Cine va-ndrăzni să-i spună 
Pisică falsă,-o va păţi cu mine! 


A 


TERZKY 


(aparte) 
Nu eşti în toate minţile, ce faci? 
Dar nu uita unde te afli, Illo! 


ILLO 
(cu o cordialitate naivă) 
Ei, şi? Sunt doar prieteni buni, de-ai noştri! 
(Radios, se uită împrejur.) 


Mă bucur că nu este printre noi 
Vreunul ce-ar putea fi potlogar! 


TERZKY 
(grăbit, către Buttler) 
Te rog, ia-l, Buttler, dumneata de-aici! 
(Buttler îl duce pe Illo la bufet.) 
ISOLANI 


(Către Max, care până acum privise absent la hârtie.) 
Cât ai de gând să ne mai ţii, confiate? 
Ai cercetat-o? Da? 


MAX 
(trezit ca dintr-un vis) 
Şi ce să fac? 
TERZKY ŞI ISOLANI 


(deodată) 
S-o iscăleşti. 


(Se observă cum Octavio îşi îndreaptă privirea spre el, 
cu o încordată temere.) 


MAX 


(dând scrisoarea înapoi) 
Lăsaţi-o până mâine! 
E vorba de un lucru pentru care 
Azi nu am chef! Să mi-o trimiteţi mâine! 


TERZKY 
Gândeşte-te! 
ISOLANI 


Ei, hai, semnează! Cum? 
El, cel mai tânăr, n-o fi vrând acum 
Să fie mai deştept decât noi toţi? 
Priveşte-aicea, toţi am iscălit; 
Şi tatăl tău şi-a dat iscălitura! 
TERZKY 


(către Octavio) 
Fii autoritar, fă-l să-nţeleagă! 


OCTAVIO 
El e major! 
ILLO 


(A așezat potirul pe bufet.) 
Dar despre ce e vorba? 


TERZKY 


Nu vrea să iscălească jurământul! 


— 


MAX 


Le-am spus să mai aştepte până mâine! 
ILLO 


Nu te-aşteptăm! Noi toți am iscălit, 
Deci trebuie să iscăleşti și tu! 
Hai, iscăleşte!... 


MAX 
Noapte bună, Illo! 


ILLO 


A, nu! Nu-mi vei scăpa tu mie-aşa, 
Căci ducele acum va trebui 
Prietenii să şi-i cunoască bine! 


(Toţi se adună în jurul lor.) 


MAX 


El ştie bine,-aşa cum toți o ştiu, 
Ce fel de simţăminte îi nutresc; 
Deci, nu-i nevoie de fanfaronadă! 


ILLO 


Aceasta-i mulțămirea ta? Lui Friedland 
Aşa îi trebuie, căci totdeauna, 
Latinilor le-a dat întâietate! 


TERZKY 


(În mare încurcătură, către comandanții care se mișcă 
plini de tumult.) 
Vă rog nu ascultați, în gura lui 
Doar ameţeala vinului vorbeşte! 


ISOLANI 


(râzând) 
Nimic nu poate vinul născoci; 
Intotdeauna el destăinuieşte! 


ILLO 


Cel care nu-i cu mine, stă impotriva-mi! 
O, biete cugete plăpânde! Dacă 

Nu le strecori uşor printr-o portiţă, 

Sau printr-o clauză chiar... 


TERZKY 


(ÎI întrerupe repede.) 
A turbat! 
Vă rog, prieteni, nu-l băgaţi în seamă! 


ILLO 


(strigă şi mai tare) 
Da, printr-o clauză, nu au scăpare! 
Ce clauză?... Dracu s-o ia!... O clauză! 


MAX 


(devine atent şi se uită încă odată la scrisoare) 
E vorba de-o primejdie aici? 
Ciudat îmi pare! Să mă uit mai bine! 


TERZKY 


(deoparte, către Illo) 
Dar ce faci, Illo? Tu ne nimiceşti! 


SL 


TIEFENBACH 


(către Colalto) 
Eu am simţit:-nainte de ospăț, 
Cu totul altfel s-a citit scrisoarea! 


GOTZ 
Și mie mi se pare tot aşa! 
ISOLANI 
Ce-mi pasă! Unde stau atâtea nume, 
De ce n-ar sta şi-al meu! 
TIEFENBACH 


Naintea mesei 
O clauză sta scrisă cu privire 
La jurământul faţă de-mpărat. 


BUTILER 


(către unul dintre comandanți) 
Dar, domnilor, ruşine să vă fie! 
Luaţi seama,-mprejurarea-i grea! Acuma 
Se pune întrebarea: îl vom ţine 
Pe duce, sau îl vom lăsa să plece? 
Să nu ne repezim, să nu fim aspri! 


ISOLANI 


(către umul dintre generali) 
Ce, ducele s-a îngrădit cu clauze, 
Când regimentul ţi l-a-ncredinţat? 


J SL 


TERZKY 


(către Götz) 
Sau când livrările,-ntr-un an, aduc 
Domniei tale zece mii de franci? 


ILLO 

Mişei, cei ce ne-ar crede ticăloşi! 
TIEFENBACH 

O, vai de mine,-a fost numai o vorbă! 

MAX 

(A citit hârtia şi-o restituie.) 

Pe mâine, aşadar! 

ILLO 


(Se bâlbâie de furie, nu se mai poate stăpâni. Cu o mână îi 
întinde scrisoarea, şi cu cealaltă îndreaptă spada contra lui.) 
Nu! Scrie! Iuda! 
ISOLANI 
Ce faci? Ruşine, Illo! 


OCTAVIO, TERZKY, BUTTLER 


_ (deodată) 
In lături spada! 


MAX 
(Îi prinde repede braţul şi-l dezarmează; către Terzky) 
Duce-ţi-l şi-aşezaţi-l într-un pat! 


(Pleacă. Illo ţipă şi aruncă vorbe injurioase, dar este ținut 
de câțiva generali. În timp ce pleacă toată lumea, cade cortina.) 


— 


ACTUL AL CINCILEA 


O încăpere în locuinţa lui Piccolomini. E noapte. 


Scena I 


Octavio Piccolomini, cameristul, care luminează 
încăperea, şi, imediat, Max Piccolomini 


OCTAVIO 


Îndată ce soseşte fiul meu 
Să îl trimiți la mine!... Cât e ceasul? 


CAMERISTUL 


Puțin mai este şi se face ziuă! 


OCTAVIO 
Aşează lumânările aici! 
Culcaţi-vă! Noi nu vom mai dormi! 
(Cameristul pleacă. Octavio se plimbă îngândurat prin cameră. 


Max Piccolomini intră, dar Octavio nu-l observă imediat. 
Max îl priveşte câteva clipe.) 


MAX 


Octavio, eşti supărat pe mine? 
Eu, ştie Dumnezeu, nu-s vinovat 
De toată cearta-aceea-ngrozitoare! 
Văzusem bine semnătura ta 


Şi-ar fi putut să-mi pară-ntemeiată Dj 
A ta-ncuviințare; însă eu, 

Tu ştii, în astfel de împrejurări, 
Nu după capul altora mă iau, 

Ci numai după capul meu! 


OCTAVIO 


(Se duce la el și-l îmbrățișează.) 
Aşa! 
De el s-asculţi mereu şi-n viitor! 
De, dragul meu copil! De astă dată 
El te-a călăuzit cu mult mai bine 
Decât a tatălui tău pildă. Da! 


MAX 
Ce vrei să spui? Mai limpede! 
OCTAVIO 
Îndată! 


In urma celor petrecute-azi-noapte, 
Să nu mai fie între noi vreo taină! 


(După ce se așează amândoi.) 


Max, ce părere ai de jurământul 
Pe care ni l-au dat să-l iscălim? 


MAX 


Socot că nu-i ceva vătămător! 
Deși nu-mi plac asemenea tertipuri! 


OCTAVIO 


Deci nu împins de vreun alt temei 


A A 


Le-ai refuzat a ta iscălitură 
La care ei voiau să te silească! 


MAX 
Era un lucru grav — am fost distrat 
Şi-apoi povestea nu mi s-a părut 
Prea grabnică. 

OCTAVIO 

Max, spune-mi-o deschis! 
Tu nici o bănuială n-ai avut? 

MAX 


Ce fel de bănuială? Nu, deloc! 


OCTAVIO 
Să-i mulţumeşti îngerului tău bun, 
Piccolomini, care te-a ferit 
De o prăpastie, fără să ştii! 
MAX 
Nu te-nţeleg! 


OCTAVIO 
Ascultă! Îţi cereau 
Să-ţi legi cuvântul pentru-o mârşăvie; 
Cu-o trăsătură de condei să-ţi lepezi 
Indatoririle şi jurământul. 
MAX 


(Se ridică.) 
Octavio! 


SL 
OCTAVIO 

Aşează-te, amice! 
Mai ai să afli multe de la mine! 
Trăit-ai ani de-a rându-ntr-o orbire 
De ne-nţeles. Se pune-acum la cale, 
Sub ochii tăi, o neagră uneltire. 
Puterea iadului va-ntuneca 
Senina zi a simţurilor tale. 
Îţi voi vorbi, n-am voie să mai tac, 
Căci ochii trebuie să ţi-i dezleg! 


MAX 


Nainte de-a vorbi, gândeşte bine, 
Căci dacă-i vorba de închipuiri 

— Şi cred că n-ar putea fi altceva — 
Scuteşte-mă! Deloc nu-s pregătit 
Să le ascult în linişte acum. 


OCTAVIO 


Pe cât de tare e temeiul tău 
De-a te feri întruna de lumină, 
Pe-atât de tare e al meu, şi grabnic, 
De a ţi-o scoate-ndată la iveală. 
Aş fi putut, Max, să te las în pace, 
Pe seama sufletului tău curat 
Şi-n grija judecății tale proprii, 
Dar văd cum o primejdioasă cursă 
Chiar inimii se pregăteşte. Taina 

(Ù fixează ager cu privirile.) 
Ce tu mi-ascunzi, o smulge pe a mea. 


(Max încearcă să răspundă, dar se poticneşte şi pleacă ochii ruşinat. 
Octavio reia după o pauză.) 


— 


Aşadar află că te trag pe sfoară. 

Ei urmăresc să-şi bată joc de tine 

Şi, dacă vrei să ştii, de noi, de toţi. 

Pe de o parte, ducele zvoneşte 

Cum că ar vrea să-şi părăsească oastea, 
Iar pe de altă parte, chiar acum, 

Işi face pregătirile pe-ascuns... 

Să-i fure împăratului armata, 

Pe care să o treacă la duşman. 


MAX 


Cunosc eu basmu-acesta! Nu credeam 
Să-l mai aud chiar şi din gura ta! 


OCTAVIO 


Şi totuşi gura care ţi-a vorbit 
Te-asigură că nu-i un simplu basm. 


MAX 


Pe duce voi îl socotiți nebun! 

Putea-va el gândi să-ademenească 
Treizeci de mii de oameni, bravi soldaţi, 
Cinstiţi şi încercaţi în bătălie 

— Cu peste-o mie nobili printre ei — 

Să-i facă să îşi uite datoria, 

Să-şi calce jurământul şi onoarea, 
Pentru un scop atât de ticălos? 


OCTAVIO 


A, nu! Chiar o asemeni mârşăvie 
N-ar săvârşi. Ce vrea el de la noi 
Se-ascunde sub un nume ce se pare 


Cu mult nevinovat. Nu vrea decât 
Să dăruiască ţării sale pacea. 
Deoarece-mpăratului nu-i place 

O pace încheiată-n felul-acesta, 
EI, totuşi... urmăreşte să-l silească. 
Vrea să împace părţile-nvrăjbite, 
Iar pentru toată osteneala sa, 

Ca o răsplată, ţine să-și păstreze 
Boemia pe care-o stăpâneşte. 


MAX 


Dar ne-a greşit el cu ceva, Octavio, 
Ca tocmai noi nevrednic să îl credem? 


OCTAVIO 


Nu este vorba de ce credem noi! 
Aici dovezile cele mai limpezi 

Şi faptele vorbesc. Tu ştii, copile, 
Ce rău stăm noi cu cei de la Viena; 
Nici nu-ţi închipui câte născociri 
Şi câte uneltiri au pus la cale, 
Pentru-a sădi în tabără răscoala. 
Sunt rupte toate-acele legături 
Ce-atât de strâns ţineau pe ofiţer 
De împăratul său, şi pe soldat 
Cu-ncredere de viaţa lui civilă. 
Cu statul faţă-n faţă se găsesc 

Şi fără disciplină, fără lege, 

In loc să-l apere ca mai-nainte, 
Indreaptă spada împotriva lui. 

Şi astăzi până-acolo am ajuns 

Că tremură şi împăratul nostru 
De frica propriilor lui armate... 


SL 


De-al trădătorilor pumnal se teme 
Chiar în palatul său de la Viena; 

Şi e pe cale de a hotări 

Refugiul micilor nepoți ai săi; 

Dar nu de svezi şi luterani se teme, 
Nu, ci de propriile sale trupe. 


MAX 


Destul, destul! Mă faci să mă cutremur! 
Eu ştiu că lumea tremură de-o spaimă 
Deşartă; însă amăgirea-aduce 
Adevăratele nenorociri. 


OCTAVIO 


Nu este-o amăgire. Se va-ncinge 
Război civil — cu totul nefiresc — 

La grabnice măsuri de nu vom trece. 
Bravi comandanţi sunt cumpăraţi de mult 
Supuşii lor îşi clatină credinţa, 

Se mişcă regimente, garnizoane, 
Străinilor cetăţi se-ncredinţează; 

Lui Schafgotsch, care dă de bănuit, 
I-au dat comanda trupelor Sileziei, 
Lui Terzky i s-au dat cinci regimente 
De cavalerie şi pedestrași. 

Dar trupa cea mai bine echipată, 

Lui Illo, Kinsky, Buttler, Isolani. 


MAX 
Şi nouă tot la fel, la amândoi! 


OCTAVIO 


Incredințați că noi suntem ai lor 


Şi că ne-atrag prin mari făgăduieli. 
Ei mi-au şi dat ducatele Sagan 

Şi Glatz. Văd bine undiţa cu care 
Ei trag nădejde să te poată prinde. 


MAX 
Nu, nu-i adevărat! 


OCTAVIO 


Deschide-ţi ochii! 
De ce gândeşti că ne-a chemat la Pilsen? 
Să ţină sfat cu noi? Când oare Friedland 
De sfatul nostru-a mai avut nevoie? 
Suntem chemaţi pentru-a ne vinde lui, 
Şi de nu vrem, ostateci îi rămânem. 
De-aceea Gallas n-a venit aici 
Şi nici pe tatăl tău nu l-ai vedea 
Acuma, dacă n-ar fi fost silit 
De o îndatorire mai înaltă. 


MAX 


Nu face ducele o taină-acum, 

Când noi am fost chemaţi de dragul lui! 
De braţul nostru are-acum nevoie 
Pentru-a-şi păstra puterea — recunoaşte! 
El pentru noi atâtea a făcut, 

La rândul nostru-avem, deci, datoria 
Să facem pentru el și noi ceva! 


OCTAVIO 
Dar ştii tu ce va trebui să facem? 
Ţi-a spus-o Illo, când s-a dat de gol, 
In ameţeala lui. Adu-ţi aminte 


SL 


L A 


De cele ce-ai văzut şi-ai auzit! 

Nu dovedeşte scrisul plăsmuit, 

Cu lipsa clauzei hotărâtoare, 

Că vor de-un lucru josnic să ne lege? 


MAX 


Povestea cu hârtia de-astă-noapte 
Nu-nseamnă pentru mine altceva, 
Decât o glumă proastă de-a lui Illo. 
Acestor neamuri de hapsâni le place 
Să-mpingă lucrurile prea departe. 
Ei văd că ducele s-a rupt de curte 

Şi cred că pot să-i facă un hatâr, 
Dar adâncesc prăpastia mai mult, 
Chiar fără vreo nădejde de scăpare. 
Iar Friedland, crede-mă, din toate astea, 
Nimic nu ştie! 


OCTAVIO 
Îmi pare rău că trebui” 

Să sfarm credința ta-ntr-un om, credință 
Ce ţi se pare-atât de-ntemeiată, 
Dar nu te pot cruța. Va trebui, 
Prin grabnice măsuri, să treci la fapte. 
Vreau, prin urmare, să-ţi împărtăşesc 
Că tot ce ţi-am destăinuit acum 
— Părându-ţi lucruri neadevărate — 
Din gura ducelui le-am auzit... 
Da! Chiar din gura lui. 


MAX 


(cu o puternică emoție) 
Cu neputinţă! 


SL 
OCTAVIO 

De altfel, eu aflasem pe-altă cale 
Ceea ce ducele-mi încredinţase, 
Şi-anume, că e hotărât să treacă 
De partea suedezilor cu oastea 
Şi-n fruntea celor două mari armate 
Să meargă să-l silească pe-mpărat. 


MAX 
El este aprig. Simţitor jignit 
De curte, într-o clipă de mânie, 
Da, înţeleg să-şi fi ieşit din fire! 


OCTAVIO 


A, nu! El totul mi-a încredințat 

Cu sânge rece.-A mea uimire luând 
Drept teamă,-n taină, el mi-a arătat 
Scrisori de la saxoni şi suedezi, 
Îndreptăţindu-l să nădăjduiască 

In anumite ajutoare. 


MAX 


Nu! 
Nu pot să cred! Nu, nu se poate, nu! 
Tu nu-nţelegi că asta nu se poate? 
De ţi-ai fi arătat în faţa lui 
A ta-ngrozire cu adevărat, 
S-ar fi lăsat el dăscălit de tine?... 
Tu n-ai mai sta cu viaţă-n fața mea! 


OCTAVIO 


De fapt mi-am arătat nedumerirea; 


L A 


Cu stăruinţă, cu temeinicie, 

L-am sfătuit să-şi lepede gândirea. 
Dar groaza şi simţirile adânci 

Din inimă, i le-am ascuns cu totul. 


MAX 
Putuşi să fii atât de prefăcut? 
Când adineaori tu l-ai ponegrit, 
N-am dat crezare celor ce spuneai; 
Acum, când singur chiar te ponegrești, 
Cu-atâta mai puţin am să te cred. 
OCTAVIO 


In taina lui n-am vrut să mă amestec! 


MAX 


Increderea-i nu merita-ascunzişuri. 


OCTAVIO 


De adevăr l-am socotit nevrednic. 


MAX 


Jar tu şi mai nevrednic să-l înşeli. 


OCTAVIO 


În viaţă, fiul meu, nu-ntotdeauna 

Îţi este cu putinţă să rămâi 

Cu sufletul curat, ca un copil, 

Aşa cum glasul inimii te-ndeamnă! 
Mereu îndreptăţit a te-apăra 

In contra vicleniei ticăloase, 

Nici sufletul cinstit nu-ţi mai rămâne 


Adevărat. Blestemul faptei rele 
Acesta-i chiar: mereu tot zămislind, 
Ea veşnic trebuie să nască răul. 

Eu nu filozofez — ci datoria-mi fac! 
Ținuta mea-mpăratu-o poruncește. 
Ar fi cu mult mai bine, cred şi eu, 
S-asculţi de inimă întotdeauna, 
Dar, astfel, eşti silit de multe ori 
Să-ţi lepezi scopul bun. Aici se cere, 
Orice ne-ar spune inima, copile, 

Să îl slujim cinstit pe împărat. 


MAX 


Eşti azi de ne-nţeles. Nu te pricep! 

Îmi spui că inima el şi-a deschis 

Cinstit, pentru-un scop rău, iar tu socoți 
Că pentru un scop bun l-ai înşelat! 
De-ajuns! Te rog — nu-mi poţi răpi amicul! 
Mai bine lasă-mă, să nu-mi pierd tatăl! 


OCTAVIO 


(Îşi stăpâneşte susceptibilitatea.) 

Şi încă nu ştii totul, fiul meu! 
Îţi voi destăinui şi altceva. 

(după o pauză) 
Ei bine, ducele s-a înarmat; 
Se bizuie pe steaua lui. Gândeşte 
Să dea năvală pe neașteptate 
Și negreşit în mână să-i cădem. 
Amarnic însă se va înşela. 
Şi noi am luat măsuri. Va nimeri 
Cel mai nenorocit destin al său! 


SL 


A A 


MAX 


Nu, tată, nu! Te rog, nu te pripi! 
Pe sfinţii toți din ceruri te conjur! 


OCTAVIO 


Călcând cu pasul lin, s-a furişat 

Pe drumul său atât de ticălos, 

Dar tot aşa de lin, şi-n chip şiret, 
L-a urmărit grozava răzbunare 
Ce-i stă de mult în spate nevăzută, 
Şi înc-un pas de va mai îndrăzni, 
Se va-ngrozi izbindu-se de ea. 

L-ai întâlnit pe Questenberg la mine. 
Tu n-ai putut cunoaşte deocamdată 
Decât însărcinarea lui deschisă; 
Dar el şi una tainică mai are, 

Ce-a fost adusă numai pentru mine. 


MAX 


Am voie să o ştiu? 


OCTAVIO 


Ascultă, Max! 
Prin ale mele vorbe,-n mâna ta 
Pun viaţa mea şi bunăstarea ţării. 
De Wallenstein o dragoste te leagă 
E scump inimii tale şi îi porţi 
Adânc respect din fragedă juneţe. 
Acuma tu nutreşti dorința să... 
O, lasă-mă ca totuşi să previn 
Increderea şovăitoare-a ta! 
Acuma, aşadar, nutreşti dorința 
Să te apropii şi mai mult de el! 


Tată! 


OCTAVIO 


În inima ta mă încred! 

Dar pot fi sigur că-ţi vei ţine firea? 
Vei fi tu oare-n stare să pășeşti 
Naintea lui cu faţa liniştită, 

Îndată după ce-ţi voi arăta 
Intreaga soart-a omului acesta? 


MAX 


De vreme ce-l vei scoate-nvinuit!... 


(Octavio scoate o hârtie din casetă şi dă lui Max.) 


Cum? O scrisoare chiar de la-mpărat? 
OCTAVIO 
Citeşte-o! 
MAX 


(după ce a aruncat o privire asupra scrisorii) 


Friedland osândit, proscris? 
OCTAVIO 


Întocmai! 


MAX 


O, dar asta-i prea de tot! 
E o greşeală înspăimântătoare! 


A A 


OCTAVIO 
Citeşte mai departe!... Ţine-ţi firea! 


MAX 


(După ce a citit mai departe, îndreaptă o privire plină de 
surprindere asupra lui Octavio.) 
Cum? Ce? Tu eşti... 


OCTAVIO 


O vreme. Până când 
Soseşte-aicea regele ungar 
Mi s-a încredinţat comanda mie. 


MAX 


Şi crezi că poţi s-o smulgi din mâna lui? 
Nici să nu-ţi dea prin gând! O, tată, tată! 
Nenorocită sarcină-ai primit! 

Şi de hârtia-aceasta... de aceasta 

Vrei să te foloseşti? Vei îndrăzni 

Să mergi în mijlocul oștirii sale, 

Unde-i înconjurat de mii de oameni, 
Pentru a-l dezarma pe-acest titan? 

Vei fi pierdut şi tu, şi noi, cu toţii! 


OCTAVIO 


Eu îmi dau seama ce-am să risc aici! 
În braţele destinului mă aflu, 

Iar el va ocroti, cu scutul său, 

O credincioasă casă-mpărătească 

Şi oarba făptuire va sfărma. 

Mai are împăratul slujitori 


SL 
Ce-i poartă o credință neclintită, 
Şi-n tabără destui bărbaţi viteji 
Să lupte pentru pricina cea dreaptă. 
Pe toţi cei devotați i-am prevenit, 
Pe ceialalţi îi vom supraveghea. 
Aştept numai un semn şi, de îndată... 


MAX 


Și sprijinindu-te pe-o bănuială, 
Tu vrei numaidecât să treci la fapte? 


OCTAVIO 


Departe de-mpărăt să se arate 

Ca un tiran! Nu gândul rău vroieşte 
Să-l pedepsească el, ci numai fapta. 
Destinul ducelui în clipa asta 

E încă-n mâna lui. De se-nvoieşte, 

Se leapădă de crimă şi, atunci, 
Comanda fără larmă i se ia, 

Primind-o fiul majestăţii sale. 

Un drept surghiun, în propriile castele, 
Nu-nseamnă o pedeapsă pentru Friedland, 
Ci mai curând o binecuvântare. 

Dar dacă pasul cel dintâi vădit... 


MAX 


Şi ce-nţelegi printr-un asemeni pas? 
Nicicând el nu va face-un pas mişelnic! 
Tu, însă,-n stare eşti cu răutate 

Să judeci chiar pe cel mai cuvios. 


OCTAVIO 
Oricât a fost de culpeş scopul lui, 


L A 


Tot ce-a-ntreprins, în ochii lumii încă 
Mai suferă o judecată blândă. 

Eu de scrisoare nu mă folosesc, 

Cât timp nu se va săvârşi o faptă 

Ce netăgăduit va dovedi 

Osânda pentru-nalta lui trădare. 


MAX 
Şi cine îl va judeca? 
OCTAVIO 
Chiar tu! 


MAX 


Atunci de scrisu-acesta nu-i nevoie. 
Dar aş putea avea cuvântul tău, 

Că nu păşeşti la fapte mai-nainte 
De-a fi... de-a fi şi eu încredințat? 


OCTAVIO 


Acum, când ştii atâtea despre el, 
Mai poţi să crezi că e nevinovat? 


MAX 
(vioi) 
Pe tine mintea poate să te-nșele, 
Dar inima pe mine niciodată! 
(Max continuă ceva mai calm.) 
Un spirit ca al ducelui de Friedland 


Nu poate fi-nţeles ca orişicare. 
Aşa cum leagă el destinul său 


De constelația acestor astre, N 
Tot astfel se aseamănă cu ele 

In ce priveşte mersul lor în taină, 
Atât de minunat şi ne-nţeles. 

Lui i se face-o mare nedreptate, 
Dar toate se vor lămuri-n curând 
Şi-l vom vedea ieşind strălucitor 
Din negura acestor bănuieli. 


OCTAVIO 
Aş vrea să sper şi eu că-așa va fi! 


Scena II 


Cei dinainte, cameristul, apoi un curier 


OCTAVIO 
Ce e? 
CAMERISTUL 
Un sol grăbit aşteaptă-afară! 
OCTAVIO 


Acum, aşa de dimineaţă? Cine-i? 
De unde vine? 


CAMERISTUL 
Nu a vrut să-mi spună! 
(Cameristul pleacă. Intră un cornet.) 
OCTAVIO 


A, dumneata, cornet? Vii de la Gallas? 
Scrisoarea! 


CORNETUL 


Insărcinarea mea-i verbală, 
Căci generalul meu s-a cam temut. 


Ep 


OCTAVIO 


Ce-s-a-ntâmplat? 


CORNETUL 


El vă trimite ştirea... 
Dar pot să vă vorbesc aici, deschis? 


OCTAVIO 
Da! Fiul meu cunoaşte totu-acum! 
CORNETUL 
L-am prins, e-n mâna noastră! 
OCTAVIO 
Cum? Pe cine? 
CORNETUL 
Pe Sesin, pe mijlocitor! 
OCTAVIO 
(repede) 
L-aţi prins? 


CORNETUL 


În codrul din Boemia l-a prins, 

Teri dimineaţă, căpitanul Mohrbrand, 
Când tocmai se-ndrepta spre Regensburg, 
Vrând să le ducă svezilor depeşe. 


OCTAVIO 


Şi cu depeşele ce s-a făcut? 


SL 


CORNETUL 
Degrabă-au fost trimise la Viena 
De general, cu prizonier cu tot. 
OCTAVIO 


În fine,-n fine! Straşnic! Omu-acela 
Ne este vasul cel mai preţios, 
Căci e-ncărcat cu lucruri însemnate; 
Și multe s-au găsit? 
CORNETUL 
Şase pachete, 

Cu-acel blazon al contelui de Terzky. 

OCTAVIO 


De mâna ducelui nimic? 


CORNETUL 
Nu cred! 


OCTAVIO 
Şi Sesin? 


CORNETUL 


Tare s-a înspăimântat 

Când i s-a spus că va fi dus la curte; 
Dar Altring, contele, i-a dat curaj, 
L-a îndemnat să meargă fără teamă, 
Numai să spună tot, de bunăvoie. 


Ep 


OCTAVIO 


Cum? Altringer se află-acum la voi? 
Eu îl ştiam în Linz, bolnav la pat. 


CORNETUL 


El încă de trei zile se găseşte 

În Frauenberg, la generalul nostru: 

Au adunat chiar şasezeci de steaguri 

Şi m-au trimis pe mine să vă spun 

Că-aşteaptă doar porunca dumneavoastră. 
OCTAVIO 


Se pot petrece multe-n scurta vreme! ... 
Şi dumneata când trebuie să pleci? 


CORNETUL 
Când dumneavoastră îmi veți da poruncă. 
OCTAVIO 
Stai până către seară! 
CORNETUL 
- Am înţeles! 
(Vrea să plece.) 


OCTAVIO 
Dar cred că nu ai fost văzut de nimeni. 


CORNETUL 


De nimeni! Nici ţipenie de om. 
Ca de- obicei, monahii mi-a! dat drumul 


OCTAVIO 
Mergi să te odihneşti şi stai ascuns! 
Vreau totu-a dezlega şi-a-ţi da de ştire 
Nainte chiar de-al soarelui sfinţit. 
Stau lucrurile gata-a se desface. 
Deci mai-nainte de sfârşitul zilei, 
Ce se arată tristă-acum pe cer, 
Noi trebuie s-avem sorţi de izbândă! 


Scena III 


Cei doi Piccolomini 


OCTAVIO 
Ei, Max, ce zici? Curând ne desluşim, 
Căci toate ştiu că s-au făcut prin Sesin. 
MAX 


(Care în decursul scenei anterioare se afla într-o vehementă 
luptă sufletească, acum reia cu hotărâre.) 


Eu vreau pe-un drum mai scurt să fac lumină! 
Rămâi cu bine, tată! 
OCTAVIO 


Încotro? 
Stai, nu pleca! 


Ep 


J SL 


MAX 
Mă duc la duce! 


OCTAVIO 
Cum? 


MAX 


(Se înapoiază.) 
De ţi-ai închipuit că voi juca 
Un rol în farsa ta, te-ai înșelat! 
Eu trebuie să merg pe-o cale dreaptă! 
Nu aş putea să fiu cinstit în vorbe 
Şi-n suflet fals! Cum să-l privesc în tihnă 
Pe cel ce, ca amic, se-ncrede-n mine, 
Şi cum vrei cugetul să-mi potolesc 
Spunându-mi „că pe riscul său o face”, 
Că niciodată nu l-aş fi minţit. 
Drept ceea ce m-am dăruit cuiva, 
Drept astfel mi se cade să-i rămân. 
La duce merg, şi-l voi sili, chiar azi, 
Să-şi apere în fala lumii faima, 
Tar uneltirile de voi urzite, 
Prin pasul drept al lui să le zdrobească. 


OCTAVIO 
Cum? Asta vrei să faci? 


MAX 
Nu te-ndoi! 


OCTAVIO 


Văd că m-am înşelat cu tine, Max! 


A A 


M-am bizuit pe-un fiu mai înţelept, 

Care va şti să binecuvânteze 

Acele binefăcătoare mâini 

Ce-l trag din faţa unei mari prăpăstii; 
Dar dau de-un orb, pe care l-au prostit 
Doi ochi, o patimă l-a îmbătat, 
Nemaiputând a fi tămăduit 

Nici de lumina albă-a zilei. Du-te! 
Intreabă-l! Fii nesocotit! Trădează 

A mea şi-a împăratului tău taină! 
Sileşte-mă să săvârşesc ruptura, 

Prin turburări, cu mult mai înainte! 
Deci, după ce a noastră tăinuire 

A fost atât de bine ocrotită 

De-a cerului minune, adormind 

Orişice bănuială,-acum trăiesc 

Să văd cum, printr-un pas nechibzuit, 
Turbat, chiar propriul meu copil sfărâmă 
O operă-a politicii de stat înfăptuită cu atâta trudă. 


MAX 


O, cât de mult urăsc şi cât blestem 
Acea politică de stat a voastră! 
Tocmai prin ea-l siliţi să facă-un pas... 
Prin orice mijloace-l învinuiți, 

Căci vreţi oricum să-l scoateţi vinovat! 
O, asta nu se va sfârşi cu bine! 
Intâmplă-se ce-o vrea! Dar eu presimt 
Nenorocitele desfăşurări. 

Căci dacă va cădea acest titan, 

O lume-ntreagă va târâ cu sine. 
Şi-ntocmai ca un vas în largul mării, 
Aprins pe negândite şi arzând 


aj 


Tot echipajul, între cer şi mare 
Căzând, el ne va trage-n jos pe toţi 
Cei care suntem prinşi de soarta lui. 
Tu fă cum crezi! Dar mie să-mi dai voie 
Precum îmi este felul să mă port. 
O legătură limpede, curată, 
Rămâne încă între el şi mine. 
Şi mai-nainte de sfinţitul zilei, 
Vreau să se hotărască dacă eu 
Mă lepăd de prieten sau de tată! 

(În timp ce pleacă, se trage cortina.) 


SL 


PARTEA A DOUA 


MOARTEA LUI WALLENSTEIN 


Tragedie în 5 acte 

WALLENSTEIN 

OCTAVIO PICCOLOMINI 

MAX PICCOLOMINI 

BUTILER 

| căpitani în oastea lui Wallenstein 


CONTESA TERZKY 

THEKLA 

DOMNIȘOARA NEUBRUNN, confidenta prințesei 
ROSENBERG, profesorul de echitație al prinţesei 
Dragoni, servitori, paji, oameni din popor 


Acțiunea primelor trei acte se petrece la Pilsen, 
iar a ultimelor două, la Eger. 


Br, ERE 49 
ACTUL ÎNTÂI 


O încăpere aranjată pentru lucrări astrologice în care se găsesc 

sfere, hărți astronomice, cuadranți şi alte instrumente astronomice. 

Într-o rotondă, a cărei perdea este dată la o parte, se află cele 

şapte simboluri ale planetelor, fiecare aşezat într-o nişă luminată 

în mod cu totul neobişnuit. Seni studiază astrele, iar Wallenstein 
stă în fața unei table negre pe care este desenat aspectul astrelor. 


Scena I 


Wallenstein, Seni 


WALLENSTEIN 


Destul! Coboară, Seni! începe ziua, 
Şi Marte stăpâneşte-acuma vremea. 
Nu-i bine să mai cercetăm. Hai, vino, 
Căci ştim destul! 


SENI 
Îngāduiți, alteță, 
Să mă mai uit la Venus! Chiar răsare. 
Ca soarele luceşte către est. 


WALLENSTEIN 
Da, Venus se găseşte-acuma-n partea 
Cea mai apropiată de pământ, 
Inrâurind asupra-i cu putere. 
(Privind la figura de pe tablă.) 
Aspect ferice! În sfârşit, se-adună, 


J SL 


Îngrozitor, treimea celor mari! 

Tar stelele de bine purtătoare, 

Şi Iupiter, şi Venus iau la mijloc 

Pe urâciosul şi vicleanul Marte 

Şi îl silesc supus să mă slujească, 
Căci multă vreme el mi-a fost duşman 
Şi a lovit cu fulgerele-i roşii 

— Ce le zvârlea în raze ucigaşe — 

In stelele ce-mi străjuiesc norocul, 
Răpindu-le cereştile puteri. 

Acum l-au biruit pe vechiul duşman, 
L-au prins pe cer şi l-au înlănţuit. 


SENI 


Şi iată că de nici un Malefico 
Aceste Lumina nu-s tulburate!... 
Saturn se află în cadente domo; 
E nevătămător, neputincios. 


WALLENSTEIN 


S-a dus împărăţia lui Saturn, 

Stăpân a tot ce fuge de lumină 

In adâncimile subpământene, 

Ca şi-n adâncul sufletelor noastre. 

Să nu mai pierdem vremea stând pe gânduri, 

Căci strălucitul Iupiter domneşte, 

Și ce s-a pregătit în întuneric, 

Puternic trage spre-a luminei țară. 

Acuma, cât mai repede, la lucru, 

Căci bolta cerului se schimbă-ntruna 

Şi pe deasupra capului n-aş vrea 

Să-mi treacă iar norocul ce-mi surâde! 
(Se aud bătăi în uşă.) 

La uşă bate cineva. Vezi cine-i! 


L A 


TERZKY 
(de afară) 
Lăsaţi-mă să intru! 


WALLENSTEIN 
Este Terzky. 
Ce-atâta stăruință?-Avem de lucru! 
TERZKY 
(de afară) 


Lăsaţi acuma totul la o parte, 
Ce am de spus nu-ngăduie-amânare! 


WALLENSTEIN 


Să intre! Du-te şi deschide, Seni! 
(Până când Seni deschide, Wallenstein trage perdeaua peste desene.) 


Scena II 


Wallenstein, contele Terzky 


TERZKY 


(intrând) 
Tu încă nu ai auzit? L-au prins! 
Tar Gallas l-a şi dus şi l-a predat 
In mâinile-mpăratului, la curte. 


SL 
WALLENSTEIN 
(către Terzky) 
Pe cine-au prins? Pe cine l-au predat? 


TERZKY 


Pe-acela care ne cunoaşte taina 
Şi tratativele pe care noi 

Le-am dus cu suedezii şi saxonii, 
Căci toate au trecut prin mâna lui. 


WALLENSTEIN 


(surprins) 


Doar n-o fi Sesin! Spune-mi nu, te rog! 


TERZKY 


Pe drumul de la Regensburg spre svezi 

L-au prins în cursă oamenii lui Gallas, 

Căci ei demult în cale îl pândeau. 

Şi teancul de scrisori ce i le-am dat 

Pentru-a le înmâna lui Oxenstirn, 

Lui Matthes Thurn, lui Kinsky şi lui Arnheim, 
Pe toate le-a avut asupra lui. 

Duşmanii ştiu acum ce-am urmărit, 

Căci toate se găsesc în mâna lor. 


A A 


Scena III 


Cei dinainte; vinelllo 


ILLO 
(către Terzky) 
El a aflat? 
TERZKY 
Da... tot! 
ILLO 


(către Wallenstein) 
Mai crezi acum 

În împăcarea ta cu împăratul? 

Că el s-ar mai putea increde-n tine? 

Chiar dacă ai avea de gând acuma 

De toate planurile să te lepezi, 

Ce-ai vrut, se ştie. Trebuie să mergi 
Nainte! Nu mai poţi să dai-napoi! 


TERZKY 


Ei au scrisori acu-mpotriva noastră, 
A căror mărturie-i zdrobitoare... 


WALLENSTEIN 


De mâna mea nu au nimica scris 
Şi aş putea oricând să spun că minţi. 


ILLO 


Aşa? Crezi tu că tot ce-a pus la cale 
Cumnatul tău, n-a fost din partea ta? 
Şi nu-n spinarea ta cădea-vor toate? 
Cuvintele lui Terzky fi-vor luate 
Drept ale tale doar de suedezi 

Şi de duşmanii-ţi din Viena nu? 


TERZKY 


N-ai dat nimic în scris; dar ce i-ai spus 
Lui Sesin ai uitat? Va sta tăcut, 

Se va jertfi acela pentru tine? 

El nu va da pe faţă taina ta, 

Când va vedea că astfel o să scape? 


ILLO 


Aşa ceva prin minte nici să-ţi treacă! 
Când ştiu potrivnicii cât de departe 

Ai mers pe drumul tău, ce mai aştepţi? 
Să mai păstrezi comanda nu mai poţi! 
Jar dacă te vei lepăda de ea, 

Vei fi pierdut şi fără vreo scăpare. 


WALLENSTEIN 


Oştirea e chezăşuirea mea. 

Ea nu mă părăseşte.-Oricâte ştiri 
Afla-vor ei, eu am puterea-n mână... 
Aşa că nu vor mai avea-ncotro. 

Şi când voi da zălog pentru credinţă, 
Cu toţii-au să se-arate mulțumiți. 


ILLO 


Oştirea e cu tine deocamdată, 

E-a ta; dar teme-te de-acea putere 
Tăcută şi zăbavnică a vremii. 

In contra silniciilor făţişe 

Te apără oştirea, azi şi mâine; 

Dar de-i mai dai răgaz, pe nesimţite, 
Şi-o-nstrăina de tine-a ei credinţă, 
Pe care astăzi încă te mai razimi. 
Îți vor fura prin viclenie stâlpii, 
Tot unul câte unul, până când 
Ți-or dărâma clădirea, prin trădare. 


WALLENSTEIN 


Nefericită-i întâmplarea-aceasta. 


ILLO 


Eu, dimpotrivă, cred că-i fericită 

Căci fără de urmări ea nu rămâne. 

Te va-ndemna să treci la fapte, grabnic. 
Iar colonelu-acela suedez... 


WALLENSTEIN 
Cum, a venit? Şi ştii ce ne aduce? 


ILLO 


El numai fie, singur, vrea să-ţi spună... 


WALLENSTEIN 


Nefericită întâmplare! Sesin, 
Fireşte, ştie multe, foarte multe, 
Şi nu va trece sub tăcere totul. 


TERZKY 


E un fugar, un răzvrătit boem, 
Ameninţat să-şi piardă capul. Crezi 
Că nu vrea el, pe seama ta, să scape? 
Şi va putea să-şi ţină firea-atunci 
Când, pus la cazne, fi-va întrebat? 


WALLENSTEIN 


(pe gânduri) 
Să mai câştig încrederea? Târziu! 
Orice-aş voi, orice-aş lucra, de astăzi 
Rămân în ochii lor un trădător. 
Şi oricât de cinstit m-aş mai întoarce 
La datorie, nu-mi va folosi! 


ILLO 


Vei fi chiar nimicit, căci ei vor spune 
Că nu faci pasul sigur din credinţă, 
Ci e un pas pornit din slăbiciune. 


WALLENSTEIN 


(Puternic emoționat, se plimbă în sus şi în jos.) 
Cum, pentru că am luat-o,-aşa, în glumă, 
Că m-am jucat prea slobod cu un gând, 

Să fiu silit acum să-l împlinesc? 
Aşa păţeşti, dacă glumeşti cu dracul... 

ILLO 
Chiar dacă-a fost din parte-ţi numai glumă, 
Va trebui grozav să ispăşeşti... 
WALLENSTEIN 
Şi dacă trebuie să-l implinesc, 
Sunt nevoit să trec la fapte,-acum, 
Cât timp mai am puterea-n mâna mea! 
ILLO 


Şi, dacă-i cu putinţă, până când 
Nu se vor deştepta cei din Viena, 
Care-ar putea-nainte să ţi-o ia. 


WALLENSTEIN 


(privind semnăturile) 


Văd scris al generalilor cuvânt, 
Dar Max Piccolomini nu-i. De ce? 


TERZKY 


Era... spunea... 


ILLO 


O-mpăunare seacă. 
Zicea că, între voi, de semnătură 
Nu e nevoie. 


WALLENSTEIN 


Aşa e, nu-i nevoie! 
Spre Flandra trupele nu vor să plece; 

Imi scriu că se împotrivesc poruncii. 
Deci, iată-ntâiul pas spre răzvrătire! 
ILLO 
Mai lesne-i treci alături de vrăjmaş, 
Decât alăturea de spaniol. 
WALLENSTEIN 


Dar vreau s-aud ce spune suedezul! 


ILLO 
(grăbit) 
Aşteaptă-afară. Terzky, vrei să-l chemi? 
WALLENSTEIN 


Mai stai puţin! Prea iute a venit. 

Nu sunt deprins să fiu târât orbeşte 

In stăpânirea neagră-a întâmplării. 
ILLO 


Întâi ascultă-l, apoi hotărăşte. 
(Ies amândoi.) 


Scena IV 


WALLENSTEIN 


E cu putinţă? Nu mai sunt în stare 
S-arăt că pot să fac ce-mi este vrerea 
Şi să purced cum cred că e cu cale? 

Să dau -napoi cum vreau şi când îmi place? 
Şi fapta trebuia s-o săvârşesc 
Fiindcă-am gândit-o şi fiindcă din mine 
Ispita n-am înlăturat — ci inima 
Nutrind cu visu-acesta, mi-am păstrat 
Mijloacele-ndoielnicei pliniri, 
Lăsându-mi doar deschisă calea pentru 
A prinde clipa cea mai potrivită? 

Pe Dumnezeu din ceruri, nu era 
Temeinic lucru, nici hotărâtor, 

Ci gându-acesta-l alintam în minte! 
Mă încălzea dorinţa libertăţii, 

Mă ispitea şi visul bogăției, 

Şi visul cu icoane-nșelătoare, 
Cu-nchipuiri şi năzuiri regeşti. 

A fost păcat? A fost nelegiuire? 

Nu-mi sta voinţa slobodă în piept? 

Şi n-am văzut alături calea dreaptă 
Deschisă, pentru a mă-ntoarce-n lege? 
Cu gândurile mele unde-ajuns-am? 

i, P 
In urma mea nu văd nici o ieşire. Dj 
Un zid din propriile mele fapte 
Se-nalță ca un turn grozav şi-mi taie 
Putința de-a mă-ntoarce înapoi. 

(Se oprește ingândurat.) 
Par vrednic de pedeapsă; de-a mea vină, 
Oricum cerca-voi, nu pot să mă lepăd. 
Mă judecă-ndoitul tâlc al vieţii. 
Şi chiar pornită din izvor curat, 
Tot fi-va otrăvită fapta mea 
De tălmăcirea neagră-a bănuieli. 
Dacă-aş fi fost, cum par, un trădător; 
M-aş fi-ngrijit să par curat în lume, 
Invăluindu-mă-ntr-un giulgi făţarnic 
Şi nu mi-aş mai fi arătat mânia. 
Ştiindu-mă curat în vrerea mea, 
Curat şi fără nici o vină-n gânduri, 
Am dat şi patimei, şi toanei drumul. 
Cuvântul a fost plin de îndrăzneală, 
Dar fapta, fapta n-a fost îndrăzneață. 
Acuma ei vor înnădi cu tâlc 
Tot ce-am făcut, aşa, la întâmplare, 
Invinuindu-mă de-o mârşăvie; 
Şi tot ce-am spus în clipele de ciudă 
Sau din prisosul inimii, în clipe 
De voie bună sau de bucurie, 
Vor prinde-n țesături meşteșugite, 
Făcând din ele pâră impotrivă-mi, 
Şi-n faţa pârei eu voi sta ca mut. 
Aşa m-am prins în propria mea plasă, 
Din care-acuma numai silnicia, 
Rupând-o, poate să mă lase slobod. 

(Se oprește din nou.) 

Cum se schimbară toate, vai, de-atunci, 
Când liberul avânt al bărbăţiei 

Mă îndemna la fapta îndrăzneață, 

Pe care-acum mi-o porunceşte straşnic 
Nevoia luptei pentru vieţuire. 

Nu poţi băga, lipsit de groază, mâna 
In urna plină de mister a sorții. 

Cât timp era în pieptul meu închisă, 

O faptă-a mea, era numai a mea. 
Lăsată însă din ungherul sigur 

Al inimii, din vatra ei călduţă, 

Şi scoasă în înstrăinarea lumii, 

Ea este a puterilor viclene 

Pe care nici o minte nu le frânge. 

(Se plimbă enervat prin cameră, apoi se opreşte îngândurat.) 
Şi ce-ai să faci? Te-ai întrebat cinstit? 
Tu vrei să surpi puterea ce tronează 
Netulburată, sigură,-n virtutea 

iei sfinţite, rezemată 

Pe temeliile obişnuinţei, 

Fiind cu mii de rădăcini legată 

De puerila minte şi credinţă 

A tuturor popoarelor din lume? 

Nu-i luptă-ntre putere şi putere, 

De asta nu mă tem eu niciodată. 

Pe duşmanul pe care-l văd în faţă, 

Inflăcărându-mă cu-al lui curaj, 

Pe-acela îl întâmpin bărbăteşte. 

Mi-e teamă de duşmanul nevăzut, 

Ce-n piepturi omenești îmi stă-mpotrivă 

Şi mă-ngrozeşte cu-a lui frică laşă. 

Primejdia cea mare pentru mine 

Nu-i ceea ce s-arată viu, puternic, 

Ci numai ceea ce-i cu totul josnic, 

Ce-a fost din veci al zilelor de ieri, 

Ce iar şi iar prin vreme vremuieşte, 

Şi mâine va rămâne ca şi astăzi. 

Căci omul este plămădit din lut, 

Şi obiceiul este-a lui dădacă. 

Şi vai de-acela care i se-atinge 

De ale casei bunuri bătrâneşti 

Şi scumpe, moștenite din străbuni, 

Căci anii au putere ce sfințește. 

Pe tot ce se aşterne bătrâneţea 

Îi pare omului ceva divin. 

De stăpâneşti ceva, tu eşti în drept, 

Şi lumea dreptul ţi-l va ocroti. 
(Către pajul care intră.) 

E colonelul suedez? Să vină! 


(Pajul pleacă, Wallenstein îşi îndreaptă ochii îngândurat 
spre ușă.) 

Curat e încă pragul! Crima încă 

N-a pus piciorul peste pragu-acesta! 

Atât de-ngustă-i brazda ce desparte 

Cărarea bună-a vieţii de cea rea. 


Scena V 


Wallenstein şi Wrangel 


WALLENSTEIN 


(privindu-l cu ochi pătrunzători) 


Vă cheamă Wrangel? 


WRANGEL 


Gustav Wrangel, colonel 
Din regimentu-albastru Siidermannland. 


WALLENSTEIN 


Un Wrangel mult m-a necăjit la Stralsund. 
Şi portul, doar prin eroismul lui, 
Ținut-a piept atacurilor mele. 


WRANGEL 


Ținut-au piept puterile naturii, 

Nu meritele mele-au fost, alteţă! 

Şi-a apărat oraşul libertatea 

Cu furia furtunii; țărm şi mare 
Nevrând pe unul singur să-l slujească. 

WALLENSTEIN 


Prin apărarea voastră, de pe frunte 
Aţi smuls penajul meu de amiral. 


WRANGEL 


Venii s-aşez în locu-i o coroană. 
WALLENSTEIN 


(Îi face semn să stea pe scaun; se așează și el.) 
Vă rog, scrisoarea de-mputernicire! 
Trimis aţi fost s-aveţi puteri depline? 


WRANGEL 


(ezitând) 
Doar unele nedumeriri, alteţă, 
Se pare c-ar mai fi de-nlăturat. 


WALLENSTEIN 


(după ce a citit hârtia) 
Scrisoarea este bine întocmită. 
Slujiţi un om cu multă judecată, 
Un cap prevăzător, domnule Wrangel; 
Căci cancelarul scrie în scrisoare 
Că, ajutându-mă să iau coroana 
Boemiei, el împlineşte numai 
Dorinţa răposatului ei rege. 


WRANGEL 


Şi spune adevărul. Răposatul 
A prețuit în voi întotdeauna 


SL 


Priceperea de om şi general. 
Şi-adeseori zicea, că domn şi rege 
Să fie numai cel ce se pricepe. 


WALLENSTEIN 


Cu multă-ndreptăţire o spunea. 
(Luându-l de mână, confidenţial.) 


Să fim deschişi la vorbă, colonele! 
Eu am ţinut cu svezii-ntotdeauna; 
Doar ai putut s-o vezi la Niiremberg 
Şi în Silezia, când ne-am luptat... 
De multe ori eu v-am avut în mână, 
Şi v-am lăsat portiţă de scăpare... 
Aceasta-i vina ce nu-mi iartă curtea 
Şi mă împinge-acum la pasu-acesta. 
De vreme ce-mpreună urmărim 
Acelaşi interes, s-avem şi noi 
Incredere deplină unu-n altul... 


WRANGEL 


Increderea desigur va veni, 
Dar mai întâi s-avem chezăşuirea. 


WALLENSTEIN 


Văd. Cancelarul nu se-ncrede-n mine. 
Ingădui, da! Tot jocul, se-nţelege, 

Nu în folosul meu se desfăşoară. 

El crede că dac-am jucat eu festa 
Chiar împăratului, ce mi-e stăpân, 
Cu-atât mai lesne-o joc unui vrăjmaş; 
Şi asta-i mai iertată decât prima. 

Nu judecaţi la fel, domnule Wrangel? 

WRANGEL 


Aici am o solie, n-am păreri... 


WALLENSTEIN 


S-ajung la culme-mpinsu-m-a împăratul, 
Pe care nu-l mai pot sluji cinstit. 

Şi dacă fac un pas atât de grav, 

— Deşi mustrat de cuget — eu îl fac 

Intr-o îndreptăţită apărare 

Şi numai pentru-asigurarea mea. 


WRANGEL 


Vă cred, căci nesilit nu merge nimeni 
Aşa departe. 
(după o pauză) 

Alteță, ce vă-ndeamnă 
S-o rupeţi cu-mpăratul şi stăpânul, 
Noi nu suntem chemaţi să cumpănim; 
Căci svezii luptă pentru-a lor dreptate, 
Cu spada bună, cugetu-mpăcat. 
Intrecerea cât şi împrejurarea 
Sunt priincioase nouă.-Orice câştig 
Nepreţuit e în război. Primim 
Ce ni se-ntinde, făr-a sta pe gânduri; 
Şi dacă cele spuse-ntemeiate-s... 


WALLENSTEIN 


Mai este vreo-ndoială în privința 
Puterilor şi a voinţei mele? 

I-am spus doar cancelarului, că dacă 
Mi-ncredinţează șaisprezece mii 
Oşteni, eu optsprezece mii aduc 
Alături, din oştirea-mpărătească. 

WRANGEL 


Alteța voastră sunteţi cunoscut 
Ca mare cap de oști în bătălii, 

Al doilea Attila chiar, sau Pyrrhus. 
Şi cu uimire povesteşte lumea 

Că aţi vrăjit o oaste din nimica, 
Aşa cum nimeni nu se aştepta. 

Și totuşi... 


WALLENSTEIN 
Totuşi? 
WRANGEL 


Cancelarul crede 
Că-i mai uşor să duci pe câmp de luptă 
Şaizeci de mii de oameni cu nimica, 
Decât să faci pe-o mie dintre dânşii... 
(Se oprește.) 


WALLENSTEIN 
Ce vrei să zici? Ei, haide, fără-nconjur! 
WRANGEL 
„„.să-şi calce jurământul de credinţă! 


WALLENSTEIN 


Așa? Atunci gândeşte ca un sved 

Şi ca un protestant. Voi, luteranii, 
Luptaţi doar pentru Biblia lui Luther; 
Pe voi ideea vă interesează. 

Cu inima voi mergeţi după steag. 
Cel care, dintre voi, la duşman trece, 


Cu doi stăpâni o rupe totodată. 
De-aşa ceva la noi nici pomeneală... 


WRANGEL 


O, Doamne! Oare oamenii pe-aicea 
N-au patrie? N-au vetre? N-au biserici? 


WALLENSTEIN 


Să-ţi spun eu cum stau lucrurile. Da, 
Austriacu-şi are ţara lui 

Şi ştie pentru ce să şi-o iubească, 
Dar oastea ce se zice-mpărătească 
Şi vântură Cehia, n-are țară; 
Lepădătura țărilor străine, 

Gunoi, pe care neamul lor îl zvârle 
Şi n-au, afar” de soare,-al lor, nimica. 
Şi ţara asta cehă, pentru care 
Luptăm, nu are dragoste de domnul 
Pe care dânsa nu şi l-a ales, 

Ci i l-a dat norocul orb al luptei. 

Ea, murmurând, îndură tirania 
Bisericii. Teroarea-a-nlănţuit-o, 

Dar nu a liniştit-o.-Acum trăieşte 
Un dor, aprins de răzbunare,-aici, 

In urma săvârşitelor cruzimi. 

Dar poate-un fiu să uite cum părinţii 
Cu câinii-au fost mânaţi la liturghie? 
Un neam ce are parte de acestea, 
Cumplit e şi atunci când se răzbună, 
Dar şi atunci când rabdă în tăcere. 


WRANGEL 


Dar nobilii şi ofiţerii,-alteţă? 


SL 


Asemenea călcare a credinţei 
E fără de pereche-n cartea lumii! 


WALLENSTEIN 


Toţi sunt ai mei, în orice-mprejurare. 
Incredinţează-te cu ochii dumitale! 
(Îi întinde formularul de jurământ. Wrangel se uită peste el şi, 
după ce-l citește, îl pune pe masă.) 


Acum ai înțeles? 


WRANGEL 


Dar cine poate 

Să înţeleagă toate-acestea,-alteţă? 
Să dăm acuma masca la o parte! 
Solia mea-i să-nchei orice-nvoială, 
Tar contelui de Rhin doar patru zile 
De marș îi trebuie s-ajungă-aici 

Cu cincisprezece mii de luptători. 
Aşteaptă doar porunca să-şi unească 
Oştirea cu a voastră. Eu îi dau 
Porunca-ndată ce ne înţelegem. 


WALLENSTEIN 
Şi ce pretenţii are cancelarul? 


WRANGEL 


(ezitând) 
E vorba de douăsprezece trupe, 
Ostaşi svedezi. De ei răspund cu capul 
Şi poate pân'la urmă totu-i numa 
Un joc înşelător... 


WALLENSTEIN 


(Sare în picioare.) 
Domnule sved! 


WRANGEL 


(Continuă liniştit.) 
Aşadar, trebuie să stăruim 
Ca ducele Friedlandei să o rupă 
Cu împăratul pentru totdeauna. 
Altmintrelea nici un ostaş svedez 
Nu va putea să se încreadă-n duce. 


WALLENSTEIN 


Hai, spune lămurit, ce mai pretinde? 


WRANGEL 


Şi regimentele de spanioli, 

Ce împăratului sunt credincioase, 
Să fie dezarmate; Praga luată, 
Predată svezilor, şi totodată 

Să se mai dea şi fortăreaţa Eger. 


WALLENSTEIN 


E prea mult! Praga! Hai să zicem — Eger; 
Dar tocmai Praga? Asta nu se poate. 

Vă dau orice chezăşuire-mi cereţi 

Cu socoteală. Praga, însă,-nseamnă 
Boemia! Şi pot s-o apăr singur!... 


WRANGEL 


De asta nimeni nu se îndoiește; 


Noi n-o vrem numai pentru apărare. 
Dar noi dăm oameni, sânge suedez... 
Şi toate astea trebuiesc plătite! 


WALLENSTEIN 
Se înţelege! 


WRANGEL 


Până când vom scoate 
Ce-am cheltuit, zălog rămâne Praga. 


WALLENSTEIN 
Aşa puţină-ncredere ne daţi? 


WRANGEL 


(Se ridică.) 
Svedezul, când tratează cu germanul, 
Prevăzător în toate vrea să fie, 
Căci, ascultându-i în trecut chemarea, 
Noi peste marea estică trecurăm 
Şi am scăpat de prăbuşire Reichul. 
Cu sânge sved plătirăm libertatea 
Credinței voastre, şi-am pecetluit 
Invăţătura sfintei Evanghelii. 
Dar astăzi binefacerea-i uitată, 
Şi numai greutăţi se simt în ţară. 
Cu ochi de duşman sunt priviţi străinii. 
Şi bucuroşi ar da un pumn de aur 
Spre-a ne vedea plecaţi în codrii noştri. 
Dar, nu! Căci nu pentru arginţii Iudei 
Căzu pe câmp de luptă-al nostru rege! 
Şi n-a curs, râuri, sângele svedez 


De dragul unui pumn spurcat de aur, 
Şi nici de dragul ramurii de laur 


Nu-ntindem pânzele spre-a merge acasă. 


Noi suntem şi rămânem cetăţeni 
In ţara pentru care a căzut 
Al nostru rege, să o cucerească. 


WALLENSTEIN 


Daţi ajutorul vostru, să impingem 
Pe duşmanul comun, şi veţi avea 
Frumoasa țară ce vă stă la graniţi. 


WRANGEL 


Şi când va fi învins duşmanul, cine 

Va închega prietenia nouă? 

Alteță, noi avem la cunoştinţă 

— Chiar dacă svedul nu-i dator s-o ştie— 
Că sunteţi cu saxonii, pe ascuns, 

In tratative pentru alianţă. 

Şi dacă ni se tăinuieşte, cine 

Ne va încredința că alianța 

Nu se va face cu jertfirea noastră? 


WALLENSTEIN 


Şi-alese bine omul, cancelarul. 
De l-ar fi căutat cu lumânarea, 
N-ar fi găsit pe altul mai statornic. 


(Se ridică.) 
Gândiţi-vă la alt zălog! Nu, Wrangel, 
De Praga orice vorbă-i de prisos. 
WRANGEL 


Cu asta s-a-ncheiat solia mea. 

WALLENSTEIN 


Să vă cedez chiar capitala ţării?! 
Mă-ntore mai bine la-mpăratul meu! 


WRANGEL 
Desigur. Numai să mai fie vreme! 


WALLENSTEIN 


Aceasta-mi stă-n putere a hotări 
Acuma chiar, în orice clipă vreau. 


WRANGEL 


În urmă cu puţine zile, da... 

Dar astăzi e târziu, nu se mai poate... 

De când e Sesin prins şi-ntemniţat. 
(Wallenstein tace, surprins.) 

Alteță, noi vă credem şi-nţelegem 

Că de la inimă ne spuneţi totul; 

De ieri suntem încredințaţi — şi când 

Pentru-ale noastre trupe stă chezaş 

Acest înscris, nu văd ce-ar mai putea, 

Pe drumul nostru,-ncrederea s-o surpe. 

Nu trebuie să ne-nvrăjbească Praga, 

Căci cancelarul meu vă lasă partea 

Cea mică din oraş şi răsăritul, 

El mulţumindu-se cu partea veche; 

Dar Egerul să ni-l lăsaţi deschis, 

Căci altfel nu se face legătura. 


WALLENSTEIN 


Eu să vă cred, dar voi pe mine — nu? 
Voi cugeta la cele ce-mi propuneţi. 

WRANGEL 

Dar nu prea multă vreme, v-aş ruga. 

Intindem vorba de un an, pe-ascuns; 

De-o fi şi-acuma în zadar, drept ruptă, 

Pe veci, o socotește cancelarul. 


WALLENSTEIN 
Mă prea zoriţi. Un pas atât de grav 
Se cere-a fi şi bine cumpănit. 
WRANGEL 
Acum nu-i vreme de gândit, alteţă! 
Infăptuirea grabnică,-i izbânda. 
(lese.) 


Scena VI 


Wallenstein. Terzky şi Illo se întorc 


ILLO 
Ei, s-a făcut? 
TERZKY 
V-aţi învoit? 
ILLO 


Svedezul 
Se duse încântat. Da. Vă-nvoirăţi! 


WALLENSTEIN 


Aflaţi că n-am făcut nimic temeinic! 
Şi mă gândesc că poate-ar fi mai bine 
De totul să mă lepăd. 


TERZKY 
Cum? Ce-i asta? 


WALLENSTEIN 


Adică să trăim din mila-acestor 
Svedezi înfumuraţi? Eu n-am să pot... 


J SL 
ILLO 


Dar ce, tu le cerşeşti adăpostire, 
Ca un fugar? Tu svezilor le dai 
Mai mult decât îţi pot ei oferi. 


WALLENSTEIN 


Îţi aminteşti de-acel regesc Bourbon, 
Ce, într-o clipă grea, de rătăcire, 
Duşmanilor poporului se vinde 
Tăind în pieptul țării sale rană? 
Blestemul greu a fost a lui răsplată, 
Şi scârba omenirii pentru dânsul 

Şi pentru fapta lui cea ticăloasă! 


ILLO 


Dar se întâmplă-aşa ceva cu tine? 


WALLENSTEIN 


Aflaţi-o de la mine azi: credinţa 

In orice om prin sânge e lăsată, 

Şi omul în adâncul lui se simte 
Răzbunătorul ei, când e călcată. 

A sectelor barbară dușmănie, 

Şi furia partidelor, şi pizma, 

Și gelozia — tot se mai împacă. 

Oricât de crâncenă le este lupta, 
Se-mpacă între ei şi toţi pornesc 
Spre-un duşman — deopotrivă omenirii — 
Să izgonească fiara sângeroasă 

Ce nimiceşte chezăşia casei 

In care omul se adăposteşte; 

Căci el nu poate viaţa să-şi păzească 
Doar cu prudenţa. Firea numa-n frunte 


L A 


Lumina ochilor i-a aşezat. 
Credinţa trebuie să-i ocrotească, 
De rele, spatele descoperit. 


TERZKY 


Să nu te crezi mai rău decât te-ar crede 
Duşmanul ce te-ajută-n fapta-aceasta. 
Nici Karl, străbunul şi-ntemeietorul 
Acestei case mari imperiale, 

N-a fost mânat de gingaşe simţiri 

Când braţele-a deschis pentru Bourbon, 
Căci interesul porunceşte-n lume! 


Scena VII 


Contesa Terzky, cei dinainte 


WALLENSTEIN 


Dar cine te-a chemat? Aici n-au loc 
Trebi femeiești. 


CONTESA 
Vin să vă felicit. 
E oare prea devreme? Cred că nu. 
WALLENSTEIN 


Slujeşte-te de trecerea ce-o ai 
Ca soţ şi spune-i, Terzky, să se ducă! 


CONTESA 


Eu am mai dat boemilor un rege. 


WALLENSTEIN 
Halal! 


CONTESA 


(către ceilalți) 
Dar despre ce vorbiţi, vă rog? 


TERZKY 


Ducele nu vrea... 


CONTESA 
Nu? Când e silit? 


ILLO 


Încearcă dumneata, eu i-am vorbit! 
Imi pomenește numai de credință 
Şi de puterea mare-a conştiinţei. 


CONTESA 


Cum? La-nceput, când totu-a fost doar vis 
Şi drum de străbătut atât de lung, 

Atunci aveai curaj şi hotărâre, 

Și-acum când visul prinde-nfiripare 
Şi-aproape-i de-mplinire, când izbânda 

E limpede, tu stai la îndoială? 

In planuri eşti grozav de îndrăzneţ, 

Şi când ajungi la faptă eşti fricos? 

Prea bine! Mână apă către moară 


SL 


Vrăjmaşilor! Ei tocmai asta-aşteaptă! 
In planul tău ei cred, şi poţi fi sigur 
Că despre el îți dau peceţi la mână! 
Înfăptuirea, însă, nimeni, nimeni 

N-o crede cu putinţă. Tu nu simţi 

Că, dacă-ar crede, ei ţi-ar şti de frică? 
Se poate? Când ajuns-ai până-aicea, 
Când tot ce e mai rău e cunoscut, 
Când fapta este ca şi împlinită, 
Acum să dai-napoi, să pierzi câştigul? 
E o nelegiuire numai planul; 
Infăptuirea e nemuritoare, 

Şi, izbutind, păcatele se iartă, 

Căci orişice sfârşit e-o ordalie!!. 


CAMERISTUL 


(intrând) 
E colonelul Piccolomini. 


CONTESA 
(repede) 
Să mai aştepte! 
WALLENSTEIN 


Acum nu-l pot primi! 
Pe altădat'! 
CAMERISTUL 


Doar două clipe cere; 
O treabă grabnică zicea că are. 


1 Judecată divină. 


SL 
WALLENSTEIN 


Te miri cu ce mai vine! Să-l primesc! 


CONTESA 


(Râde.) 


E grabnică, pesemne, pentru el. 
Tu poţi s-aştepți. 


WALLENSTEIN 
Dar despre ce e vorba? 


CONTESA 


Afla-vei mai pe urmă.-Acuma, însă, 
Gândeşte-te cum isprăveşti cu Wrangel! 
(Cameristul iese.) 


WALLENSTEIN 


De-aş mai putea alege, de-aş găsi 
O cale mai uşoară de ieşire, 
Acum, în clipa asta aş alege-o 

Şi culmea deznădejdii-aş ocoli. 


CONTESA 


De vrei atâta numai, iată calea: 

E lângă tine. Dă-i lui Wrangel drumul, 
Dă toate năzuinţele uitării, 

Trecutul lasă-l şi te hotărăşte 

O viaţă nouă să începi acum. 
Virtutea-şi are-ai săi eroi, întocmai 
Cum gloria îi are şi norocul. 

Porneşte spre Viena, la-mpărat, 


L A 


O pungă de arginţi să-ţi iei şi spune-i 
C-ai vrut a pune numai la-ncercare 
Credinţa slujitorilor din juru-ţi 
Şi-a-ţi bate joc de proştii suedezi. 


ILLO 


Și asta-i prea târziu, căci la Viena 
Se ştiu prea multe. Asta însemnează 
A-ţi pune singur capul pe butuc. 


CONTESA 


De asta nu mă tem, căci după lege 
Nu pot să-l osândească; n-au dovezi. 
De samavolnicie se feresc. 

Pe duce l-or lăsa să plece-n pace. 
Eu parcă văd cum toate vor urma... 
Veni-va regele ungar aici, 

Şi ducele, fireşte, va pleca; 

De lămuriri nu va mai fi nevoie. 

Tar regele va cere jurământul, 
Oştirile îi vor jura credință, 

Şi-n vechiul lor făgaş intra-vor toate. 
Şi Friedland va pleca-ntr-o bună zi. 
Va-ncepe viaţa-n ale lui castele; 
Acolo va vâna, va ţine grajduri, 
Va-ntemeia o curte princiară, 

Va da prietenilor chei de aur, 

Va rândui ospeţe strălucite, 

Pe scurt: va fi — în mic — un rege mare. 
Fiind cuminte, făr-a mai râvni 
Mereu mai sus, în glorie să crească, 
Va fi lăsat să facă ce voieşte. 

Va fi un mare prinţ până la moarte. 


SL 
Ce vreţi? Va fi şi domnul duce unul 


Dintre bărbaţii-aceia noi, pe care 
I-a ridicat războiul într-o noapte, 
Făptură a favorurilor curţii, 

Care cu-aceeaşi mână largă-i face 
Numaidecât pe principi şi baroni. 


WALLENSTEIN 


(Se ridică, profund mişcat.) 
O, cerule, te-ndură şi-mi arată 
O cale să mă ducă la lumină 
Din noaptea grea a zbuciumării mele! 
Eu nu pot vieţui ca un flecar, 
Ca un apostol moralizator, 
Să mă-ncălzesc de propria-mi voinţă, 
De propriile-mi gânduri generoase; 
Eu nu fac pe grozavul şi nu spun 
Norocului, ce spatele-mi întoarce: 
„De tine n-am nevoie, poţi să pleci!” 
Când nu mai pot lucra, mă simt pierdut. 
Nu, nu mă tem de jertfe şi primejdii 
Când vreau să ocolesc pasul cel măreț 
Dar să mă pierd întru nimicnicie? 
Am început cu gânduri mari, şi-acum 
Să termin ca umilul slăbănog? 
Decât să fiu luat de lume drept 
Un ticălos, care-ntr-o zi se-nalță 
Şi în aceeaşi zi se prăbuşeşte, 
Mai bine cei ce vor veni, urmaşii, 
Cu groază să rostească al meu nume, 
Şi Friedland să rămână vecinic crezul 
Oricărei fapte crude, blestemate! 


A A 


CONTESA 


Dar spune-mi, este nefiresc ceva 

In toate-acestea? Nu găsesc nimic. 
Să nu laşi ca noptaticele stafii 
Pomnite din deşerte superstiții 

Să pună stăpânire pe-a ta minte! 

Tu astăzi eşti pârât pentru trădare, 
Şi-acuma nu se pune întrebarea: 

E dreaptă sau nu-i dreaptă-nvinuirea. 
Tu eşti pierdut, de nu te foloseşti 
Degrabă de puterea ce-ţi stă-n mână. 
Dar unde este-n lume-acea ființă 

— Oricât ar fi de împăciuitoare — 

Din răsputeri să nu-şi păzească viaţa? 
Ce faptă este-atâta de-ndrăzneaţă 

Să nu o ierte dreapta apărare? 


WALLENSTEIN 


Odinioară, Ferdinand acesta 

A fost atât de-ndurător cu mine! 

El mă iubea, mă preţuia. Nici unul 

N-a fost ca mine aproape de-al său suflet. 
Dar care prinţ fu mai cinstit ca mine 
Pe-atunci?... Şi-acum, aşa să se sfârşească? 


CONTESA 


Păstrezi în minte orice mic hatâr; 
Dar de jignirea-adusă ai uitat? 

Să-ţi amintesc eu cum ţi-a răsplătit 
La Regensburg şi slujba, şi credința? 
Intreaga nobilime ai jignit, 

Şi numai pentru-a-l înălța pe el. 
Atuncea cu blesteme te-ai ales 


Şi cu urgia-ntregii omeniri. N 
Nu mai aveai în țările germane, 

De partea ta, pe-atunci, nici un prieten. 
Cu împăratul singur tu ţineai! 

Pe el te-ai sprijinit în adunarea 

Din Regensburg, când piept ţinuşi furtunii 
Ce se dezlănţuise-asupra ta; 

Dar tocmai el, atunci, te-a părăsit! 

Te-a părăsit lăsându-te în gheara 

Acelui bavarez înfumurat. 

Să nu-mi spui mie-acuma că puterea, 

Ce ţi-a fost dată iar, a răsplătit 

Întâia nedreptate grea-ndurată! 

Aici nu stai de bunăvoia lui, 

Ci numai legea aspră a nevoii 

Te-aduse-n locu-acesta, loc pe care 

El bucuros ţi l-ar fi refuzat. 


WALLENSTEIN 


Aşa-i! Nu datorez această slujbă 
Bunăvoinţei şi dorinţei lui. 

Şi dacă-ntrec măsura, nu înseamnă 
Că eu încalc încrederea ce-mi dete. 


CONTESA 


Încredere? Dorinţă? A fost sila 

Cu care-n cleşte îi strângea nevoia 
Şi-au fost siliți pe tine să te cheme! 
Nevoia care nu se mulţumeşte 

Cu nume sunător de figuranţi; 

Ea vrea să vadă fapte, ci nu semne. 
De cel mai vrednic totdeauna-ntreabă, 
Pe cel mai bun la cârmă îl aşează, 


A A 


De-ar fi cules chiar din gunoiul plebei. 
Nevoia te-a numit în slujba-aceasta 
Şi a făcut cu tine legământ. 

Căci încă multă vreme, cât va merge 
Această generaţie de oameni, 

Se va sluji de sufletele laşe, 

De sclavi, şi de viclene uneltiri. 

Dar când cuțitul a ajuns la os 

Şi nu mai merge cu-nşelătoria, 

In mâna tare a naturii cade, 

A spiritului uriaș, ce numai 

De sine-ascultă, nemaivrând să ştie 
De legământ, şi face atunci tocmeală, 
Punând condițiuni, iar nu primind. 


WALLENSTEIN 
Într-adevăr! Ei n-au văzut mereu 
Că-n târgul nostru nu i-am înşelat. 
Căci n-am crezut că este demn de mine 
Să tăinuiesc pornirile-ndrăzneţe 
Ce clocoteau în sufletu-mi curat. 


CONTESA 
Ba dimpotrivă, veşnic ai fost groaznic. 
Nu tu, care-ai urmat întotdeauna 
Îndemnul firii tale, n-ai dreptate, 
Ci toţi aceia ce ţi-au dat puterea, 
Cu toate c-aveau teamă de-a ta mână! 
Căci orice om întreg are dreptate 
Când el, în sinea lui, e împăcat, 
Şi altă nedreptate nu-i decât 
Acolo unde este-mpotrivirea. 
Acum opt ani erai un altul, când 


Treceai prin foc şi sabie ţinuturi Dj 
Din țările germane, învârtind 
Cumplitul cnut prin orişice ținut? 
Râdeai de orice legiuiri germane, 

Te foloseai de dreptul celui tare. 
Căleai a ţărilor neatârnare 

Să întăreşti puterea de sultan 

A celui mai de seamă decât tine? 

In vremea-aceea-ar fi putut să-ţi frângă 
Voința şi pe loc să te oprească. 

Dar împăratului i-a fost pe plac 

Ce pentru-a lui mărire se făcea. 
Tăcând, a pus pecetea-mpărătească 

Pe toate făptuirile acestea. 

Şi ceea ce era pe-atuncea drept 

— Căci se făcea în propriul lui folos — 
Acuma este oare-njositor, 

Doar pentru că e împotriva lui? 


WALLENSTEIN 


(Seridică.) 
Aşa e! Cele-acum de tine spuse, 
Nicicând nu le-am privit în felu-acesta. 
Prin braţul meu, în ţară, împăratul 
A săvârşit nelegiuite fapte 
Ce n-ar fi trebuit să se petreacă. 
Chiar mantia de prinţ, pe care-o port, 
O datorez unor servicii, care 
Sunt numai crime cu adevărat. 


CONTESA 
Mărturiseşte că-ntre el şi tine 


Nu-i vorba despre drept şi datorie, 
Ci numai de putere şi prilej! 

E clipa-acum când trebuie să faci 

O mare socoteală-a vieţii tale. 
Deasupra ta stau semne de izbândă, 
Planetele-ţi vestesc noroc, spunându-ţi: 
„Acuma este ceasul!” Au, zadarnic 
Ai urmărit, o viaţă, cursul stelei 
Şi-ai mânuit echerul și compasul? 
Ai desenat pe toţi pereţii cerul 

Cu globurile lui şi zodiacul? 

Ai aşezat în juru-ţi semne mute, 

Ca să-ţi arate ce menire-ţi poartă 

Cei şapte stâlpi ai marelui destin, 

Şi le-ai făcut pe toate numa-n glumă, 
Ca vremea-n joc deşart să ţi-o omori? 
Cum? Toate pregătirile-s în van, 

Şi arta asta n-are nici un duh? 

Nici chiar de tine nu e preţuită 

Şi-n ceasul cel hotărâtor ea n-are 
Nici o putere care să te-mpingă? 


WALLENSTEIN 


(Cât timp a vorbit contesa s-a plimbat adânc emoționat; acum 
se oprește brusc, întrerupând-o.) 
Chemaţi-mi-l pe Wrangel, şi să urce 
Pe cai — trei soli! 


ILLO 


Ei, slavă ţie, Doamne! 
(Iese repede.) 


WALLENSTEIN Dj 
E duhul răului. ÎI urmăreşte 
Pe el ca și pe mine deopotrivă. 
Prin mine el acuma-și ispăşeşte 
Păcătuirea setei de putere, 
Tar eu aştept oţelul răzbunării 
Şi pentru pieptul meu să se ascută! 
Cel care-a semănat dinţi de balaur, 
Să nu aştepte-un seceriş de aur, 
Căci fiecare faptă ticăloasă 
Işi poartă îngerul răzbunător 
Sub inimă. El e nădejdea rea, 
El nu mai are-ncredere în mine 
Şi nici eu nu mai pot să dau-napoi. 
Intâmple-se ce trebui” să se-ntâmple! 
Dreptatea pururea cu soarta ţine, 
Căci inimile noastre nu sunt alta 
Decât supuşii ei făptuitori. 
(către Terzki) 
Pe Wrangel du-l la mine-n cabinet. 
Cu solii vreau chiar eu să stau de vorbă. 
Trimiteţi să-l aducă pe Octavio! 
(Către contesa care a luat o înfățișare triumfală.) 

Să nu te bucuri! Căci puterile 
Ursitei sunt geloase. Bucuria, 
Venită fără vreme, se loveşte 
De-aceste mari puteri neindurate. 
Noi punem doar sămânţa-n mâna sorții, 
Şi dacă din aceasta răsări-va 
Norocul nostru,-ori poate nenorocul, 
Sfârşitul numai are să ne-arate. 

(În vreme ce iese, cade cortina.) 


— 


ACTUL AL DOILEA 


O cameră. 


Scena I 


Wallenstein, Octavio Piccolomini, 
apoi şi Max Piccolomini 


WALLENSTEIN 


Din Linz îmi scrie că-i bolnav, în pat. 
Am ştiri mai cu temei că e ascuns 

În Frauenberg, la contele de Gallas. 
Tu prinde-i pe-amândoi şi mi-i trimite. 
Tei cârma trupelor hispane-asupră-ţi. 
Începe fără grabă pregătiri, 

Dar vezi, să nu le termini niciodată! 

Şi dacă-ţi spun să pleci asupra mea, 
Răspunde-le că pleci, dar stai pe loc. 
Însărcinarea-i, poate, grea, dar ştiu 
Că-ţi place-a tândăli în jocu-acesta; 
Salvezi cât poţi din prefăcătorie, 

Căci firea ta nu-i pentru paşi gigantici. 
Anume-această sarcină-ţi dau ţie. 

Prin pierderea de vreme, de-astă dată 
Ai să-mi aduci folos nebănuit. 

Şi dacă, între timp, norocu-mi râde, 
Atunci tu ştii ce trebuie să faci. 


(Intră Max Piccolomini.) 


E IE 


Acum, bătrâne, du-te! "N noaptea asta 
Va trebui să pleci. Ia caii mei. 

Pe Max aici mi-l ţin la îndemână! 
Ia-ţi de la fiu degrabă bun rămas! 
Nădăjduiesc să ne vedem cu bine 

Şi cu noroc! 


OCTAVIO 


(către fiul său) 
Noi doi vom mai vorbi. 
(lese.) 


Scena II 


Wallenstein, Max Piccolomini 


MAX 


(Se apropie de Wallenstein.) 
Domnule general! 


WALLENSTEIN 


Nu! Câtă vreme 
Te numeri între cei împărăteşti, 
Eu nu mai pot fi generalul tău. 


MAX 
Eşti hotărât să părăseşti oştirea? 
WALLENSTEIN 
Am isprăvit cu slujba la-mpărat. 
MAX 
Şi vrei să laşi oștirea? 
WALLENSTEIN 
Dimpotrivă, 
Nădăjduiesc s-o leg mai strâns de mine. 


(Se așează pe scaun.) 

Da, Max! N-am vrut să-ți spun mai înainte 
De-a bate ceasul trecerii la fapte. 
Căci simţul fericit al tinereţii, 
Uşor pătrunde al dreptăţii fir 
Şi este,-ntr-adevăr, o fericire 
Să hotărăşti cum cugetul te-ndeamnă, 
Când ai un lucru limpede în faţă. 
Dar când din două rele eşti silit 
S-alegi pe unul, şi când din această 
Ciocnire inima nu se întoarce 
Intreagă,-atuncea simţi că e mai bine 
Să nu mai poţi alege, şi nevoia 
O socoteşti drept un hatâr al sorții. 
Deci, astfel stăm! Nu mai privi în urmă, 
Căci nu-ţi mai poate ajuta nimic! 
Nainte să priveşti! Nu judeca! 
Te pregăteşte să păşeşti la fapte! 
S-a hotărât pieirea mea la curte; 
Dar au greşit, căci eu le-o iau-nainte. 
De-aceea ne vom alia cu svezii; 
Sunt oameni cumsecade, buni prieteni. 

(Se oprește așteptând răspunsul lui Max.) 
Te-am uluit cu-a mea mărturisire; 
N-aştept răspuns. Te las să mai gândești. 


(Se ridică şi se îndreaptă spre fundul scenei. Max rămâne 
mult timp nemișcat, cuprins de adâncă durere. Îndată ce face 
o mișcare, Wallenstein se intoarce şi se aşează în fața lui.) 


MAX 


Îmi dai azi majoratul, generale, 
Căci, până azi, am fost scutit de greul 


— 


De a-mi găsi eu singur drumul drept, 
În orice parte te-am urmat pe tine. 
Privindu-te, eram încredinţat 

Că-i dreaptă calea cea de tine-aleasă. 
Intâia oară mă sileşti s-aleg 

Între simţirea mea şi între tine. 


WALLENSTEIN 


Te-a alintat destinul până azi, 
Şi-un joc ţi-a fost plinirea datoriei; 
Orice îndemn frumos l-ai ascultat 
Cu inima întreagă-ntotdeauna. 
Dar asta nu mai poate dăinui. 
Cărările se-mpart înduşmănite 
Şi-ndatoriri cu-ndatoriri se luptă. 
Tu trebuie să iei o hotărâre 

In crâncenul război ce azi începe 
Intre-mpăratul tău şi-al tău prieten. 


MAX 


Război! Aşa se cheamă, va să zică! 
Războiul este înspăimântător, 

Ca pacostea cerească, dar e bun, 
Căci, ca şi ea, e dat de un destin. 
Dar poate să se cheme drept războiul 
Pe care cu-mpăratul îl începi, 
Ducând asupra-i chiar oștirea lui? 

O, Doamne! Ce schimbare este asta? 
Ai fost, în drumul vieţii, steaua care 
A luminat simţirea mea şi paşii, 
Şi-acuma să-ţi vorbesc în felu-acesta? 
O, ai deschis în pieptul meu o rană! 
Să uit cinstirea dragostei trecute, 


J SL 


Pe care cu sfinţenie-o purtam 

Să-nvăţ să uit de strălucitu-ţi nume? 
Nu! Nu-ţi mai îndrepta spre mine ochii! 
Tu zeu ai fost sărmanului meu suflet. 
Puterea ta asupra mea nu scade, 
Simţirea mea e încă-n mâna ta, 

Deşi mi-ai liberat rănitul suflet. 


WALLENSTEIN 
Ascultă, Max!... 


MAX 


Să nu faci asta! Nu! 
Nobleţea cea curată-a feţei tale 
N-a prins nimic din josnicia faptei. 
Ea numa-nchipuirea ţi-a pătat! 
Nu-i ştearsă încă nevinovăția 
De pe strălucitorul chip al tău. 
Inlătură cu scârbă pata neagră 
Şi toate-or rămânea un vis urât, 
Ce-a-ntâmpinat şi-a prevenit virtutea. 
De orice om se-apropie ispita, 
Dar nu să-nfrângă simţul bărbăţiei. 
Nu trebuie să termini totul astfel. 
Ar însemna să defăimezi tu însuţi 
In faţa lumii orice măreție 
Şi orişice putere creatoare, 
Inseamnă-a da dreptate rătăcirii 
Ce nu-n noblețea libertăţii crede, 
Şi numa-n slăbiciune află sprijin. 


WALLENSTEIN 


M-aştept ca” lumea să mă certe aspru. 


A A 


Da, ceea ce-mi spui tu, mi-am spus şi ea. 
De culmea deznădejdii s-ar feri 

Oricine, de-ar putea s-o ocolească. 

Dar nu e vorba-aicea să aleg; 

Sau pătimesc, sau folosesc puterea. 

Aşa stau lucrurile. Nu pot altfel. 


MAX 


Ei bine, stai în postul tău cu sila 

Şi împăratului te-mpotriveşte, 

Pe faţă treci la răzvrătire! Eu 
N-am să te laud, dar ţi-o pot ierta, 
Indur cu tine ce nu pot să-ngădui, 
Dar nu-ncerca s-ajungi... chiar trădător! 
E greu cuvântul. Nu fi trădător! 
Trădarea nu e numai o măsură 

Pe care-o depăşeşti; nu-i o greşeală 
In care-şi pierde un curaj tăria. 

O, e cu totul altceva! E neagră, 

E neagră ca şi iadu-ntunecos. 


WALLENSTEIN 


(sinistru încruntat, dar ponderat) 
Ce gata-i tinereţea la cuvântul 
Ce, greu, ca un cuţit se mânuieşte! 
Din creierul fierbinte, cu-ndrăzneală 
Ea scoate o măsură pentru lucruri 
Ce singure prin ele se condamnă! 
La voi pe dată-i totul demn sau josnic, 
Prea bun sau rău... tot ce închipuirea 
De-aceste nume-ntunecate leagă, 
Le-ncarcă pe fiinţe şi pe lucruri. 
E-ngustă lumea, creierul e larg. 


SL 
Uşor stau gândurile laolaltă, 


Dar lucrurile-ngrămădite-n spaţiu 
Se vor ciocni; şi dacă vrei să pui 

În locu-acela altceva de seamă, 

Va trebui să dai ceva deoparte. 

Cel ce nu vrea să fie alungat, 
Gătească-se s-alunge el pe altul: 
Acolo-i luptă, şi cel tare-nvinge. 
Da! Cel ce n-are-n viaţă năzuinţe, 
De orice ţel deprins să se lipsească, 
Acela stă la soare, ca şopârla, 

Şi într-un loc curat, curat rămâne. 
Eu sunt croit din stofă mult mai aspră, 
Şi năzuinţa spre pământ m-atrage. 
Pământul este-al duhurilor rele 

Şi nu al celor bune. Tot ce zeii 
Trimit, de sus, aici, sunt numai bunuri 
Obşteşti. Ne bucură a lor lumină, 
Dar ea nu îmbogățește. Țara lor 
Nu-ţi dă averi; iar piatra nestemată 
Şi aurul, şi tot ce e mai scump, 

Tu le răpeşti puterilor viclene, 

Ce sub pământ domnesc cu răutate. 
Nimic nu se câştigă fără jertfă. 

Şi nu e printre noi vreunul care, 
Incumetându-se să le câştige, 

Ar fi rămas întreg, curat la suflet... 


MAX 


(semnificativ) 
O, fugi de-asemenea puteri deşarte, 
Căci ele au cuvânt înşelător! 
Sunt toate duhuri mincinoase, care 


A A 


Te amăgesc pe calea spre abis. 

Nu crede-n ele! Te conjur! Te-ntoarce 
La-ndatorirea ta! Mai poţi s-o faci! 
Trimite-mă pe mine la-mpărat! 

Mă duc eu la Viena, bucuros, 

Să mijlocesc o pace între voi. 

El nu-ţi cunoaşte sufletul ca mine; 

Şi trebuie, prin ochii mei, să vadă 

Că eşti curat, şi el din nou să-ţi dea 
Increderea, de care tu eşti vrednic! 


WALLENSTEIN 


E prea târziu! Ce s-a-ntâmplat tu nu ştii! 


MAX 


Chiar dacă-i prea târziu, chiar dacă rostul 
S-ar fi-ncurcat, că numai printr-o crimă 
Mai poţi scăpa de prăbuşire, fie! 

Cazi însă demn, precum ai fost în viaţă! 
Predă comanda! Pleacă de pe scenă! 
Poţi face asta-n plină strălucire! 

Şi tocmai fiindcă eşti nevinovat. 

Mai mult tu pentru alţii ai trăit; 
Trăieşte-odată numai pentru tine! 

Eu am să te urmez pe orice cale, 

Și soarta mea de-a ta va fi legată! 


WALLENSTEIN 


E prea târziu! În timp ce tu spui astea, 
Trimişii care duc porunca mea 

Spre Praga şi spre Eger, sunt departe. 
Impacă-te cu-aceste-mprejurări. 


LE 


J SL 


Lucrăm aşa cum ele ne silesc. 
Să facem tot ce e de trebuință 
Cu toată demnitatea şi tăria. 
Fac eu ceva mai mult decât făcuse 
Un Iuliu Cezar, la al cărui nume 
Şi azi întreaga lume mai tresare? 
El duse împotriva Romei însăşi 
Acele legiuni, pe care Roma 
Ca s-o păzească i le-ncredinţase! 
De-ar fi lăsat din mână spada tare, 
El ar fi fost pierdut de bună seamă, 
Precum aş fi şi eu pierdut acum, 
O clipă dacă armele-aş lăsa. 
In mine simt ceva din duhul lui. 
Dă-mi tot norocul lui acum şi mie, 
Şi tot ce va urma voi îndura! 
(Max, în sufletul căruia s-a petrecut până acum o luptă 
dureroasă, iese repede. Wallenstein priveşte în urma lui mirat 
şi emoționat şi rămâne dus pe gânduri.) 


Scena III 
Wallenstein, Terzky şi, curând după ei, Illo 


TERZKY 


Max Piccolomini, acuma chiar, 
Plecat-a de la tine? 


WALLENSTEIN 
Unde-i Wrangel? 


TERZKY 
S-a dus şi el! 
WALLENSTEIN 
Atâta de grăbit? 
TERZKY 


Ai fi crezut că l-a-nghiţit pământul!... 
Când am văzut că iese de la tine, 

Fugii în urma lui, ca să-i vorbesc, 

Dar fără urmă mi-a pierit din ochi, 

Eu cred c-a fost un diavol, căci nu poate 
Un om, din faţa mea, să piară astfel. 


Ep 


J SL 


ILLO 
(venind) 
E drept că pe bătrân vrei să-l trimiţi? 
TERZKY 
Pe-Octavio? Cum? Ce-ţi trăsni prin minte? 


WALLENSTEIN 


Va merge-n Frauenberg să cârmuiască 
Oştirile itale şi hispane. 


TERZKY 


Ferească Dumnezeu! Să nu faci asta! 


ILLO 
Să-ncredințezi vicleanului oştirea? 
Să-l laşi din frâne chiar acum, în clipa 
Când trebuie să iei o hotărâre? 
TERZKY 


Nu, asta nu! Nici pentru toată lumea! 


WALLENSTEIN 
Ciudată fire mai aveţi!... 


ILLO 


Ascultă, 
Ascultă de-astă dată. Nu-l trimite! 


WALLENSTEIN 


De ce de astă dată să nu-i dau 

Încrederea ce şi-n trecut i-am dat-o? 

S-a petrecut ceva ce ar putea 

În ochii mei acum să-l înjosească? 

Să-mi schimb eu, pentru gărgăunii voştri. 
Părerea despre el, de mult cercată? 

Să nu gândiţi că-s slab ca o femeie. 

Cum până azi m-am încrezut într-însul, 
Mă voi încrede şi de-acum încolo! 


TERZKY 
De ce chiar el? Trimite pe un altul! 


WALLENSTEIN 


El trebuie să meargă, căci pe el 
Il cred mai potrivit în trebile-astea! 


ILLO 
Pui preţ pe el, fiindcă-i italian!... 


WALLENSTEIN 


Ştiu bine: pe-amândoi i-aţi pizmuit, 

Văzând că-i iau în scamă şi-i iubesc 

Mai mult decât pe voi sau pe oricare. 

Şi asta, negreșşit, după-al lor merit. 
De-aceea pentru voi sunt spini în ochi. 

Ce mi pasă mie de a voastră ură? 

Veninul vostru nu-i va face negri 

În ochii mei. Urâţi-i sau iubiţi-i, 

Cum vreţi! Pe-oricare-l las cu-a lui credinţă. 
Pe fiecare-l ştiu ce-i poate capul. 


LED 


gJ SL 
ILLO 


Ei, n-o să plece, chiar de-aş şti de bine 
Că pun să-i sfarme roatele trăsurii! 


WALLENSTEIN 
Să nu te-aprinzi! Măsoară-ţi vorba, Illo! 
TERZKY 


Cât Questenberg a petrecut pe-aicea, 
Cu el umbla mereu, şoptind prin colțuri. 


WALLENSTEIN 


Tot se făcea cu ştirea şi-a mea vrere. 


TERZKY 
Aşa? Chiar şi trimisul de la Gallas 


WALLENSTEIN 
Asta-i minciună! 
ILLO 
O, tu ai ochi, dar nu vezi ce se-ntâmplă! 


WALLENSTEIN 


Tu nu poți să mă clatini din credința 
Intemeiată pe-o ştiinţă-adâncă. 

De e minciună şi credinţa asta, 
Astrologia toată-i o minciună; 

Căci un zălog, aflaţi, chiar soarta-mi dă 
Că el mi-e cel mai credincios prieten. 


ILLO 


Eşti sigur că zălogul nu-i minciună? 


WALLENSTEIN 


În viaţa unui muritor sunt clipe 

Când duhul se apropie de el 

Şi-i dă prilejul unor întrebări. 

O clipă-asemenea avui în noaptea 

De dinaintea luptei de la Liitzen. 

Stam rezemat de-un pom. Priveam câmpia 
Ingândurat. Prin lagăre ardeau, 
Posomorâte, focurile-n ceaţă. 

Doar zgomotul de arme şi chemarea 
La posturi tulburau tăcerea nopţii, 

In clipa-aceea viața mea întreagă, 

De pân-atunci şi cea din viitor, 

Trecu prin văzul sufletului meu. 

De soarta dimineţii următoare 

Legă a spiritului presimţire 

Intregul viitorului destin. 

Atunci mi-am zis: „Tu mâni atâţia oameni, 
Şi ei urmează cursul stelei tale. 
Nădejdea toată ei şi-au pus-o-n tine, 
Mizându-şi viaţa lor pe capul tău, 
Intocmai ca la jocul de noroc; 

Cu tine-odată ei s-au înălțat; 

Pe toți i-a luat norocul tău în barcă. 
Dar va veni o zi când toţi aceştia 

De soartă or să fie-mprăştiaţi. 

Puţini or să-ţi rămână credincioşi. 

Aş vrea să-l ştiu pe omu-acela care, 
Din tabără, mi-e cel mai credincios. 
Tu, soartă, printr-un semn să mi-l arăţi! 


LE 


J SL 


Să fie-acela care mâine-n zori, 

În inimă cu dragoste curată 

Îmi va ieşi în cale mai întâi!” 

Aşa gândindu-mă, am adormit. 

Tar visul mă purta-n vârtejul luptei. 
În zarva asta crâncenă, un glonte 
Ucise armăsarul de sub mine, 

Şi eu căzui grămadă la pământ. 

Iar peste mine,-n goană, călăreţii 
Treceau nepăsători de-a mea durere, 
Şi eu zăceam gemând, lovit de moarte, 
Zdrobit de ale cailor potcoave. 
Atunci, un braţ de jos m-a ridicat, 
Şi eu m-am deşteptat. Era în zori, 
Şi.-ngrijorat, în faţa mea stătea 
Octavio, care cu glasul cald 

Şi cu prietenie îmi vorbi: 

„Pe calul tău pestriţ azi să nu-ncaleci, 
Precum ţi-e obiceiul, frate dragă! 
Încalecă pe calul ce-ţi dau eu, 

Căci astfel mi s-a arătat în vis! 
Ascultă! Fă aşa de dragul meu!” 

Cu sprintenul fugar eu am scăpat 
Din ghearele dragonilor trimişi 

De Banniers, din urmă să m-ajungă. 
In ziua-aceea, a-nşeuat pestrițul 
Chiar vărul meu, dar, cal şi călăreț, 
De-atunci intrat-au parcă în pământ. 


ILLO 


Aceasta numai o-ntâmplare a fost. 


A A 


WALLENSTEIN 


Înseamnă-ţi: nu se află întâmplări! 
Iar ce ne pare-o oarbă întâmplare, 
Purcede chiar dintr-un adânc izvor. 
Eu am dovezi de netăgăduit 

Că el îmi este îngerul cel bun ! 
Şi-acuma nici o vorbă pe deasupra! 


(Pleacă.) 


TERZKY 
Mă mângâi, cel puţin, că Max rămâne 
In locul lui Octavio ostatic. 


ILLO 


Şi-acela n-o să plece viu de-aicea! 
WALLENSTEIN 


(Se oprește şi se întoarce.) 
Nu fiţi ca şi femeile, ce, veşnic, 
Se-ntorc la vorba lor de mai-nainte, 
Chiar după ceasuri multe de dojană, 
Cu mintea-ntreagă! Trebuie să ştiţi 
Că faptele şi gândurile noastre 
Nu sunt ca valurile mării, oarbe, 
Ce în zadar se zbuciumă și gem. 
Căci sufletul, cu microcosmul său. 
E un izvor adânc, din care veşnic 
Purced gândiri şi fapte ce ne sunt, 
Ca fructele din pomi, trebuincioase 
Şi nu se pot schimba din întâmplare. 
Când ştiu ce fel de suflet are omul 
Ii pot cunoaşte faptele şi vrerea. 


Scena IV 


O cameră în apartamentul lui Piccolomini. 
Octavio îmbrăcat pentru, călătorie, un adjutant 
OCTAVIO 

E-aici detaşamentul? 
ADJUTANTUL 
Jos... aşteaptă. 


OCTAVIO 
Sunt oameni de credinţă, adjutante? 
Din care regiment au fost aleşi? 
ADIUTANTUL 
Din regimentul Tiefenbach. 


OCTAVIO 


Prea bine, 
E regiment de-ncredere acesta! 
Vezi, ţine-i în tăcere.-n fundul curţii, 
Să nu ia seama nimeni, până când 
Vei auzi că sun. Atunci încui 
Cu grijă porţile, şi orice om 


A A 


Aicea întâlnit rămâne prins! 
(Adjutantul pleacă.) 


Mă bizui pe-ale mele socoteli, 

Şi cred că de-al lor sprijin n-am nevoie 
Dar fiindcă sunt în slujba-mpărătească 
Şi sunt la mijloc lucruri însemnate, 
Mai bine un prisos de prevedere, 
Decât o delăsare vinovată ! 


Scena V 


Octavio Piccolomini, intră Isolani 


ISOLANI 
Sosit-am! Cine trebui” să mai vină? 
OCTAVIO 


(tainic) 
Întâi o vorbă, conte Isolani! 


ISOLANI 


(tainic) 


Vroieşte ducele ceva să-nceapă? 
Te-ncrede-n mine ! Pot să-ţi dau dovezi. 


OCTAVIO 
Da, da... şi asta este cu putinţă! 


Lepa 


SL 
ISOLANI 


Ascultă, frate, nu sunt dintre-aceia 

Ce risipesc cuvinte îndrăzneţe, 

Şi-apoi, la fapte, ia-i de unde nu-s. 

Cu mine prinţu-a fost mărinimos. 

Eu lui îi datorez ce sunt acuma. 

Se poate răzima pe-a mea credinţă! 
OCTAVIO 


Se va vedea aceasta mai pe urmă. 


ISOLANI 
Ta seama, căci nu toţi gândesc la fel! 
Mai ţin cu împăratul mulţi de-aici, 
Şi spun că jurământul stors mai ieri 
Nu poate să-i oblige-ntru nimic. 
OCTAVIO 
Aşa? Numeşte-mi dintre ei câţiva! 
ISOLANI 


La dracu! Doar aşa vorbesc toţi nemţii! 
Chiar Eszlerhăzi, Kaunitz, Deodat, 
Ne-ndeamnă s-ascultăm de împărat. 


OCTAVIO 
Mă bucur... 


ISOLANI 


Da?! Te bucuri?! 


— 


OCTAVIO 
„.„că-mpăratul 
Mai are-atâţi prieteni devotați 
Şi care cu credinţă îl slujesc. 
ISOLANI 


Ta lasă gluma! Nu-s chiar oameni răi! 


OCTAVIO 


Nu-i nici o glumă! Domnul mă ferească! 
Mă bucură nespus când văd dreptatea 
Atâta de puternic sprijinită. 

ISOLANI 
La dracu! Ce-nsemnează asta? Nu eşti 
Ce te-am crezut? Ce caut eu aicea? 


OCTAVIO 


(cu autoritate) 
Să spui curat, pe faţă: eşti prieten, 
Sau duşman împăratului acum? 
ISOLANI 


(semeţ) 


Am să răspund la întrebarea-aceasta 
Naintea celui ce e-n drept s-o ceară! 


OCTAVIO 


Hârtia asta te va lămuri 
De sunt sau nu în drept să te întreb! 


Lepa 


ISOLANI 
Cum? Cum? Chiar împăratul iscăleşte, 
Şi este chiar pecetea-mpărătească? 
(Citește.) 


„Toţi şefii oastei noastre vor urma 
Poruncile venite de la demnul 

Şi credinciosul nostru general 
Piccolomini, -ntocmai ca pe-acelea 

Ce sunt venite de la tronul nostru!” 
Aşa?... Ei, da!... Ei, cum să nu... fireşte! 
Eu... generale, eu... vă felicit! 


OCTAVIO 
Poruncii, prin urmare, te supui? 


ISOLANI 

Eu... Prea-i neaşteptată întrebarea! 

Şi cred că-mi daţi răgaz să mă gândesc! 
OCTAVIO 


Două minute. 


ISOLANI 


Pentru Dumnezeu, 
Dar e un lucru... 


OCTAVIO 

Limpede, firesc. 
Rosteşte-te: vrei să-ţi trădezi stăpânul, 
Sau îl slujeşti-nainte cu credință? 


SL 


A A 


ISOLANI 


Trădare? Doamne! Cine-a spus trădare? 


OCTAVIO 


Aşa stăm: Wallenstein e-un trădător. 

Cu oastea vrea să treacă la duşman. 

Să spui pe faţă: vrei să treci la duşman, 

Să i te vinzi? Te lepezi de-mpărat, 

Călcându-ţi jurământul de credinţă? 
ISOLANI 

Cum aţi putea gândi aşa ceva? 

Să-mi calc eu jurământul de credinţă 

Pe care împăratului l-am dat? 

Am spus eu asta? Eu?... Dar când am spus? 
OCTAVIO 

Nu, pân-acum n-ai spus-o; dar aştept 

Să văd dac-o vei spune lămurit. 
ISOLANI 

Aşa! Îmi place că mărturiseşti 

Că eu n-am spus nicicând aşa ceva. 
OCTAVIO 

De principe te lepezi, aşadar. 


ISOLANI 


Punând la cale-asemenea trădare... 
Trădarea rupe orice legătură. 


Lepa 


OCTAVIO 
Eşti gata împotriva lui să lupţi? 


ISOLANI 


El numai bine mi-a făcut; dar, dacă 
E ticălos, să-l bată Dumnezeu, 
Cu mine socotelile-a-ncheiat. 


OCTAVIO 


Mă bucur că-nţelegi să te supui. 

La noapte, în tăcerea cea mai mare, 
Cu trupele uşoare vei pleca, 

Să creadă toţi că prinţu-a dat porunca. 
La Frauenberg veţi face adunarea. 
Acolo Gallas are să vă spună 

Tot ce vă mai rămâne de-ntreprins! 


ISOLANI 


Da, s-a făcut! Dar nu uitaţi s-aduceţi 

Şi împăratului la cunoştinţă 

Că-am fost întâiul gala să-l urmez! 
OCTAVIO 


Da! Împăratului am să te laud. 
(Isolani pleacă; intră un servitor.) 
E colonelul Buttler? Bine, bine! 


ISOLANI 


(întorcându-se) 


Vă rog să mă iertaţi de îndrăzneală, 


SL 


A A 


Dar, Doamne sfinte, cum puteam să ştiu 
Cu ce persoană-naltă stau de vorbă! 


OCTAVIO 
Prea bine! Du-te ! 


ISOLANI 


Sunt din fire vesel, 
Şi dacă, uneori, la un pahar, 
Rostesc o vorbă cam nechibzuită, 
Ştiţi toţi că nu o spun din răutate! 
OCTAVIO 


Nu-ţi face gânduri rele pentru asta! 
(Isolani pleacă.) 

Norocul mi-a slujit. Mi-a mers în plin! 

De-ar merge tot aşa şi mai departe!... 


Scena VI 


Octavio Piccolomini, Buttler 


BUTILER 
La ordinele voastre, generale! 


OCTAVIO 


Ca oaspe şi prieten, bun venit! 


SL 
BUTILER 
E mult prea mare cinstea pentru mine! 
(Se așează amândoi pe scaune.) 


OCTAVIO 


Nu mi-ai răspuns la dragostea cu care 

Eu ţi-am ieșit-nainte ieri. Pesemne, 

Ai socotit-o drept o simplă formă. 

Acea urare-a mea a fost din suflet, 

Cinstită; căci acum trăim în zile 

Când toţi cei buni datori sunt să-şi dea mâna. 


BUTILER 


Doar cei ce pot avea aceleaşi crezuri. 


OCTAVIO 


Eu spun că toţi cei buni la fel văd lumea. 
Pe om îl judec numai după fapta 

La care îl împinge conştiinţa... 

Căci valul ne-nţelegerilor oarbe 

Adeseori pe cei mai buni i-abate 

Din drumul drept pe care l-au ales. 

Ai fost prin Frauenberg. Nu-ţi spuse Gallas 
Vreo vorbă pentru mine? Mi-e prieten! 


BUTTLER 
Mi-a aruncat doar vorbe goale,-n treacăt. 


OCTAVIO 


Păcat! Povaţă bună el ţi-a dat, 
Precum şi eu să-ţi dau mă pregătisem... 


L A 


BUTILER 


Lăsaţi! Părerea voastră despre mine, 
Imi pare foarte rău, nu mi se cade. 


OCTAVIO 


E timpul scump, hai să vorbim deschis! 
Ştii bine cum stau lucrurile-aici... 

Că ducele urzeşte o trădare. 

Eu însă pot să-ţi spun cu mult mai mult: 
Trădarea este fapt îndeplinit. 

Tratatul cu duşmanul s-a-ncheiat. 
Puţine ceasuri sunt de când aleargă 
Spre Praga şi spre Eger o solie, 

Şi mâine vrea la duşman să ne treacă. 
Dar s-a-nşelat, căci trează e prudenţa. 
Mai are împăratu-aici prieteni 

Legaţi de el puternic, prin credinţă. 
Acesta-i manifestul care-l pune 

Pe duce sub anatemă, scutind 

Oştirea de-a-i mai da vreo ascultare, 
Chemând pe toţi cei buni, pe cei cinstiţi 
Să se adune sub comanda mea. 
Şi-acuma, spune dacă ai de gând 

Să lupţi cu noi pentru-o pricină dreaptă, 
Sau lângă el, cu cei ce nu au lege? 


BUTILER 


(Se ridică.) 
Eu soarta lui vreau s-o împărtăşesc. 


OCTAVIO 


Acesta ţi-e cuvântul cel din urmă? 


BUTILER 


Acesta! 


OCTAVIO 


_ Chibzuieşte, colonele! 
Mai ai răgaz. In pieptul meu cinstit 
Răspunsul, cam pripit, al dumitale 
Va fi-ngropat. Alege-ţi drum mai bun, 
Căci n-ai plecat pe cel mai luminos! 
BUTILER 


Mai dă vreun ordin domnul general? 


OCTAVIO 


Întoarce-te, ai părul alb! 


BUTILER 
Cu bine! 


OCTAVIO 
Cum? Spada asta tare şi vitează 
In astfel de război voieşti s-o porţi? 
In blestem vrei să schimbi recunoştinţa 
Ce-n patruzeci de ani ţi-ai cucerit-o 
Slujind Austria şi pe-mpărat? 


BUTILER 


(râzând cu amărăciune) 
De la Austria recunoştinţă? 
(Vrea să plece.) 


SL 


OCTAVIO 


(ÎI lasă să ajungă până la ușă, apoi îl cheamă.) 
Ascultă, Buttler! 


BUTTLER 
...Da, ce mai doriți? 
OCTAVIO 


Cu contele... povestea cum a fost? 


BUTILER 
Ce fel de conte? Cum? 


OCTAVIO 


Eu mă gândeam 
La titlul tău de conte! 


BUTILER 
(izbucnind) 
La toţi dracii! 
OCTAVIO 
(rece) 
Când l-ai cerut, te-au pus la locul tău. 
BUTILER 


Să nu jigneşti fără-a-ţi primi pedeapsa! 
In gardă! 


{s 


SL 
OCTAVIO 
Pune spada-n teacă, Buttler! 
Voiesc ca mai întâi să-mi povesteşti 
Cum se-ntâmplară toate, şi la urmă 
Îţi dau şi satisfacția cerută. 


BUTTLER 


Ei bine.-atunci, să afle toată lumea 

O slăbiciune ce nu-mi pot ierta! 

Da, generale,-am fost ambițios 

Şi niciodată n-am putut răbda 

Să fiu privit de alţii peste umăr 

Şi mă durea că în armată titlul 

Mai mult chiar decât meritul înseamnă 
Eu nu vroiesc să fiu văzut mai rău 
Decât toți cei cu mine de o seamă. 
Şi-aşa.-ntr-un ceas de proastă slăbiciune, 
M-am ispitit să fac nebunul pas. 

A fost adevărată neghiobie! 

Dar foarte dureros am ispăşit-o. 

Ar fi putut să nu-mi îngăduiască; 

Dar pentru ce au înăsprit refuzul 

Cu un dispreţ atât de jignitor? 

De ce-au simțit nevoia să lovească 
Atât de crunt, pe-un slujitor bătrân, 
Bătându-şi joc de calda lui credinţă? 
De ce-n refuzul lor au amintit 

De neamul lui de jos, batjocorindu-l? 
Doar pentru că-ntr-un ceas de slăbiciune, 
Ceas blestemat, el şi-a uitat de sine? 
Dar Mama Fire a-narmat c-un ghimpe 
Chiar şi pe viermele, pe care,-n cale, 
Il calcă samavolnicia mândră. 


II 


OCTAVIO 
Ai fost, fireşte, defăimat. Dar cine 
E duşmanul ce-a uneltit să-ţi facă 
Atâta rău? Nu ai vreo bănuială? 
BUTILER 


Un porc de câine,-oricine ar fi fost, 

Vreun spaniol sau vreun lingău de curte, 

Vreun iuncăr, unei case vechi răsad, 

Ce s-a temut c-am să-i întunec steaua; 

Un ticălos, privind cu pizmuire 

La demnitatea ce mi se cuvine. 
OCTAVIO 


Dar ducele a-ngăduit demersul? 


BUTILER 


Da, chiar m-a îndemnat şi, singur el, 
Om nobil, cu prietenie caldă 
A pus o vorbă bună pentru mine. 


OCTAVIO 
Aşa?! Eşti sigur? 
BUTTLER 


Am citit scrisoarea. 


OCTAVIO 


Şi eu... Dar altfel glăsuia cuprinsul. 
(Buttler tresare.) 


Lepa 


J Y 
Din întâmplare am scrisoarea-aceea; 
O poți citi cu ochii dumitale. 


(di dă scrisoarea.) 


BUTILER 
Vai, ce-nsemnează asta? 


OCTAVIO 


Colonele, 
Mă tem că cineva, în chip nedemn, 
A vrut să-şi bată joc de dumneata. 
Şi zici că ducele te-a îndemnat 
Să faci asemeni pas? Scrisoarea-aceasta 
Vorbeşte cu dispreţ de dumneata 
Şi-n ea îl sfătuieşte pe ministru 
Să-ţi dea o straşnică învăţătură 
De minte, pentru-asemenea-ndrăzneală. 

(Buttler a citit scrisoarea, îi tremură genunchii şi se aşează 
pe scaun.) 

Nici un duşman, cred, nu te-a urmărit, 
N-a vrut să-ţi facă nimenea vreun rău, 
Ci numai de la duce e jignirea 
Ce ai primit. Deci scopu-i limpezit: 
A vrut să te despartă de-mpărat. 
Și numai din dorinţa răzbunării 
Nădăjduia să poată căpăta 
Tot ceea ce credinţa dumitale 
Şi cugetul domol nu i-ar fi dat. 
Unealtă-a vrut din dumneata să facă 
Şi pentru scopuri josnice, murdare, 
Voia de dumneata să se slujească. 


Cum văd, a izbutit chiar de minune. 
Căci mi te-a abătut din calea dreaptă 
Pe care-ai mers de patruzeci de ani! 


BUTTLER 


(cu voce slăbită şi tremurândă) 
Mai poate împăratul să mă ierte? 


OCTAVIO 
Va face chiar mai mult decât atâta. 
Va îndrepta jignirea suferită, 
În chip nedrept, de-un om ca dumneata! 
Din propria-i pornire, împăratul 
Va întări ce ducele în dar 
Ţi-a dat atunci cu scopuri tăinuite. 
Te pot încredința că regimentul 
Pe care-l cârmuieşti e-al dumitale. 


(Buttler vrea să se ridice, dar cade iarăşi pe scaun. Puternic 
zguduit sufletește încearcă să vorbească, dar nu poate. În cele 
din urmă, îşi descinge sabia şi o întinde lui Piccolomini.) 


Dar ce faci, colonele? Ţine-ţi firea! 
BUTILER 
Luaţi-o! 
OCTAVIO 


Pentru ce? E-a dumitale! 


BUTTLER 


Luaţi-o! Nu sunt vrednic s-o mai port! 


Lepa 


OCTAVIO 

Primeşte-o înapoi din mâna mea! 

Şi să te foloseşti de ea cu cinste, 

Să fie-apărătoare a dreptăţii! 
BUTILER 

C-un împărat atât de-ndurător 

Eu m-am purtat cu-atâta necredinţă! 
OCTAVIO 

Greşeala ta se poate îndrepta: 

Să te desparţi de duce cât mai grabnic! 
BUTILER 

Să mă despart de el? 


OCTAVIO 
Mai stai pe gânduri? 


BUTILER 


(Izbucneşte teribil.) 
Atâta doar? Să mă despart de dânsul? 
O, nu-i destul! El trebuie să moară! 


OCTAVIO 


Să mergi cu mine-acum la Frauenberg! 
Acolo cei ce ţin cu împăratul 
Se-adună toţi la Altringer şi Gallas. 

Pe mulți eu i-am adus din nou pe calea 
Indatoririi lor de buni ostaşi. 

La noapte or să fugă toţi din Pilsen. 


SL 


BUTILER 


(Emoționat, se plimbă o vreme prin cameră, apoi, cu privirea 
hotărâtă, se oprește în faţa lui Octavio.) 
Conte Piccolomini, poate să-ţi vorbească 
Un om bătrân ce şi-a uitat credinţa 
Și şi-a călcat cuvântul de onoare? 
OCTAVIO 


De te căieşti cu-adevărat, fireşte! 


BUTILER 
Atuncea, pe cuvântu-mi de credinţă, 
Lăsaţi-mă aicea! 
OCTAVIO 
Ai vreun gând? 
BUTILER 
Lăsaţi-mă cu regimentul meu 
Să stau aici! 
OCTAVIO 
Mă-ncred în dumneata, 
Dar spune-mi ce vroieşti să pui la cale? 
BUTILER 


Nu mă-ntrebaţi, o să vedeți din fapte. 

Aveţi încredere! Puteţi avea! 

Vă jur că nu-l lăsaţi sub ocrotire 

De înger păzitor! Şi-acum vă las! 
(lese.) 


LE 


UN SERVITOR 


(Aduce un bilet.) 
Un om străin mi-a dat scrisoarea asta 
Şi a plecat numaidecât din curte. 
Jos stau şi caii principelui gata!... 
(lese.) 


OCTAVIO 


(Citeşte.) 
„Fugi chiar acum! Al vostru, Isolani.” 
O, dacă m-aş vedea odat” departe 
De locurile şi oraşu-acesta!... 
Limanul este-atâta de aproape 
Şi noi ne cufundăm! Plecăm de-aici! 
Plecăm căci e primejdie de moarte! 
Dar unde-ntârzie feciorul meu?... 


SL 


Scena VII 


Amândoi Piccolomini 


(Max vine adânc emoționat. Ochii lui privesc furioși, 

mersul îi este nesigur. Pare că nu-l observă pe tatăl său, 

care se uită la el de la distanță, cu milă. Face paşi mari 

prin cameră; se opreşte şi se aruncă într-un jilţ, privind 
în gol.) 


OCTAVIO 


(se apropie de el) 
Eu plec, copilul meu! 
(Neprimind nici un răspuns, îl prinde de mână.) 
Cu bine! 


MAX 
Adio! 
OCTAVIO 
Nădăjduiesc că vii şi tu degrabă. 
MAX 


(fără să se uite la el) 


Eu după tine? Calea ta e strâmbă, 
Ea niciodată nu va fi şi-a mea! 


(Octavio îi lasă mâna şi se dă speriat înapoi.) N 
O, de-ai fi fost cinstit cu-adevărat, 
N-am fi ajuns aicea niciodată. 
Şi lucrurile-ar sta cu totul altfel. 
El grozăvia n-ar fi săvârşit-o; 
Cei buni i-ar sta acu.-n putere,-aproape. 
El nu ar fi căzut nicicând 
In cursa întinsă de cei răi. De ce atâtea 
Perfide uneltiri, ca hoţii,-n taină? 
O, fioroasă viclenie, mamă 
A tuturor păcatelor din lume!... 
Tu jale-aduci, durere şi pieire! 
Doar adevărul, ce păstrează lumea, 
Ne-ar fi scăpat pe toți de prăbuşire!... 
Eu nu îţi pot ierta păcatul, tată! 
Mişelnic ducele m-a înşelat, 
Dar nici tu nu te-ai arătat mai bun. 


OCTAVIO 
Copilul meu, îţi iert a ta durere! 
MAX 


(Se ridică și-l priveşte în ochi neîncrezător.) 
E cu putinţă, tată, cu putinţă 
S-aduci cu voie lucrurile-aicea? 
Prin prăbuşirea lui să te înalți; 
Aceasta,-Octavio, nu pot să îngădui! 
OCTAVIO 


O, mare Dumnezeule din ceruri! 


MAX 


Vai, firea mea cu totul s-a schimbat? 


Ce cată-n suflet liber bănuiala? 

S-au spulberat credinţa şi nădejdea!..; 
Căci tot ce-am prețuit m-a înşelat. 

O, nu! Nu tot. Ea mai trăieşte încă! 

E pură şi senină, cum e cerul. 

Oriunde te-nvârteşti, găseşti minciună, 
Omor, vânzări, otrăvuri şi sperjur, 

Şi singură doar dragostea păstrează 
Un adăpost curat întotdeauna, 
Neprihănit de neamul omenesc! 


OCTAVIO 


O, Max, ascultă, vin” cu mine-ndată! 
Va fi mai bine pentru amândoi! 


MAX 


Cum? Fără a-i mai spune bun rămas? 
Cel de pe urmă bun rămas? Nicicând! 


OCTAVIO 
Durerea despărțirii e mai bine 
S-o înconjori; plecarea ţi-e sortită. 
Ei, haide! Vino, fiul meu, cu mine! 
(Vreo să-l ia cu sine.) 
MAX 
O, nu, pe Dumnezeul meu, nu vin! 
OCTAVIO 


(zorindu-l) 
Urmează-mă! Iţi poruncesc ca tată! 


J SL 


MAX 
Să-mi ceri ce-i omeneşte cu putinţă. 
Rămân aicea! 
OCTAVIO 


P Max, îți poruncesc, 
In numele-mpăratului, să vii! 

MAX 
Nici împăratului nu-i stă-n putere 
Să spună unei inimi ce să simtă. 
Tu vrei nenorocitului să-i smulgi 
Şi mila ei, tot ce i-a mai rămas? 
Să se petreacă-asemenea cruzime? 
Să fac în chip nevrednic ce nu pot 
Să ocolesc? Să mă strecor prin fugă, 
Şi ca un laş să pier de lângă ea? 
Ea trebuie durerea-mi să-nţeleagă, 
S-audă plânsul inimii zdrobite, 
Să verse-amare lacrimi pentru mine. 
O, oamenii sunt cruzi, dar ea-i un înger. 
Ea sufletu-ntristat mi-l va scăpa 
Din gheara deznădejdii, alinându-l 
Şi potolind durerea cea de moarte 
Cu dulcele-i cuvânt de mângâiere. 


OCTAVIO 
Tu n-ai să poți să pleci de lângă dânsa. 
Max, vino şi îţi mântuie virtutea! 
MAX 
Nu risipi cuvintele! Zadarnic! 
Eu numai glasul inimii urmez. 


— 


OCTAVIO 


(Îşi pierde cumpătul, tremură.) 
Ascultă, Max, ascultă! Dacă tu, 
Tu, fiul, propriul sânge-al meu, îmi dai 
Această lovitură-ngrozitoare 
— O, nu-ndrăznesc să mi-o închipui! — dacă 
Te vinzi nemerniciei, aducând 
Ruşinea pe noblețea casei noastre, 
Se va cutremura întreaga lume, 
Când va putea să vadă grozăvia 
Duelului dintre copil şi tată, 
Şi sângele părintelui va curge 
Şiroi de pe oţelul spadei tale. 


MAX 


O, dacă-ai fi avut întotdeauna 

Mai bune gânduri despre bieţii oameni, 
Ai fi făcut mai multe fapte bune; 

Dar bănuiala stearpă şi-ndoiala 

Nu au nimica trainic şi statornic; 

Se surpă totul unde nu-i credinţă. 


OCTAVIO 


Chiar de-aş avea încredere în focul 
Ce glasul inimii ţi-l încălzeşte, 

Crezi tu că vei putea intotdeauna 
Să-ţi îndreptezi cărarea după dânsul? 


MAX 


Cum glasul inimii tu n-ai frânat, 
Nici ducele nu poate-acum, zadarnic. 


OCTAVIO 


O, Max, nu te mai văd întors nicicând! 


MAX 
Dar nici n-ai să mă vezi nedemn de tine... 


OCTAVIO 
Eu plec la Frauenberg și las aici 
Pe oamenii lui Pappenheim, alături 
De Tiefenbach, Lotringi, Toscani, să-ţi stea 
De pază pentru-a fi la adăpost. 
Ei te iubesc, respectă jurământul 
Şi-şi dau, mai bucuroşi, în luptă viaţa 
Decât să-şi lase steagul şi onoarea. 


MAX 
Poţi fi încredinţat: ori cad în luptă, 
Ori îi conduc pe toţi de-aici, din Pilsen, 

OCTAVIO 
(gata să plece) 

Rămâi cu bine, fiul meu! 

MAX 

Cu bine! 


OCTAVIO 
Dar cum? N-ai nici o singură privire 
De dragoste, şi nu-mi întinzi nici mâna, 
Acum, la despărțire, când plecăm 
La un război cumplit şi îndoielnic? 

Cândva noi nu ne despărţeam aşa. 
Să fie oare-adevărat că astăzi 
Eu nu pot să mai spun că am un fiu? 


(Max cade în braţele lui deschise; rămân îmbrăţișaţi, în tăcere, 
mai multă vreme. După aceea se despart şi pleacă fiecare în 
direcții opuse.) 


ACTUL AL TREILEA 


Sală la ducesa de Friedland 


Scena I 


Contesa Terzky, Thekla,domnişoara Neubrunn. 
Cele două din urmă lucrează la o broderie. 


CONTESA 


Şi chiar nimic n-aveţi să-mi spuneţi, Thekla? 
De-atâta timp aştept cuvântul vostru. 

Cum aţi putut răbda atâta vreme 

Să nu îi pomeniţi măcar de nume? 

Cum? Astăzi oare eu sunt de prisos 

Şi alte căi aveţi, decât prin mine 

Să vă sosească de la dânsul ştiri? 

Cinstit să-mi spuneţi: astăzi l-aţi văzut? 


J SL 
THEKLA 


Nici astăzi şi nici ieri nu l-am văzut! 
CONTESA 


Şi nici n-aţi auzit de el nimic? 
Nu vă feriţi de mine! 


THEKLA 
„Nici o vorbă! 
CONTESA 
Puteţi să staţi atât de liniştită? 
THEKLA 


Pot foarte bine! 


CONTESA 


Domnişoară Neubrunn, 
Te rog ne lasă singure o clipă! 


(Domnișoara Neubrunn iese.) 


Scena II 


Contesa, Thekla 


CONTESA 
Deloc nu-mi place, Thekla! Chiar acum 
El nu dă semn de viaţă. 
THEKLA 


Chiar acum! 


CONTESA 


Da, după ce cunoaşte bine totul!... 
Când timpu-ar fi cuvântul să-şi rostească. 


THEKLA 
Nu vă-nţeleg! Vorbiţi mai desluşit! 


CONTESA 


Cu gându-acesta am făcut vânt fetei! 
Acuma, Thekla, nu mai eşti copilă. 
Ţi-e inima matură, căci iubeşti 

Şi ai mai mult curaj. Ai dovedit-o. 

La suflet semeni mult mai mult cu tatăl, 
Ci nu cu mama dumitale. Poţi 

S-asculţi ce nu e-n stare ea să rabde. 

THEKLA 

Sfârşiți, vă rog, cu-aceste pregătiri! 

Nimic nu-i mai supărător decât 

Aceste introduceri. Orice-ar fi 

Vorbiţi! Ce-aveţi să-mi spuneţi? Dar pe scurt. 
CONTESA 


Dar dumneata nu trebui” să te sperii... 


THEKLA 
Vorbiţi odată, pentru Dumnezeu! 


CONTESA 


Stă numai în puterea dumitale, 
De vei voi ca tatălui iubit 
Să-i faci, la timp, un preţios serviciul... 


THEKLA 
Stă în puterea mea? Dar ce pot eu? 


CONTESA 
Doar Max Piccolomini te iubește, 
Il poţi lega de tatăl dumitale 
Cu legături ce-ar ţine viaţa-ntreagă. 
THEKLA 
Ce rost am eu? Nu-i el de-ajuns legat 
De tatăl meu? 
CONTESA 
A fost. 


THEKLA 
Şi pentru ce 
N-ar rămânea legat pe toată viaţa? 
CONTESA 
El poartă şi-mpăratului credință. 
THEKLA 
Dar nu mai mult decât îi cere cinstea! 


CONTESA 


Se cer dovezi de dragoste acum, 

Ci nu de cinste şi de datorie! 

Doar dumneata-i poţi tălmăci asemeni 

Numiri cu înţelesuri îndoite. 

Tubirea îi va spune ce e cinstea! 
THEKLA 


Cum? 


CONTESA 


El va trebui să se despartă 
De împărat sau de iubirea voastră. 


THEKLA 


Dar el cu drag îl va urma pe tata, 

Indată ce va părăsi oștirea! 

Eu chiar pe el l-am auzit spunând 

Că ar dori să iasă din oştire! 
CONTESA 


Dar nu e vorba-acum să lase spada, 


Ci să o poarte vrednic mai departe, 
Alăturea de tatăl dumitale! 


THEKLA 
Şi-ar da cu drag şi sângele, şi viața, 
De l-ar vedea nedreptăţit pe tata. 
CONTESA 


Tot nu m-ai înțeles. Ei bine,-ascultă: 
Multprețuitul dumitale tată 

L-a părăsit pe împărat şi-i gata 

Să treacă la duşman cu-ntreaga oaste. 


THEKLA 


Vai, biata mamă!... 


CONTESA 


Ca s-atragă oastea, 
Îi trebuie o pildă strălucită. 
Piccolominii-au trecere-n oştire, 
Părerea lor e luată-n seamă. Pilda 
Ce ei ar da, ar fi hotărâtoare. 
Prin fiu, de tată o să fim mai siguri. 
E totul, vezi, în mâna dumitale! 


THEKLA 
Vai, biata mamă! Lovitura morţii 
Te-aşteaptă, şi s-o-nduri nu vei putea! 
CONTESA 


Va trebui cu toate să se-mpace. 
Eu o cunosc. Ea se-ngrozeşte numai 

De cele ce-s departe,-n viitor, 
Acelea îi înfig fiori în suflet. 
Ce-i adevăr şi de ne-nlăturat 
Cu toată împăcarea ea îndură. 


THEKLA 


O, presimţirile din bietu-mi suflet... 
Acuma spaima-ntinde mâna-i rece 
Şi-năbuşe nădejdile de bine. 

Ştiam de-atunci!... De când intrai aici, 
Ca junghiul mă străpunse presimţirea 
Că steaua nenorocului răsare 

Pe cerul mohorât al vieţii mele. 

Dar pentru ce mi-e gându-ntâi la mine? 
O, mamă, scumpă mamă! 


CONTESA 
Ţine-ţi firea! 
Nu izbucni în tânguiri deşarte! 
Păstrează tatălui pe-al său prieten, 
Păstrează pentru dumneata pe mire 
Şi totul se va-ntoarce înspre bine. 


THEKLA 


Spre bine spui? De-acuma calea noastră 
E despărțită pentru totdeauna. 
Ah, despre asta nici să mai vorbim! 


CONTESA 


El n-o să se despartă! Nu se-ndură 
De dumneata să se înstrăineze! ... 


Ep 


J SL 
THEKLA 


Nenorocitul!... 


CONTESA 
_ Dacă te iubeşte, 
Într-adevăr, va lua o hotărâre 
Cât mai degrabă... 

THEKLA 

Știu! Să hotărască! 

Ce-ar mai putea acum să hotărască? 

CONTESA 
Aud că intră mama dumitale. 
Hai, linişteşte-te! 

THEKLA 


Cum voi putea 
Să-ndur privirea ei? 


CONTESA 
Păstrează-ţi firea! 


Scena III 


Ducesa, cei dinainte 


DUCESA 


(către contesă) 
Dar cine-a-fost aici? Am auzit 
Insufleţite vorbe. 


CONTESA 


N-a fost nimeni! 


DUCESA 


Îmi este tare frică. Orice zgomot 

Îmi pare că-i făcut de nişte soli 

Ce dau de veste o nenorocire! 

Dar, surioară dragă, poţi să-mi spui 
Cum stăm? Va asculta el de-mpărat 

Şi va trimite pentru cardinal 

Brigăzile de călăreţi? Ia spune! 

Pe Questenberg cum l-a lăsat să plece? 
Cu un răspuns mulţumitor? 


CONTESA 


O, nu! 


pa 


SL 
DUCESA 


Deci s-a sfârşit; prevăd nenorocirea! 


ÎL vor îndepărta, şi toate iar 
Se vor petrece ca la Regensburg. 


CONTESA 


Nu, nu se vor petrece ca atunci. 
De astă dată, poţi fi liniștită! 
Thekla, adânc emoționată, se duce spre mamă-sa și, plângând, 
o îmbrățișează.) 


DUCESA 


Ce om ne-nduplecat, nestăpânit! 

Ce multe-am pătimit şi-am îndurat 

In căsnicia asta zbuciumată! ... 

Căci ferecată ca-ntr-un cerc de foc, 
Ce tot aleargă fără încetare, 

Mânat de o năvalnică putere, 
Alăturea de dânsul am trăit 

O viaţă plină de fiori şi teamă, 

Şi mă ducea spre margini de prăpăstii, 
Ce mă primejduiau cu prăbuşirea. 
Copila mea, nu plânge! Toate-acestea 
Să nu îţi pară-o prevestire tristă; 

Să nu te temi de rangul ce te-aşteaptă. 
Un singur Friedland e pe lumea asta, 
Să nu te-ngrijorezi, copila mea! 

Nu vei avea tot soarta mamei tale! 


THEKLA 


Hai să fugim de-aicea, mamă dragă! 
Cât mai degrabă!-Aicea nu-i de stat, 


K A 


Căci fiecare ceas ne pregăteşte, 
Cât de curând, dureri nemărginite. 


DUCESA 


Destinul tău va fi mai bun. 

Şi eu în anii cei dintâi ai căsniciei 
M-am bucurat de zile fericite, 

La care mă gândesc cu-nduioşare. 
Pe-atuncea încă năzuinţa lui 

Era atât de caldă şi senină!... 
Indemnurile nu-i erau văpaie 

Ce totul mistuie şi pârjoleşte. 

În el avea încredere-mpăratul, 

Şi orice începea, desăvârşea. 

Dar din acea nenorocită zi, 

Ce-l prăbuşi la Regensburg, un duh 
Pribeag, sălbatic, neincrezător, 

A pus pe el cu totul stăpânire. 
Odihna îi fugi şi îşi pierdu 
Încrederea în propria-i putere 
Şi-n vechiul lui noroc. Iar inima-i 
S-a prins în laţul artelor oculte 
Ce nu aduc vreun bine nimănui. 


CONTESA 


Aşa văd ochii dumitale — dar 
Cu-asemenea vorbire l-aşteptăm? 
Doar ştii, el va veni-n curând aici. 
În starea asta vreţi să vă găsească? 


DUCESA 


Copilă, haide, şterge-ţi ochii-acum! 


as 


Întâmpină pe tatăl tău voioasă... 

Şi vezi că funda-ţi este desfăcută, 

Tar părul trebuie să ţi-l mai strângi. 

Hai, şterge-ţi lacrimile ce umbriră 

Lumina caldă-a dulcilor tăi ochii 

Ce vream să spun? Acest Piccolomini 

E totuşi demn şi nobil, merituos! 
CONTESA 


Da, surioară dragă, ai dreptate! 
THEKLA 


(timidă, către contesă) 
Îngădui mătuşică să mă duc? 
(Vrea să plece.) 
CONTESA 
Cum, unde? Vine tatăl dumitale. 


THEKLA 


Acuma n-aş putea să-i stau în faţă. 


CONTESA 
Dar el va întreba de dumneata! 

DUCESA 
De ce să pleci? 

THEKLA 


Mi-e tare greu să-l văd! 


CONTESA 


(către ducesă) 


Sărmana fată, nu se simte bine! 


DUCESA 


(îngrijorată) 
Copila mea iubită, ce te doare? 


(Amândouă o urmăresc pe Thekla şi vor s-o rețină. Wallenstein 
intră vorbind cu Illo.) 


Scena IV 


Wallenstein, Illo, cei dinainte 


WALLENSTEIN 


E încă tihnă-n lagăr? 


ILLO 
Totu-n tihnă! 


WALLENSTEIN 


Din ceas în ceas putem primi vestire 
Că Praga este-acuma-n mâna noastră. 
Atunci putem lăsa deoparte masca, 
Şi trupelor de-aicea să le spunem 

De paşii întreprinşi de noi în taină, 
Odată cu izbânda dobândită. 

În astfel de împrejurări, cu pilda Dj 
Ii poți mâna pe toți la fapte. Omul 

Din fire-i o făptură ce imită, 

Şi cel ce e în frunte duce turma. 

Oştirile din Praga cred că-n Pilsen 

Intreg poporul ne-a jurat credinţă, 

Iar cei de-aici, din Pilsen, n-au decât 

Să ia drept pildă oștile din Praga. 

Zici că şi-a spus cuvântu-acum şi Buttler? 


ILLO 


Din propriul său îndemn el a venit 
Cu trupa lui să-ţi stea în ajutor. 


WALLENSTEIN 


Găsesc că nu e bine-a da crezare 
Oricărui glas ce-n inimă strecoară 

O prevenire. Spiritul minciunii, 

Când vrea să ne momească, împrumută 
Vorbirea adevărului adesea 

Şi-mprăştie oracol mincinos. 

Aşa se face că acestui om 

Cinstit, viteaz şi vrednic, care-i Buttler, 
Ar trebui să-i cer acum iertare 

Că l-am nedreptăţit odinioară... 

Un gând, pe care nu-l pot, stăpâni 

— N-aş vrea să spun: o frică — -mi copleşeşte, 
De faţă el fiind, simţirea toată, 
Oprindu-mă, când semne de iubire 
Vreau să-i arat. Deşi în mine simt 

Că trebuie de el să mă feresc, 

Chiar omu-acesta astăzi îmi aduce 
Norocului zălogul cel dintâi. 

ILLO 


Şi gestul lui prietenesc, fireşte, 
Va fi urmat de cei mai bravi ostaşi. 


WALLENSTEIN 


Acuma du-te şi-mi trimite-ndată 

Pe Isolan. Prin ceea ce făcui, 
Deunăzi, pentru el, nădăjduiesc 

Că mi-a rămas îndatorat. Cu el 
Voiesc să-ncep. Numaidecât să vină! 


(Illo pleacă. Între timp, ceilalți au înaintat în fața scenei.) 
O, iată mama cu iubita-i fiică! 
Vreau după-atâtea trebi, să mai răsuflu 
Un pic. Veniţi! Mi-e dor să mai petrec 
Un ceas în jurul celor dragi ai mei. 
CONTESA 


De mult noi n-am mai fost cu toţii, frate. 


WALLENSTEIN 
(către contesă, deoparte) 
Putem să-i spunem? Este pregătită? 
CONTESA 
Nu! Încă nu! 


WALLENSTEIN 


Fetiţa mea, ia vino! 
Aşează-te aicea, lângă mine! 
Pe buze-aflai că porţi un spirit bun 

Şi mama este tare încântată 
De glasul tău atât de iscusit; 
Ea spune că în măiestria lui 
Işi împleteşte versul armonia 
Ce mult alină rănile din suflet. 
Mi-e dor acum de-această armonie, 
Să-alunge demonul răutăcios 
Ce şi-a întins aripile asupra-mi! 
DUCESA 
Hai, vino, Thekla! Unde ţi-e ghitara? 
Arată-ţi măiestria, haide, cântă 
Să-asculte tatăl tău! 
THEKLA 


O, mamă! Doamne! 

DUCESA 
Hai, Thekla, bucură-l pe tatăl tău! 

THEKLA 
Dar nu pot, mamă! 

CONTESA 

Cum? Ce-nseamnă asta? 
THEKLA 


(către contesă) 
Nu-mi cereţi să vă cânt acum, în spaima 
De care sufletu-mi e-mpovărat! 
Să cânt în faţa lui... când tatăl meu 
Pe mama către groapă o trimite. 

DUCESA 


Ce-nseamnă toanele acestea, Thekla? 
Se poate să-l auzi pe bunu-ţi tată 
Că-ţi cere să-i aduci o bucurie, 

Şi tu să nu-l asculţi? 


CONTESA 
Poftim ghitara! 


THEKLA 


O, Doamne, cum să... 


(Ia ghitara, dar mâna îi tremură. În sufletul ei crește 
zbuciumul şi, în momentul când să înceapă să cânte, 
se îngrozește, aruncă instrumentul şi iese din casă.) 


DUCESA 
Fiica mea, ţi-e rău! 
WALLENSTEIN 


Dar ce-i cu ea? De când se-arată astfel? 


CONTESA 


Acum, când singură se dă pe faţă, 
Nu vreau nici eu să mai păstrez tăcerea. 


WALLENSTEIN 
Cum? 


CONTESA 
Fata îl iubeşte! 

WALLENSTEIN 


Da?! Pe cine? 
CONTESA 


Pe Max Piccolomini îl iubeşte. 
Tu n-ai băgat de seamă? Nici ducesa? 


DUCESA 


Aceasta-i fu povara de pe suflet? 
Să te binecuvânte cerul, Thekla! 
De-alegere să nu te ruşinezi. 


CONTESA 


De, ce să-i faci?!... Călătoria-aceea!..; 
Tu dacă n-ai avut nimic de gând, 

Să-i fi ales un alt însoțitor. 

Tu singur eşti de vină! 


WALLENSTEIN 
Dar el ştie? 
CONTESA 
Nădăjduieşte că-i va fi mireasă. 
WALLENSTEIN 
Nădăjduieşte? Ce, a-nnebunit? 


CONTESA 


Acuma poate auzi şi ea! 


WALLENSTEIN 
Şi cum? El se gândeşte să-și aleagă 
Din neamul friedlandezilor mireasa? 
Nimic de zis! Ei, nu, că asta-mi place! 
Nu-şi bate capul cu idei mărunte. 
CONTESA 
Era firesc, de vreme ce-a intrat 
Atât de mult în grațiile tale... 
WALLENSTEIN 


Vrea, pân’ la urmă să mă moștenească! 
Il preţuiesc, dar e vreo legătură 
Cu mâna fetei mele-n toate astea? 
Cum, pentru fiica-mi, singura mea fiică, 
I-am arătat bunăvoința mea? 

DUCESA 


Nobleţea-i, firea, buna-cuviinţă... 


WALLENSTEIN 
ÎL fac doar vrednic de cinstirea mea 
Şi nu de mâna dragei mele fiice! 
DUCESA 
Dar rangul lui, strămoșii lui;., 
WALLENSTEIN 
Strămoșii? 
El este un vasal. Eu fetei mele 


Îi vreau un mire care s-o conducă 
Pe tronul unei ţări europene! 


DUCESA 


O, duce drag! Prea-naltă năzuinţă, 
Ne va aduce-o mult mai grea cădere. 


WALLENSTEIN 


De-aceea m-am zbătut să mă înalţ 
Deasupra muritorilor de rând?. 
Să termin nobila chemare-a vieții, 
Făcându-mi rubedenii de neam prost? 
De-aceea... 


(Se opreşte brusc, şi se stăpâneşte.) 

Pe pământ ce-o să rămână 
Pe urma mea, din mine, este ea, 
Şi vreau să văd pe fruntea ei coroana, 
Sau, dacă nu, mai bine vreau să mor! 
Căci toată truda-i s-o înalţ pe ea... 
Sus, tot mai sus!... Da! În această clipă 
În care noi vorbim... 

(Se răzgândește.) 

Şi eu acuma, 

Ca un părinte slăbănog, să-ngădui 
Tot ce se place şi se indrăgeşte 
Să se-mpreune,-aşa, ca orişicare? 
Şi asta chiar acum s-o fac, în clipa 
Când vreau ca opera să-mi încunun? 
Nu! Nu! Ea este giuvaerul meu 
De mult păstrat. Ea este... cea mai scumpă 
Și cea din urmă piatră nestemată 
Ce străluceşte în comoara mea. 
Şi nu vreau să mi-o dau pe mai puţin 
Decât pe-un sceptru sclipitor de rege. 

— 


DUCESA 


O, soţul meu, clădeşti mereu, clădeşti! 
Clădirea să te-nalţe pân” la nori, 

Şi nu-ţi aduci aminte că pământul 

Nu poate să susţină o clădire 

Prea şubredă şi fără temelii. 


WALLENSTEIN 


(către contesă) 


I-ai spus cumva de noua locuinţă 
Pe care-am hotărât-o? 


CONTESA 


Încă nu! 
Vorbeşte-i tu. 


DUCESA 
Adică vrei să zici 
Că nu ne mai întoarcem în Carintia? 
WALLENSTEIN 
Nu! 


DUCESA 
Nici chiar în domeniile tale? 


WALLENSTEIN 
Acolo nu veţi fi la adăpost! 


DUCESA 


În ţara împăratului, sub scutu-i, 
Să nu fim oare noi la adăpost? 


WALLENSTEIN 


Soţia unui Friedland nu mai poate 
Să năzuiască la aşa ceva! 


DUCESA 
O, Doamne, am ajuns chiar pân-aici? 
WALLENSTEIN 
Voi veţi afla-n Olanda ocrotire! 


DUCESA 
În ţară protestantă ne trimiţi? 
WALLENSTEIN 
Ducele Franz de Lauenburg va fi 
Insoţitorul vostru. 
DUCESA 


Lauenburg? 
Cel ce-i de partea svezilor, duşman 
Al împăratului? 


WALLENSTEIN 
Duşmanii lui 
Acuma nu mai sunt duşmanii mei. 
DUCESA 


(Priveşte înspăimântată la Wallenstein şi la contesă.) 
Deci este-adevărat? Adevărat? 
Te-ai prăbuşit? Ţi s-a luat comanda? 
O, Doamne! Doamne! 


SL 

CONTESA 


(către Wallenstein) 
S-o lăsăm să creadă 
Ce-i spune inima, căci ea nu are 
Putere să îndure adevărul! 


Scena V 


Contele Terzky, cei dinainte 


CONTESA 
Terzky! Dar ce-i cu el? Ce-nfăţişare 
Inspăimântată ca de duhuri rele! 


TERZKY 


(deoparte către Wallenstein, încet) 


Ai poruncit croaților cumva 
Să o pornească? 


WALLENSTEIN 
Eu nu ştiu nimic. 
TERZKY 


Suntem trădaţi! 


WALLENSTEIN 


Cum?... 


g Y 
TERZKY 
Astă noapte-au şters-o 
Şi vânătorii. Satele din jur 
Au fost lăsate toate-n părăsire. 


WALLENSTEIN 
Și Isolan? 
TERZKY 
Chiar tu îl trimiseşi 
WALLENSTEIN 
Eu?! 
TERZKY 


Nu?! Nu l-ai trimis chiar tu? 
Şi nici pe Deodat? Au şters-o amândoi! 


Scena VI 


Illo, cei dinainte 


ILLO 
Aflat-ai de la Terzky? 
TERZKY 
Ştie tot! 
ILLO 
Dar ştie că şi Eszterházy, Maradas 
Şi Götz, Colalto, Kaunitz, cu toţii 
L-au părăsit? 
TERZKY 
Pe dracii toţi!... 
WALLENSTEIN 
(făcând semn) 
Tăceţi! 
CONTESA 


(care i-a observat de la distanţă, vine lângă ei) 
Ce este; Terzky? Ce s-a întâmplat? 


WALLENSTEIN 


(gata să plece) 


Nu e nimic! Să mergem! 


TERZKY 


(Vrea să-l urmeze.) 
Nu-i nimic! 
Nimic, Tereza! 


CONTESA 


(ÎI reţine.) 
Cum nimic? Nu văd. 

Ce stinse scânteieri de viaţă-aveţi 
Pe chipul vostru-ngălbenit ca ceara, 
Şi cum chiar frate-meu își dă silința 
Să pară numai că e liniştit? 

UN PAJ 

(intrând) 


Un adjutant îl caută în grabă 
Pe domnul conte Terzky! 


(Iese. Terzky iese după el.) 


WALLENSTEIN 
Vezi ce vrea! 
(către Illo) 


Aceste făptuiri nu s-au putut 
Petrece-n taină, fără răzvrătire. 
Pe cine-avem de strajă la intrări? 


SL 


ILLO 
Pe Tiefenbach! 


WALLENSTEIN 
Să-l schimbi numaidecât! 
Comanda grenadierilor s-o treci, 
Acuma chiar, lui Terzky; dar, ascultă, 
Nu ai cumva vreo ştire despre Buttler? 


ILLO 
L-am întâlnit şi va veni îndată, 
Căci Buttler te urmează credincios. 
(Illo pleacă. Wallenstein vrea să-l urmeze.) 


CONTESA 


Să nu-l laşi să se ducă, soră dragă! 
Opreşte-l! O nenorocire mare... 


DUCESA 


O, Doamne sfinte, ce s-a întâmplat? 
(Se agaţă de el.) 


WALLENSTEIN 


(vrând să scape de ele) 
Lăsaţi-mă şi fiţi pe pace, soră, 
Şi tu, soţie dragă! Aici suntem 
In tabără. Aşa e unde-s mulţi. 
Când cer senin, când vifor şi furtună. 
E greu să cârmuiești aprinse inimi! 
Şi liniştea nu-i hărăzită nouă. 
De vreţi să mai rămân aici, plecaţi, 


Ep 


Y 
Căci plânsetul femeilor n-ajută, 
Ci-mpiedică pe un bărbat în rosturi. 
(Vrea să plece. Terzky se întoarce.) 


TERZKY 
Rămâi. Vedea-vom totul pe fereastră. 


WALLENSTEIN 
(către contesă) 
Plecați acuma, soră! 
CONTESA 
Nicidecum! 
WALLENSTEIN 


Vă poruncesc! 


(Terzky o trage deoparte, făcând un gest semnificativ către 
ducesă.) 


TERZKY 


Tereza! 


DUCESA 
Haidem, soră, 
Căci ni s-a poruncit! 
(Ies amândouă.) 


— 


Scena VII 
Wallenstein, contele Terzky 


WALLENSTEIN 


(Se îndreaptă spre fereastră.) 


Ce s-a-ntâmplat? 


TERZKY 


Aleargă toate trupele, s-adună, 
Şi nimenea nu ştie pentru ce! 

În taină şi în linişte deplină 
S-adună fiecare corp de oaste 
Sub steagurile sale. Tiefenbachii 
Au o înfăţişare mânioasă. 

Numai valonii stau mai la o parte 
Şi nu îngăduie să vie nimeni 
Aproape de-a lor tabără. Se ţin 
Tăcuţi, aşa cum ei obişnuiesc. 


WALLENSTEIN 
Piccolomini este printre dânșii? 


TERZKY 


ÎI caută, dar nu dau peste el! 


Ep 

WALLENSTEIN 


Ce ştire a adus aghiotantul? 


TERZKY 


De toate trupele din oastea mea 
A fost trimis să te incredințeze 
De noul jurământ şi-a lor dorinţă 
De-a-ncepe bătălia de îndată. 


WALLENSTEIN 


În tabără de ce-i atâta zarvă? 

Am dat poruncă să nu afle nimeni 
Nimic, cât timp nu face ştire Praga 
Cum că norocu-a fost de partea noastră. 


TERZRY 


O, de m-ai fi crezut! Eu chiar aseară 
Te-am conjurat să nu-l laşi pe vicleanul 
Octavio să plece; şi-i dăduşi 

Chiar caii tăi să fugă. 


WALLENSTEIN 


` Vechiul cântec! 
Îţi spun odată pentru totdeauna: 
Destul cu bănuiala ta neghioabă! 


TERZKY 


Tu şi pe Isolani l-ai crezut, 
Şi, totuşi, cel dintâi te-a părăsit. 

WALLENSTEIN 


Mai ieri doar îl scosesem din mocirlă. 
Să plece! Nu vreau mulțumirea lui! 


TERZKY 
Şi toţi sunt astfel, toți, unul ca altul. 


WALLENSTEIN 


Şi de mă părăseşte face rău? 

El se supune zeului la care 

S-a închinat tot timpul vieţii lui, 

La mesele cu jocuri de noroc. 

El s-agăţase de norocul meu, 
Şi-acum de-al meu noroc s-a lepădat; 
Şi l-a minţit, bicisnic, nu pe mine. 
Am însemnat ceva eu pentru el? 

A însemnat ceva el pentru mine? 

Eu numai o corabie am fost 

Pe care el şi-a încărcat nădejdea 
Trecând voios pe largu-ntins de mare. 
Dar vede că s-apropie de stânci 

Şi-n grabă-şi duce la liman avutul. 
Intocmai ca şi pasărea ce-şi lasă 
Cuibarul împletit cu rămurele, 

El zboară-acum uşor de lângă mine, 
Dar nici o legătură sufletească 

Nu se destramă între noi, căci n-a fost. 
Acela care umblă să găsească 

O inimă curată la neghiobi, 

E vrednic să se vadă înşelat! 

Pe fruntea limpede şi luminoasă 
Imaginile viaţa îşi aşterne 


ar 


Cu trăsături ce repede se şterg. Dj 
Nimica nu pătrunde în adâncul 

Curat al unei inimi liniștite. 

O fire veselă cu mult mai lesne 

Va pune în mişcare seva vieții, 

Dar n-are-un suflet care să-ncălzească. 


TERZKY 


Eu totuşi m-aş încrede mai curând 
In frunți ce-n limpezimea lor n-au cute, 
Decât în frunţile adânc brăzdate. 


Scena VIII 


Wallenstein, Terzky, Illo, care vine furios 


ILLO 
Trădare! Răzvrătire! 
TERZRKY 


Ce-a mai fost? 


ILLO 


Când poruncit-am să se facă schimbul, 
Mişei ce şi-au uitat de datorie... 


TERZKY 
Ei? 
WALLENSTEIN 
Ce este? 
ILLO 
Toţi Tiefenbacherii 


Poruncilor nu vor să se supună. 


TERZKY 


Să fie împuşcaţi! Hai, porunceşte! 


ar 


WALLENSTEIN 

Nu te zori! Ce pricină pun ei? 
ILLO 

Ei spun că nimeni altul n-are dreptul 
Să vie către dânşii cu porunci 
Decât doar generalul Piccolomini! 

WALLENSTEIN 
Ce? Ce? Cum vine asta? 


ILLO 
Spun că el 
A poruncit așa; le-a arătat 
Scrisoare iscălită de-mpărat. 
TERZRY 


De la-mpărat scrisoare? Duce,-auzi? 


ILLO 
Tot la îndemnul lui au mai fugit 
Şi coloneii dezertori de ieri... 
TERZKY 
Ai auzit? 


ILLO 


Odată cu aceştia: 
Carafa, Montecuculi şi alţii! 
Au mai fugit şi şase generali, 
Ce l-au urmat tot prin îndemnul lui. 
Se vede că el totul a avut 


SL 


De multă vreme scris de la-mpărat 
Şi nu e mult de când el, mai întâi, 
Se-nţelesese şi cu Questenberg. 


(Wallenstein cade pe scaun şi-şi acoperă faţa.) 


TERZKY 
Oh, dacă ai fi ascultat de mine!... 


Scena IX 


Contesa, cei dinainte 


CONTESA 
Eu nu mai pot să-ndur această spaimă! 
Dar, pentru Dumnezeu din ceruri, spuneţi 
Ce se petrece-aici? 

ILLO 
Mai multe trupe 

S-au răzvrătit. Octavio ne-a trădat! 

CONTESA 


O, presimţirea mea! 
(Pleacă din încăpere.) 


TERZKY 


Nu m-ai crezut! 
Acuma vezi că aştrii au minţit? 


WALLENSTEIN 


Nu! Ei nu mint. Aceasta s-a întâmplat 
In ciuda aştrilor şi-a soartei. Arta 
Cinstită este, dar un suflet josnic 
Cu-a lui minciună cerul chiar înşeală; 
Pe adevăr se-nalţă profeția. 

Când firea din făgaşul ei s-abate, 
Ştiinţa rătăceşte de asemeni. 

De-a fost o superstiție credința 

Că înjosim făptura omenească 

Prin bănuieli de-acestea, niciodată 
Nu voi roşi de slăbiciunea mea! 
Religie e şi-n pornirea fiarei, 

Şi nici sălbaticul nu bea cu-acela 
Al cărui piept e gata să-l străpungă. 
N-ai fost erou în fapta ta, Octavio! 
Nu mintea ta a biruit asupră-mi! 
Ticăloşia ta a fost mai tare, 

In lupta cu bună-credinţa mea. 

Eu n-am pus nici o pavăză să-nlătur 
Murdara lovitură ucigaşă, 

Pe care mişeleşte tu ai dat-o 

In pieptul meu lipsit de apărare. 

In faţa-acestei arme necinstite, 
Mărturisesc, sunt numai un copil. 


SL 


A A 


Scena X 


Cei dinainte, Buttler 


TERZKY 
Dar iată-l şi pe Buttler, vechi prieten. 


WALLENSTEIN 


(Îl întâmpină cu braţele deschise şi îl cuprinde prietenește.) 
La pieptu-mi vino, frate vechi de arme! 
Nici ziua primăverii nu-ncălzeşte 
Mai mult ca chipul unui vechi prieten, 
In ceasurile acestea de-ncercare. 


BUTILER 


Eu, duce, am venit... 


WALLENSTEIN 


(Se reazimă de umerii lui.) 
Ai şi aflat? 
Bătrânul m-a trădat pentru-mpărat. 
Ce spui de-acestea tu? Treizeci de ani 
I-am înfruntat şi i-am trăit alături. 
Noi în acelaşi pat ne-am odihnit, 
Dintr-un pahar băut-am amândoi, 


Am împărţit aceeaşi bucătură, N 

M-am sprijinit de el, aşa cum astăzi 

Mă sprijin pe-ai tăi umeri credincioşi, 

Şi-n clipa-n care pieptu-mi iubitor 

Bătea încrezător la pieptul lui, 

Pândi viclean o clipă potrivită 

Şi junghiul drept în inimă-mi înfipse. 
(Își ascunde faţa la pieptul lui Buttler.) 


BUTILER 
Uitării daţi vicleanul trădători 
Dar ce aveţi acum de gând să faceţi? 


WALLENSTEIN 


Aşa-i! Vorbeşti cu minte. Să se ducă! 
Eu tot bogat rămân în buni prieteni. 
Destinul încă e de partea mea, 

Căci îmi trimite-un suflet cald, chiar astăzi, 
Când pe viclean mi l-a descoperit. 

Nu vreau să mai aud de trădător! 

Să nu crezi că mă doare fuga lui. 

O, numa-nşelăciunea lui mă doare, 
Căci eu ţinut-am mult la amândoi! 
Ce-i drept, şi Max ţinut-a mult la mine; 
El nu, nu m-a trădat ! Ei, dar destul, 
Destul cu asta! Azi de-nsemnătate-i 
Un sfat luminător cât mai degrabă. 

Din Praga va veni un călăreț 

Pe care-l va trimite graful Kinsky. 
L-aştept din clipă-n clipă să sosească, 
Şi orice ştire-aduce, nu cumva 

Să cadă-n mâna celor răzvrătiți. 


L A 


Trimiteţi dară repede un sol, 
Un om de-ncredere, să mi-l aducă 
Pe-un drum pe care nu-l ştiu trădătorii. 
(lllo vrea să plece.) 
BUTILER 
(reținându-l) 
Pe cine spuneţi, duce, c-aşteptaţi? 
WALLENSTEIN 


Pe solul care vine de la Praga 
Cu vestea biruinţei. 


BUTILER 
Hm! 
WALLENSTEIN 
Ce este? 
BUTILER 
Deci nu ştiţi! 
WALLENSTEIN 
Ce? 


BUTILER 


P De ce-a fost zarva ceea 
In tabără... 


WALLENSTEIN 


De ce? 


BUTILER 


...Trimisu-acela... 


WALLENSTEIN 


(nerăbdător) 
Ei, spune! 


BUTILER 
„A intrat... 
TERZKY ȘI ILLO 
A şi sosit? 
WALLENSTEIN 
Chiar solul meu? 
BUTILER 
De-acum câteva ceasuri. 
WALLENSTEIN 
Dar mie nu mi-a dat de ştire nimeni! 
BUTILER 
L-a prins ostaşul care sta de strajă. 
ILLO 


(bătând cu piciorul în pământ) 
Blestemăţie! 


SL 


BUTILER 
I-au deschis scrisoarea 
Şi-au dat-o-n tabără, din mână-n mână. 


WALLENSTEIN 


(curios) 
Şi-n ea ce scrie? 


BUTTLER 


(nedumerit) 
Nu mă întrebaţi! 


TERZKY 
Vai, Illo! Cum se-prăbuşeşte totul! 


WALLENSTEIN 


Să nu-mi ascunzi nimic! Sunt pregătit 
S-ascult cea mai zguduitoare ştire. 
Pierdută-i Praga? Spune-mi-o deschis! 


BUTILER 


Pierdută! Regimentele de-acolo, 
Din Budweis, Tabor, Braunau, Kânigingrătz, 
Din Brünn şi Znaym v-au părăsit, jurând 
Credinţă împăratului, din nou. 
Domnia voastră chiar, şi Kinsky, Illo 
Şi Terzky,-aţi fost proscrişi de împărat. 
(Terzky și Illo sunt grozav de furioși. Wallenstein rămâne stăpânit şi 
calm.) 


WALLENSTEIN 


(după o pauză) 
Ei bine,-acum s-a hotărât, şi iute 
M-am vindecat de chinul îndoielii. 


Mi-e pieptul liber. Limpede mi-e mintea. 


Acolo unde stelele lui Friedland 

Lucesc, va trebui să fie noapte. 

Cam greu m-am hotărât. Cu îndoială 

Şi cu nedumeriri am tras eu spada, 

Şi am făcut-o fără-nsufleţire, 

Căci mai puteam atuncea să aleg; 

Dar când nevoia te sileşte,-ndată 

Se stinge orice fel de îndoială. 

Acuma e chiar capul meu în joc, 

Şi lupta e chiar pentru viața mea! 
(Pleacă. Ceilalţi îl urmează.) 


SL 


Scena XI 


CONTESA TERZKY 


(venind din camera de alături) 
Nu, nu mai pot! Dar unde sunt? Nu-i nimeni! 
E totul gol şi singură mă lasă, 
Cuprinsă de-o îngrozitoare teamă. 
Să mă silesc ca-n faţa sorei mele 
Să par cât mai senină, liniștită; 
Şi chinul care îmi sfâşie pieptul 
Să-l ţin închis în mine! Nu mai pot! 
O, dacă steaua ni s-a stins, şi dacă 
Va fi silit să meargă la svedezi 
Cu mâna goală, ca un băjenar, 
Şi nu ca aliat, cu măreție, 
Urmat de oşti puternice... şi dacă 
Va fi să pribegim din ţară-n ţară, 
Ca o mărturisire ruşinoasă, 
A măreției prăbuşite... Nu! 
Nu vreau s-ajung această zi! Chiar dacă 
El rabdă înjosirea, eu nu pot! 
Nu pot să-l văd cum se cufundă-n noapte. 


Scena XII 


Contesa, ducesa, Thekla 


THEKLA 


(Vrea s-o oprească pe ducesă.) 


O, mamă dragă; nu te duce! Stai! 


DUCESA 


Nu! Văd c-aici mi se ascunde iar 
Ceva grozav, ceva-nspăimântător. 
De ce mă ocoleşte sora mea, 

Şi pentru ce aleargă îngrozită? 

De ce te văd pe tine-nspăimântată? 
Şi ce înseamnă-acele semne mute 
Pe care vi le faceţi într-ascuns? 


THEKLA 
Dar, mană, ți se pare, mamă dragă! 


DUCESA 
Ascultă, soră, vreau să aflu totul! 


CONTESA 


La ce să le mai ținem tăinuite? 


Se pot ascunde fapte petrecute? 
Curând sau mai târziu se va afla, 

Şi trebuie să-nveţe să le-ndure; 

Nu-i timp să ne supunem slăbiciunii. 
Avem nevoie de curaj şi suflet! 

Să ne deprindem a fi tari în viaţă! 
De-aceea, cred, de dânsa-i mult mai bine 
Printr-un cuvânt să hotărască soarta. 
Ai fost atuncea înşelată, soră, 
Credeai că ducele e-ndepărtat, 

Dar nu-i din slujbă-ndepărtat... El e... 


THEKLA 
(către contesă) 
Vrei s-o ucizi? 
CONTESA 
Ele 


THEKLA 


(O îmbrățişează pe mamă-sa.) 
Fii tare, mamă! 


CONTESA 


S-a răzvrătit, vrând să se dea de partea 
Duşmanului; dar nu a izbutit, 
Căci oştile s-au lepădat de el. 
(La aceste cuvinte, ducesa se clatină şi cade leşinată, în braţele 
fiicei sale.) 


Scena XIII 


O sală mare la ducele de Friedland 


WALLENSTEIN 


(în cuirasă) 
Ai izbutit în planul tău, Octavio; 
Acum sunt iarăşi singur, părăsit, 
Ca şi în ziua când la Regensburg 
Plecat-am din vestita adunare 
A principilor. Şi în ziua-aceea 
Eu doar cu bietu-mi suflet rămăsesem; 
Nu mă aveam decât pe mine însumi. 
De ce-a putut un om să fie vrednic 
Voi aţi văzut-o doar atât de bine. 
Podoaba ramurilor aţi tăiat, 
Şi stau acum ca un stejar ciuntit, 
Dar înlăuntru,-n măduvă, el poartă 
Acea putere de făuritor 
Prin care va-nverzi o lume nouă. 
V-am fost odată scump cât o armată. 
Eu singur. Căci oştirea voastră-ntreagă 
De suedezi fusese măcinată. 
La Lech sta Tilly, cel din urmă sprijin; 
Şi Gustav, ca un fluviu furios, 
Peste Bavaria se revărsase, 
Şi împăratul tremura în Viena. 


— 


Ostaşii tare scumpi erau, căci gloata 
— Când caută norocul — cere mult. 
Atunci şi-au îndreptat spre mine ochii, 
Le-am fost la grea-ncercare ajutor. 
Mândria-mpărătească s-a plecat 
In faţa celuia jignit odată. 
Mi s-a cerut ca eu, cu un cuvânt, 
S-adun armate-n taberele goale. 
Şi am făcut-o. Am sunat chemarea, 
Şi numele-mi zbura din gură-n gură. 
Lăsau cu toţii plug şi meşteşuguri 
Şi alergau sub ale mele steaguri, 
Ce înălţau, cu ele,-a lor nădejde. 
Mă simt din nou acela care-am fost! 
E duhul care îşi zideşte trupul, 
Şi Friedland iar va strânge-n jurul lui, 
In larg de tabere, viteze oști. 
Porniţi cu furie-mpotriva mea! 
Ostaşii ştiu, în luptă, să învingă 
Numai cu mine, nu-mpotriva mea. 
Când capul îl desparţi de mădulare, 
Vezi unde sufletu-a sălăşluit. 

(Intră Illo şi Terzky;) 
Curaj, curaj, prieteni! Până-acuma 
Noi încă nu căzurăm la pământ. 
Avem cinci regimente,-ale lui Terzky, 
Şi cetele viteze-ale lui Buttler; 
Sunt încă ale noastre. Iară mâine 
Ni se alătură şi o armată 
De şaisprezece mii de suedezi. 
Când pentru împărat am cucerit 
Germania, cu nouă ani în urmă, 
Eu nu eram mai tare ca acum. 


Scena XIV 


Cei dinainte, Neumann, care-l ia pe Terzky 
la o parte și-i vorbeşte. 


TERZKY 
(către Neumann) 
Ce vor? 
WALLENSTEIN 
Ce este? 
TERZRKY 


Zece călăraşi, 
De ai lui Pappenheim, vor să-ţi vorbească 
In numele ostaşilor. 


WALLENSTEIN 


(repede către Neumann) 
Să vie! 
(Neumann iese.) 


De la aceştia mai aştept ceva. 
Luaţi seama, stau în cumpănă, pesemne, 
Şi pot fi câştigaţi de partea noastră. 


— 5 200 


Scena XV 


Wallenstein, Terzky, Illo şicei zece 

cuirasieri, care conduși de un fruntaș, intră 

în ordine militară. La comanda fiuntaşului, se 

postează, în rând, în fața lui Wallenstein, 
salutând milităreşte. 


WALLENSTEIN 


(după ce i-a măsurat câteva clipe cu privirea, se adresează 
fruntaşului) 


Tu eşti din Briigg, din Flandra. Te cunosc, 
Şi numele-ţi e Mercy. 
FRUNTAȘUL 
Heinrich Mercy. 


WALLENSTEIN 


Te-ai despărţit de-ai tăi în timpul luptei 
Şi-ai fost înconjurat de cei din Hessen; 
Dar cu o sută optzeci de ostaşi, 

Pe care îi aveai, tu ai luptat 

Croindu-ţi calea printre cei o mie. 


FRUNTAȘUL 


Aşa e, generale! 


SL 
WALLENSTEIN 


Ce răsplată 
Primit-ai pentru fapta vitejească? 


FRUNTAȘUL 


Cinstirea de-a sluji, precum cerui, 
In corpu-acesta din armata voastră. 


WALLENSTEIN 


(Se adresează altui cuirasier.) 


Iar tu faci parte dintre voluntarii 
Pe care i-am cerut la Altemberg 
Să-mi cucerească-o baterie svedă. 


AL DOILEA CUIRASIER 
Aşa e, generale. 
WALLENSTEIN 
ÎI ţin minte 
Pe orice om cu care-am stat de vorbă. 
Ce păs v-aduce-aici? 


FRUNTAȘUL 


(comandă) 
La umăr arm”! 


WALLENSTEIN 


(întorcându-se către al treilea) 
Tu eşti de fel din Köln, te cheamă Risbeck. 


A A 


AL TREILEA CUIRASIER 
Risbeck din Köln. 


WALLENSTEIN 
Tu l-ai adus ostatec 
Pe Diibald, colonelul suedez, 
In tabăra din Niiremberg. 
AL TREILEA CUIRASIER 


Nu eu! 


WALLENSTEIN 


E drept! L-a prins un frate-al tău mai mare. 
Dar tu şi-un frate aveai ceva mai tânăr. 
El unde-i? 


AL TREILEA CUIRASIER 
În oştirea-mpărătească, 
La Olmiitz. 
WALLENSTEIN 
(către fruntaş) 


Ei, şi-acum, să auzim! 


FRUNTAȘUL 
E vorba de-o scrisoare-mpărătească, 
Ce-ajunse pân la noi, şi noi, citind-o... 
WALLENSTEIN 


(Îl întrerupe.) 
Dar voi de cine-aţi fost aleşi? 


SL 
FRUNTAŞUL 
Prin sorţi, 
Şi-alese fiecare steag trimisul. 


WALLENSTEIN 
Ei, aşadar, să trecem la pricină! 


FRUNTAȘUL 


Scrisoarea împăratului ajunse 

Sub ochii noștri, şi în ea scria 

Să nu mai stăm supuşi poruncii tale, 
Căci tu eşti duşman, vânzător de țară. 


WALLENSTEIN 


Şi voi ce-aţi hotărât citind scrisoarea? 


FRUNTAŞUL 


Toţi camarazii noştri de la Braunau 
Şi de la Olmiitz, Budweis şi din Praga 
S-au şi supus, iar pilda lor a fost 
Urmată şi de Tiefenbach, Toscana. 
Dar noi nu credem că tu eşti duşman 
Şi trădător. Noi credem cu tărie 
Că toate astea sunt minciuni scornite 
De către spaniolii cei flecari. 
(Încrezător, sincer.) 
Noi vrem să auzim chiar de la tine, 
Ce ai de gând, căci tu ai fost cu noi 
Cinstit întotdeauna, şi avem 
Incredere nestrămutată-n tine. 
Noi, între căpitanul nostru bun 


L A 


Şi trupele-i viteze şi cinstite, 
Nu vrem să bage vrajbă un străin. 


WALLENSTEIN 


Din vorba ta-i cunosc pe Pappenheimi! 


FRUNTAȘUL 


Şi regimentul ne-a trimis să-ţi spunem 
Că dacă tu nu ai asemeni gânduri, 

Ci numai să păstrezi în luptă sceptrul 
— Pe care l-ai primit de la-mpărat 

Şi care, deci, ţi se cuvine ţie 

Să cârmuieşti oştirea în război — 
Atunci noi vrem să te-ajutăm cu toţii, 
Să te-apărăm în drepturile tale 

În faţa celor ce te-or ponegri. 

Chiar dacă celelalte regimente 

Te-or părăsi, noi vom rămâne singuri 
Cu vechea noastră-ncredere în tine, 
Şi la nevoie ne-om jertfi chiar viaţa. 
Căci asta-i datoria de oştean: 

Murim în foc, dar nu te părăsim. 

Dar dac-ar fi, cum scrie în scrisoarea 
Venită de la-naltul împărat, 

De este drept că vrei să treci la duşman 
Şi să ne duci la el cu viclenie, 
Ferească Sfântul! Noi te părăsim 

Şi ascultăm de zisele scrisorii. 


WALLENSTEIN 


Ta ascultați, băieţi!... 


Y 
FRUNTAŞUL 
Nu vorbe multe, 
Ci spune-ne curat: aşa-i, sau nu? 
Şi-n felu-acesta fi-vom mulțumiți. 


WALLENSTEIN 


Băieți, eu ştiu că voi sunteţi deştepţi. 
Voi cugetaţi, nu mergeţi după gloată. 
De-aceea eu, doar ştiţi, v-am dat cinstire 
Şi de mulţime v-am deosebit. 

Căci comandantul vede numai steaguri, 
Nu vede chipul celor ce le poartă; 

In oști, porunca lui e aspră, oarbă, 

Şi omul pentru om nimic nu-nseamnă. 
Ştiţi bine că eu n-am fost cu voi astfel. 
Când voi aţi început să vă daţi seama 
De voi,-în meseria voastră grea, 

Când pe-ale voastre frunţi văzui lumina 
Pe care-o da gândirea omenească, 
Atunci eu v-am luat drept oameni slobozi 
Cu dreptul de-a avea părerea voastră. 


FRUNTAȘUL 


Aşa e, generale, ai fost nobil, 

Cu-ncrederea întreagă ne-ai cinstit 

Și cu hatâr-naintea altor trupe. 

Dar nici noi nu ne luăm chiar după gloată, 
Cum bine vezi, vrem să-ţi păstrăm credința. 
O vorbă, numai, spune, şi ne-ajunge; 

Să ştim că n-ai de gând să pui la cale 

O josnică trădare şi că nu vrei 

Să treci cu oastea-ntreagă la duşman. 


L A 


WALLENSTEIN 


Pe mine mă trădează! Da, pe mine! 
Mă vinde împăratul la duşmani! 

Şi cad, fără-ndoială, dacă oastea 
Vitează-a mea nu sare să mă scape. 
Eu vreau tot adevărul să vă spun. 
Am fortăreaţă-n inimile voastre! 
Vedeţi! In pieptu-acesta se ţinteşte, 
Căci ei vor jertfă capul meu cărunt! 
Aceasta-i mulţumirea spaniolă, 
Aşa mi se plăteşte caldul sânge 

Pe care l-am vărsat în marea luptă 
Din faţa fortăreței de la Lützen. 
Acum, aşa ne mulțumesc pe noi, 
Cei ce ne-am aruncat cu pieptul gol 
Asupra halebardelor adesea, 
Făcându-ne culcuş pe piatra aspră 
Şi pe pământu-acoperit de gheaţă. 
Nu ne-a fost nici un râu turbat prea mare, 
De nepătruns n-a fost nici o pădure. 
Pe Mansfeld noi l-am urmărit atunci, 
In fuga lui vicleană, fără preget; 
Un marş silit a fost a noastră viaţă, 
Ca vântu-am străbătut, lipsiţi de țară, 
Pământul vânzolit de lupte grele... 
Şi chiar acuma, după ce-am sfârşit 
A armelor povară blestemată, 

Şi după ce cu braţe credincioase, 
Mereu neobosiţi, am ușurat 

Din sarcina războiului, acuma 

Să vină-acel flăcău împărătesc, 

Din mâna noastră pacea să ne-o ia? 
Să vină el să-şi împletească-aici 


Coroană din vlăstare de măslin, 
Podoaba cuvenită frunţii noastre 
S-o poarte-n păru-i blond de copilandru? 


FRUNTAȘUL 


Aceasta nu-i cu cale să se-ntâmple, 
Cât timp noi o putem împiedica. 
Nu, nimeni altul, numai tu să duci 
Acest război spăimântător la capăt, 
Căci numai tu cu glorie-l purtaşi. 
Pe câmpu-nsângerat al morţii tu 
Ne-ai cârmuit. Deci tu — şi nimeni altul — 
Tu trebuie să ne călăuzeşti 

Cu voie bună la căminul nostru, 

Pe holdele mănoase ale Păcii, 
Împărtăşind cu noi din rodul lor! 


WALLENSTEIN 


Cum? Credeţi că veți mai putea culege 
La bătrâneţe, rodul ostenelii? 
Aceasta, să n-o credeţi niciodată! 

Voi nu veţi mai vedea sfârşitul luptei. 
Războiul ăsta crud pe toţi ne-nghite! 
Austria nu vrea să-ncheie pace. 

Şi, tocmai pentru că eu caut pacea, 
S-a pus la cale prăbuşirea mea. 
Austriei ce-i pasă că războiul 
Fărâmă oşti şi pustieşte lumea? 

Ea vrea să crească, să câştige țări. 
Sunteţi mişcaţi — văd nobila mânie 
Arzând în ochii voştri de războinici... 
O, de-aş putea din sufletu-mi acum 
Să vă aprind în suflete văpaia 


SL 


L A 


Ce-aţi dovedit odată în războaie!... 
Voiţi, să m-ajutaţi, voiţi, cu arma, 
Să m-apăraţi în drepturile mele. 
Aceasta-n merite vă-nalță! Totuşi 
Să nu gândiţi că isprăviţi cu bine; 
Oştirea voastră este foarte mică, 
Şi jertfa voastră în zadar ar fi! 

(intim) 
Nu! Fără şovăire să pornim! 
Să căutăm prieteni. Suedezii 
Spun c-au să ne ajute-n lupta noastră... 
Ce-ar fi să ne prefacem că primim? 
Ne folosim de ajutorul lor 
Doar până când ajungem noi deasupra, 
Inspăimântându-i astfel pe-amândoi. 
"Vom hotărî noi soarta Europei, 
Şi lumii renăscute îi vom duce, 
Din bărbăţia lagărelor noastre, 
Măreţ încoronată — sfânta Pace! 


FRUNTAŞUL 


Deci înţelegerea cu suedezii 

E-o prefăcătorie doar. Tu nu vrei 
Să-l vinzi pe împărat, şi nici pe noi 
Să ne supui poruncilor svedeze? 
Aceasta vrem s-o ştim noi de la tine! 


WALLENSTEIN 


Dar ce-am eu de-mpărţit cu suedezul? 
Căci îl urăsc ca şi pe iadul negru. 

Şi, dacă îmi ajută Dumnezeu, 

Curând l-oi alunga la el în ţară, 
Trecându-l peste marea lui. Pricepi? 


J SL 


Eu numai scopul urmăresc, căci, vezi, 
Mă doare-n suflet tânguirea care 
Apasă peste-acest popor german. 

Voi sunteţi mici, dar nu şi mici la minte; 
Vă socotesc mai scumpi decât pe alții, 
Vi se cuvine, deci, să vă vorbesc 
Cu-ntreaga mea încredere. Vedeţi, 
Cum bântuie de cincisprezece ani 
Războiul crunt, şi nu e nicăierea 

O rază de nădejde pentru pace! 
Svedezi, germani, şi luterani, şi Papa, 
Nici unul nu se lasă mai prejos, 

Şi vezi cum unu-ameninţă pe cellalt. 
Partide peste tot, şi nicăieri 

Nu-i un judecător. Ia spuneţi voi: 
Când trebuie să se sfârșească totul? 
Şi cine-o să dezlege nodul care 
Necontenit se-ngroaşă şi tot creşte? 
Neapărat el trebuie tăiat! 

Eu simt că soarta m-a ales s-aduc, 

Cu ajutorul vostru, pacea lumii! 


Scena XVI 


Cei dinainte, Buttler 


BUTILER 


(aprins) 
Aceasta nu se cade, generale! 


WALLENSTEIN 
ce? 


BUTILER 


Are să ne strice-n ochii celor 
Cu gânduri bune! 


WALLENSTEIN 
Adică? 


BUTTLER 


í Asta-nseamnă 
Indemn la răzvrătire,-n văzul lumii! 


WALLENSTEIN 


Ce vrei să zici? 


J Y 
BUTTLER 
Că trupele lui Terzky 
Smulg toate pajurile-mpărăteşti 
Şi pun în locul lor, acum, pe steaguri 
Insigniile tale. 


FRUNTAŞUL 


(către cuirasieri) 
Dreapta-mprejur! 


WALLENSTEIN 


Să fie blestemat și sfatu-acela, 
Şi cin” l-a dat! 
(Către cuirasierii care pleacă.) 
Băieți, staţi! E-o greşeală 
Şi am s-o pedepsesc cu străşnicie! 
Opriţi-vă.-nţelegeţi!... Nu m-aud. 
(către Illo) 
Aleargă după dânşii, lămureşte-i! 
Allo iese.) 
Aceasta ne va duce la pieire. 
O, Buttler, tu eşti duhul meu cel rău! 
Ce trebuia s-o spui în faţa lor? 
Căci totu-era pe calea cea mai bună. 
Nebunii,-n graba lor de-a mă sluji, 
Erau pe jumătate câştigaţi. 
Ce crunt de mine-şi bate joc norocul! 
Prea multă râvnă în ai mei prieteni! 
Aceasta mă va duce la pieire, 
Nu ura ce duşmanii mi-o arată! 


A A 


Scena XVII 


Cei dinainte, ducesa care intră repede în încăpere; 
după ea, Thekla şicontesa, apoi Illo. 


DUCESA 
O, Albrecht, ce-ai făcut? 
WALLENSTEIN 
Acum şi ea! 


CONTESA 


Mă iartă, frate! N-am putut să tac! 
Şi ele-aflat-au totul. 


DUCESA 
Ce-ai făcut? 
CONTESA 


(către Terzky) 
Şi nu mai este chiar nici o nădejde? 
Pierdut e totu-acum? 
TERZKY 
Da, totul, totul! 


P Y 
In Praga stăpâneşte împăratul, 
Şi toate regimentele din nou 
Juratu-i-au credință. 


CONTESA 


Blestematul 
Octavio! A plecat şi Max? El unde-i? 


TERZKY 
Unde-ar putea să fie? A trecut 
Cu tatăl său la oastea-mpărătească. 


(Thekla se aruncă în braţele mamei sale, ascunzându-și fața 
la pieptul ei.) 


DUCESA 


(strângând-o la piept) 
Copil lipsit de fericire.-alături 
De-o mamă şi mai mult nefericită! 


WALLENSTEIN 


(Î ia deoparte pe Terzky.) 
Vei porunci să pregătească,-n curte, 
Cât mai degrabă, o trăsură, care 
(arată spre femei) 

Să le îndepărteze de aici. 
Şi pân” la Eger fi-vor însoțite 
De Scharfenberg; el ne e credincios. 
In urma lor o să pornim şi noi. 

(Către Illo, care se inapoiază.) 


Nu i-ai adus, nu i-ai putut întoarce? 


ILLO 
N-auzi ce gălăgie? "Ntreaga trupă 
A Pappenheimilor e în oraş. 
Il cer pe colonelul lor, pe Max. 
Ei spun c-ar fi aicea, în castel; 
Că tu îl ţii aicea cu de-a sila, 
Și dacă nu-i dai drumul, or să ştie 
Cu spada lor cum să şi-l facă slobod. 
(Toţi rămân uimiţi.) 


TERZKY 


Cum vine asta? 


WALLENSTEIN 
Ei, nu v-am spus eu? 
O, inima din mine-a presimţit! 
El este încă-aici. Nu m-a vândut, 
Căci inima pe el nu l-a lăsat. 
Nicicând eu nu m-am îndoit de asta. 


CONTESA 


E încă-aici? Atuncea toate-s bune, 
Căci ştiu ce îl opreşte pe vecie! 
(O îmbrățișează pe Thekla.) 


TERZKY 


Cu neputinţă! Judecaţi! Bătrânul, 
Trădându-ne, trecu la împărat. 
Cum să-ndrăznească Max să stea aicea? 


J SL 
ILLO 


(către Wallenstein) 
Eu totuşi l-am văzut ducând prin târg 
Trofeele de vânătoare ;-acelea 
Pe care i le-ai dat tu de curând. 


CONTESA 
Nepoată,-atunci el nu-i departe! 


THEKLA 


(Care şi-a aţintit ochii spre ușă, strigă, revenindu-și.) 
Iată-l! 


Scena XVIII 


Cei dinainte, Max Piccolomini 


MAX 
(trecând prin mijlocul sălii) 
Da! Iată-l! Da, căci nu mai pot să-ndur, 
Tiptil să umblu-n juru-acestei case, 
Pândind prilejul de-a mă strecura. 
Această aşteptare,-această teamă, 
Imi trece peste orişice putere. 
(Se întoarce spre Thekla, care s-a aruncat în brațele 
mamei sale.) 
O,-ndreaptă-ţi ochii, înger drag, spre mine! 
Nu risipi lumina lor curată! 
Vorbeşte-le deschis, nu-ţi fie teamă, 
Să ştie toţi că noi ne suntem dragi. 
La ce ne-am mai ascunde? Taina este 
Menită numai celor fericiţi. 
Nenorocirea şi cu deznădejdea 
Nu se ascund sub văluri de tăcere. 
S-arată libere, sub ochi de soare. 
(O vede pe contesă, care priveşte triumfătoare la Thekla.) 


Mătuşă, nu! Să nu vă aşteptaţi, 


Nici să nădăjduiţi c-am să rămân! Dj 
Nu pentru asta am venit, ci numai 
Să-mi iau adio. Totul s-a sfârşit!... 
Eu, Thekla, trebui’ să te părăsesc, 
Da, trebuie! Dar la plecare, vai, 
Nu pot să duc cu mine ura ta! 
Indură-te şi-aruncă-mi o privire, 
O singură privire milostivă, 
Şi spune-mi că tu nu mă poți uri ! 
(luându-i mâna, puternic emoționat) 

O, Doamne, Doamne! Nu pot să-mi iau drumul. 
Nu pot, nu pot să las această mână! 
O, spune, Thekla, că de bietu-mi suflet 
Ți-e milă şi că eşti încredinţată 
Că altfel eu nu pot. 
(Thekla evitându-i privirea, arată cu mâna spre tatăl său; 

către Wallenstein.) 

Erai aici? 

Să nu-ţi închipui că te-am căutat. 
De-acuma ochii-mi n-au să te mai vadă. 
Eu numai pentru dânsa am venit, 
Şi vreau să-mi dea iertare numai Thekla... 
De altceva acuma nu-mi mai pasă. 


WALLENSTEIN 


Mă crezi atâta de nebun, încât 

Să te mai las să pleci? Să-ţi joc o scenă, 
Făcând cu tine pe mărinimosul? 

Când tatăl tău a fost un ticălos, 

Tu numai fiul lui eşti pentru mine, 

Şi vei simţi că eşti în mâna mea! 

Să nu crezi că prietenia veche, 


— 


Pe care el mişelnic a spurcat-o, 
Mă face s-o mai preţuiesc cumva! 
Trecută-i vremea gingaşei cruțări 
Cerută de a dragostei căldură. 
Acuma ura-şi cere-aici răsplata, 
Şi ai să vezi că şi eu pot fi rău, 
Pot fi neom, precum a fost şi el! 


MAX 


Te vei purta cu mine cum voiești, 

Ştii bine că eu nu-ţi înfrunt mânia 

Şi nici nu mă înfricoşez de ea. 

Acum tu ştii ce mă opreşte-aici. 
(O ia pe Thekla de mână.) 

Priveşte! Totul, tot norocul vieţii 

Voiam să ştiu că-mi vine de la tine; 

Am vrut ca soarta celor fericiţi 

Să mi-o primesc din mâna ta de tată; 

Şi tu ai nimicit-o. Dar ce-ţi pasă! 

Norocu-acelora ce sunt ai tăi 

Il calci cu nepăsare în ţărână, 

Căci dumnezeul căruia te-nchini 

Nu este dumnezeul îndurării, 

Ci elementul orb, nesimţitor, 

Cu care nu pot face legământ. 

Urmezi al inimii îndemn sălbatic! 

Nenorociţi sunt cei ce se încred 

Şi-şi cată-n tine-al fericirii reazim, 

Atraşi de chipul tău îmbietor! 

Pe negândite, din tăcerea nopții, 

Abisele de foc încep să fiarbă, 

Torentul răutăţii izbucneşte 

Cu furie sălbatică, puternic. 


Nimicitor şi crud el se revarsă 
Pe brazdele ce-au semănat plugarii. 


WALLENSTEIN 


Tu, astfel, zugrăveşti pe tatăl tău. 
Precum spuseşi, întocmai se petrece 
In inima lui neagră, prefăcută. 

M-a înșelat cu viclenie iadul! 

Tartarul mi-a trimis pe cel mai diavol, 
Pe cel mai crâncen spirit al minciunii, 
Punându-mi-l alături, ca prieten. 

Şi cine poate înfrunta puterea 

Pe care-o desfăşoară iadul negru? 

Un vasilisc am încălzit la pieptu-mi 
Şi l-am hrănit, cu sângele meu propriu, 
La sânul dulce al iubirii mele. 

El a crescut sugând cu lăcomie. 
Asupra lui gând aspru n-am purtat. 
Lăsasem poarta gândurilor mele 
Deschisă pentru el întotdeauna 

Şi aruncasem cheia prevederii. 

Prin stele ochii mei au căutat 


O, dacă pentru Ferdinand şi eu 
Eram ce-a fost Octavio pentru mine, 
In veci nu m-aş fi războit cu dânsul, 


El însă nu mi-a fost decât un aspru 
Stăpânitor, prieten niciodată; 

Lui nu i-a fost de preţ credința mea. 
Războiul între el şi între mine 

A început din clipa-n care dânsul 
Mi-a pus baston de mareşal în mână. 


Pe-un dușman ce-l purtam la sânul meu. 


Căci nu m-aș fi-ndurat să-i tulbur pacea. 


SL 


L A 


Căci între şiretlic şi bănuială 

Se duce veşnic o mocnită luptă, 

Şi numai între-ncredere şi cinste 
E pace.-Acela care otrăveşte 
Încrederea, din sânul mamei chiar, 
Pe viitorii prunci îi va ucide. 


MAX 


Nu vreau să-l apăr nicidecum pe tata, 
Şi-mi pare rău că nu pot să o fac! 
S-au petrecut nenorocite fapte, 

Şi un păcat cu altul şi-a dat mâna, 
Legându-se într-un puternic lanţ. 
Dar noi, noi care-aicea n-avem vină 
De ce suntem târâţi în cercu-acesta 
De mari nenorociri şi de ucideri? 

A cui credință am călcat-o noi? 
Pentru-a părinţilor nechibzuință, 

Şi-a lor vinovăţie îndoită, 

Să fim încolăciţi ca de doi şerpi? 

De ce a lor neîmpăcată ură 

Să sfarme-a noastră dragoste, şi-acum 
Pe unul de cellalt să ne despartă? 


(O îmbrățișează pe Thekla plin de durere.) 


WALLENSTEIN 


(Și-a indreptat privirile asupra lui şi acum se apropie.) 
Rămâi la mine, Max!... Să nu pleci, Max! 
Uitaşi, tu, Praga, tabăra de iarnă? 

Mi te-au adus în cort un biet copil, 
Plăpând şi neobişnuit cu frigul 


J SL 


Grozav al iernilor germane. 

Mâna îţi ingheţase sloi pe steagul greu, 
Dar, bărbăteşte, nu-l lăsai din mână. 
Atunci eu te-am luat, te-am învelit, 
Chiar cu mantaua mea, şi singur eu 
Te-am îngrijit, şi nu mi-era ruşine 

De micile servicii ce-ţi făceam. 

Cu râvnă te-am grijit, ca o dădacă, 
Ţi-am dat din suflet focul, până ce 

La inima mea iarăși ai simţit 

Cu bucurie tânăra ta viaţă. 

Văzut-ai tu de-atunci că mi-am schimbat 
Vreodată gândurile-asupra ta? 

Pe mii de inşi eu i-am făcut bogaţi, 
I-am răsplătit, le-am dăruit pământuri, 
Le-am dat înalte slujbe... Dar pe tine 
Te-am îndrăgit. Eu inima ţi-am dat. 

Tu pentru mine totul însemnai. 

Ceilalţi mi-au fost străini, tu mi-ai fost fiu. 
Tu nu poţi, Max, să pleci de lângă mine! 
Cu neputinţă! Nu pot eu să cred 

Că Max mă poate părăsi. 


MAX 
O, Doamne!... 


WALLENSTEIN 


Eu te-am ţinut şi te-am purtat în viaţă 
De când erai copil! Au, tatăl tău 
Făcu mai mult în viaţă pentru tine, 
Decât făcut-am eu cu prisosinţă? 

O mreajă de iubire am ţesut, 

In jurul tău. Hai, rupe-o dacă poţi! 


L A 


Nu simţi tu, Max, că eşti legat de mine 
Prin toată gingăşia sufletească, 

Prin tot ce are mai de preţ natura, 

Prin care poate om de om să lege? 
Aleargă şi-ţi slujeşte împăratul! 

Te du să-ţi pună-n piept un lanţ de aur 
Şi „lâna lui de aur” drept răsplată 

Că ai nesocotit pe un prieten, 
Părintele copilăriei tale, 

Călcând cele mai sfinte simţăminte!... 


MAX 


(în zbucium puternic) 


O, Doamne, cum putea-voi să fac altfel? 
Nu sunt silit prin- jurământul meu, 
Prin datorie... 


WALLENSTEIN 


Datorie? Cui? 
Tu cine eşti? De sunt cu împăratul 
Nedrept, nu este vina ta! E-a mea! 
Eşti tu al tău, stăpân pe tine? "N lume 
Stai tu — ca mine — slobod, nimănui 
Să nu dai socoteală de ce faci? 
Tu eşti sămânță din ogorul meu, 
Şi eu sunt împăratul tău. Tu eşti 
Legat de mine. Legea ta firească 
Şi cinstea ta îţi cer s-asculți de mine. 
Căci dacă astrul pe care trăieşti, 
Îşi iese din ţâţâni şi se aruncă 
Arzând pe altă lume şi-o aprinde, 
Nu ştii s-alegi dacă-l urmezi sau nu! 


RE RE I I oo 


Puterea lui te duce şi pe tine 

Cu lumile ce viețuiesc pe el. 

In lupta asta vina ta-i mai mică, 

Şi lumea nu te va învinui, 

Ci, dimpotrivă, te va lăuda 

Că-ţi fu mai scump prietenul în viaţă! 


Scena XIX 


Cei dinainte, Neumann 


WALLENSTEIN 


Ce este? 


NEUMANN 


Au descălecat din şea 
Toţi Pappenheimii şi, cu spada-n mână, 
Pe jos vin, hotărâți să năvălească 
În casă, pentru-a-l libera pe conte. 


WALLENSTEIN 


(către Terzky) 
Să tragă lanţuri şi s-aşeze tunuri! 
Am să-i primesc cu trăsnet de ghiulele. 
(Terzky pleacă.) 
Auzi! Cu spada să-mi comande mie! 
Mergi Neumann, spune-le c-am dat poruncă 
Să facă, într-o clipă, cale-ntoarsă 
Şi să aştepte-n linişte măsura 
Pe care mie-mi va plăcea s-o iau! 


(Neumann pleacă. Illo merge la fereastră.) 


CONTESA 
Dă-i drumul! Lasă-l, rogu-te, să plece! 
ILLO 


(de la fereastră) 
Pe dracii toţi!... 


WALLENSTEIN 


Ce s-a mai întâmplat? 


ILLO 


Acuma s-au suit pe primărie, 
Dau coperişul jos şi-asupra casei 
Indreaptă tunurile. 


MAX 

Au turbat! 

ILLO 
Se pregătesc să tragă-n noi! 

DUCESA ȘI CONTESA 
O, Doamne! 
MAX 
(către Wallenstein) 

Dă-mi voie să mă duc şi să-i înduplec... 


WALLENSTEIN 


Nu, nici un pas! 


SL 


MAX 


(arată spre ducesă şi Thekla) 


Dar viaţa lor şi-a ta? 
WALLENSTEIN 


(către Terzky, care vine) 
Ei, Terzky, cu ce veşti te-ntorci? 


Scena XX 


Cei dinainte, Terzky, care se înapoiază 


TERZRY 


Veşti bune! 
Veşti de la regimentele rămase 
Tari în credinţa care i-au jurat. 
Cu un curaj de neînfrânt ne cer 
Să le îngăduim să dea năvală. 
Pe „Poarta Praga” şi pe „Poarta Morii” 
Vor fi stăpâni, de le vei da un semn; 
Din spate ar putea lovi pe dușman, 
L-ar grămădi-n oraş şi l-ar înfrânge 
Inghesuit pe ulițele strâmte. 


ILLO 


O, vino! Nu lăsa să scadă râvna, 
Să li se stingă focu-n piept! Ostaşii 


Y 
Lui Buttler ne urmează credincioşi; 


Suntem mai numeroşi, şi răzvrătirea, 
Aici, în Pilsen, vom înăbuşi-o. 


WALLENSTEIN 


Acest oraş s-ajungă câmp de luptă, 
Și între fraţi să bântuie-nvrăjbirea, 
Cu ochi de foc, dezlănţuită-n uliţi? 
Să hotărască furia cea surdă, 
Ce nu ascultă de cârmuitor? 
Aici nu-i vorba numai de o luptă, 
Ci şi de-un înfiorător măcel. 
Căci furiile, slobode pornind, 
Nu le-mai poate ţine-n loc cuvântul 
Nici unui cap de oaste, cât de vrednic. 
Ei, bine, fie!-Am chibzuit destul! 
Deci să pornească iute, sângeros! 

(Se întoarce către Max.) 
Vrei să-ţi încerci puterile cu mine? 
Ce zici?... Acum eşti slobod! Poţi să pleci! 
Hai, pune-te impotriva mea, comandă-i! 
Războiul ştii să-l porţi; doar chiar la mine 
Tu ai făcut ucenicia luptei, 
Cu-al meu potrivnic nu-mi va fi ruşine. 
Nu vei mai întâlni în viaţa ta 
Prilej atât de bun, să-mi poţi plăti 
Învățăturile ce ţi le-am dat. 


CONTESA 


Chiar pân-aicea am ajuns? Nepoate, 
Nepoate! Cum poţi asta să înduri? 


A A 


MAX 
Oştirile încredințate mie 
Eu am jurat că împăratului 
Pe toate le voi duce credincioase, 
Şi legământu-acesta-l ţin, sau mor! 
Mai mult de-atât nu-mi cere nici o lege; 
Şi dacă voi putea s-o ocolesc, 
Eu împotriva ta nu voi lupta, 
Căci capul tău, deşi acum duşman, 
Imi este sfânt şi sfânt îmi va rămâne. 
(Se aud două impuşcături. Illo şi Terzky aleargă la fereastră.) 
WALLENSTEIN 


Ce-i asta? 
TERZKY 
Cade!... 


WALLENSTEIN 


Cine cade?... 


ILLO 


Au tras 
Ostaşi de ai lui Tiefenbach! 


WALLENSTEIN 
În cine? 


ILLO 


În Neumann, cel pe care l-ai trimis... 


SL 
WALLENSTEIN 


(Izbucneşte.) 
Pe dracii toţi! Am să-i învăţ eu minte! 
(Vrea să plece.) 
TERZKY 


Vrei să te-mpotriveşti acuma chiar 
Nebunilor de furie orbiţi? 


DUCESA ŞI CONTESA 
Nu! Pentru Dumnezeu! 


ILLO 


Nu, generale! 
Nu, nu acum! 


CONTESA 
Opriţi-l, vai, opriţi-l! 
WALLENSTEIN 
Lăsaţi-mă! 
MAX 


Să nu te duci acum! 
T-a-nfuriat pripita faptă cruntă. 
Aşteaptă mai întâi să se căiască! 


WALLENSTEIN 
Lăsaţi-mă! Prea mult am şovăit. 
Nelegiuiţii-au îndrăznit aceasta, 
Văzând că nu mă aflu eu de faţă. 


A A 


Dar trebuie să dea cu mine ochii 
Şi să-mi audă glasul. Nu sunt ei 
Ostaşi din ale mele regimente? 
Şi nu sunt eu stăpânul lor temut? 
Ia să vedem, nu mai cunosc ei faţa 
Ce le-a fost soare-n luptele lor negre? — 
De arme n-am nevoie. Din pridvor 
M-arăt acestor răzvrătiți turbaţi 
Şi-o să vedeţi ce iute se-mblânzesc — 
Şi, iarăşi, în făgaşul ascultării 
Se va întoarce duhul răzvrătirii. 
(Pleacă. Îl urmează Terzky, Max și Buttler.) 


Scena XXI 


Contesa, ducesa, Max şi Thekla 


CONTESA 


(către ducesă) 
De l-or vedea... să mai avem nădejde! 


DUCESA 
Nădejde? Nu mai am nici o nădejde! 
MAX 


(Care în decursul ultimei scene a stat la o parte, trecând printr-o grea 
luptă sufletească, se apropie.) 
Aceasta nu mai pot să-ndur! Aici 


Venit-am hotărât şi-ncredinţat Dj 
Că fac o dreaptă şi cinstită faptă. 
Şi-acuma stau aicea, urgisit, 

Ca un neom împovărat de ură, 
Să-ndur blestemul celor ce mi-s dragi. 
Să văd cum fără milă-s chinuiţi 

Cei dragi, toţi cei pe care, cu o vorbă, 
Eu aş putea să-i luminez în suflet, 

In piept îmi arde inima-n mânie, 

Şi două glasuri se sfădesc în suflet, 

In jurul meu coboară noaptea neagră 
Şi nu mai pot s-aleg cărarea dreaptă. 
O, tată, mi-ai vorbit adevărat! 

Prea mult m-am încrezut întotdeauna 
În inima mea proprie, şi astăzi 

Mă clatin, încă nu ştiu ce să fac! 


CONTESA 


Nu ştii? Nu-ţi spune inima nimic? 
Atuncea îţi voi spune eu. Ascultă! 
Trădare pân” la ceruri strigătoare 
A săvârşit al dumitale tată. 

El a urzit pe duce să-l prăvale, 
Şi-asupra noastră-a aruncat ocară. 
Deci limpede urmează datoria 

Pe care-o are fiul de-mplinit: 

Vei încerca să dregi ceea ce tatăl 
A năruit cu-a lui nemernicie, 

Să dai o pildă de credinţă bună, 
Ca numele Piccolomini, astfel, 
Să nu ajungă un blestem, o pată 
În casa Wallenstein pe veci. 


— 


MAX 
O, unde-i 
Cuvântul adevărului, pe care 
Eu, neînfricoşat, să-l pot urma? 
Pe toți ne mişcă patima şi dorul. 
Ar trebui acum, din cer, un înger 
Să se coboare-aicea lângă mine, 
Cu mâna lui curată să-mi întindă 
Din al luminei limpede izvor. 
(întâlnind cu ochii pe Thekla.) 
Dar ce tot spun? Mai caut pe-acel inger? 
Din ceruri mai aştept să-mi vină altul? 
(Se apropie și o îmbrățișează.) 
Această inimă curată, sfântă, 
Ce poate ferici numai pe-acela 
Care-a gustat din cupa fericirii, 
Ci nu pe vinovatul blestemat, 
Vreau să-mi răspundă. Dacă-aici rămân, 
Acum, mai poţi să mă iubeşti? Răspunde! 
Şi dacă poţi, al vostru sunt pe veci. 


CONTESA 


(cu înțelesuri) 
Gândeşte-te... 


MAX 
(O întrerupe.) 


Nu, nu gândi! Răspunde-mi 
Cum simţi! 


CONTESA 
Gândeşte-te la tatăl tău! 


i4 SL 
MAX 


(O întrerupe.) 
Nu-ntreb pe fiica unui Friedland, ci 
Pe tine doar, iubito, doar pe tine! 
Aici nu-i vorba despre o coroană. 
Pe care-o dobândeşti şi care-ar face 
Să chibzuieşti cuminte.-Aici e-n joc 
Chiar liniştea prietenului tău, 
Precum și fericirea a o mie 
De suflete viteze, care-ndată 
Vor lua drept pildă-această faptă-a lui. 
Să calc pe datoria ce mi-o cere 
Un jurământ depus către-mpărat? 
Şi să trimit în lagăr, la Octavio, 
Solii de plumb, ucigători de tată? 
Căci de îndată ce un glonte pleacă 
Din ţeava armei reci, el încetează 
De a mai fi numai unealtă moartă; 
Pătrunde-n el un duh şi vieţuieşte, 
Il prind Eriniile, care răzbună 
Orice nelegiuire, şi-l îndreaptă 
Pe calea cea mai plină de păcat! 


THEKLA 
O, Max! 


MAX 


(O intrerupe.) 
Nu, nu! Să nu grăbeşti răspunsul! 
Cunosc prea bine sufletul tău nobil. 
Şi-acestui suflet poate i-ar părea 
Că-nalta-ndatorire-i cea dintâi. 


A A 


Eu însă nu vroiesc ceva măreț, 

Ci numai ceea ce e omenesc! 
Gândeşte-te la tot ce tatăl tău 

Mi-a fost de când m-am pomenit în viaţă! 
Gândeşte ce răsplată i-a dat tata. 

O, şi acele slobode porniri 
Frumoase, ale ospitalităţii, 

Şi-ale credinţei faţă de-un prieten, 
Inseamnă o religie prea sfântă 

A inimilor calde şi pioase! 

Natura nemiloasă crunt răzbună 

Pe cel ce-ncalcă-aceste legi mişelnic. 
Tu pune totu-n cumpănă, şi numai 
De ce-ţi vorbeşte inima s-asculţi | 
Doar ea să dea răspuns hotărâtor! 


THEKLA 


Inima ta a hotărât de mult: 
Ascultă de întâiul ei îndemn! 


CONTESA 


Nenorocito! 


THEKLA 


Cum e cu putință 
Să fie drept ce inima-i gingaşă 
N-a prins de-ntâia dată că e bine? 
Te du şi împlineşte-ţi datoria! 
Te voi iubi în veci; orice-ai alege, 
Vei făptui de-a pururi cu nobleţe, 
Şi fapta-ţi va fi vrednică de tine. 
Căinţa, însă, să nu strice pacea 
Din sufletul tău mare şi frumos! 

MAX 


Aşadar crezi că trebuie să plec, 
Să mă despart de tine, să te las! 


THEKLA 


Cum îţi păstrezi credinţa către tine, 
La fel şi pentru mine-ai s-o păstrezi. 
Destinul ne desparte, dar unite 

Au să rămână inimile noastre. 

O ură sângeroasă de acum 

Desparte casa Friedland, pe vecie, 
De casa Piccolomini. Noi, însă, 

Nu vom mai ţine de aceste case. 
Desfă degrabă pricina ta sfântă 

De-a noastră pricină nenorocită! 

Pe capul nostru a căzut blestemul, 
Şi noi de-acum suntem sortiţi pieirii. 
Păcatul tatălui meu mă va duce, 
Desigur, şi pe mine la pieire. 

Să nu mă plângi, căci în curând va fi 
Şi soarta mea de astre hotărâtă! 


(Max o strânge în braţe, adânc emoționat. În dosul scenei 

se aude larmă sălbatică — „Vivat Ferdinand” — acompaniată 

de goame de război. Max și Thekla stau în nemişcare, 
îmbrățișaţi.) 


— 


Scena XXII 


Cei dinainte, Terzky 


CONTESA 


(întâmpinându-l) 
Ce-a fost? Ce-nseamnă strigătele-acestea? 


TERZKY 
S-a isprăvit, şi totul e pierdut! 
CONTESA 
Cum? Nici privirea lui nu-i potoleşte? 
TERZKY 
Nu! Totul e-n zadar! 
CONTESA 
Strigau „„trăiască”. 
TERZKY 


Da, pentru împărat. 


CONTESA 


O, mişelie! 


g Y 
TERZKY 

Şi nu a vrut nici unul să-l asculte. 

Când el a început să le vorbească, 

Ei l-au oprit cu zgomote de goarne 

Şi vorbe mânioase!... Iată-l, vine! 


Scena XXIII 


Cei dinainte, vine Wallenstein, însoțit de 
Illo şi Buttler, apoicuirasierii. 


WALLENSTEIN 


(intrând) 
Ascultă, Terzky! 
TERZKY 
Duce! 


WALLENSTEIN 


Porunceşte 
Să fie gata trupele ce-avem, 
Şi astăzi, chiar, la drum să o pornească, 
Deoarece-nainte de-a-nsera 
Plecăm din Pilsen! 


(Terzky iese.) 
Buttler! 


BUTILER 
Generale! 


WALLENSTEIN 


La Eger, comandantul ţi-e prieten 


SL 
Şi chiar un bun compatriot. Să-i scrii 


Numaidecât şi, prin ştafetă, spune-i 
Să fie pentru mâine dimineaţă 

In fortăreață totul pregătit! 

Şi-apoi, cu regimentul dumitale, 
Porneşti şi dumneata pe urma noastră. 


BUTTLER 
Da, se vor face toate, mareşale! 


WALLENSTEIN 


(Se îndreaptă spre Max și Thekla, care se ţin încă imbrăţișaţi.) 


Voi despărţiţi-vă! 


MAX 
O, Doamne sfinte! 


(Cuirasierii, cu săbiile trase, intră în sală şi se grupează în 
fundul scenei. Jos se aud câteva pasagii însuflețite din marşul 
lui Pappenheim, care par a-l chema pe Max.) 


WALLENSTEIN 


(către cuirasieri) 
Poftim! E slobod. Nu vi-l mai opresc! 


(Stă cu privirea întoarsă, dar în aşa fel ca Max să nu se 
poată apropia nici de el, nici de Thekla.) 


MAX 


Văd, mă urăşti, m-alungi de lângă tine! 
Aşadar, vechea dragoste e ruptă; 

Dar nu încet, în tihnă, se desface. 
Ruptura-ntristătoare vrei să fie 


— 


Cu mult mai dureroasă! Ştii prea bine 
Că fără tine încă nu-nvăţai 
Să viețuiesc. Eu plec într-un pustiu, 
Şi tot ce-mi e mai scump rămâne-aici. 
O, nu-ţi întoarce ochii de la mine! 
Să mai privesc odată chipul tău 
De-a pururea cinstit şi credincios! 
Nu! Nu mă alunga! 
(Vrea să-i ia mâna; Wallenstein o retrage. Se adresează atunci 
contesei.) 
Nu mai găsesc 

Nici o privire-ndurătoare-aici? 
Mătuşă Terzky! 

(Ea se întoarce. Max se adresează ducesei.) 


Preacinstită mamă! 


DUCESA 


Te cheamă datoria, conte, du-te! 
Putea-vei astfel să ne fii cândva 
Prieten credincios, un înger bun 
Pe lângă scaunul împărătesc. 


MAX 
Îmi daţi curaj, nu mă lăsaţi cu totul 
Să mă cufund în deznădejdea neagră! 
O, nu mă amăgiţi cu vorbe vane! 
Nenorocirea mea e hotărâtă, 
Şi cerului dau astăzi mulțumire 
Că îmi ajută drumul să sfârșesc. 
(Începe din nou muzica războinică. Sala se umple de ostași. 
Íl vede pe Buttler.) 
A, eşti aicea, colonele Buttler? 

Nici dumneata nu vrei să mă urmezi? 

Prea bine-atunci! Stăpânului cel nou 

Să-i fii mai credincios ca celui vechi! 

Întinde-mi mâna şi făgăduieşte-mi 

Că ai să-i aperi viaţa şi onoarea! 
(Buttler îi refuză mâna.) 

El este surghiunit de împărat, 

Şi viaţa lui lăsată e în voia 

Oricărei ucigaşe slugi ce-aşteaptă 

Răsplata pentru fapta sângeroasă. 

Acuma dânsul ar avea nevoie 

De îngrijirea unui bun prieten, 

De ochii scumpi ai dragostei curate — 

Iar ce văd eu acuma-n jurul lui... 

(Priveşte cu dublu înțeles pe Illo şi pe Buttler.) 


ILLO 


Pe trădător să-l cauţi mai curând 
Acolo unde-i tatăl dumitale, 

În tabăra lui Gallas. Deocamdată 
Aicea mai rămase numai unul. 
Te du şi ne scuteşte de a lui 
Nesuferită-nfăţişare! Pleacă! 


(Max încearcă să se apropie de Thekla. 
Wallenstein îl împiedică. Stă nehotărât, plin de 
durere. Între timp, sala se umple din ce în ce 
mai mult cu ostași; jos, sună goarnele tot mai 
stăruitor, cu pauze tot mai scurte.) 


— 


MAX 


Sunaţi! O, de-ar fi goarne suedeze 
Şi dacă ele de aici m-ar duce 
De-a dreptul către câmpul de bătaie, 
Şi toate-aceste spade trase-acum 
De mi-ar străpunge pieptul zbuciumat! 
Ce vreţi? De-aici cu sila să mă smulgeţi? 
La deznădejde n-o să mă aduceţi! 
Nu, să nu faceţi asta nicidecum, 
Căci s-ar putea să vă căiţi la urmă! 
(Sala se umple de ostaşi.) 
Ei vin, vin tot mai mulţi... mulțimea creşte, 
Şi greu... din ce în ce mai greu, mă trage, 
Mereu, în jos! Gândiţi-vă ce faceţi! 
Nu-i bine să alegeţi comandant 
Pe unul ce-a căzut în deznădejde! 
Mă rupeţi azi de-al meu noroc! Ei, bine, 
Eu închina-voi sufletele voastre 
Zeiţei care totul crunt răzbună. 
Pieirea voastră proprie-aţi ales! 
Acelui care merge după mine, 
Ii cer să fie pregătit să moară! 


(Se intoarce spre fimdul scenei; între cuirasieri 

mişcare vie. Aceştia îl înconjoară și îl însoțesc 

cu larmă sălbatică Wallenstein rămâne 

nemișcat. Thekla cade în brațele mamei sale. 
Cortina cade.) 


ACTUL AL PATRULEA 
În casa primarului din Eger 


Scena I 


BUTILER 


(Care tocmai soseşte.) 
Deci a intrat! Mânat de-a lui ursită. 
Zăbrelele-au căzut în urma lui, 
Şi-acum, când puntea care l-a purtat, 
S-a coborât şi iar s-a ridicat, 
Tăiată-i orice cale de-a fugi. 
Doar pân-aicea, Friedland!... Mai departe 
Nu ţi se-ngăduie măcar un pas! 
Aşa grăieşte zeia sorții tale. 
De pe pământ boem s-a ridicat 
Strălucitorul meteor al tău; 
A tras pe cer o dâră de lumină 
Şi-aicea, tot la graniţa boemă, 
El se va stinge, va cădea în noapte! 
Tu steagurile vechi le-ai părăsit, 
Şi, orb, pe vechiul tău noroc te bizui. 
Ţi-ai înarmat nelegiuta mână, 
Ca să te războieşti cu impăratul, 
Şi vatra sfântă-a Larilor s-o nărui. 
Dar, ia aminte! Tu ai fost împins 
De duhul mânios al răzbunării... 
Să nu te prăpădească răzbunarea! 


SL 


A A 


Scena II 


Buttler şi Gordon 


GORDON 


A, dumneavoastră sunteţi? Cât doream 
Să-mi spuneţi adevărul despre duce! 

E trădător?... O, Doamne, băjenar? 

E surghiunit un principe ca el? 

Vă rog istorisiţi-mi, generale, 

Cu de-amănuntul, tot ce-a fost la Pilsen! 


BUTILER 


Dar n-ai primit scrisoarea mea, pe care, 
De ieri, printr-o ștafetă ţi-am trimis-o? 


GORDON 


Ba da, şi, credincios, făcui întocmai 
Precum aţi dat poruncă; i-am deschis 
Cetatea făr-a sta la îndoială. 

Căci de mai inainte eu primisem 
Scrisoarea-mpărătească,-n care spune 

Să vă ascult orbeşte-orice poruncă. 

Dar, mă iertaţi! Când l-am văzut pe duce, 
Am început să mă-ndoiesc de toate... 
Căci ducele de Friedland n-a intrat, 


Ce-i drept, în Eger ca un surghiunit. Dj 
Pe frunte-i strălucea, ca şi-altădată, 

O măreție de stăpânitor. 

Şi, ca de obicei, ca-n zile bune, 

El a primit raportul liniştit... 
Nenorocirea, vina, te-mblânzeşte. 
Mândria scăpătată se apleacă, 
Linguşitoare.-n faţa celor mici. 

Dar ducele, cu multă demnitate, 

Işi cumpănea oricare vorbă bună 

Pe care mi-o spunea din când în când, 
Precum îşi laudă un mare domn 

O slugă care-şi face datoria. 


BUTILER 


Aşa a fost, întocmai cum ţi-am scris, 
Căci ducele căzut-a la-nvoială 

Cu duşmanul. El a vândut oştirea 
Şi-a plănuit să lase pentru duşman 
Deschisă Praga şi cetatea Eger. 

Dar regimentele l-au părăsit, 

Când au aflat de toate-aceste fapte. 
I-au mai rămas doar cinci, ale lui Terzky, 
Cu care a venit aici, la Eger. 

Asupra lui a fost rostit surghiunul, 

Şi toţi supușii credincioşi acuma 
Sunt îndrumați să-l caute, să-l prindă, 
Şi să-l trimită, viu sau mort, la curte, 


GORDON 


Auzi! Să îşi trădeze împăratul, 
Un domn aşa de mare şi-nzestrat!... 
O, ce deşartă-i slava omenească! 

De multe ori am spus-o: nu se poate 
Să se sfârșească bine fala lui! 

I-au fost ca o capcană măreţia 

Şi-a lui putere... Omul este lacom, 
Nu poţi să crezi în cumpătarea lui. 
Doar legiuirea aspră-l ţine-n frâu 

Şi urma obiceiurilor vechi. 

Şi totuşi nu a fost ceva firesc 
Puterea-n mâinile acestui om; 

A fost ceva cu totul nou. De-o seamă 
Chiar cu-mpăratul se închipuia, 

Dar sufletul lui mândru a uitat 

Că vine ziua când un om se pleacă. 
Păcat de-un om ca el! Căci nimeni altul 
Nu ar putea să stea atât de tare 

In locul de pe care a căzut. 


BUTILER 


Păs-trează-ţi plânsul pentru mai târziu! 
El încă este de temut, e tare. 

Svedezii sunt acum în marş spre Eger. 
Şi, dacă nu dăm zor să-i stăvilim, 
Unirea între ei va fi făcută; 

Ori asta nu, nu trebui’ să se-ntâmple! 
Din locu-acesta, ducele de Friedland 
Nu are voie să mai plece slobod, 

Căci eu răspund de dânsul cu onoarea 
Cât şi cu viaţa mea. Eu m-am legat 
Că-l iau aicea prins. Mă bizui însă 

Şi pe al dumitale ajutor. 


GORDON 


O, n-aş mai fi ajuns această zi! 


Din mâna lui primit-am demnitatea, N 
El însuşi mi-a încredinţat castelul 
De-aici, pe care-mi cereţi azi să-l schimb 
In închisoare tocmai pentru el. 

Noi slujitorii n-avem o voinţă, 

Şi numai omul slobod şi puternic 

E-n stare să urmeze gânduri mari. 

Noi suntem numai sclavii legii crude. 
Virtutea, după care cei de jos 

Mai pot râvni, e numai ascultarea. 


BUTTLER 


Să nu îţi pară rău că ai puterea 
Atât de slabă şi de îngrădită, 

Căci unde este multă libertate, 
Acolo şi greşelile sunt multe. 

Cel mai neîndoielnic drum în viaţă 
E drumul mărginit al datoriei. 


GORDON 

Şi spuneţi că de toţi e părăsit? 
La mii de inşi adusu-le-a norocul, 
Căci el avea în piept simţiri regeşti, 
Şi mâna plină avea mereu deschisă 
Cu daruri-pentru toţii din jurul lui. 

(cu o privire piezişă către Buttler) 
Pe câţi nu i-a cules de prin noroi 
Şi i-a-nălţat în rang și demnități, 
Dar toate astea nu i-au câştigat 
Nici un prieten, care, la nevoie, 
Să pună umărul şi să-l ajute. 

BUTILER 


Se vede că trăieşte-aicea unul 
In care prea puţin şi-a pus nădejdea. 


GORDON 


Eu nu m-am bucurat de vrun hatâr 
Din partea lui; şi tare mă-ndoiesc 
Că,-n culmea gloriei, s-a mai gândit 
La un prieten din copilărie, 

Căci slujba mă ţinea de el departe, 
Și zidurile-acestei cetăţui, 

În care tainic mi-am putut păstra, 
În inimă, o slobodă simţire, 

M-au tot ţinut ascuns de ochii lui. 
Atuncea când m-a aşezat în slujbă, 
El preţuia pe omul datoriei. 

Nu-i înşelai încrederea ce-mi dete, 
Dac-am păstrat atât de credincios 
Tot ce a fost predat credinţei mele. 


BUTILER 


Răspunde-mi dacă vrei s-asculţi porunca, 
Deci dacă mă ajuţi să-l arestez! 


GORDON 


(după o tăcere, îngândurat şi trist) 
Ei, ce să fac! Dacă-i aşa cum spuneţi, 
Dacă-a trădat pe împăratul nostru, 
Dacă-a vândut oştirea, plănuind 
Să le deschidă duşmanilor toate 
Cetățile imperiului, ei bine, 


Stând astfel lucrurile, pentru el 
Nu e nici o nădejde de scăpare. 
Dar e amar că, dintre toţi, pe mine 
Căzură sorții ca să fiu unealta 

Prin care dânsul să se prăbuşească. 
La curtea de la Burgau, amândoi 
Am fost în tinereţea noastră paji, 
Eu însă mai în vârstă... 


BUTILER 
Asta ştiu. 


GORDON 


Treizeci de ani trecură. El, de-atunci, 
Flăcău fiind, de douăzeci de ani, 

Işi arăta curajul bărbătesc. 

Gândirea-i, pentru anii lui, era 

Prea gravă. Numai lucruri mari gândea; 
Vorbea puţin când se găsea-ntre noi, 
Stătea cu gândurile lui de vorbă, 

Şi voia bună-a celor de o seamă 

Nu-l atrăgea cu veselia ei. 

Dar, uneori, cuprins ca de puteri 
Ascunse, izbucnea strălucitor 

Şi plin de înţeles în vorba lui. 

Priveam adesea unul către altul, 
Uimiţi, şi nu ştiam de-a fost nebun, 
Sau de-a vorbit, prin graiul lui, un zeu. 


BUTILER 


Aceasta fu atunci, când, aţipind 
La geam, furat de somn, el a căzut 


SL 


L A 


De la fereastra catului, de sus. 

Dar s-a sculat de la pământ întreg, 
Ca şi când nu i s-a-ntâmplat nimic; 
Şi se spunea că chiar din ziua-aceea 
Se tot vedeau la dânsul izbucniri 
Care-aduceau a nebunie goală. 


GORDON 


Aşa-i, era o fire visătoare, 

Şi s-a făcut catolic. Mântuirea 
Ciudată l-a întors ca prin minune. 
De-atuncea, zi de zi, s-a socotit 
Fiinţă liberă şi ocrotită. 

Şi tare îndrăzneţ, ca unul care 

Nu s-ar putea nicicând împiedica, 
Fugea pe firul şubrezit al vieţii, 
Sărind mereu cu îndrăzneală mare. 
Ursita, mai târziu, ne-a despărţit 
Pe căi îndepărtate. El a mers 

Pe drumul îndrăzneţ al înălțării, 
Cu paşii repezi şi ameţitori; 
Ajunse conte, duce, prinţ, dictator, 
Şi-acuma toate i se par mărunte, 
Şi vrea coroană pentru fruntea lui — 
Dar asta îl va duce la pieire. 


BUTTLER 
Termină cu povestea!... Iată-l, vine! 


Scena III 


Wallenstein, intră vorbind cu primarul din Eger; 
cei dinainte 


WALLENSTEIN 


Aţi fost cetate slobodă cândva. 
Pe stema voastră văd o jumătate 
De vultur. Pentru ce doar jumătate? 


PRIMARUL 


Oraşul nostru-a fost crăiesc şi slobod. 
De două veacuri însă-i dat coroanei 
Boeme, ca zălog. De-atunci purtăm 
Pe stemă jumătate vultur. Partea 

De jos e zălogită, până când 

O va răscumpăra împărăţia. 


WALLENSTEIN 


Vi se cuvine să fiţi slobozi. Numai 
Să fiţi cinstiţi. Să nu daţi ascultare 
Aţâţătorilor la răzvrătire. 

Şi dările la cât vi se ridică? 


A A 


PRIMARUL 


(dă din umeri) 
Abia putem plăti; şi garnizoana 
O ţinem tot pe cheltuiala noastră. 


WALLENSTEIN 


Acestea toate vă vor fi scăzute. 
Dar spune-mi, rogu-te,-n oraşul Eger 
Se mai găsesc mulţi protestanți? 
(Primarul tresare speriat.) 
Da, da! 
Ştiu că-ntre-aceste ziduri mulți se-ascund. 
O ştii şi dumneata. E-adevărat? 
(ÎI pironeşte cu privirea. Primarul se sperie.) 
N-ai teamă! Îi urăsc pe iezuiţi... 
Ei, după mine, ar fi fost goniţi 
Afară, peste graniţe, de mult. 
Liturghieri, sau biblici, mi-e totuna. 
Odinioară-am dat eu însumi sprijin 
Să se clădească pentru protestanți, 
La Glogau, o biserică. Ascultă!... 
Dar cum te cheamă, domnule primar? 


PRIMARUL 
Mă cheamă Pachhălbel, prealuminate. 


WALLENSTEIN 


Ascultă, dar să nu spui mai departe, 
Ce eu îţi voi vorbi acum, în taină! 


(Îi pune mâna pe umăr; cu ton solemn.) 


Primare, a sosit plinirea vremii, N 
Când cad cei mari şi cei de jos se-nalţă. 
Dar asta numai dumneata ş-o ştii. 
Domnia spaniolă, îndoită, 

E pe sfârşite. Rânduială nouă 

A lucrurilor se va face-n lume. 

Nu ai băgat de seamă, mai deunăzi, 
Trei luni pe cer? 


PRIMARUL 
Cu groază le-am privit. 


WALLENSTEIN 
Din ele, două-şi luară-nfăţişare 
Ca de pumnal, şi-apoi s-au stins în noapte. 
Doar una, cea din mijloc, a rămas 
In toată strălucirea ei pe cer. 


PRIMARUL 


Noi am crezut că poate este semn 
De ducă pentru turcul cel păgân... 


WALLENSTEIN 

De turc, nici vorbă. Două-mpărăţii 
Au să apună: una-n răsărit, 
Şi alta la apus, ia seama bine, 
Şi vor rămâne numai luteranii!... 

(Îi observă pe ceilalți doi.) 
Aseară-am auzit împușcături, 
La stânga, cum veneam pe drum încoace; 
S-au auzit şi-aici în cetăţuie? 


A A 


GORDON 
Am auzit prea bine, generale, 
Căci vântul le-aducea din răsărit. 
BUTILER 
Se pare că din Neustadt sau din Weiden 
Pornise zgomotul... 
WALLENSTEIN 
Acesta-i drumul 
Pe care se apropie svedezul... 
Câţi oameni se găsesc în garnizoană? 
GORDON 
O sută optzeci de ostaşi sub steag, 
Ceilalţi sunt invalizi... 
WALLENSTEIN 
5 Şi câți mai sunt 
In valea Ioachim? 
GORDON 


Sunt două sute 
De archebuzieri trimişi acolo 
Să întărească paza înspre svezi. 


WALLENSTEIN 


Ţi-e vrednică de laudă prudenţa. 
Şi-acuma chiar se mai lucrează-acolo 
La-ntărituri. Putui să văd pe drum. 


i4 SL 
GORDON 


Văzându-ne-ncolţiţi aşa de-aproape, 
De contele de Rhin, am ridicat, 
Degrabă, încă două bastioane. 


WALLENSTEIN 

Eşti credincios în slujba-mpărătească. 

Sunt foarte mulţumit de dumneata. 
(către Buttler) 

Din valea Ioachim să plece straja 

Cu toţi cei care-nfruntă pe duşman! 
(către Gordon) 

În paza dumitale credincioasă 

Îmi las copila, sora şi soţia. 

Eu nu rămân aici. Aştept doar nişte 


Scrisori şi părăsi-voi cetăţuia, 
Cu toate regimentele, îndată. 


Scena IV 


Cei dinainte, contele Terzky 


TERZKY 
V-aduc veşti bune! Noutăţi plăcute! 
WALLENSTEIN 
Să le-auzim! 
TERZRKY 


S-a dat o bătălie 
La Neustadt şi svedezii au învins. 


WALLENSTEIN 


Ce spui? De unde ai această ştire? 


TERZKY 


Din Tirschenreut sosit-a un ţăran, 
Mai adineauri, şi a povestit, 
Că-ndată dup-al soarelui apus, 

O trupă de-a-mpăratului, din Tachau, 
Ar fi venit şi ar fi dat năvală 

Asupra unei tabere svedeze; 

Spunea că două ceasuri au ţinut 
Impuşcăturile şi că, în luptă, 


Din partea trupelor împărăteşti, 

Ar fi căzut o mie de soldaţi, 

Căzând cu ei şi colonelul lor. 

Mai mult săteanul n-a ştiut să spună! 


WALLENSTEIN 


Cum de-au ajuns oştiri împărăteşti 
La Neustadt ? Numai dacă Altringer 
Putea să aibă aripi zburătoare; 
Căci ieri departe se afla de Neustadt 
Cu paisprezece mile. Ai lui Gallas 
Se-ndreaptă către Frauenberg, şi totuşi 
Nici până-acuma nu sunt adunaţi. 
Să fi-ndrăznit Suys să-nainteze? 
Nu-i cu putinţă! 

(Apare Illo.) 


TERZKY 


Aflăm îndată. Iată 
Că vine Illo, vesel şi zorit. 


SL 


Scena V 


Cei dinainte, Illo 


ILLO 


(către Wallenstein) 
Un călăreț e-aici. Vrea să-ţi vorbească. 


TERZKY 


Adevărată-i biruința? Spune! 


WALLENSTEIN 


Şi ce aduce el? De unde vine? 


ILLO 


Din partea contelui de Rhin, şi vestea 
i-o spun eu dinainte. Suedezii 

Sunt la cinci mile de aici. La Neustadt, 
Max Piccolomini s- ustit 

Asupra lor cu călăreţii săi. 

A fost un crunt măcel, dar, la sfârşit, 
Cei care-au fost mai mulţi au biruit. 

Şi Pappenheimii toţi, cu Max în frunte, 
Pe câmpul de bătaie au rămas. 


SL 
WALLENSTEIN 


Dar unde-i solul? Vreau să merg la dânsul. 


(Vrea să plece. Domnișoara Neubrunn intră speriată în cameră. 
După dânsa, câţiva servitori, care aleargă prin sală.) 


NEUBRUNN 
Daţi ajutor! Săriţi! 
ILLO ŞI TERZKY 
Ce s-a-ntimplat? 
NEUBRUNN 
Domnița, vai, domniţa! 


WALLENSTEIN ŞI TERZKY 
A aflat? 


NEUBRUNN 


Domnița noastră vrea să se omoare! 
(ese degrabă; în urmă ei: Wallenstein, Terzky și Illo.) 


Scena VI 


Buttler şi Gordon 


GORDON 


(mirat) 
Mă lămuriţi, ce-nseamnă toate-acestea? 


BUTILER 


Domnița şi-a pierdut bărbatul drag: 
Max Piccolomini, căzut în iureş. 


GORDON 
Păcat de dânsa! Ce nenorocire! 


BUTILER 
Doar auziși ce spuse acest Illo! 
Se-apropie de noi victorioasă 
Oştirea svezilor. 

GORDON 
Am auzit. 


BUTILER 


Ei sunt douăsprezece regimente 
Şi alte cinci stau în apropiere 


SL 
Să-l apere pe duce. Noi n-avem 


Decât un singur regiment, al meu! 

Tar garnizoana de aici nu are 

Nici două sute de ostaşi. 
GORDON 


Aşa e! 


BUTILER 
Cu-atâţia oameni nu putem păzi 
Pe un asemenea prizonier! 

GORDON 
Văd bine! 


BUTILER 


Droaia lor va dezarma 
Pe cei de-aici şi îl va slobozi. 


GORDON 


De-așa ceva şi mie-mi este teamă. 


BUTILER 


(după o pauză) 
Gordon, ia seama!-Aici eu sunt chezaş 
Că totul va avea un bun sfârşit. 
De-mi scapă capul lui, răspund cu-al meu. 
Mi-am dat cuvântul, trebuie să-l ţin, 
Intâmplă-se orice s-ar întâmpla! 
Şi dacă viu noi nu-l putea-vom ţine, 
Atunci îl ţinem sigur... dacă-i mort!... 


L A 


GORDON 

Ce spuneţi! Doamne, aţi putea vreodată... 
BUTILER 

El nu mai are voie să trăiască! 
GORDON 

Aţi fi în stare de aşa ceva? 


BUTILER 


Sau eu, sau dumneata! Aceasta este 
Cea de pe urmă zi a vieţii lui. 


GORDON 
Cum? Aşadar vroiţi chiar să-l ucideţi? 
BUTILER 


Acesta este gândul meu... 


GORDON 


Dar el 
Se bizuie-n credinţa dumitale! 


BUTTLER 
Aşa vroieşte soarta lui cea rea. 


GORDON 
Un mareşal! Fiinţa-i sfântă... 


BUTILER 
A fost! 

GORDON 


Dar ce-a fost el, nu poate să se şteargă 

Printr-un omor!... Şi fără judecată?! 
BUTILER 

Executarea-i toată judecata. 


GORDON 


Ar fi curat omor, n-ar fi dreptate; 

Căci vina cât de mare-ar fi, pârâtul 

Lăsat e să-şi rostească apărarea. 
BUTILER 

Vinovăţia lui e limpezită, 

Şi împăratul a rostit osânda; 

Noi suntem numai cei care-o-mplinim. 
GORDON 


Asemenea osândă sângeroasă 
Nu trebuie degrabă împlinită! 
Cuvântul şi-l mai poate-ntoarce omul, 
Dar viaţa luată, n-o mai poți întoarce. 


BUTTLER 
Isprava iute place-oricărui rege. 

GORDON 
Un gentilom nu poate fi călău! 


BUTTLER 


Un om cu suflet tare nu se teme 
De-un fapt cutezător. 


GORDON 
Nu conştiinţa, 
Ci doar curajul pune viaţa-n joc. 
BUTILER 
Ce? Vrei să scape, să aprindă iar 
Făclia unui sângeros război, 
Care de-atâta vreme pârjoleşte? 
GORDON 
Luaţi-l prizonier, dar nu-l ucideţi, 
Naintea îngerului îndurării 
Să nu ieşiţi cu mâini de sânge ude. 
BUTILER 
De n-ar fi fost oştirea-mpărătească 
Invinsă,-aş fi putut să-l las cu zile. 
GORDON 
O, pentru ce i-oi fi deschis eu poarta! 


BUTILER 
Nu locul, ci nenorocirea lui 
I-aduce moartea pe neaşteptate! 

GORDON 


Să fi murit pe şanţurile-acestea, 
Să fi căzut eroic apărând 
Castelul împăratului... 


BUTILER 
O mie 
De bravi ostaşi s-ar mai fi prăpădit... 
GORDON 


La datorie. Asta îl cinsteşte 
Pe un ostaş. Dar ucigaşul negru, 
E blestemat în veci de-ntreaga fire! 


BUTILER 


(scoate o hârtie scrisă) 
Citeşte scrisul care porunceşte 
Să-l prindem! Cred că este adresat 
Nu numai mie, dar şi dumitale. 
Tei dumneata răspunderea, de scapă 
Şi trece la duşman, din vina noastră? 
GORDON 


Chiar eu, un biet neputincios? O, Doamne! 


BUTILER 
Ia-ţi dumneata răspunderea! Să fie 
Urmările tot ale dumitale! 
Intâmplă-se orice, eu nu răspund! 
GORDON 
O, Dumnezeule! 


BUTILER 


Ai altă cale 
Să împlinim voinţa-mpărătească? 


SL 


L A 


Hai, spune-o, căci eu nu vreau să-l omor, 
Ci doar să-l prăbuşesc din înălțime. 


GORDON 


O, Doamne, şi eu văd ca dumneavoastră 
Ce-ar trebui acuma să se facă, 
Dar inima din piept îmi bate altfel. 


BUTILER 


Nici Illo-acesta şi nici Terzky-acesta 
N-au voie să mai vieţuiască după 
Căderea ducelui. 


GORDON 


Pe ei nu-i plâng, 

Căci i-ndruma un suflet veninos, 
Şi nu puterea astrelor cereşti. 

Ei doi au fost cei care-au semănat 
In pieptul lui a patimei sămânță 

Şi au sporit cu râvnă blestemată 
Ale nenorocirii-amare roade. 

Li se cuvine acuma să-şi primească 
Răsplata pentru slujba lor urâtă. 


BUTTLER 


Şi ei vor trece, chiar-naintea lui, 

In altă lume. Totu-i pregătit, 

In astă-seară are loc ospăţul, 

Şi-n toiul veseliei îi luăm vii 

Pe toţi şi îi închidem în castel. 
Aceasta este calea cea mai scurtă. 
Mă duc degrabă, deci, să iau măsuri. 


Scena VII 


Cei dinainte, Illo şi Terzky 


TERZKY 


Curând se vor schimba la faţă toate. 
Chiar mâine-avem aici pe suedezi, 
Douăsprezece mii bravi luptători, 
Şi-apoi — către Viena! Hai, fii vesel! 
Nu-mi face faţă tristă, când auzi 

O veste-atâta de-mbucurătoare! 


ILLO 


Acum şi noi putem să facem legi 
Cu care să ne răzbunăm pe toți 
Netrebnicii care ne-au părăsit. 
Dintr-înşii, unul, Max Piccolomini, 
Şi-a ispăşit păcatele amarnic. 
De-ar pătimi la fel şi toţi aceia 

Ce uneltesc nenorocirea noastră! 
Grea trebuie să fie lovitura 

Pe capul de bătrân al lui Octavio! 
O viaţă-ntreagă s-a zbătut, o viaţă, 
Să capete şi pentru neamul său 

De conte vechi, blazon înalt de duce. 

Şi-acuma să ajungă să-și îngroape 
Pe singurul său fiu... 


BUTILER 


A fost un tânăr 
Cu suflet şi viteaz. Păcat de el, 
Chiar ducele vedeai că-l prețuieşte! 


ILLO 


Ascultă-mă, prietene, vezi, asta 
Era ce mie nu-mi plăcea la duce 
Şi mă certam cu el întotdeauna 

Că prea îi părtineşte pe valoni. 
Chiar şi în clipa-aceasta, pot să jur 
Pe sufletu-mi, c-ar fi de zece ori 
Mai vesel să ne vadă-acuma morţi, 
Pe toţi, numai să-l poată învia 
Pe-al său prieten Max. 


TERZKY 


Destul, destul! 
Pe morţi în pace lasă-i să-odihnească! 
Azi să ne prindem care bea mai mult: 
Căci regimentul dumitale vrea, 
In astă seară, să ne ospăteze. 
Să facem carnavalul mai vioi, 
Mai vesel; noaptea să o facem zi, 
Şi, cu pahare pline, s-aşteptăm 
Sosirea avangărzilor svedeze! 


ILLO 


Aşa-i! Azi trebuie să fum mai veseli, 
Căci zile grele ne aşteaptă-n cale, 


J SL 


Şi spada noastră nu va odihni, 
Cât timp ea nu se va scălda de-ajuns 
In sânge de ostaş împărătesc. 


GORDON 


Ruşine, domnule feldmareşal! 
Ce-nseamnă-aceste vorbe? Pentru ce 
Atâta furie-mpotriva celui 

Ce este şi-mpăratul dumneavoastră? 


BUTILER 


Nu trebui” să nădăjduiţi prea mult 
De la această primă biruinţă. 
Gândiţi-vă că roata norocirii 
Se-ntoarce repede, şi nu uitaţi 

Că împăratul încă e puternic. 


ILLO 


Da, împăratul are mulţi ostaşi, 

Dar n-are nici un mare căpitan, 

Căci Ferdinand acesta, care-i rege 
Al Ţării Ungureşti, habar nu are 

De cum se poartă un război... Iar Gallas?... 
Nu are-n bătălii noroc, şi-a fost 

De la-nceput un pierzător de oşti. 

Jar vipera aceea de Octavio 

E-n stare să rănească mişeleşte 
Călcâiul care-l ştie vulnerabil, 

Dar nu se poate măsura cu Friedland 
In lupta bărbătească şi cinstită. 


TERZKY 


Credeţi-mă, noi nu putem da greşi 


L A 


Norocul nu-l va părăsi pe duce. 
Se ştie!-Austria nu poate-nvinge 
Decât cu Wallenstein în fruntea oastei. 


ILLO 


El în curând va strânge-o mare oaste, 
Căci toţi vor alerga spre vechea slavă 
A steagurilor lui biruitoare. 
Văd iar venind acele vremuri bune 
De altădată! El va fi din nou 
„Cel mare”, care-a fost! Şi toţi nerozii, 
Ce l-au lăsat acum, se vor căi 
Şi îşi vor da cu pumnii-n cap de ciudă. 
Prietenilor le va da pământuri, 
Şi îi va răsplăti împărăteşte 
Pe cei ce cu credinţă l-au slujit. 
Tar noi, cei mai apropiaţi, vom fi 
Cu mult mai privilegiați. 

(către Gordon) 

Atunci 

Se va gândi chiar şi la dumneata. 
El te va scoate din acest ungher, 
Şi-n altă slujbă, ce va fi mai-naltă, 
Va străluci credinţa dumitale. 


GORDON 


Sunt bucuros să îmi păstrez ce am; 
Nu vreau să urc mai sus, căci unde-i mare 
Nălţimea, şi prăpastia e mare. 


ILLO 


In locu-acesta nu mai ai ce face, 


Căci svezii intră mâine-n fortăreață. Dj 
Hai, vino, Terzky, este ora cinci! 
Ce ziceți? Bine-ar fi să poruncim 
Ca-n cinstea suedezilor prieteni 

In tot oraşul să se dea lumină. 

Şi cine nu va asculta porunca, 

E spaniol şi e un trădător. 


TERZKY 
Nu, n-o să-i placă ducelui! Nu, lasă! 


ILLO 


Cum? Nu suntem aicea noi stăpâni? 
Şi unde noi domnim, oprită este 
Oricui credinţa față de-mpărat. 
Gordon, noi îţi dorim o noapte bună, 
Fă-ţi slujba pentru cea din urmă dată; 
Prin toate părţile trimite străji! 

Spre siguranță, poţi să schimbi parola; 
Vei merge, când va bate ceasul zece, 
Chiar dumneata cu cheile la duce! 
Cu asta ţi-e sfârşită vechea slujbă, 
Căci mâine intră svezii-n cetăţuie. 


TERZKY 


(plecând, către Buttler) 
Cred că-ai să vii pe la castel. 


BUTTLER 


La timp! 
(Ceilalți ies.) 


A A 


Scena VIII 


Gordon şi Buttler 


GORDON 


(privind în urma lor) 
Nenorociţii,-n oarba lor beţie, 
Se cred învingători. Nici nu visează 
Că se aruncă-n plasa-ntinsă-a morţii! 
Nu pot să-i plâng. Acest nelegiuit, 
Semeţul şi neruşinatul Illo, 
Vrea să se scalde-n sânge-mpărătesc. 


BUTILER 


Faci ce ţi-a poruncit! Trimite străji, 
Grijeşte-le să ocroteşti castelul! 
Când ăia fi-vor sus, eu voi închide 
Numaidecât cetatea, dar încet, 

Să nu s-audă zgomot în oraș. 


GORDON 


(timid) 
Nu vă grăbiţi atât! Întâi să-mi spuneţi... 


BUTILER 


N-ai auzit că ziua cea de mâine 

Va fi a suedezilor? Deci nouă 

Ne va rămâne numai noaptea-aceasta. 
Ei se grăbesc. Să ne grăbim şi noi, 

Să le-o luăm-nainte! Hai, cu bine! 


GORDON 


Privirea dumneavoastră, vai, nu-mi spune 


Nimic de bine. O, făgăduiţi-mi... 
BUTILER 


A soarelui lumină a apus, 
Coboară-acum nefericita noapte... 

Şi ei, semeţi, se cred la adăpost; 

Dar vitrega lor soartă i-a-ndreptat 
Neînarmaţi în cursa ce-am întins-o. 
Şi când ei, beţi, își vor visa norocul, 
Tăişul ascuţit al spadei reci 

Le va scurta-ntr-o clipă firul vieții. 
In planuri ducele a fost dibaci 

De când l-am pomenit, ştia de toate, 
Le cumpănea pe toate; iar pe oameni 
Ti aşeza ca pe figuri de şah, 
Mişcându-i numai după placul lui. 
Nu sta pe gânduri, când era în joc 
Onoarea altora şi demnitatea, 

Lui nu-i păsa de-un nume bun, curat. 
A socotit mereu; dar pân” la urmă 
De greşuri n-o să scape:-şi va-ncurca 
Şi viaţa-n socoteli, şi va cădea 

Pe cercurile lui, ca Arhimede. 

GORDON 


O, nu purtaţi în gânduri doar greşeala, 
Pe care el, ca om, ar fi făcut-o! 
Gândiţi-vă la sufletul lui mare, 

La inima lui bună -nflăcărată, 

La faptele lui nobile din viaţă. 

Lăsaţi să-oprească spada ridicată 
Alăturea de rugăciunea caldă 

A îngerului bun al îndurării! 


BUTILER 


E prea târziu, n-am voie să am milă. 

Eu pot avea doar gânduri sângeroase. 
(Apucă mâna lui Gordon.) 

Gordon, nu-i ura care mă îndeamnă 

Pe calea asta. Nu-l iubesc pe duce, 

Şi nici nu am temeiuri să-l iubesc. 

Nu ura mă îndeamnă să-l ucid, 

Ci soarta lui cea rea, nenorocirea, 

Duşmana potrivire dintre lucruri. 

Când omul crede că lucrează slobod, 

Se-nşeală. El e doar o jucărie 

În mâna tainicei puteri ce-şi râde 

De grabnica-i alegere şi-o schimbă 

Făcând dintr-insa groaznică nevoie. 

La ce-ar putea să-i mai ajute dacă 

Din inimă l-aş apăra acum? 

Tot trebuie ucis, şi-l voi ucide! 


GORDON 


O, dacă inima se-mpotriveşte, 
Urmaţi povaţa inimii! Prin ea 


Vorbeşte, din tărie, Dumnezeu, N 
Şi toată socoteala-nţelepciunii 

E lucru omenesc. Ce fericire 

O să v-aducă fapta sângeroasă? 
Din sânge nu răsare nici un bine. 
O să vă-nalţe scară de mărire? 
Nu credeţi! Uneori omorul poate 
Să placă regilor, dar nu şi-acela 
Care-a ucis: el ucigaș rămâne. 


BUTILER 


Dar dumneata nu ştii, şi să nu-ntrebi 
De ce a trebuit să-nvingă svezii 

Şi să se-apropie atât de grabnic! 

Eu l-aş lăsa mai bucuros la mila 
Împărătească. Nu vreau al lui sânge. 
Dar trebuie să-mi ţin cuvântul dat. 
El trebuie să moară, sau, pricepe, 
Îmi pierd onoarea, dacă scapă el. 


GORDON 
O, mântuirea omului acesta... 
BUTILER 
(repede) 
Ce? 


GORDON 


Este vrednic de o mare jertfă. 
Fiţi generos! Căci inima l-inalţă 
Pe om, ci nu părerile cuiva. 


L A 


BUTILER 


(cu răceală şi mândrie) 
Deci principele e un mare om, 
Şi-adică eu aş fi un om prea mic! 
Aceasta parc-ai vrut să-mi spui acum. 
Căci, după dumneata, ce-i pasă lumii 
Că cei ce-s mici au cinste sau ocară. 
Doar cei ce-s mari să fie mântuiţi. 
Dar fiecare om se preţuieşte 
Pe sine însuşi. Singur hotărăsc 
La cât îmi preţuiesc fiinţa mea! 
Pe-acest pământ nu poate să stea nimeni 
Atât de sus, încât, pe lângă el, 
Să mă dispreţuiesc pe mine însumi, 
Pe om voinţa-l face mic sau mare, 
Şi pentru că urmez voința mea, 
El trebuie să moară-n noaptea asta. 


GORDON 


Încerc să mişc din loc o stâncă rece! 
Domnia voastră n-aţi fost zămislit 
Din oameni, ca toţi oamenii din lume. 
Cu ruga-mi văd că nu pot să vă-nduplec; 
Pe el mă rog să-l scape Dumnezeu 
De mâna voastră neindurătoare. 

(Ies amândoi.) 


Scena IX 


Odaia ducesei. 
Thekla stă într-un fotoliu, palidă, cu ochii închişi. 
Ducesa șidomnişoara Neubrunn se agită în 
jurul ei. Wallenstein discută cu contesa. 


WALLENSTEIN 


Cum de-a aflat numaidecât, copila? 


CONTESA 


Se pare c-a simţit nenorocirea. 
O-nfricoşase vestea unei lupte 

In care-ar fi căzut un colonel 

Ce conducea o trupă-mpărătească. 
Băgai de seamă-ndată.-A alergat 

La solul suedez, l-a întrebat 

Zorită şi i-a smuls întreaga taină. 

Când noi am prins de veste,-am alergat, 
Dar prea târziu; căzuse leşinată 

In braţele acelui mesager. 


WALLENSTEIN 


Aşa, nepregătită, a ajuns-o 
Această lovitură, biata fată! 


— 


(către ducesă) 
Cum îi mai este? Şi-a venit în fire? 


DUCESA 
Acum deschide ochii. 
CONTESA 
E în viaţă! 
THEKLA 
(privind în jur) 
Dar unde sunt?... 


WALLENSTEIN 


(Se duce la ea şi o ridică în braţe.) 
Vină-ţi în fire, Thekla! 
Fii iarăşi curajoasă, fata mea! 
Priveşte chipul mamei tale dragi 
Şi vezi pe tatăl ce te ţine-n braţe! 


THEKLA 


(Se ridică.) 
Dar unde este el? S-a dus de-aici? 


DUCESA 


De cine-ntrebi tu, fata mamei, dragă? 


THEKLA 


De cel ce-mi spuse-ngrozitoarea ştire! 


DUCESA 


O, nu te mai gândi la asta, fată! 
Icoana tristă a nenorocirii, 
Cu jalea ei, alung-o de la tine! 


WALLENSTEIN 
Lăsaţi durerea-i cruntă să vorbească! 
Lăsaţi-o,-acum, în voia ei să plângă! 
Vărsaţi cu dânsa lacrimile voastre, 
Căci a-ndurat o mare suferinţă. 
Dar ea va birui, căci Thekla mea 
In pieptu-i are inima bărbată 
A tatălui său oţelit în lupte. 


THEKLA 


Nu sunt bolnavă, uite, pot să umblu! 

Dar mama de ce plânge?-Am speriat-o? 

Vedeţi că mi-a trecut? Mă simt mai bine. 
(Se ridică şi caută cu privirea prin cameră.) 

Dar unde este solul? Nu-l ascundeţi! 

Eu am tărie, vreau să-l mai ascult! 


DUCESA 


Nu, Thekla!-Acest trimis ce poartă jale, 
Să nu se mai arate-n faţa ta. 


THEKLA 
O, tată! 


WALLENSTEIN 


Fata mea!... 

THEKLA 
Acum sunt tare, 
Şi simt că prind putere tot mai multă. 
Ascultă-mi, tată dragă,-o rugăminte! 
WALLENSTEIN 
Da, zi-i! 
THEKLA 


Îngăduie să cheme-aici 
Pe solul cel străin şi să-l întreb, 


Să aflu totul. 
DUCESA 
Niciodată! 
CONTESA 
Nu! 
La asta nu te sfătuiesc nici eu!... 
WALLENSTEIN 


De ce mai vrei să stai cu el de vorbă? 


THEKLA 


Spunându-mi tot, voi fi mai împăcată! 
Nu vreau să fiu minţită. Mama vrea 
De lovitura ceea să mă cruţe, 

Dar eu nu vreau să ştiu că sunt cruțată; 
Ce-a fost mai-dureros, am auzit; 

Nu cred s-aud şi altceva mai groaznic. 


SL 
CONTESA 
(către Wallenstein) 
Să nu îngădui! 


THEKLA 


Știrea-ngrozitoare 
M-a zguduit şi inima pierdu 
Puterea faţă de străinul care 
Fu astfel martor slăbiciunii mele... 
Da! Am căzut în braţe-i leşinată. 
De slăbiciunea asta mi-e ruşine, 
Şi trebuie să nu mă creadă slabă, 
Să mă ridic cu cinste-n faţa lui. 
Da, negreşit, se cade să-i vorbesc, 
Căci nu e bine ca un om străin 
Să spună că de felul meu sunt slabă. 


WALLENSTEIN 


Găsesc că-are dreptate... şi sunt gata 
Să-ngădui rugămintea ei. Chemaţi-l! 


(Domnișoara Neubrunn pleacă.) 
DUCESA 
Dar eu, ca mamă, vreau să fiu de faţă. 


THEKLA 


Mai bine i-aş vorbi-ntre patru ochi: 
Aşa voi fi cu mult mai liniştită. 


A A 


WALLENSTEIN 


(către ducesă) 
Dă-i voie, las-o să se înţeleagă 
Cu solul suedez, căci sunt dureri 
La care omul numai singur poate 
Să-şi vină-ntr-ajutor, să se aline. 
O inimă puternică-şi găseşte 
Un reazim în tăria izvorâtă 
Din pieptul propriu, nu de la străin 
Îşi ia puterile de-a îndura 
Această lovitură. Ea-i voinică. 
Nu vreau să o priviţi ca pe-o femeie, 
Ci ca pe-o eroină-adevărată! 

(Vrea să iasă.) 


CONTESA 


(oprindu-l) 
Dar unde mergi? ÎI auzeam pe Terzky 
Spunând că mâine ai de gând să pleci 
Şi să ne laşi aici. 


WALLENSTEIN 


Da, veţi rămâne 
In paza unor oameni bravi, cinstiţi. 


CONTESA 


O, ia-ne şi pe noi cu tine, frate, 
Nu ne lăsa-n singurătatea asta 

Să aşteptăm cu sufletul umbrit 
De teamă: ce se va mai întâmpla? 
Nenorocirea de acum se-ndură 


SL 
Mai lesne mult, decât cea-ngrozitoare, 


De care tu te temi că va veni. 
Atuncea chinul îndoielii creşte, 
Şi creşte şi durerea aşteptării. 


WALLENSTEIN 


Nenorociri? Vorbeşte mai cuminte! 
Eu am de-acum nădejdi cu mult mai mari! 


CONTESA 


Atuncea ia-ne şi pe noi cu tine! 

Nu ne lăsa aici, în locu-acesta 

Ce prevesteşte numai nenoroc; 

Căci între-aceste ziduri mohorâte 

Simt inima în piept că-mi este grea, 

De parc-aş fi venită dintr-o criptă, 

Şi n-am cuvânt prin care să-mi pot spune 
Întreagă sila mea de locu-acesta. 

Hai, vino, soră; roagă-te de el, 

Şi tu, nepoată, să ne ia de-aici! 


WALLENSTEIN 


De-arată locu-acesta semne rele, 
Eu i le voi schimba, căci vreau să fie 
Cuibarul care-adăposteşte tot 

Ce mi-e mai scump. 


NEUBRUNN 


(întorcându-se) 


Ostaşul suedez! 


— 


WALLENSTEIN 


(plecând) 
Lăsaţi pe Thekla singură cu el! 


DUCESA 


(către Thekla) 
Dar văd cum chipul ţi s-a ofilit! 
Copilă,-ascultă de povaţa mamei: 
Nu este cu putință să-i vorbeşti! 


THEKLA 


În preajmă poate să rămână Neubrunn. 


(Ducesa şi contesa pleacă.) 


Scena X 


Thekla, căpitanul suedez, 
domnişoara Neubrunn 


CĂPITANUL 


(apropiindu-se respectuos) 
Prinţesă... eu... vă rog să mă iertaţi!... 
Cuvântul meu pripit, nesocotit... 
Cum nu mi-am dat eu seama... 


J SL 
THERLA 


(cu o ținută distinsă) 
M-ai văzut 
Cuprinsă de grozava-ndurerare. 
Nenorocirea care s-a-ntâmplat, 
Dintr-un străin mi te-a făcut prieten. 


CĂPITANUL 
Ştiu că vă vine greu să staţi de vorbă 
C-un om ce v-a rănit cu vestea-i tristă. 
THEKLA 


Eu sunt de vină. 

Eu ţi-am smuls cuvântul, 

Şi dumneata ai fost doar glasul sorții 
Pe care am avut-o eu în viaţă. 
Durerea-mi fără margini a-ntrerupt 
Solia dumitale.- Acum, te rog, 
Vorbeşte mai departe, pân” la capăt! 


CĂPITANUL 
(ezitând) 
Prinţesă, iar se va trezi durerea. 
THEKLA 


Sunt pregătită pentru orice ştire. 
Sunt liniştită. Cum se-ncinse lupta? 
Dar povesteşte-mi până la sfârşit! 


CĂPITANUL 


Eram în tabăra de lângă Neustadt, 


A A 


Slab apăraţi de şanţuri ne-ntărite 
Şi nu ne aşteptam la vreun atac; 
Când, către seară, dinspre o pădure, 
Nori grei de praf vedem că se ridică. 
Tar cel din avanpost, fugind spre noi, 
Striga în gura mare: „Vin duşmanii 
Nici nu ne-am aruncat pe cai prea bine, 
Când Pappenheimii, în galop turbat, 
Au sfărâmat din cale baricada. 
Ei repede, ca viforu,-au trecut 
Şi peste şanţul lagărului nostru. 
Dar vitejia lor nesocotită 
I-a despărțit prea mult de pedestrași, 
Care rămaseră cu mult în urmă, 
Şi numai Pappenheimii îndrăzneţi 
Urmară pe-nfocatul colonel. 
(Thekla face o mişcare. Căpitanul se opreşte, până când ea 
îi face semn să continue.) 
I-am atacat din faţă şi din flancuri, 
Acum, cu toată călărimea noastră, 
Şi i-am silit să dea-napoi, spre şanţuri; 
Aici, grupaţi în grabă, pedestraşii 
I-au aşteptat cu grebla lor de suliţi. 
Nu mai puteau să meargă înainte, 
Și nici să dea-napoi. Erau toți prinşi 
Intr-o strâmtoare groaznică a morții. 
Atuncea contele de Rhin strigă 
Spre şeful lor înflăcărat, chemându-l 
Să se predea cinstit, intocmai cum 
Cinstit în bătălie s-a purtat. 
Dar colonelul Max Piccolomini... 


(Thekla se clatină şi se reazimă de un scaun.) 


Îndată-l cunoșteai după penajul D 

Din coiful lui şi după părul lung, 

Care-n desfăşurarea cavalcadei, 

Se desfăcuse, fluturând în vânt... 

Arată înspre şanţ, şi se repede 

Şi sare peste şanţ — el înainte — 

Ca-n zbor purtat de nobilul său cal, 

Şi regimentul trece după dânsul; 

Dar prea târziu, căci calul lui străpuns 

De lancea unui halebardier, 

Rânchează fioros, se-nalţă-n două 

Picioare,-apoi, nebun şi sângerând, 

Aruncă la pământ pe călăreț; 

Tar peste el trec caii toţi în iureş, 

Nemaiputând a fi ţinuţi în frâu. 

(Thekla i-a urmărit cuvintele cu o groază crescândă; acum 
începe să tremure, e pe cale să se prăbușească. Domnișoara 

Neubrunn aleargă şi o prinde în braţe.) 


NEUBRUNN 
Domniţă scumpă! 
CĂPITANUL 
(emoționat) 
Eu acuma plec. 


THEKLA 
Dar mi-a trecut, vorbeşte mai departe! 
CĂPITANUL 


Când şi-au văzut ostaşii colonelul 

Căzut, cu toţii-au început, turbaţi, 
Cu desperare să lovească. Nimeni 
Acuma nu-şi mai caută scăparea. 
Se bat, se rup ca tigrii cei sălbatici. 
Văpaia lor i-a îndârjit pe-ai noştri, 
Și lupta nu s-a terminat decât 
Când a căzut şi cel din urmă om. 


THEKLA 


(cu vocea tremurândă) 
Şi unde-i?... Dumneata nu mi-ai spus tot. 
CĂPITANUL 
Azi dimineață l-am înmormântat. 
T-au dus sicriul doisprezece tineri 
Din vița celor mai de seamă nobili, 
Şi oastea-ntreagă-a mers în urma lui. 
Sicriul lui a fost împodobit 
Cu ramuri verzi de laur, şi, deasupra, 
Cu mâna lui chiar, contele de Rhin 
Şi-a aşezat victorioasa spadă. 
Nici lacrimi n-au lipsit de la prohod, 
Căci sufletu-i prietenos şi nobil 
Mulţi dintre-ai noştri i l-au cunoscut. 
Şi toţi erau mişcaţi de soarta lui. 
Tar contele de Rhin preabucuros 
L-ar fi salvat, dar însuşi el — spun unii — 
A vrut acolo să-şi găsească moartea. 


NEUBRUNN 


(Emoţionată, către Thekla care şi-a acoperit faţa.) 
Curaj, domniţă scumpă! O, de ce 
Aţi stăruit? 


J SL 


THEKLA 
Şi unde-i e mormântul? 
CĂPITANUL 


A fost depus într-o bisericuţă 

A mânăstirii vechi de lângă Neustadt, 
Pân' la sosirea ştirilor din partea 
Părintelui său. 


THEKLA 


Mânăstirea-aceea 
Cum se numeşte? 


CĂPITANUL 
Sfânta Caterina. 
THEKLA 
Şi este lungă calea pân-acolo? 
CĂPITANUL 
Sunt şapte mile. 
THEKLA 
Cam pe unde-i drumul? 
CĂPITANUL 


La Tierschenreut şi Falkenberg se trece 
Prin posturile noastre-naintate. 


THEKLA 


Şi cine este comandant acolo? 


CĂPITANUL 
E colonelul nostru Seckendorf. 


THEKLA 


(Trece la masă şi scoate dintr-o casetă un inel.) 
În crunta mea durere, dumneata, 
Când m-ai văzut; mi-ai arătat un suflet 
De om întreg. 
(Îi dă inelul.) 
Primeşte,-n amintirea 
Acestor clipe!-Acum poţi să te duci! 


CĂPITANUL 
(consternat) 


Prinţesă... 


(Thekla îi face semn să plece. Căpitanul ezită şi vrea să mai 
vorbească. Domnișoara Neubrunm repetă şi ea semnul. 
Căpitanul pleacă.) 


Scena XI 


Thekla, Neubrunn 


THEKLA 


(O cuprinde pe Neubrunn pe după gât.) 
Acuma, dragă Neubrunn, dă-mi dovadă 
De dragostea ce zilnic mi-ai jurat-o, 


Arată-te prietena mea bună! 

Noi trebuie la noapte să plecăm! 
NEUBRUNN 

Cum? Să plecăm? Dar unde vreţi?... 


THEKLA 


Cum unde? 
Un singur loc e-n toată lumea-aceasta. 
Acolo unde el e îngropat. 


NEUBRUNN 


Şi ce-ați putea, domniță, face-acolo? 


THEKLA 


Acolo? Ce-am să fac? Nepriceputo, 
De-ai fi iubit vreodată-n viața ta, 
Acuma n-ai mai fi-ntrebat! Acolo... 
Acolo-i tot ce-a mai rămas din el. 
Ingustu-acela petec de pământ 
Înseamnă pentru mine lumea-ntreagă. 
Nu-ntârzia! Fă pregătiri de drum! 

Să chibzuim cum să ne strecurăm. 


NEUBRUNN 
Dar la mânia care-l va cuprinde 
Pe tatăl dumneavoastră v-aţi gândit? 
THEKLA 


Nu mă mai tem acuma de mânia 
Nici unui om. 


SL 

NEUBRUNN 


Dar ce va spune lumea? 
Bârfelile cu limbă veninoasă... 


THEKLA 


Eu merg să văd pe unul care astăzi 

Nu mai trăieşte pe acest pământ 

Şi nu mai poate-n braţe să... o, Doamne! 
Vreau să-ngenunchi la groapa celui drag. 


NEUBRUNN 


Şi vreţi să mergem singure, noi, două 
Femei plăpânde, neajutorate? 


THEKLA 
Vom lua şi arme. Eu am să te apăr. 
NEUBRUNN 
Dar noaptea, pe-ntuneric? 
THEKLA 


Ea ne-ascunde. 


NEUBRUNN 


In noaptea asta viforoasă, aspră?... 


THEKLA 


Gândeşte, lui i-a fost atunci mai bine 
Când caii sub copite l-au zdrobit? 


SL 
NEUBRUNN 


O, Doamne! Şi-apoi străjile duşmane 
Din posturi, nu ne vor lăsa să trecem! 


THEKLA 


Sunt și ei oameni, şi nenorocirea 
Străbate slobodă pe-ntreg pământul. 


NEUBRUNN 
Şi drumu-i lung... 


THEKLA 


Dar oare pelerinul 
Mai numără el milele pe drum 
Când merge la icoana Preacuratei? 


NEUBRUNN 
Dar din acest oraş putem ieşi? 
THEKLA 
Cu bani, deschizi orişice poartă. Du-te! 
NEUBRUNN 


Şi dacă ne-or cunoaşte... 


THEKLA 


Într-o fugară 
Nenorocită, nimenea nu cată 
Pe fiica unui duce de Friedlanda. 


L A 


NEUBRUNN 


Şi unde vom putea găsi noi caii 
Cu care să fugim? 


THEKLA 
Ni-i va găsi 
Chiar cavalerul meu. Te du și-l cheamă! 
NEUBRUNN 
Dar fără ştirea celor mari ai săi 
Va îndrăzni să vină? 
THEKLA 


Va veni! 
Hai, du-te, nu mai sta la îndoială! 


NEUBRUNN 


Şi ce-o să facă mama dumneavoastră, 
Când va vedea că nu sunteți aici? 


THEKLA 
(Amintindu-și, priveşte înainte dureros.) 
O, mamă! 
NEUBRUNN 


Nu a suferit destul? 
Sărmana mamă, vreți să mai îndure 
Acuma şi această lovitură? 


THEKLA 


Nu pot s-o cruț. Tu du-te numai, du-te! 

NEUBRUNN 


Gândiţi-vă adânc ce vreţi să faceţi. 
THEKLA 
De mult gândit-am tot ce-i de gândit. 


NEUBRUNN 
Şi-acolo, dac-ajungem, ce-o să faceţi? 


THEKLA 
Acolo Dumnezeu mă va-ndruma! 


NEUBRUNN 


Acuma inima vă este plină 

De tulburare şi amărăciune; 

Dar nu-i aceasta calea care duce 
La liniştire, scumpa mea domniţă! 


THEKLA 


La linştirea ce-a găsit-o el. 

Acum, grăbeşte-te! Prea multe vorbe! 
Ceva m-atrage — nu ştiu cum să-i zic!— 
Ceva puternic, la mormântul lui! 

Şi orice-mpotrivire e-n zadar! 

Curând am să mă simt mai alinată. 
Durerea, care inima-mi sugrumă, 

Işi va desface legătura mult 

Şi voi putea atunci să plâng cu lacrimi. 
Te rog să pleci odată unde-am spus! 
De mult am fi putut să fum pe drum. 
Eu liniştirea n-am să mi-o găsesc, 
Decât lăsând în urmă-aceste ziduri, 

Ce par că se dărâmă peste mine... 
De-aicea mă alungă o putere 
Ascunsă!... Ce simţire, ce fior! 
Odăile acestei case, toate 

Se umplu de stafii ciudate, goale 
Şi pentru mine nu mai este loc... 
Tot altele, tot altele mereu! 

Mă îngrozesc în forfoteala-aceasta, 
Mă dau afară din aceste ziduri, 

Pe mine, care încă mai trăiesc! 


NEUBRUNN 


Mă-nspăimântaţi, domniţă, într-atâta, 

Că nici eu nu-ndrăznesc să mai rămân. 

Mă duc să-l chem pe Rosenberg îndată! 
(Pleacă.) 


Scena XII 


THEKLA 


E sufletul lui Max, şi el mă cheamă. 
E ceata credincioasă, care,-n luptă, 
Jertfindu-se, l-a răzbunat pe Max. 
Imi judecă-ndelunga-ntârziere, 

În care nu-i fărâmă de nobleţe. 

Ei, suflete-năsprite, nici murind 
N-au vrut să fie despărțiți de el, 


De-acela care,-n viaţă, i-a condus, N 

Şi eu să mai trăiesc în urma lui? 

O, nu! Cununa cea de laur verde, 

Ce-i aşezată pe sicriul tău, 

A fost şi pentru mine împletită! 

Ce este viaţa fără de lumina 

Pe care-o dă iubirea? N-o mai vreau, 

Căci nu mai are nici un înţeles. 

Ei, da, atunci, când te-am găsit pe tine, 

Atunci și viaţa mea-nsemna ceva, 

Căci ziua nouă îmi râdea în faţă, 

Visam la clipe de lumini cereşti. 

La poarta lumii-n care eu intram 

Cu sfiiciune, ca o cuvioasă, 

Stăteai chiar tu. Şi peste mine-atunci 

Işi revărsau lumina mii de sori. 

Mi se părea că mă aşteaptă-acolo 

Un înger tare bun, spre-a mă purta 

De la ale copilăriei basme, 

La culmile adevăratei vieţi. 

Intâiul simţământ al meu a fost 

O fericire, sus, în cer, urzită. 

In inima ta caldă a căzut 

Intâia mea privire fermecată. 

(Rămâne îngândurată. Deodată tresare, dând semne 

vădite de groază.) 

Deodată, însă, soarta crudă, rece, 

Il prinde pe prietenul meu drag, 

Trântindu-l sub copitele de cai... 

Aceasta-i, pe pământul nostru, soarta 

A tot ce este nobil şi frumos!... 


— 


Scena XIII 


Thekla, domnişoara Neubrunn şi 
profesorul de echitație 


NEUBRUNN 
Domniţă, iată-l! El se învoieşte. 
THEKLA 
Vrei să ne dai, tu, caii, Rosenberg? 
ROSENBERG 
Am să vi-i dau. 
THEKLA 
Şi vrei să ne-nsoţeşti? 
ROSENBERG 
Domniță, pân’ la marginile lumii. 


THEKLA 


Dar ştii că nu vei mai putea la duce 
Să te întorci. 


ROSENBERG 


Rămân la dumneavoastră. 

THEKLA 


Eu te voi răsplăti, şi-am să-ţi găsesc 
Un alt stăpân, tot bun. Din cetăţuie 
Poţi să ne scoţi, să nu ne afle nimeni? 


ROSENBERG 
Da, am să pot!... 
THEKLA 
Şi când putem pleca? 


ROSENBERG 
Chiar şi în ceasul ăsta. Spuneţi unde 
Vreţi să călătoriţi. 
THEKLA 
La... spune-i Neubrunn!... 
NEUBRUNN 
La Neustadt! 


ROSENBERG 
Bine! Merg să văd de cai. 
(Iese.) 


NEUBRUNN 
Ah, vine mama dumneavoastră! 


THEKLA 
Doamne! 


Scena XIV 


Thekla, Neubrunn, ducesa 


DUCESA 


El a plecat... Te văd mai liniştită. 


THEKLA 
Într-adevăr, mai liniştită, mamă. 
Şi tocmai vream acuma să mă culc. 
Dar las'să vină Neubrunn lângă mine; 
De linişte acuma am nevoie. 
DUCESA 


Da, linişte-ai să ai, copila mea! 

Acuma pot pleca, încrezătoare, 

Să-l liniştesc pe tatăl tău de grijă. 
THEKLA 

Aşadar, noapte bună, mamă dragă! 

(O ia de după gåt și o îmbrățișează emoționată.) 

DUCESA 

Dar nu te-ai liniştit deplin, copilă! 


A~ I ~M 


Atât de tare tremuri şi aud 
Cum inima-ţi în piept puternic bate. 


THEKLA 


Un somn odihnitor va linişti-o. 
Şi-acuma, noapte bună, mamă dragă!... 
(Pe când se desprinde din braţele mamei sale, se lasă încet cortina.) 


ACTUL AL CINCILEA 


Camera lui Buttler 


Scena I 


Buttler, maiorul Geraldin 


BUTILER 


Din rândul celor mai voinici dragoni 
S-alegi vreo doisprezece. Dă-le suliţi, 
Căci nu vreau să se-audă-mpuşcături. 
Ascunde-i lângă sălile de mese, 

Şi, spre sfârşitul cinei, veţi pătrunde 
Strigând puternic: „Cine-i cu-mpăratul? 
Când răsturna-voi masa, v-aruncaţi 
Asupra celor doi şi-i doborâţi. 
Castelul va fi bine încuiat 

Şi străjuit, ca nu cumva să prindă 

De veste ducele. Acuma pleacă! 
Trimis-ai după căpitanii Deveroux 

Şi Macdonald? 


GERALDINI 


Da, vor sosi îndată! 
(Pleacă.) 


BUTILER 


Nu pot să mai amân, căci risc. Oraşul 


S-a dat de partea lui, şi nu pricep 

Ce nebunie i-a cuprins pe toţi. 

Ei văd în duce pe un sol al păcii, 
Începătorul unor vremi de aur. 

Le-a dat Consiliul arme...-Au şi venit 
Vreo sută, să-ntărească paza lui. 
Deci trebuie să o pornim degrabă. 
Căci ne amenință duşmanii noștri 
Atât de-afară cât şi dinlăuntru! 


SL 


Scena II 


Buttler, căpitanii Deveroux şiMacdonald 


MACDONALD 
Sosit-am, generale! 
DEVEROUX 
Dar parola? 
BUTILER 
„Trăiască împăratul”! 
AMÂNDOI 
(Se dau înapoi surprinși.) 
Cum ai zis? 
BUTILER 
„Trăiască-nalta Casă de Austria!” 
DEVEROUX 


Cum? Nu lui Friedland am jurat credinţă? 


MACDONALD 


Nu pentru-a-l apăra am fost chemaţi? 


BUTILER 
Să-l apărăm pe un duşman al țării? 
Pe-un trădător? 
DEVEROUX 


Dar pentru el ne-ai pus 
Să facem jurământul de credinţă. 


MACDONALD 

Aici, la Eger, chiar şi tu-l urmași. 
BUTILER 
Da, pentru-a fi mai sigur de a lui 
Pieire. 
DEVEROUX 
Aşa?... 
MACDONALD 


Ei, asta-i altceva! 


BUTTLER 


(către Deveroux) 


Mişelule! Atât de lesne fugi 
De datoria ta şi de sub steag? 


DEVEROUX 
La dracu, generale! Am urmat 
Chiar pilda ta, zicându-mi: „Dacă poate 
Să fie el şiret, poţi fi şi tu”. 

MACDONALD 


Noi nu gândim. Aceasta-i treaba ta. 
Noi te urmăm, chiar dacă-ai merge-n iad. 


BUTTLER 


(potolit) 
Ei, las'că ne cunoaştem! 


MACDONALD 
Cred şi eu! 


DEVEROUX 


Suntem soldaţi ai zeiei norocoase, 
Fortuna,-ai celui care dă mai mult. 


MACDONALD 
Aşa-i! 
BUTILER 
Dar cer să fiţi soldaţi cinstiţi! 
DEVEROUX 
Prea bucuroși! 
BUTILER 
Şi să prindeţi norocul! 


MACDONALD 


De asta suntem şi mai bucuroşi. 


BUTILER 
Ta ascultați! 
AMÂNDOI 
Te ascultăm! 


BUTILER 
_ Porunca 
Împărăției este să îl prindem 
Pe Friedland viu sau mort. 
DEVEROUX 
Aşa se spune 
Şi în acel înscris. 
MACDONALD 


Da, viu sau mort! 


BUTILER 
Pe cel ce împlineşte-această faptă, 
L-aşteaptă o răsplată-mpărătească 
In bani, şi în pământuri, şi în slujbe. 


DEVEROUX 


Cuvântul sună bine. Dintr-acolo 

Răsună totdeauna bine. Ştim noi! 

Vreun lanţ de aur, sau vreo gloabă şchioapă, 
Sau chiar un pergament. Da, da! 

Cunoaştem! Dar ducele plăteşte mult mai bine! 


MACDONALD 


Da, el e darnic. 

BUTILER 


S-a sfârşit cu el! 
Lui steaua norocoasă i-a apus! 


MACDONALD 
De asta sunteţi sigur? 


BUTTLER 


Eu v-o spun! 


DEVEROUX 


S-a dus norocul lui? 


BUTTLER 
S-a dus pe veci! 
El astăzi e sărac, cum suntem noi. 
MACDONALD 


Sărac, cum suntem noi? 


DEVEROUX 
Da, Macdonald: 
Atunci, noi trebuie să-l părăsim! 
BUTILER 
L-au părăsit azi douăzeci de mii. 
Noi trebuie să facem şi mai mult! 
Pe scurt, noi să-l ucidem. 

AMANDOI 
(Se retrag speriaţi.) 
Să-l ucidem? 


BUTTLER 
Da, pentru asta v-am ales pe voi! 

AMÂNDOI 
Pe noi? 

BUTILER 


Pe voi: pe căpitanul Deveroux 
Şi căpitanul Macdonald. 


DEVEROUX 


(după o pauză) 
Alegeţi 
Pe alţii! 


MACDONALD 
Da, aşa-i, pe alţii-alegeţi! 
BUTILER 


(către Deveroux) 
Cum, laşule, te sperii, te cutremuri? 
Când tu pe suflet ai treizeci de vieţi? 


DEVEROUX 
Să-l doborâm pe mareşal! Gândiţi-vă! 


MACDONALD 
Noi i-am jurat credinţă. 
BUTILER 


Jurământul 
A încetat, aşa cum a-ncetat 
A lui credință faţă de-mpărat. 


DEVEROUX 
Ascultă, generale! Asta-mi pare 
Mult prea îngrozitor. 

MACDONALD 
Aşa e, da! 

Un om mai are şi o conştiinţă! 

DEVEROUX 
Şi cel puţin de nu mi-ar fi fost şef! 
Ne-a comandat şi ne-a impus respect! 

BUTILER 


Şi asta te apasă? 


DEVEROUX 


Da! Ascultă! 

Eu orișicui, chiar propriului meu fiu, 
Când slujba împăratului îmi cere, 

Ii bag în burtă spada; dar, vedeţi, 
Noi suntem militari, şi, a ucide 
Pe-al nostru general, e un omor 

De care nu te poate dezlega, 

Cu slujba, nici un popă de pe lume. 


BUTILER 


Eu sunt chiar Papa, şi-am să te dezleg! 
Hai, hotărâți mai repede! 


DEVEROUX 


(pe gânduri) 
Nu merge! 


MACDONALD 


Nu merge! 


BUTILER 


Ei, atunci plecaţi de-aici 
Şi mi-l trimiteţi tot pe Pestalutz! 


DEVEROUX 


(Tresare surprins.) 


Pe Pestalutz, hm! 
MACDONALD 
Şi ce vrei cu ăla? 
BUTILER 
De nu vreţi voi, se vor găsi destui! 


DEVEROUX 


Ei, bine, dacă trebuie să moară, 
De ce un altul — şi n-am lua noi premiul? 
Tu ce zici, frate Macdonald? 

MACDONALD 


Aşa e! 
De trebuie numaidecât să piară, 
Şi nu se poate altfel, nu-l las eu 
Lui Pestalutz. 


DEVEROUX 
(după o scurtă pauză) 
Şi când vreţi să-l răpunem? 
BUTILER 
La noapte, fiindcă mâine suedezii 
Se vor afla la porțile cetăţii. 
DEVEROUX 


Dar cine va răspunde de urmări? 


BUTILER 


Eu însumi voi răspunde pentru toate! 


DEVEROUX 
E vrerea împăratului? Cinstită? 
Avem destule pilde când omorul 
I-a fost pe plac, dar el pe ucigaş 
L-a osândit! 


BUTTLER 


În serisu-mpărătese 
Se spune: „viu sau mort”... Şi voi vedeţi 
Că viu să-l prindem nu e cu putinţă. 


DEVEROUX 
Noi ţi-l putem aduce numai mort. 
Dar cum ajungem pân’ la el? Oraşul 
E înţesat de oamenii lui Terzky. 
MACDONALD 
Păi, da! Mai e şi Terzky. E şi Illo. 
BUTILER 
Fireşte, cu ei doi o să începeţi!... 
DEVEROUX 
Cum? Chiar şi ăştia trebuie să piară? 
BUTILER 
Ei mai întâi! 
MACDONALD 


Ascultă, Deveroux, 
O să avem o noapte sângeroasă! 


DEVEROUX 


Dar pentru-aceştia ţi-ai găsit un om? 
Aş vrea să mă însărcinezi pe mine. 


BUTTLER 


E-nsărcinat maiorul Geraldin. 

Azi este carnaval, şi un ospăț 

Se dă-n castel. Acolo, fără veste, 
Vor fi loviți la masă şi ucişi. 

De faţă fi-vor Pestalutz şi Lessley. 

DEVEROUX 


Ascultă, generale, ce ai pierde 
De m-ai lăsa să schimb cu Geraldin? 


BUTTLER 
La duce e primejdia mai mică! 


DEVEROUX 
Primejdie? Drept ce mă iei, stăpâne? 
De ochii ducelui îmi este teamă, 
Şi nu de spada lui! 


BUTILER 


De ochii lui? 
Şi ce-ar putea să-ţi facă ei? 


DEVEROUX 


La dracu! 
Mă ştii că nu sunt un fricos! Dar, vezi, 
Chiar de la duce,-acum o săptămână, 
Primit-am douăzeci de galbeni pentru 
A-mi cumpăra această haina caldă 
Pe care-o port. Şi când o să mă vadă 
În faţa lui cu sulița în mână, 
La haină va privi... şi-atunci... atunci... 
Vezi... Dracu să mă ia! Eu nu sunt laş. 


BUTILER 
Şi fiindcă el ţi-a dat o haină caldă, 
Stai la-ndoială, tu, un biet pârlit, 
Când este vorba să-l străpungi cu spada? 
Dar împăratul îi dădu o haină 


Cu mult mai caldă: mantia de prinţ. 
Şi cum i-arată mulţumirea el? 
Se răzvrăteşte şi-l trădează astăzi! 
DEVEROUX 
E-adevărat şi asta! Să-l ia dracu 
Pe cel ce-i mulţumeşte! Eu l-omor! 
BUTILER 


De vrei să n-ai povară grea pe suflet, 
Dezbracă haina, şi-astfel poţi lucra 
Cu sânge rece şi cu-ndemânare. 


MACDONALD 


Dar ar mai fi ceva... 


BUTILER 
Ce te frământă? 
Ce te nelinişteşte, Macdonald? 
MACDONALD 


Ce arme folosi-vom împotrivă-i? 
Că-i fermecat. Nu poate fi rănit! 


BUTILER 


(Se răstește la el.) 
Ce tot vorbeşti? 


MACDONALD 


Nici sabie, nici glonte, 
Nu trec prin carnea lui, ascultă-aici: 
El are scutier pe Aghiuţă! 

DEVEROUX 


Da, da! În Ingolstadt am mai văzut 
Pe unu-aşa! Avea oţel în piele, 
Încât a trebuit să-l prăbușească 
Numai cu lovituri de pat de puşcă... 


MACDONALD 
Ta ascultați ce-am eu de gând să fac! 
DEVEROUX 
Ei, spune! 
MACDONALD 


Ştiu, aici, în mânăstire, 

Pe un dominican din satul nostru, 

ÎL rog să-mi spele sulița şi spada 
Cu-aghiazmă şi să mai citească-apoi 
Şi o moliftă sfântă pentru ele. 

S-a dovedit un mijloc care-ajută; 
Dezleagă orice farmec, orice vrajă. 


BUTILER 


Faci bine, Macdonald! Şi-acum, plecaţi! 
Din regiment alegeţi douăzeci, 

Sau chiar treizeci de oameni ageri, zdraveni, 
Le cereţi jurământ către-mpărat, 

Şi când va bate ceasul unsprezece, 

Când străjile dintâi vor fi trecute, 

T-aduceţi, în tăcere, spre clădire; 

Eu însumi fi-voi prin apropiere. 

DEVEROUX 


Cum trecem printre gărzile din curte? 


BUTTLER 


Am cercetat eu locul și-l cunosc. 

Vă însoțesc pe poarta de din dos, 

Cea străjuită de un singur om. 

Prin slujba şi prin rangul meu, oricând 
Mi se îngăduie să-l văd pe duce. 

Voi merge cât de cât-naintea voastră, 
In beregata paznicului eu 

Reped pumnalul, şi-astfel vă fac drum. 


DEVEROUX 


Şi dac-ajungem până sus, la duce, 
Cum vom pătrunde-n dormitorul său? 
Toţi slujitorii lui se vor trezi, 

Vor da alarma. Ştim că se găseşte 
Aici cu o suită numeroasă. 


BUTILER 
În aripa din dreapta-s slujitorii, 
Căci ducelui nu-i place gălăgia, 
Şi stă în aripa din stânga singur. 
DEVEROUX 


De s-ar sfârşi odată toate astea! 
La dracu, Macdonald, eu simt aşa... 
Ceva ce parcă mă furnică-n spate. 


MACDONALD 


Şi eu. Om mare, general, nu glumă! 
Vor spune toţi că suntem doi mişei. 

BUTILER 
În cinste, strălucire şi-n belşug 
Veţi lua în râs părerile flecare! 
DEVEROUX 

Răsplata însă-i lucru hotărât! 


BUTILER 
Din partea asta n-aveţi nici o grijă! 
Voi mântuiţi o ţară şi-o coroană 
Şi, deci, nu poate fi răsplata mică! 
DEVEROUX 
Şi ţinta lui e, care va să zică, 
Să detroneze pe-mpărat! 
BUTILER 
Întocmai! 
Să-i ia atât coroana, cât şi viața. 
DEVEROUX 
Şi dacă viu l-am duce la Viena, 
Prin mâna gâdelui tot va muri? 
BUTILER 
Nu va putea scăpa de-această soartă. 


DEVEROUX 


Hai, Macdonald, mai bine s-o sfârșească 

In chip cinstit, prin mână de ostaşi, 

Să moară-n gradul lui de mareşal! 
(Pleacă toți.) 

Scena III 


O sală care dă intr-o galerie, ce se pierde în fund. 
Wallenstein, stând la o masă. Căpitanul 
suedez — înfața lui. Apoicontesa Terzky. 


WALLENSTEIN 


Du, pentru comandantul dumitale, 
Urarea mea. Din inimă iau parte 
La marea bucurie a izbânzii. 

Şi dacă-ţi pare că n-arăt prea multă 
Însufleţire, vrednică de vestea 
Acestei biruinţe, să mă crezi 

Că nu-i din lipsă de bunăvoință, 
Căci soarta armelor de-acum încolo 
Ne este amândorura aceeaşi. 

Cu bine! Pentru-a dumitale trudă, 
Primeşte mulțumirea mea. Cetatea 
Vi se deschide mâine, când veniţi. 


(Căpitanul suedez pleacă. Wallenstein rămâne adânc îngândurat; îşi 
reazimă capul de mână şi priveşte în gol. Contesa Terzky intră şi stă 
câteva clipe înaintea lui, fără ca el să o vadă. Când ea face o mişcare 


bruscă, Wallenstein o observă şi își revine.) 


— 


Vii de la ea? Venitu-şi-a în fire? 
Ce face? 
CONTESA 


După ce-a vorbit cu solul, 
S-ar mai fi liniştit, îmi spune sora. 
S-a dus acuma să se odihnească. 
WALLENSTEIN 


Va plânge, și durerea-i va mai trece. 


CONTESA 

Dar, fiate, nici pe tine nu te văd 

Ca altădată. După o izbândă 

Mă aşteptam să te găsesc voios. 

Fii tare şi-ntăreşte-ne pe toți, 

Căci tu eşti soarele, lumina noastră! 

WALLENSTEIN 

Fii liniştită, soră, n-am nimic! 

Dar unde e bărbatul tău acum? 
CONTESA 


S-a dus la un ospăț. El şi cu Illo! 
WALLENSTEIN 


(Se ridică şi face câțiva paşi prin sală.) 
S-a-ntunecat. Mergi și tu la culcare! 


CONTESA 


Nu! Lasă-mă să stau pe lângă tine! 

WALLENSTEIN 


(Se duce la fereastră; priveşte cerul.) 
Pe cer e o puternică mişcare. 
Pe turn învolburează vântul steagul... 
Aleargă norii, secera de lună 
Se clatină, şi noaptea-i străbătută 
De o lumină palidă, înceată; 
Şi nici o zodie nu se zăreşte. 
Lumina ceea, de acolo, slabă 
Şi singură, e din Casiopeea. 
In urma ei se vede Iupiter. 
Dar iată că l-acoperă acum 
Nori negri.-aduşi de vântul furtunos. 


(Rămâne dus pe gânduri, privind în noapte.) 


CONTESA 


(Care s-a uitat tristă la el, îl ia de mână.) 


La ce gândeşti? 
WALLENSTEIN 


Eu cred că m-aş simţi 
Cu mult mai bine de-aş putea să-l văd 
E astrul care-mi luminează viaţa. 
De multe ori el m-a înviorat 
Și m-a-ncântat cu-a lui înfățișare. 
(Pauză.) 


CONTESA 


ÎI vei vedea din nou. 


SL 


WALLENSTEIN 


(Cuprins de mâhnire, se îmbărbătează singur și se adresează 


contesei.) 


Eu să-l mai văd? 


O, asta niciodată! 


CONTESA 
Cum? 


WALLENSTEIN 


S-a stins... 
Cenuşă-i! 


CONTESA 


Despre cine tot vorbeşti? 


WALLENSTEIN 


El este fericit. A terminat. 

Lui nu-i mai stă în faţă viitorul. 
Ursita nu-i va mai urzi zâzanii, 
Căci viaţa lui, cea fără nici o cută 
Şi fără de prihană, luminoasă, 
Acuma odihneşte-n sfântă pace. 
Nici chiar o umbră n-a rămas pe ea! 
La uşă nu-i mai bate nici o clipă 
Nenorocirea. A plecat de-aici, 

E dincolo de teamă şi dorinţă. 

El nu mai este-al astrelor cereşti, 
Amăgitoare-n nestatornicie. 

O, pentru el acum e mult mai bine! 
Dar cine ştie ce ne-aduce nouă, 
Sub vălu-i negru, ceasul care vine! 


{ss e 

CONTESA 
Acum vorbeşti de Max Piccolomini. 
Cum a murit? Venind spre tine, tocmai 
Pleca de-aicea solul suedez. 
(Wallenstein îi face semn să tacă.) 
O, nu-ţi intoarce ochii înapoi! 
Nainte să privim, spre zori mai limpezi, 
Şi de victorie fii bucuros! 
Tu trebuie să uiţi cât te-a costat, 
Căci pe prietenul tău cel mai drag 
Nu astăzi l-ai pierdut, ci chiar în clipa 
În care el s-a despărțit de tine. 
De-atunci se poate spune c-a murit. 


WALLENSTEIN 


Ştiu c-am să uit durerea loviturii. 

Dar ce nu uită omu-n viaţă ? Uită 

Tot ce-i desăvârşire,-aşa cum uită 

Tot ce-i de rând, căci clipele durerii 

ÎL covârşesc. Simt bine ce-am pierdut! 
A coborât din viaţa mea o floare, 

O văd-nainte-mi veştedă şi moartă, 
Căci el ca tinereţea-mi sta alături 

Şi îmi schimba-ntr-un vis tot adevărul, 
Țesând în jurul umbrelor durerii 
Parfumul auriu al aurorii. 

In focul simţământului iubirii, 

Pe care el mereu mi-l arăta, 

Se înălțau — că singur mă uimeam — 
Acele chipuri searbede, de rând. 
Orice nădejde-aş creşte-n viitor, 
Frumosul a pierit şi nu mai vine! 


— 


Căci mai presus de orice fericire 

Este prietenul care ţi-o cheamă 

Şi ţi-o măreşte, şi-o impărtăşeşte. 
CONTESA 


Nu te-ndoi de propria-ţi putere! 
Ţi-e inima atâta de bogată, 

Că singură se poate-nviora. 
Tubeşti şi lauzi ale lui virtuţi, 
Pe care singur le-ai sădit în el! 


WALLENSTEIN 


(Merge spre uşă) 
Dar cin” ne tulbură aşa târziu 
In astă noapte? Este comandantul. 
Mi-aduce cheile cetăţii. Soră, 
Acuma lasă-ne, e miezul nopții! 
CONTESA 
O, cât de greu azi mă despart de tine! 
M-apasă grija-n piept şi teama... 
WALLENSTEIN 
Teama? 
De ce? 
CONTESA 
Că vei pleca-n această noapte, 
Şi nu te-om mai vedea, când ne-om trezi. 
WALLENSTEIN 
Închipuiri!... 


Ea 

CONTESA 

Ah, pieptul meu de mult e 
Cutremurat de negre presimţiri! 
Chiar dacă le-aş învinge, când sunt trează, 
Acestea năpădesc în visuri crude 
Asupra inimii îngrijorate. 
Teri noapte te-am visat şezând la masă 
Alăturea de-ntâia ta soţie; 
Era gătită cu podoabe scumpe. 


WALLENSTEIN 


Acesta e un vis prevestitor 

De bine, căci norocu-mi a-nceput 

Să crească prin acea căsătorie. 
CONTESA 


Şi-azi-noapte am visat cum prin odaie 

Te căutam. Dar parcă nu intrai 

In chiar odaia de dormit a ta, 

Ci-n mânăstirea-aceea de la Gitschin, 

Pe care ai clădit-o, şi în care 

Ai zis că vrei să fii înmormântat. 
WALLENSTEIN 

Ţi-e capul frământat de gânduri vane. 


CONTESA 


Cum? Tu nu crezi că este-o voce, care, 
In chip profetic, te previne-n vis? 


WALLENSTEIN 


Se poate-aşa ceva, fără-ndoială! 


L A 


Dar vocea care-ţi prevesteşte numai 
Ceea ce e de neînlăturat, 

Profetică eu nu o pot numi! 

Cum soarele îşi desenează chipul 
In tot văzduhul, încă înainte 

De-a răsări în emisfera noastră, 
Intocmai şi destinele măreţe 

Trimit mai înainte semnul lor. 

In astăzi, de pe-acum trăieşte mâine... 
Mereu îmi amintesc ce spune cartea 
De moartea lui Henric al patrulea; 
Mult mai-nainte de-a se înarma 

Cu arma ucigaşă Ravaillac, 
Pumnalul rece regele-l simţea 

Cum îi pătrunde-n piept, omorâtor. 
EI îşi pierduse liniştea şi parcă 

Il alunga ceva din Luvru-afară. 
Când soaţa îşi încorona, serbarea 

Ii da ecouri de înmormântare. 
Auzul lui presimţitor prindea 

Tot sunetul de paşi ce-l căutau 

Pe străzile Parisului. 


CONTESA 
Nimic 
Nu-ţi spune glasu-ascuns al presimţirii? 


WALLENSTEIN 
Nimic. Fii liniştită! 
CONTESA 


(pierdută în gânduri şi tristă) 


Altădată 


Visam cum după tine alergam 

Să te ajung, prin coridoare lungi 
Şi săli întinse, parcă fără margini; 
Tar uşile, izbindu-se, trosneau. 
Eu alergam, abia mai răsuflând, 


Deodată am simţit o mână rece 
Prinzându-mă de spate. Tu erai. 
M-ai sărutat, şi peste noi părea 
Că se întinde-un roşu, lung covor. 


WALLENSTEIN 


Covorul roşu din odaia mea! 


CONTESA 


(privindu-l înduioşată) 
Dacă-am ajunge-odată până-acolo, 
Şi dacă eu pe tine, care-acum 
Imi stai-nainte, în puterea vieții... 
(Cade plângând la pieptul lui.) 


WALLENSTEIN 


Te-a tulburat scrisoarea de surghiun 
A împăratului? Nu poate slova 
Să sângereze. Nu găseşte mâna... 


CONTESA 
Şi dacă el o va găsi, atunci 
Sunt hotărâtă pentru orice pas! 
Eu port balsam cu mine, pentru toate. 
(Pleacă.) 


In urmă-ţi, să te-ajung, dar nu puteam. 


SL 

Scena IV 


Wallenstein, Gordon, apoi cameristul 


WALLENSTEIN 
Oraşu-i liniştit? 
GORDON 
E liniştit! 
WALLENSTEIN 
Aud chitare veselă. Castelul 
E luminat. Petrece careva? 
GORDON 
Se dă ospăţul pentru mareşal 
Şi domnul conte Terzky, în castel. 
WALLENSTEIN 


(pentru sine) 
Se veselesc în cinstea biruinţei. 
Această stirpe numai prin ospăț 
Işi poate arăta o bucurie. 
(Sună. Intră cameristul.) 


<a 


Dezbracă-mă! Mi-e somn. Vreau să mă culc! 
(Ia cheile la el.) 

Aici suntem feriţi de orice duşman, 

Înconjuraţi de credincioşi prieteni; 

Căci, sau mă-nşel amar, sau chipu-acesta 

(Priveşte la Gordon.) 
Nu este masca unui prefăcut... 
(Cameristul i-a luat mantaua, gulerul și eşanfa.) 
Dar umblă mai cu grijă! Ce-a căzut? 


CAMERISTUL 
S-a rupt lanţul de aur. 


WALLENSTEIN 


Dă-l încoace! Ei, lasă c-a ţinut destulă vreme! 
(privind lanţul) 

Acesta fu hatârul cel dintâi 

Pe care l-am primit de la-mpărat. 

El mi l-a pus la gât, ca arhiduce, 

În marele război de la Friaul. 

L-am tot purtat mereu, din obicei, 

Sau, dacă vreţi, din superstiție. 

Credeam că îmi va fi un talisman, 

Cât timp, eu, credincios, îl voi purta 

La gâtul meu — şi, pentru-ntreaga viaţă, 

Să-mi leg de el norocul nestatornic. 

Ei bine, fie! Trebuie de astăzi 

Să-nceapă pentru mine-un nou noroc, 

Căci farmecul acestuia s-a dus! 

(Cameristul pleacă cu hainele. Wallenstein se ridică şi se 

plimbă prin sală. Se opreşte îngândurat în fața lui Gordon.) 


SL 


— 


Cum se-ntorc, iarăşi, vremile trecute!... 
Mă văd din nou la curţile din Burgau, 
Unde-amândoi eram, pe-atuncea, paji. 
Adesea ne certam, dar gândul tău 

Era frumos, şi tare-ţi mai plăcea 
Să-mi dai poveţi, cu glas dojenitor, 
Când, încrezut în visuri îndrăzneţe, 
Eu m-avântam tot după lucruri mari: 
Şi-ntotdeauna tu mă îndreptai 

Spre aurea mediocritas. 

Vezi că înţelepciunea-ţi dete greş 

Şi te-a îmbătrânit de timpuriu? 

Ea te-ar lăsa, de n-aş fi eu la mijloc, 
Cu aştrii mei cei darnici; te-ar lăsa 

Să mi te stingi încetul cu încetul, 
Uitat în colţu-acesta păcătos! 


GORDON 


Cu inima uşoară-şi leagă,-n port, 
Pescarul nevoiaş micuţa-i barcă, 
Văzând cum loviturile furtunii 
Scufundă nava-n valurile mării. 


WALLENSTEIN 


Deci, tu te vezi acum în port, bătrâne. 
Eu, încă nu! Căci, neştirbit, curajul 
Imi mai pluteşte pe-ale mării valuri. 
Zeița mea rămâne tot Nădejdea, 

Căci sufletul mi-e tânăr şi vioi, 

Şi când te văd aşa, în fața mea, 

Eu cred că mi se cade să mă laud 

Că anii repezi peste păru-mi negru 
Trecură, fără să-i albească firul. 


pa 

(Umblă cu paşi mari prin cameră. Se opreşte în partea opusă, 

în faţa lui Gordon.) 

Vezi? Cine spune că norocul minte? 

Cu mine-a fost statornic, credincios. 

M-a ridicat din searbădă mulţime, 

Cu dragoste de frate m-a-nălţat. 

Cu braţe tari, de zeu, pe scara vieţii. 

Nimic nu am de rând în calea soartei 

Şi nici în liniile palmei mele. 

Ce minte omenească ar putea 

Să tâlcuiască mersul vieţii mele? 

Se pare că acum m-am afundat, 

Dar iar am să mă-nalţ, biruitor, 

Şi după un asemenea reflux 

Un flux puternic va urma-n curând. 


GORDON 


V-aduc aminte, duce, vorba veche: 
„Nu trebuieşte lăudată ziua 
Nainte de-a se face bine seară! 
Eu nu leg de norocul lung nădejdea. 
Nădejdea duce spre nenorocire. 
Când credem că suntem mai fericiţi, 
Atunci mai mult se cade a ne teme. 
Căci cumpăna destinului se schimbă. 


WALLENSTEIN 


(zâmbind) 
L-aud din nou vorbind pe vechiul Gordon! 
Eu ştiu că totul, pe pământ se schimbă, 
Şi duhurile rele-și cer tributul; 
Aceasta, chiar şi-n vremurile vechi, 


— 


Era ştiut de orice neam păgân. 

De-aceea-şi alegeaţi de bunăvoie 

Un nenoroc asupra lor să vie, 

Să le mai scadă zeilor mânia, 

Şi pentru Typhon” se jertfeau chiar oameni. 
(după o pauză, serios și mai liniştit) 

Şi eu adus-am jertfă omenească; 

Pe cel mai drag prieten l-am pierdut. 

El a căzut, din vina mea, în luptă. 

Acum nici un noroc, oricât de mare, 

Nu poate să mă bucure-ntr-atâta, 

Incât să-mi uşureze din durerea 

Pe care-o simt, în urma lovituri 

A sorții pizmuire astăzi poate 

Să fie împăcată, căci ea cere 

Om pentru om şi suflet pentru suflet. 

Şi trăsnetul menit să mă doboare 

Pe mine chiar, s-a abătut spre capul 

Prietenului drag, pe care-l plâng. 


"2 În vechiul Egipt, zeul răului, al întunericului şi al sterilităţii. 

Scena V 


Cei dinainte, Seni 


WALLENSTEIN 


Nu-i ăsta Seni? Pare-nspăimântat! 
Ce te aduce-aşa târziu, Baptist? 


SENI 
Vai, teama de a voastră viaţă,-alteţă! 
WALLENSTEIN 
Dar ce-i? Vorbește! 


SENI 


Alteță, fugi,-nainte 
De a se face ziuă! Nu te-ncrede în suedezi! 


WALLENSTEIN 
Ce ţi-a trăsnit prin minte? 
SENI 


(crescendo) 
Nu te încrede-n suedezi! 


A A 


WALLENSTEIN 


Dar ce-i? 


SENI 


Nu aştepta să vină suedezii! 
Te-ameninţă prietenii făţarnici, 
Grozavă lovitură te aşteaptă! 
Se-arată semne înspăimântătoare. 
Aproape, foarte-aproape, te pândeşte 
Intinsa plasă-a prăbuşirii tale! 


WALLENSTEIN 
Visezi, Baptist! Te-a scos din minte frica! 


SENI 


Nu, nu mă-nşeală o deşartă frică! 
O, vino şi citeşte singur aştrii! 
Nenorocirea te aşteaptă chiar , 
Din partea prefăcuţilor prieteni. 


WALLENSTEIN 


Nenorocirea toată mi se trage 

De la prietenii vicleni, făţarnici; 

Dar mai demult să-mi fi făcut de ştire. 
Acum de astre nu mai am nevoie. 


SENI 


O, vino, vino-n grabă şi priveşte 

Cu ochii proprii, să te-ncredinţezi! 
Un semn grozav se-arată-n casa vieţii; 
De-aproape te pândeşte un duşman, 
Un diavol e în dosul stelei tale. 


SL 
Ascultă-mă: fereşte-te de ei, 


Să n-ai incredere-n aceşti păgâni 
Ce duc război cu sfintele biserici! 


WALLENSTEIN 


(zâmbind) 
De-acolo suflă vântul? Mi-amintesc. 
Da, da! Nu-ţi fu plăcută niciodată 
Această alianţă cu svedezii! 
Baptiste, du-te şi te culcă, dragă! 
De-atare semne nu mă înspăimânt! 


GORDON 


(Puternic emoționat în urma acestui dialog, se adresează lui 
Wallenstein.) 
Stăpâne princiar, am şi eu voie 
Să spun ceva? Adeseori se-ntâmplă 
Să dea un sfat cu mult folositor 
Şi-un om de rând. 


WALLENSTEIN 
Vorbeşte fără teamă! 
GORDON 
Alteță, dacă frica nu-i deșartă 
Şi dacă vrea, prin Seni, providenţa 
Să se slujească de un tainic grai 
Spre-a vă scăpa de la nenorocire? 
WALLENSTEIN 
Vorbiţi anapoda, şi tu, şi el! 


A A 


Cum ar putea primejdia să-mi vină 
Chiar de la svezi? Doar în folosul lor 
Imi cer acum această alianţă. 


GORDON 


Dar dacă, totuşi, suedezii-aceştia, 

Chiar prin sosirea lor, ar mai grăbi 

Nenorocirea voastră, tocmai când 

Prea mult vă credeţi pus la adăpost? 
(Îi cade în genunchi.) 

E încă timp, alteţă! 


SENI 


(Îngenunchează.) 
O, ascultă-l 


WALLENSTEIN 


E timp? Dar pentru ce să fie timp? 
Ridică-te! Ridică-te, am spus! 
(Gordon se ridică.) 


GORDON 


Mai e departe contele de Rhin. 
Poruncă daţi şi se închide-această 
Cetate. Dacă vrea să ne-mpresoare, 
Poftească numai! Dar eu spun aşa: 
Mai bine să se prăpădească el, 

Cu neamul lui, în șanțurile noastre, 
Decât să ne vedem slăbit curajul! 
El trebuie să ştie ce-i în stare 

O mână de viteji însufleţiţi 


De generalul lor viteaz şi bun 

Ce vrea să-şi îndrepteze o greşeală, 

În chipu-acesta, împăratul nostru 

Va fi mişcat şi fapta-l va-mpăca. 

Din toată inima el, bucuros, 

Va înclina atuncea spre iertare. 

Iar Friedland, pocăit de se va-ntoarce, 
Va sta mai sus — din mila-mpărătească — 
Decât a stat oricând mai înainte. 


WALLENSTEIN 


(Îl priveşte contrariat şi mirat. Tace o clipă, manifestând o 
puternică zguduire sufletească.) 

Gordon, în râvna ta mergi cam departe, 

Dar unui vechi prieten, cum eşti tu, 

Aceasta i se trece cu vederea. 

Gordon, nicicând nu va putea-mpăratul 

Să-mi ierte sângele ce s-a vărsat. 

Chiar de-ar putea, eu, însă, niciodată 

Nu voi îngădui să fiu iertat. 

De-aş fi simţit de mai-nainte tot 

Ce se va întâmpla, că voi plăti 

Cu viaţa celui mai iubit prieten 

Şi dacă inima mi-ar fi vorbit, 

Precum ea îmi vorbeşte-n clipa-aceasta, 

Eu poate-atuncea m-aș fi răzgândit. 

Zic: poate!... Poate da, sau poate nu. 

Dar ce mai este de cruțat acum? 

Prea aspru a-nceput, prea cu tărie, 

Să se mai termine cu o nimica. 

Acuma, las să meargă totu-n voie! 


(Se duce la fereastră.) 


SL 


7 
S-a înnoptat şi-i linişte-n castel. 
Camerierule, s-aprinzi lumina! 


(Cameristul, care intrase tăcut şi rămăsese la distanță, urmărind cu 
vădit interes cele petrecute, vine, puternic emoționat, și se aruncă la 
picioarele ducelui.) 


Mai vii şi tu? Ei las” că ştiu eu bine 
De ce vrei să mă-mpaci cu împăratul! 
Sărmanul! In Carintia el are 
Gospodăria lui, şi-i este teamă 

Să nu îi fie smulsă de-mpărat, 
Deoarece se află-n slujba mea. 

Sunt oare-aşa sărac, să nu mai pot 
Despăgubi pe-un slujitor de-al meu? 
Eu nu vroiesc pe nimeni să silesc. 
De-ţi pare că m-a părăsit norocul, 

Eşti slobod, părăseşte-mă şi tu! 

Azi mă dezbraci de cea din urmă dată, 
Şi poţi să mergi la impăratul tău! 

Ei, şi acuma, noapte bună, Gordon! 
Mi-am pus în gând să dorm un somn mai lung, 
Căci zilele acestea de pe urmă 

Au fost mai mult decât chinuitoare. 
Luaţi măsuri, ca mâine dimineaţă 

Să nu fiu prea devreme deşteptat! 


(Pleacă. Cameristul îl însoţeşte luminându-i calea. Seni îl urmează. 
Gordon rămâne pe loc în întuneric, urmărindu-l cu privirea, pe duce, 
până când nu se mai vede. Apoi, adânc îndurerat, se reazimă trist 
de o coloană.) 

Scena VI 


Gordon, Buttler, la inceput, încă în dosul scenei 


BUTILER 
Staţi, până când fac semn, ascunși aici! 

GORDON 

(tresare) 

E el, cu ucigașii lui. 

BUTILER 

S-au stins 

Luminile... Dorm toate... 

GORDON 


Ce să fac? 
Pot eu să-l scap, să-ncere să-i mântui viața? 
Să dau de veste, să-i trezesc pe paznici?... 


BUTILER 


(Apare din fund.) 


Doar dinspre coridor se văd lumini 
Acestea duc spre dormitorul lui. 


— 


GORDON 
Dar nu calc, oare, jurământul meu 
Dat împăratului? Şi dacă scapă, 
Puterile duşmane întărind, 
Nu-mi iau pe cap urmările grozave? 


BUTTLER 


(Vine aproape.) 
Tăcere!-Ascultă, cine mai vorbeşte! 


GORDON 


Oh, tot mai bine e să-l las cu totul 
În grija cerului! Dar ce sunt eu, 

Să îndrăznesc o faptă-atât de mare? 
Acuma, dacă el se prăpădeşte, 
Nu-s vinovat, căci nu eu îl ucid. 
Dar dacă-l scap, e numai fapta mea, 
Şi eu va trebui să-ndur urmarea. 


BUTILER 


(Apropiindu-se.) 
Această voce o cunosc... 


GORDON 


O, Buttler! 


BUTILER 


E-a lui Gordon. Ce cauţi tu aici? 
Aşa târziu scăpat-ai de la duce? 


Lepa 

GORDON 


Văd că aveţi o mână înfăşată!... 
BUTILER 


Am fost rănit, în lupta cu-acel Illo; 
S-a apărat cu focul disperării, 
Dar pân” la urmă l-am răpus. 


GORDON 


(se îngrozeşte) 
Sunt morţi? 


BUTILER 


Am terminal. Dar el a adormit? 


GORDON 
Ah, Buttler! 


BUTILER 


S-a culcat? Vorbeşte! Fapta 
Nu poate sta ascunsă multă vreme. 


GORDON 


Nu trebuie să moară! Să nu cadă 
De-a voastră mână! Nu, nu vrea nici cerul 
Ca braţu-acesta... uite că-i rănit... 


BUTTLER 


De braţul meu nu va mai fi nevoie. 


L A 


GORDON 


Acum cei vinovaţi şi-au luat pedeapsa, 
Aşa că şi dreptatea e-mplinită. 
(Cameristul vine şi, cu degetul la gură, le face semn să tacă.) 


El doarme, nu-l ucideţi! Somnu-i sfânt. 


BUTTLER 


Nu! Trebuie să moară când e treaz. 
(Vrea să plece.) 


GORDON 
El îşi frământă gândurile-acum 
Doar pentru lucrurile-acestei lumi. 
Naintea Domnului nu-i pregătit 
Să meargă. 

BUTILER 


Dumnezeu e milostiv. 
(lar vrea să plece.) 
GORDON 
(Îl opreşte.) 
O, păsuiţi-l numai noaptea-aceasta! 
BUTILER 
Putem să fim trădaţi în orice clipă! 
(Vrea să plece.) 


<a 


J SL 
GORDON 


(Îl opreşte iar) 


Măcar un ceas! 


BUTTLER 


Dă-mi drumul! Ce-ar putea 
Să-i folosească-un ceas de amânare? 


GORDON 


O, timpu-i făcătorul de minuni! 

Doar într-o oră mii de grăuncioare 
Alunecă din ceasul de nisip, 

Şi tot atât de repede se nasc 

Ideile în capul omenesc 

Un singur ceas! Se va putea schimba, 
Sau inima din pieptul dumneavoastră, 
Sau cea din pieptul lui. Ar mai putea 
Sosi o ştire, sau o fericită 
Imprejurare ar putea să-l scape. 

Ce nu se poate întâmpla-ntr-un ceas! 


BUTILER 


Tu mi-aminteşti că orice clipă-i scumpă! 
(Bate cu piciorul în podea.) 


A A 


Scena VII 


Cei dinainte; apar Macdonald şi Deveroux, 
cuhalebardierii, apoicameristul. 


GORDON 


(Se aruncă între Buttler şi asasini.) 
Nu, niciodată! Tu, neom ce eşti! 
Vei trece numai peste leşul meu! 
Nu vreau să văd şi grozăvia-aceasta! 


BUTILER 


(ÎI împinge la o parte.) 
Bătrân nerod! 


(Se aud trompete în depărtare.) 
MACDONALD ȘI DEVEROUX 


Sunt goarne suedeze! 
Ei se găsesc la porţile cetăţii. 
Să ne grăbim cu lucrul!... 


GORDON 
Doamne, Doamne! 


BUTILER 


Să treci la post, domnule comandant! 


aa 


SL 
(Gordon aleargă afară.) 


CAMERISTUL 


(venind fuga) 
Dar cine face-aici atâta zgomot? 
Tăcere! Doarme ducele! Tăcere!... 


DEVEROUX 


(cu voce tare, teribilă) 


Prietene, acuma este timpul 
Să facem gălăgie! 


CAMERISTUL 
(Strigă cât poate.) 
Ucigaşii! 
O, ajutor! 
BUTILER 
Trântiţi-l la pământ! 
CAMERISTUL 
(cade străpuns) 
Jesus Maria! 
BUTILER 
Spargeţi uşile! 


(Trec peste cadavrul cameristului spre coridor. În depărtare se 
aude cum cad două uşi una după alta. Voci înăbușite, zgomot de 
arme. Apoi deodată linişte adâncă.) 


— 


Scena VIII 


Contesa. Terzky, cu lumânarea în mână 


CONTESA 


Odaia-n care doarme este goală, 

Şi Thekla nu e nicăieri. Nici Neubrunn. 
Lipseşte, când ea trebuia să stea 
Tot lângă Thekla!... Oare au fugit? 
Dar unde-ar fi putut să fugă? Unde? 
Va trebui pus totul în mişcare! 

Să alergăm îndată după ele!... 

Dar ce va spune ducele, aflând 
Această ştire-atât de-ngrozitoare? 
Şi cel puţin de s-ar fi-napoiat 
Bărbatul meu de la acel ospăț. 

Să fie ducele şi-acuma treaz? 
Parc-auzii aicea voci şi paşi. 

Ta să ascult la uşă... St!... Ce-i asta? 
Degrabă trebuie să urc pe scări. 


Scena IX 


Contesa, Gordon, apoi Buttler 


GORDON 


(Intră grăbit; abia mai răsuflă.) 


E o greşeală! Nu sunt suedezii. 
Nu mergeţi mai departe! Buttler!... Doamne! 


(văzând-o pe contesă) 
Contesă, spuneţi... 
CONTESA 
Vii de la castel? 


Nu l-ai văzut cumva pe soţul meu? 


GORDON 


(îngrozit) 
O, nu-ntrebaţi de soţul dumneavoastră! 
Intraţi! 
(Vrea să plece.) 
CONTESA 
(l opreşte.) 
Nu! Până când nu-mi spui, nu pleci! 


A A 


GORDON 


(zorind violent) 
De-această clipă-atârnă lumea-ntreagă! 
Plecaţi, plecaţi!... Că-n timp ce noi vorbim... 
O, Doamne sfinte! ... 
(Strigă.) 
Buttler, Buttler, Buttler! 


CONTESA 


El este la castel cu soțul meu! 


(Buttler iese din galerie.) 


GORDON 


dl vede.) 
E o greşeală!... Nu sunt-suedezii, 
Oştirea-mpărătească a intrat. 
Tar generalul de divizie, 
Încoace m-a trimis, la dumneata, 
Să-ţi spun că va sosi numaidecât 
Aicea... Și să nu mergi mai departe 
Cu nici un pas! 


BUTILER 
Soseşte prea târziu! 
GORDON 


(Aleargă către zid.) 
Îndură-te, îndură-te, o, Doamne! 


J SL 
CONTESA 


(bănuitoare) 
Cine soseşte prea târziu, şi cine 
Va fi aicea cât mai în curând? 
Octavio a intrat cu oastea-n Eger? 
Trădare! Unde-i ducele? Trădare! 


(Aleargă către coridor.) 


Scena X 
Cei dinainte, Seni, apoi primarul, pajul, 
camerista. Seniitorii fug ingroziți prin scenă. 
SENI 
(Vine, fugind înspăimântat, dinspre galerie.) 
O,-ngrozitoare faptă sângeroasă! 
CONTESA 
Ce este, Seni? Ce s-a întâmplat? 
PAJUL 
(ieşind) 
Îți sângerează inima văzând! 
(Trec servitorii cu torţe.) 
CONTESA 
Ce-a fost aicea? Pentru Dumnezeu! 


SENI 


O, nu mai întrebaţi! Aci.-nlăuntru, 
Stă ducele ucis, iar la castel, 
Străpuns cu spada, soţul dumneavoastră. 


(Contesa rămâne încremenită locului.) 


SL 
CAMERISTA 


(Vine în goană.) 


O, ajutor! Daţi ajutor ducesei! 


PRIMARUL 


(Vine speriat.) 


Ce strigăte, ce vaiete trezesc 
Din somn pe oamenii din casa asta? 


GORDON 


O, fie blestemată pe vecie 
Această casă,-n care zace,-n sânge, 
Răpus de ucigași, al nostru duce! 


PRIMARUL 
O, Dumnezeu n-a fost îndurător! 
(Fuge afară.) 
PRIMUL SERVITOR 
Fugiţi, fugiţi, că ne ucid pe toţi! 
AL DOILEA SERVITOR 


(Având în mână un tacâm de argint.) 


Pe-aici, căci coridoarele de jos 
Sunt toate pline de ostaşii lor! 


STRIGĂTE 


(în spatele scenei) 


Loc! Faceţi loc! Loc pentru general! 


A A 


(La aceste strigăte, contesa îşi revine din amețeala 
care o cuprinsese, se ridică şi pleacă repede.) 


ALTE STRIGĂTE 


Luaţi poarta-n stăpânire!-Opriţi poporul! 


Scena XI 


Aceiaşi,fărăcontesă; Octavio Piccolomini 
intrăcusuita. Deveroux şiMacdonald intră în 
același timp din fund, cu halebardierii. 


Cadavrul lui Wallenstein este dus prin partea din fund a 
scenei, învelit într-un covor roşu. 


OCTAVIO 


(apropiindu-se în grabă) 
Nu, nu! Nu este cu putinţă! Buttler! 
Gordon! Nu pot să cred! Nu! Spuneţi nu! 


(Gordon, fără să răspundă, arată cu mâna spre fundul scenei. 
Octanvio-şi aruncă privirea-ntr-acolo şi rămâne îngrozit.) 


DEVEROUX 


(către Buttler) 


Aici e spada ducelui, precum 
Şi lâna de-aur! 


MACDONALD 


Daţi-ne poruncă 
Pentru-a deschide cancelaria! 


BUTTLER 


(Arată spre Octavio.) 


Aicea stă acela care singur 
Va da poruncă de acum-nainte! 


(Deveroux și Macdonald se retrag respectuoși; toți pleacă în 
linişte. Rămân în scenă numai Octavio, Buttler și Gordon.) 


OCTAVIO 


(către Buttler) 
Aşa ne-am înţeles la despărţire? 
Pe Dumnezeul mare al dreptăţii 
Eu pot jura că nu port nici o vină 
De-această faptă plină de cruzime. 


BUTILER 
Da! Mâna dumneavoastră-i nepătată. 
Aici v-aţi folosit de mâna mea! 
OCTAVIO 


Nemernicule! Ai călcat porunca 
Ce ţi-a fost dată de stăpânul tău, 
Pătând un nume sfânt de împărat 
Cu un grozav şi sângeros omor! 


SL 


A A 


BUTILER 


(calm) 


Eu am îndeplinit numai osânda 
Pe care a rostit-o impăratul! 


OCTAVIO 


O, blestemul cumplit al regilor, 

Le pune viaţă groaznică-n cuvinte! 
Legând de gândurile trecătoare 
Numaidecât ingrozitoarea faptă! 

A trebuit s-asculţi atât de iute 
Cuvântul care a rostit osânda? 

Nu ai putut să-ngădui un răgaz — 
Să poată să vorbească și-ndurarea? 
Căci oamenilor timpul le e înger! 
Atât de repede e-ndreptăţit 

Să osândească numai Dumnezeu. 


BUTILER 


De ce mă dojeniţi? Ce-am făptuit? 
Făcui o faptă bună, căci scăpai 

Pe împărat de un duşman temut. 
Am dreptu-a-i cere să mă răsplătească! 
Deosebirea dintre fapta mea 

Și fapta dumneavoastră e aceasta: 
Domnia voastră-aţi ascuţit săgeata, 
Tar eu am aruncat cu ea în ţintă. 
Acuma, după ce aţi semănat 

Atâta sânge, vă miraţi că voi 
Culegeţi ce aţi semănat: tot sânge! 
Intotdeauna am ştiut ce fac, 

Şi de urmări defel nu mă-nspăimânt. 


SL 
Mai porunciţi ceva? Eu chiar acum 


Plec la Viena,-aşa cum mă vedeţi 
Să pun această-nsângerată spadă 

La tronul împăratului, pe care 

Eu l-am slujit ca slugă credincioasă, 
Şi să-mi culeg o laudă, pe care 
Supunerea e-n drept să şi-o aştepte 
Din partea unui drept judecător... 


(Pleacă.) 


Scena XII 


Cei dinainte, fără Buttler; vinecontesa Terzky, 
palidă, desfigurată; vorbește slab şi incet, fără patimă. 


OCTAVIO 


(întâmpinând-o) 
Contesă Terzky,-a trebuit s-ajungem 
Chiar pân-aici? Acestea sunt urmări 
Nenorocite ale unor fapte... 


CONTESA 


Sunt rodul propriilor voastre fapte, 
Căci ducele şi soțul meu sunt morţi; 
Ducesa este-n luptă-acum cu moartea, 
Nepoatei nu i se mai dă de urmă. 
Această casă mare, strălucită, 

Acum rămâne tristă şi pustie... 

Din ea cu groază fuge orice om, 

Și eu sunt cea din urmă care plec. 
Am încuiat. Ia-ți cheile-n primire! 


OCTAVIO 


(cu durere adâncă) 


Contesă, tot aşa şi casa mea 
Acum e tristă şi pustie. 


SL 
CONTESA 
Cine 
Mai trebuie aici să moară? Cine 
Mai trebuie să fie schingiuit? 
Căci ducele acuma este mort. 
De crunta răzbunare-mpărătească 
Puteţi fi mulţumit. Fiţi cel puţin 
Indurător cu slujitorii casei! 
Să nu-i învinuiți că şi-au păstrat 
Şi dragostea, şi-adânca lor credinţă! 
Destul că ducele n-a mai putut 
Să se gândească încă şi la dânşii. 


OCTAVIO 


Nici răzbunare, nici purtare aspră 
Nu vor avea de suferit, contesă! 
Păcatul greu s-a ispăşit tot greu, — 
Şi împăratul este împăcat. 

De la slăvitul tată-asupra fiicei 
Vor trece gloria şi vrednicia. 
Împărăteasa îi va da cinstire, 

Îi va-nţelege-adânca ei durere 
Şi-i va deschide braţele de mamă. 
Fiţi fără teamă şi aveţi credinţă 
In graţia şi-n mila-mpărătească! 


CONTESA 


(cu ochii către cer) 
Cât despre mine, eu mă-ncredinţez 
Unui stăpân mai mare,-al îndurării!... 
Dar ducele în ce loc o să fie 
Depus spre odihnirea cea de veci? 


A A 


În mânăstirea ceea de la Gitschin, 

Pe care-a înzestrat-o el, şi unde 
Contesa Wallenstein îşi are-odihna... 
Acolo-a vrut să fie-nmormântat 
Alăturea de ea, aducătoarea 

Intâiului noroc al lui, ca, astfel, 
S-arate cât i-a fost de scumpă.-Acolo 
Ingăduiţi să fie-nmormântat! 
De-asemeni, pentru soţul meu vă rog 
Să daţi aceeaşi încuviinţare. 

Acuma împăratul e stăpânul 
Castelelor şi bunurilor noastre... 
Atâta cerem, să ne dea un loc 

Pentru odihna cea de veci a noastră 
Alături de mormintele străbune... 


OCTAVIO 


Dar sunteţi palidă şi tremuraţi! 
Ce tâlc aveţi în vorba dumneavoastră? 


CONTESA 


(Îşi adună toate puterile şi rostește cu noblețe.) 


Ştiu că mă socotiți cu mult mai demnă 
Decât să credeţi că-aş putea trăi 

Şi după prăbuşirea casei mele. 

Nu ne-am crezut neînsemnaţi, când noi 
Intins-am mâna după o coroană . 
Regească.-Aceasta nu a fost să fie... 
Dar gândurile noastre sunt regești! 
Noi credem că e mai cinstit s-alegi 

O moarte slobodă şi bărbătească, 
Decât o vieţuire-njositoare. 

Am luat otravă!... 


{s 


SL 
OCTAVIO 


Ajutor! Scăpaţi-o! 


CONTESA 
E prea târziu! Mai sunt puţine clipe, 
Şi se-mplineşte şi ursita mea! 
(Pleacă.) 


GORDON 
O, casă de ucideri şi de groază!... 
(Un curier aduce o scrisoare. Gordon îl întâmpină.) 
Ce-aduci? Asta-i pecetea-mpărătească. 


(Citeşte adresa și predă scrisoarea lui Octavio, cu o privire 
plină de reproș.) 


„Principelui Piccolomini.” 


(Octavio tresare speriat şi îşi ridică, plin de durere, ochii 
spre cer. Cortina cade.) 


CUPRINS 

